
FORORD. 


Siden  J.  F.  Cooper  i  1826  udgav  sin  Bog  »Den 
idste  Mohikaner«  og  gjorde  den  idealiserede  nord- 
amerikanske Indianer  til  Helten  i  en  Roman,  har 
en  Række  Forfattere  søgt  at  udbytte  samme  tak- 
nemlige Emne  med  mer  eller  mindre  Held,  indtil 
)ore  Dages  amerikanske  Tidsskrifter  oversvømmes 
med  en  sand  Syndflod  af  —  det  maa  indrømmes  — 
baade  fantasirige  og  interessante  Skildringer  af 
denne  uddøende  Race. 

Ogsaa  en  Mængde  Rejsebeskrivelser  har  i  dette 
Tidsrum  beskæftiget  sig  med  Indianernes  Liv  og 
ydet  fortrinlige  Bidrag  til  Forstaaelsen  af  dette  fred- 
løse Folks  Færden;  men  de  videnskabeligt  set  fyl- 
digste og  vægtigste  Bidrag  er  tilflydt  Almenheden 
gennem  den  Række  »Annual  Reports«,  der  siden 
1819  er  bleven  udgivet  af  »The  Bureau  of  Ethno- 
logy«,  Smithsonian  Institution,  Washington,  hvor- 
ved ogsaa  den  litterære  Behandling  af  Nordameri- 
kas  Urbeboere  har  taget  ny  Fart. 

Dette  enestaaende  Værk,  samlet  af  en  Stab  af 
Medarbejdere  over  hele  Nordamerika,  udgivet  og 
uddelt    med    storstilet   Gavmildhed   til  amerikanske 

Borgere  og  europæiske  Biblioteker,  (ogsaa  vore  har 
nydt  godt  deraf!)  kort  sagt  til  enhver  der  niaatte 
føle  Interesse  for  Emnet,  er  endnu  kun  lidet  kendt 
herhjemme,  og  det  er  Hensigten  med  efterfølgende 
Kapitler  at  give  danske  Læsere  et  kort  Indblik  i  den 
ejendommelige  Verden,  der  rummes  i  det  nævnte 
statelige  Værk. 

Kunde  Emnet  end  synes  at  ligge  et  dansk  Pub- 
likum fjernt,  nærer  Udgiveren  dog  ingen  Tvivl  om, 
at  ogsaa  hans  Landsmænd  vil  kunne  forfriskes  af 
den  vidunderlige  Stemning  og  kærlige  Forstaaelse. 
af  Naturen,  som  overalt  kommer  til  Orde  i  In- 
dianernes daglige  Liv,  deres  Sagn  og  Skikke.  De 
vil  gennem  disse  naive  Fremstillinger  nu  og  da  lige- 
som fornemme  Suset  i  de  umaadelige  Skoves  mørk- 
nende Løvtag,  føle  Præriens  uendelige  Ensomhed, 
hore  Kæmpeflodernes  evige  Brusen  mellem  de  tavse 
Bjerge  og  opfatte  et  Glimt  af  den  Menneskerace,  der 
levede  i  og  med  denne  vældige,  uberørte  Natur,  ind- 
til den  fordreves  derfra  af  en  fremmed,  stærkere, 
men  neppe  synderlig  lykkeligere  Menneskerace. 
Men  Læseren  vil  paa  samme  Tid  føle  Vemod  ved 
Tanken  om,  at  dette  Naturliv  nu  er  afsluttet,  ved 
at  gøre  sig  klart,  at  hvad  han  beskæftiger  sig  med, 
er  et  uddøende  Folks  hele  aandelige  Eje  —  det 
lidet,  de  efterlader  os,  var  deres  Alt,  saa  meget 
større  Uret  har  de  lidt  ved  Berøvelsen!  — 

De  følgende  Kapitler  er  oversatte,  delvis  sam- 
menarbejdede fra  forskellige  Rapporter  over  samme 
Emne,  idet  overalt  de  fyldigste  og  ejendommelig- 
ste Træk  er  tagne  med;  man  maa  jo  erindre,  at  In- 
dianerne bestod  af  mange  forskellige  Folk,  med 
sarlige,  omend  ofte  beslægtede  Traditioner  og 
Skikke.     Et  af  de  vigtigste  Elementer  i  deres  Kultur 


var  de  hemmelige  Broderskaber,  hvis  Ceremoniel  i 
sig  indeholder  Forklaringen  paa  meget,  der  ellers 
vilde  forekomme  uforstaaeligt.  Disse  Broderskaber 
har  derfor  ogsaa  fundet  Plads  i  denne  Bog,  der  af- 
sluttes med  et  smukt  og  karakteristisk  T>Vidnes- 
byrd«  af  Sioux-Indianeren  Ohiyesa,  nu  Dr.  East- 
man, hvilket  er  oversat  fra  •s>The  Outlook*  V  97. 
Nr.   1.   1911. 

Juni,  1911. 

I. 
De  nordamerikanske  Indianere. 


Det  er  ikke  saa  mange  Aar  siden,  man  i 
Almindelighed  nærede  hojst  overdrevne  Fore- 
stillinger om  den  nordamerikanske  Indianerbe- 
folknings Størrelse  i  ældre  Tid,  og  først  den 
sidste  Menneskealders  utrættelige  Undersøgelser 
har  bragt  Sandheden  for  Dagen:  nemlig  at  det 
uhyre  Territorium  før  den  hvide  Mands  An- 
komst var  overordentlig  tyndt  befolket. 

Indianeren  maatte  saa  godt  som  udeluk- 
kende holde  sig  til  Naturens  Ydelser,  naar  det 
gjaldt  at  skaffe  sig  Fødemidler,  og  Naturen  var 
unægtelig  ogsaa  gavmild.  Floderne  vrimlede 
af  Fisk  og  Bløddyr  og  Skovene  af  Vildt,  og 
rundt  omkring  fandtes  en  Rigdom  af  nærende 
Rødder  og  Kornsorter;  af  alle  disse  Rigdomme 
betjente  Indianeren  sig.  Men  den  pj-aktiske  Re- 
gel, i  Overflodens  Tider  at  sikre  sig  imod  mulig 
senere  Trang,  kendte  han  ikke.  Selv  om  den 
bitreste  Erfaring  indprentede  ham,  at  han  burde 
opspare  Forraad,  var  det  almindelig  Praksis  at 
forøde  uhyre  Mængder  af  Levnedsmidler  under 

en  fortsat  Række  Fester,  der  ofte  dikteredes  af 
Overtro,  i  Steden  for  at  væbne  sig  mod  den 
usvigelig  sikre  Nød  og  Sult,  som  ventede  ham. 

Et  velkendt  Træk  hos  Indianeren  er  hans 
Gæstfrihed;  men  selve  denne  udsprang  ai  en 
Lov,  der  har  gjort  sit  til  at  hindre  ham  i  at 
tilegne  sig  Forsynlighedens  Princip.  Indiane- 
rens Samfundsliv  hvilede  paa  Slægts-Systemet, 
og  al  Ejendom  tilhørte  Slægten  eller  Klanen  i 
Fællesskab.  Levnedsmidlerne,  den  vigtigste 
Ejendel  af  dem  alle,  kunde  paa  ingen  Maade 
nydes  alene  af  den  enkelte  eller  den  Familie, 
i  hvis  Lod  det  faldt  at  skaffe  dem  tilveje. 

Hvor  forskelligt  end  f.  Eks.  det  fældede 
Vildt  fordeltes  i  de  forskellige  Stammer,  i  en 
Henseende  var  Fremgangsmaaden  den  samme:. 
alle  skulde  have  Del  deri.  Den  sultne  Indianer 
behøvede  blot  at  forlange  for  at  faa  sin  Lod, 
ligegyldigt  hvor  ringe  Beholdningen  var  eller 
hvor  truende  Fremtiden  tegnede  sig.  Han  havde 
ikke  blot  Ret  til  at  bede,  men  Ret  til  at  kræve. 
Hvad  der  oprindelig  utvivlsomt  kun  har  været 
en  Ret  for  Medlemmerne  af  samme  Slægt,  ud- 
strakte efterhaanden  sin  Gæstfrihed  til  alle  og 
enhver.  Men  Følgen  af  denne  Skik  blev  ogsaa, 
at  den  daarlige  Jæger  i  Virkeligheden  kom  til 
at  staa  paa  lige  Fod  med  den  dygtige,  den  ufor- 
synlige med  den  forsynlige.  Beretningerne  om 
Indianernes  Liv  vrimler  af  Tilfælde,  hvor  Slæg- 
ter eller  Afdelinger  har  maattet  dele  deres  For- 
raad  med  mindre  heldig  stillede  eller  mindre 
forsynlige  Kammerater. 

Hvor  beundringsværdigt  et  saadant  System 
i  mange  Henseender  kunde  være,  satte  det  umis- 


kendeligt  en  Præmie  paa  Dovenskaben;  det  inde- 
holdt ingen  Spore  til  Flid  eller  Driftighed.  Og 
dog  indvirkede  dette  Fællesskab  paa  sin  Maade 
heldigt  paa  Karakteren,  idet  hver  Klan  eller 
Stamme  kom  til  at  indse  Vigtigheden  af,  at 
dens  enkelte  Medlemmer  udmærkede  sig  ved 
Færdighed,  Dygtighed  og  Flid.  Det  værdifulde- 
ste Samfundsmedlem  blev  den,  der  var  i  Stand 
til  at  tilfredsstille  de  fleste  Fornødenheder  i  sin 
Kreds.  En  heldig  Jæger  eller  Fisker  blev  altid 
holdt  højt  i  Ære,  og  den  Kvinde,  der  formaaede 
at  indsamle  store  Forraad  af  Korn,  Frugter  eller 
Rødder  eller  kunde  opdyrke  en  god  Majsmark, 
indgød  baade  Respekt  og  nød  Stammens  udelte 
Beundring. 

Disse  Folkeslag  lever  jo  under  et  simpelt, 
usammensat  Demokrati,  og  de  har  en  Mængde 
Poster  at  besætte.  Paa  denne  Maade  belønner 
Stammen  da  sine  Mænd,  og  de  stiger  fra  Grad 
til  Grad,  idet  Folket  praktisk  set  foretager  Val- 
get. Den,  der  er  til  mest  Nytte  for  Klanen  og 
Stammen,  vil  ogsaa  være  heldigst  stillet,  naar 
det  gælder  Forfremmelser  i  Klanen  eller  Stam- 
men. Paa  denne  Maade  anspores  de  ærgerrige 
og  opmuntres  i  høj  Grad  til  Flid. 

Det  er  en  Kendsgærning,  at  de,  der  ved 
Studium  bliver  fortrolige  med  Indianernes 
Sprog,  Sæder  og  religiøse  Ideer,  ofte  har  en 
mærkelig  Tilbøjelighed  til  at  overse  Naturfol- 
kets Fejl  og  overdrive  dets  Dyder.  Man  synes 
at  glemme,  at  naar  alt  kommer  til  alt,  er  In- 
dianeren en  Vild,  med  den  Vildes  Karakter- 
træk, og  dog  hæves  han  ofte  over  det  civiliserede 
Menneske.     Denne  Tilbøjelighed  er  lige  modsat 


den,  der  viser  sig  hos  Folk,  som  kun  betragter 
Indianerne  paa  Afstand  og  ikke  kender  deres 
Karakter  uden  ganske  overfladisk.  For  disse 
opvejer  Indianerens  Laster  rigeligt  hans  Dyder, 
hans  Sprog  forekommer  dem  et  Kaudervælsk, 
hans  Krigskunst  som  Fejghed,  hans  religiøse 
Forestillinger  som  yderlig  barnagtige. 

Disse  Tilbøjeligheder  træder  stærkest  frem, 
hvor  man  søger  at  sammenligne  forskellige 
Stammers  Egenskaber.  Ingen  er  imidlertid  mere 
patriotisk  end  Indianeren.  Han  tror,  at  han 
er  Resultatet  af  en  særlig  Skabelsesakt  af  en 
speciel  Guddom,  og  anser  sin  egen  Race  for  den 
særlig  udvalgte.  Selve  det  Navn,  hvorved  den 
ene  Stamme  udskiller  sig  fra  andre  Stammer, 
tyder  paa  Overbevisningen  om,  at  ligesom  en 
Indianer  er  hævet  over  alle  andre  Skabninger, 
er  hans  egen  specielle  Stamme  hævet  over  alle 
andre  Stammer.  »Mændene  blandt  Mændene« 
er  den  bogstavelige  Betydning  af  et  Navn;  »de 
eneste  Mænda  er  et  andet  og  saa  fremdeles.  Og 
denne  patriotiske  Aand  meddeler  sig  ofte  til 
den,  der  længe  har  opholdt  sig  imellem  dem. 
Man  overser  den  store  Sandhed,  at  Menneske- 
aanden  overalt  praktisk  set  er  den  samme,  og 
at  de  utallige  Forskelligheder  i  dens  Foreteelser 
kun  udviser  forskellige  Trin  i  dens  Vækst  eller 
er  Resultatet  af  forskelligartede  Omgivelser. 
Menneskeaandens  Udvikling  indskrænkes  ikke  af 
Stammers   eller  Racers   snævre   Grænser. 

Paa  den  anden  Side  forer  et  langvarigt  Be- 
kendtskab med  mange  forskellige  Stammer  i 
deres  egen  Hjemstavn  til  den  Overbevisning,  at 
det  ikke  saa  meget  er  Flid  som  Klogskab,  der 


savnes  hos  de  Vilde.  De  er  i  Stand  til  at  ud- 
føre og  udfører  ofte  virkelig  et  stort  og  vedhol- 
dende Arbejde.  Baade  Mænd  og  Kvinder  ar- 
bejder Dag  efter  Dag  og  Aar  efter  Aar  paa,  hvad 
de  skiftende  Aarstider  kræver.  Civiliserede 
Mennesker  betragter  ofte  Jagt  og  Fiskeri  som 
Sport;  for  de  Vilde  er  det  Arbejder,  der  kræ- 
ver Udholdenhed,  Taalmodighed  og  Snildhed, 
og  disse  Egenskaber  findes  i  rimelig  Grad  hos 
alle  vilde  Folkeslag. 

Det  er  ogsaa  sandsynligt,  at  den  Vanske- 
lighed det  altid  frembyder,  at  købe  større  Mæng- 
der Levnedsmidler  hos  Indianerne,  ikke  har  fun- 
det rigtig  Forstaaelse.  Med  mindre  den  Frem- 
mede indfinder  sig,  naar  der  er  stor  Overflod, 
saa  der  enten  er  rigeligt  tilstede,  eller  det  er 
let  at  forskaffe  tilstrækkeligt  til  Folkets  eget  Un- 
derhold, kan  han  ingen  Fødemidler  købe  hos 
Indianerne.  Grunden  er  den,  at  Stammens 
Medlemmer  besidder  alt  i  Fællesskab  og  Købet 
af  Levnedsmidler  derfor  vilde  udkræve  en  Over- 
enskomst, hvorved  alle  de  styrende  Medlemmer 
af  Stammen  maa  være  tilstede  og  afgive  deres 
Samtykke. 

Som  Bevis  paa  den  Mangel  paa  Forsynlig- 
hed, der  almindelig  raader  mellem  Indianerne, 
kan  nævnes  Stammernes  Færd  langs  den  lakse- 
rige Columbia  River.  Disse  Indianere  var  delt 
i  en  Mængde  Stammer,  henhørende  til  helt  for- 
skellige Sprogstammer.  De  stod  imidlertid  alle 
paa  samme  Kulturtrin  og  afveg  kun  uvæsentlig 
i  Henseende  til  Vaner  og  Skikke.  Alle  havde 
de  Adgang  til  Laksefangsten  i  Columbia,  der 
afgav   deres   væsentligste   Subsistensmiddel,    og 

alle  benyttede  samme  mangelfulde  Fremgangs- 
maade  ved  Tilberedelsen  og  Oplagringen  af  Fisk 
for  Vinteren.  Alle  Stammerne  uden  Undtagelse 
led  periodevis  mer  eller  mindre  under  utilstræk- 
keligt Forraad  af  Levnedsmidler,  skønt  der  hvert 
Aar,  selv  med  deres  mangelfulde  Metoder,  kunde 
være  tilberedt  nok  til  at  underholde  hele  In- 
dianerbefolkningen i  Nordvesten  i  adskillige 
Aar.  Og  som  Forholdet  var  ved  Golumbia  Ri- 
ver med  dens  enorme  Fiskerigdom,  saaledes  var 
det  alle  andre  Steder  i  de  forenede  Stater. 

Selve  Agerdyrkningen,  hvorved  et  sikrere  og 
rigeligere  Forraad  kunde  forskaffes,  synes  ikke 
at  have  medført  nogen  Forøgelse  af  Indianer- 
befolkningen; i  hvert  Fald  var  det  i  Kalifornien 
og  Oregon,  at  der  fandtes  den  tætteste  Urbe- 
folkning, skønt  her  næsten  slet  ingen  Ager- 
dyrkning dreves. 

Krigenes  Formindskelse  af  Befolkningen  er 
tidt  bleven  stærkt  overdrevet.  Siden  den  hvide 
Mands  Ankomst  til  Landet  er  der  bleven  ført 
langt  flere  Krige  end  nogensinde  tidligere. 
Mange  Krige  opstod  af  den  naturlige  Kamp  om 
Landet  mellem  de  indfødte  Stammer  og  de  ind- 
trængende Nationer,  og  deres  Historie  er  vel 
kendt.  Som  Følge  heraf  skete  det  ogsaa,  at 
Stammer,  der  blev  fordrevne  fra  deres  fædrene 
Hjem,  trak  sig  tilbage  til  Landstrækninger,  der 
i  Forvejen  beboedes  af  andre  Stammer,  hvorfor 
der  opstod  Krig  mellem  Indianerne  indbyrdes. 
At  Skydevaaben  og  Heste  indførtes  af  de  Hvide 
og  efterhaanden  blev  almindelige,  fik  ogsaa  sin 
Betydning,  og  eftersom  Skind  og  Pelsvært  fik 
Handelsværdi,   opgav  Indianeren  Agerdyrknin- 


gen  for  at  kaste  sig  over  Jagt  og  Handel  og  søge 
nye  Omraader  herfor,  hvad  der  gav  Anledning 
til  nye  Kampe. 

I  det  hele  taget  har  Indianernes  Karakter 
forandret  sig  meget,  siden  Columbus  opdagede 
Amerika,  og  de  er  bleven  langt  mere  krigerske 
og  røveriske.  Før  dette  Tidspunkt  og  ogsaa 
efter  denne  Tid,  paa  Steder,  der  laa  fjernt  fra 
Civilisationens  Indflydelse,  synes  Indianerne  at 
have  levet  forholdsvis  fredeligt  sammen  og  have 
afgjort  deres  Mellemværender  gennem  Overens- 
komster. Vel  havde  nogle  enkelte  Stammer  ind- 
rettet sig  særlig  med  Krig  for  Øje,  men  efter 
alt  at  dømme  levede  Indianerne  i  forholdsvis 
Fred.  Deres  Ejendom  var  ikke  betydelig  nok 
til  at  friste  nogen,  og  deres  Krigsførelse  var  ikke 
særlig  ødelæggende.  Med  Vaaben  som  Køller 
og  Spyd,  Buer  og  Pile  maatte  Kampen  altid 
forme  sig  som  Haandgemæng  og  afhang  for 
Størstedelen  af  den  enkeltes  Kækhed,  medens 
Krige  for  at  erhverve  Bytte,  Skat  eller  andre 
Erobringer  var  saa  godt  som  ukendte.  De 
Kampe,  der  til  Tider  kunde  opstaa  mellem  Stam- 
merne, havde  andre  Aarsager  saasom  Krænkelse 
af  andres  Jagt-  eller  Fiskeriret,  og  endnu  langt 
oftere  fremsprang  de  af  Overtro. 

Hvad  der  holdt  Indianerbefolkningen  nede, 
var  en  ganske  anden  Omstændighed.  Indianerne 
besad  ingen  fornuftmæssig  eller  virksom  Læge- 
kunst. De  troede,  at  Sygdomme  fremkaldtes  af 
usynlige  onde  Væsener  og  ved  Trolddom,  og 
hertil  henførtes  enhver  Hoste,  hver  Tandpine, 
Hovedpine,  Feber,  Byld  eller  Saar,  kort  sagt, 
enhver  Upasselighed.    Deres  saakaldte  Medicin- 

Praksis  var  et  frygteligt  Trolddoms-System,  og 
til  denne  Overtro  ofredes  Menneskeliv  i  uhyre 
Omfang.  De  lidende  overgaves  til  Præstelæger 
for  at  pines,  forhekses  og  tilintetgøres,  og  den 
almindelige  dybe  Tro  paa  Trolddom  gjorde  dem 
mistænksomme  og  førte  til,  at  enhver,  der  af  en 
eller  anden  Grund  havde  gjort  sig  mistænkelig 
eller  forhadt,  blev  dræbt,  hvad  der  igen  affødte 
Blodhævnskampe  efter  kolossal  Maalestok.  Det 
kan  med  Sikkerhed  siges,  at  har  Hungersnød, 
Pest,  Sygdom  og  Krig  dræbt  mange,  saa  har 
Overtro  dræbt  endnu  flere;  ja,  et  naturligt  Døds- 
fald i  en  Vilds  Telt  maa  anses  for  et  forholds- 
vis sjældent  Fænomen,  medens  Dødsfald,  der 
havde  deres  Grund  i  Trolddomskunster,  Medicin 
og  blodige  Fejder,  opstaaede  af  Troen  paa  Trold- 
dom,  er  overordentlig  almindelige. 

Hvor  sparsom  end  Befolkningen  var  i  For- 
hold til  det  uhyre  Areal,  der  bugnede  af  Na- 
turens Afgrøde  til  Menneskelivets  Opholdelse, 
kan  det  med  Sikkerhed  siges,  at  paa  Opdagel- 
sernes Tid  og  længe  før  var  saa  godt  som  hele 
Arealet  beslaglagt  og  optaget  af  Indianerstam- 
mer; men  Indianerens  Landbesiddelse  betyder 
paa  ingen  Maade,  at  Landet  var  optaget  i  den 
moderne  eller  civiliserede  Betydning  af  Ordet. 
Ifølge  denne  mener  man  med  »optaget«  for 
Størstedelen  kontrolleret  og  ejet  af  Individer. 
Indianernes  Besiddelse  var  meget  forskellig  her- 
fra. Individuel  Ejendomsret  over  Land  var  som 
Regel  et  ganske  fremmed  Begreb  for  Indianeren 
og  ganske  ubekendt  paa  det  Trin  af  Civilisation, 
hvorpaa  han  befandt  sig.  Alt  Land,  hvorledes 
dets  Karakter  end  var  og  hvordan  det  end  blev 


udnyttet,  tilhørte  Stammen  i  Fællesskab,  eller 
i  enkelte  Tilfælde  Klanen.  Tilsyneladende  maa 
der  dog  gøres  en  Undtagelse  fra  denne  Regel, 
hvad  angaar  Nordvestkysten,  hvor  Landet  er 
delt  mellem  en  Mængde  forskellige  Familier  og 
anses  som  streng  personlig  Ejendom,  hvor  Arve- 
retten raader  og  Besiddelsen  gaar  fra  Slægt  til 
Slægt.  Landet  kan  sælges  eller  skænkes  bort, 
men  de  større  Laksefloder  er  ofte  fælles  Ejen- 
dom mellem  flere  Familier.  Her  peger  Til- 
bøjeligheden hen  imod  personlig  Ejendomsret  til 

Jorden.  

Det  maa  nu  anses  som  fastslaaet,  at  de 
nordamerikanske  Stammer  i  Steden  for  at  tale 
beslægtede  Dialekter  med  Rod  i  et  enkelt  Mo- 
dersprog i  Virkeligheden  taler  mange  Sprog,  der 
henhører  til  forskellige,  bestemte  Grupper  uden 
synlig  fælles  Oprindelse; 

at  den  indianske  Befolknings  Størrelse  tid- 
ligere var  i  høj  Grad  overvurderet  og  i  Steden 
for  at  være  udstrakt  i  Virkeligheden  var  meget 
ringe  i  Forhold  til  det  store  Territorium,  den 
optog,  og  det  rigelige  Forraad  af  Levnedsmidler 
dette  ydede; 

at  skønt  Befolkningen  kun  var  ringe,  havde 
de  forskellige  Stammer  spredt  sig  over  hele 
Nordamerika  og  taget  alt  Land  i  Besiddelse, 
saaledes  at  det  for  de  fleste  Stammers  Vedkom- 
mende ejedes  i  Fællesskab  af  den  enkelte 
Stamme; 

at  før  Europæernes  Komme  befandt  Stam- 
merne sig  efter  al  Sandsynlighed  i  en  Slags 
Ligevægtstilstand  og  var  hovedsagelig  fast- 
boende, og  de  Stammer,  der  virkelig  kan  siges 

o.  c.  Molbech.  2 

al  have  levet  som  Nomader,  begyndte  først  de- 
res Omstrejfen  efter  Europæernes  Ankomst  som 
det  direkte  Resultat  af  Hestens  Indforelse,  samt 
at  skønt  Agerdyrkning  var  almindelig  mel- 
lem Stammerne  i  de  østlige  Stater  og  stadig 
bredte  sig  mellem  de  vestlige,  var  Udbyltet  deraf 
ingensteds  tilstrækkeligt  til  helt  at  frigøre  In- 
dianeren fra  hans  Jægerliv. 


Signal-  og  Tegnsprog. 


Intet  andet  Sted  paa  den  os  bekendte  Del  af 
Jorden  findes  der  paa  saa  stort  et  Omraade 
spredt  en  Befolkning,  der,  skønt  ubetydelig  i 
Antal,  er  delt  i  en  saadan  Mængde  forskellige 
Dialekter  og  Tungemaal  som  i  Nordamerika. 

Mange  helt  forskellige  Sprog  har  i  uendelig 
lang  Tid  kun  været  talt  af  faa  Snese  Individer, 
som  ikke  var  i  Stand  til  gennem  Samtale  at  gøre 
sig  forstaaelig  for  noget  andet  Folk  paa  Jord- 
kloden, der  ikke  af  ganske  specielle  Grunde  paa- 
tog  sig  den  besværlige  Opgave  at  tilegne  sig 
deres  Sprog.  Selv  da  den  saakaldte  amerikan- 
ske Race  stod  paa  Højdepunktet  i  Antal,  var 
Befolkningen  i  den  Grad  delt  af  endnu  bevarede 
eller  tidligere  eksisterende  Sprog  og  Dialekter, 
at  en  flydende  Samtale  i  Almindelighed  kun 
kunde  føres  mellem  Beboerne  af  nogle  faa  nær- 
liggende Landsbyer.  Antallet  af  os  bekendte 
Sproggrupper  af  Indianernes  Tungemaal  inden 
for  de  forenede  Staters  Landomraade  beløber 
sig  til  fem  og  treds,  og  disse  er  indbyrdes  lij^e 

saa  forskellige  fra  hverandre,  som  de  er  fra  He- 
braisk, Kinesisk  eller  Engelsk,  Og  inden  for 
disse  Sproggrupper  findes  der  igen  forskellige, 
undertiden  indtil  tyve  afvigende  Sprog,  der  atter 
adskiller  sig  fra  hverandre  lige  saa  meget  som 
Engelsk,  Fransk  og  Tysk  gør  det. 

Under  disse  Forhold  var  det  naturligt,  at 
et  Tegnsprog  udviklede  sig  som  et  bekvemt  Med- 
delelsesmiddel mellem  Stammer,  hvis  Hoved- 
beskæftigelse —  som  hos  alle  Vilde  —  var  Jag- 
ten, hvor  det  gjaldt  om  ubemærket  at  nærme 
sig  Dyrene,  eller  som  kunde  være  dem  behjælpe- 
ligt paa  deres  Krigstogter,  hvor  der  kun  gjaldt 
én  Feltplan  —  at  overraske  sine  Fjender. 

I  de  jomfruelige  Skoves  tavse  Kæmpehaller 
og  særlig  i  de  uendelige  Præriers  Øde  kan  selv 
den  mindste  Lyd  høres  langt  bort,  og  da  en 
Menneskestemme  ved  sin  Sjældenhed  bliver  saa 
meget  lettere  bemærket,  er  det  den  Dag  i  Dag, 
som  det  har  været  det  i  Aarhundreder,  en  al- 
mindelig Forsigtighedsregel  mellem  Jægere  og 
Krigere  ikke  at  tale  sammen  paa  deres  Togter, 
men  udelukkende  betjene  sig  af  Tegn.  Og  den 
saaledes  erhvervede  Skik  —  Benyttelsen  af  gen- 
sidige Tegn  —  er  efterhaanden  gaaet  over  i  den 
daglige  Samtale,  der  herved  faar  mere  Liv  og 
Farve,  skønt  den  ogsaa  undertiden  benyttes  af 
Dovenskab,  da  et  enkelt  Tegn  ofte  kan  spare 
mange  Ord.  Men  den  Ynde,  Intelligens  og  til- 
syneladende naturlige  Indskydelse,  som  giver 
sig  til  Kende  i  de  fleste  af  disse  Tegn,  kan  kun 
opfattes  af  en  virkelig  tilstedeværende,  og  der 
hviler  en  Skønhed  over  deres  Bevægelser,  der  i 
høj  Grad  forøges  ved  den  frie,  uhindrede  Brug 

af  Armene,  hvortil  disse  Folkeslag  er  vant,  og 
de  smaa,  velformede  Hænder,  som  udmærker 
dem. 

Hvor  naturlig  og  praktisk  Meddelelsen  ved 
Tegn  virkelig  i  sin  Almindelighed  er  under  de 
givne  Forhold,  vil  tydeligt  fremgaa  af  følgende 
Skildring  af  Indianere  paa  Krigsstien  —  en 
Skildring,  som  afgaves  i  1880  i  Washington  af 
Høvdingen  for  Stammer  inden  for  »Indian  Ter- 
ri  tory«: 

»Naar  en  Flok  Indianere  begiver  sig  paa 
Krigssti,  meddeler  de  deres  Forehavende  til  dem, 
der  bliver  tilbage,  og  underretter  nærboende  Ven- 
ner derom  ved  Hjælp  af  udsendte  Løbere.  Af- 
delingen er  ikke  fuldt  og  systematisk  ordnet  før 
flere  Dage  efter,  at  den  har  forladt  Hovedkvar- 
teret, med  mindre  Forholdene  medfører  øjeblik- 
kelig Handling.  Man  udnævner  Pibe-Bærere, 
som  under  Marchen  gaar  foran  og  bærer  Pi- 
berne, og  det  er  ikke  tilladt  nogen  at  krydse 
deres  Vej  eller  slutte  sig  til  Ekspeditionen  ved 
at  ride  op  foran  Marchkolonnen,  da  det  betrag- 
tes som  et  daarligt  Varsel  for  Togtet.  Indianere, 
der  ønsker  at  deltage,  maa  slutte  sig  til  fra  Si- 
derne eller  bagfra. 

Saa  snart  de  kommer  til  et  Sted,  hvor  Jord- 
bunden hæver  sig,  saa  man  derfra  sandsynlig- 
vis kan  faa  god  Udsigt  over  Omegnen,  gør  Kri- 
gerne Holdt  og  skjuler  sig  saa  godt  som  muligt. 
Spejderne,  som  i  Forvejen  er  udtagne,  nærmer 
sig  lige  før  Daggry  til  en  passende  Afstand  fra 
Højdedraget  for  at  undersøge,  om  Fjenden 
skulde  være  kommen  dem  i  Forkøbet,  hvad  man 
forvisser  sig  om    ved  omhyggeligt    at  iagttage 

Kammen  for  at  se,  om  noget  skulde  bevæge  sig. 
Er  delte  ikke  Tilfældet,  iagttager  man  Fuglenes 
Flugt,  thi  hvis  nogen  skulde  slaa  sig  ned  paa 
Højen  eller  i  dens  Nærhed,  tyder  det  paa,  at  der 
intet  findes,  som  ellers  vilde  skræmme  dem  bort. 
Hvis  derimod  en  eller  anden  storre  Fugl  som 
en  Ravn,  en  Krage  eller  en  Ørn  skulde  flyve  op 
imod  Højen  og  derpaa  gøre  en  pludselig  Ven- 
ding til  en  af  Siderne  og  forsvinde,  tyder  det 
paa,  at  der  er  et  eller  andet,  som  kræver  nøjere 
Undersøgelse.  Mener  man,  at  der  er  Grund  til 
at  passe  paa  en  Fjende,  gør  Spejderen,  der  hele 
Tiden  er  bleven  nøje  vogtet  af  Flokken  bagved. 
Tegn  til,  at  de  skal  blive  liggende  stille,  idet 
han  signaliserer  Fare  eller  Forsigtighed,  hvad 
der  sker  ved,  at  han  griber  sit  Tæppe  med  højre 
Haand  og  vifter  det  ned  imod  Jorden  fra  et 
Punkt  foran  og  i  Højde  med  Skulderen.  Det 
er  næsten  ganske  det  samme,  som  den  civili- 
serede Amerikaner  gør  med  Haanden,  naar  han 
i  Slag  eller  paa  Jagt  vil  antyde,  at  man  skal 
forholde  sig  rolig. 

Skulde  Højen  imidlertid  være  fri  for  en- 
hver Fare,  stiger  Indianeren  langsomt  og  saa 
skjult  som  muligt  op  for  at  faa  Udsigt  over 
Landet.  Faar  han  ikke  Øje  paa  nogen,  griber 
han  Tæppet  og  vifter  det  vandret  fra  højre  til 
venstre  og  tilbage  igen  adskillige  Gange  som 
Tegn  paa,  at  Vejen  er  klar.  Har  han  opdaget 
F'jenden,  giver  Spejderen  Alarmsignal  ved  at 
løbe  i  Siksak  ned  ad  Højen  paa  den  Side,  der 
er  synlig  for  dem,  der  ligger  og  passer  paa, 
hvorved  de  bliver  bekendt  med  Situationen. 

Hvis  en  Ekspedition  eller  Fremrykning  fore- 

tages  om  Natten,  udføres  de  samme  Signaler, 
som  gøres  med  Tæppet,  med  en  Brand,  som  la- 
ves af  en  Tot  Græs,  fastgjort  til  en  kort  Stang. 

Hvis  en  Flok  Indianere  paa  Krigstogt  slaar 
Lejr  for  en  Nat  eller  Dag  eller  længer,  sættes 
der  et  Stykke  Træ  i  Jorden  pegende  i  den  Ret- 
ning, man  følger,  og  forsynet  med  en  Mængde 
Hakker,  Indsnit  og  Mærker,  der  svarer  til  det 
Antal  Dage,  der  er  hengaaet,  siden  de  forlod 
den  forrige  Lejr,  og  til  de  forlader  denne,  for 
at  senere  kommende  deraf  kan  se,  hvilken  Vej 
de  skal  følge,  og  hvor  stor  Afstanden  er. 

Paa  en  Jagtekspedition  tager  man  under 
Fremrykningen  de  samme  Forholdsregler  for 
ikke  at  blive  overrasket  af  Fjenden.  Har  Spej- 
deren besteget  en  Høj  uden  at  opdage  noget 
Vildt,  griber  han  sit  Tæppe  og  vifter  vandret 
dermed  fra  den  ene  Side  til  den  anden  i  Højde 
méd  Skulderen  eller  Hovedet;  og  opdager  han 
noget  Vildt,  rider  Indianeren  frem  og  tilbage 
—  fra  venstre  til  højre  —  et  kort  Stykke,  saa 
de  fjerne  Tilskuere  tydeligt  kan  se  det.  Opdager 
han  en  stor  Bøffelhjord,  angiver  Størrelsen  af 
den  Strækning,  han  rider  frem  og  tilbage,  Hjor- 
dens Størrelse.  Naar  Hjorden  er  meget  stor, 
eller  Jægeren  skal  skynde  sig,  rider  han  saa 
meget  hurtigere.« 

Man  ved,  at  disse  Indianere  ogsaa  bruger 
Spejle  for  at  signalisere  fra  et  Højdepunkt  til 
et  andet,  men  man  har  ikke  været  i  Stand  til 
at  lære  Systemet  at  kende,  da  de  siger,  at  de 
ikke  længer  har  Brug  derfor,  da  de  har  op- 
givet al  Krig. 

Det  er  en  Selvfølge,  at  de  Meddelelsestegn, 

der  benj'ttes,  veksler  i  Karakter  efter  de  Af- 
stande, i  hvilke  de  to  Parter  befinder  sig,  som 
ønsker  at  vedligeholde  Forbindelsen. 

Paa  lange  Afstande  gives  saaledes  Signaler, 
der  atter  er  forskellige,  eftersom  den  signalise- 
rende kan  ses  eller  ej;  disse  kan  deles  i  følgende 
tre  Grupper:  eftersom  den  signaliserende  ikke 
kan  ses,  eftersom  Genstandene  benyttes  i  For- 
])indelse  med  Legemsbevægelser,  og  eftersom  de 
kun  fremstilles  ved  Legemsbevægelser. 

Til  den  første  Gruppe  henhører  Røg-,  Ild- 
eller Stovsignaler,  hvis  Anvendelse  fremgaar  af 
følgende  Beskrivelser: 

Til  Opsendelse  af  Røgsignaler  vælges  de 
højeste  Punkter  i  Landet,  saa  at  de  kan  ses  i  en 
Afstand  fra  4  til  10  Mil.  Det  forskellige  Antal 
Røgsøjler  har  forskellig  Betydning.  Den  simp- 
leste, saavel  som  den  mest  varierede  Frem- 
gangsmaade,  der  frembyder  Lighed  med  det  te- 
legrafiske Alfabet,  er  at  berede  et  lille  Baal,  som 
ikke  maa  slaa  ud  i  Lue;  ved  al  lægge  en  Arm- 
fuld til  Dels  grønt  Græs  eller  Siv  derpaa  som 
for  at  kvæle  Ilden  frembringes  en  tæt,  hvid 
Røg,  der  i  Almindelighed  vil  stige  lodret  i  Vej- 
ret i  en  Højde  af  flere  Hundrede  Fod.  Naar 
han  saaledes  har  frembragt  en  Røgsøjle,  tager 
Indianeren  simpelthen  sit  Tæppe  og  breder  det 
over  den  lille  Bunke  Græs  og  Siv,  hvoraf  Ilden 
næres,  og  ved  at  arrangere  Kanterne  og  Hjør- 
nerne af  Tæppet  paa  .rette  Maade,  lukker  han 
Røgen  inde  og  kan  saaledes  holde  den  tilbage 
en  kort  Tid.  Ved  nu  pludselig  at  tage  Tæppet 
bort  foranlediger  han,  at  der  opstiger  en  ta't 
Røgsøjle,  hvis  Varighed  og  Hyppighed  han  er 

fuldstændig  i  Stand  til  at  regulere  simpelthen 
ved  Brugen  af  sit  Tæppe. 

Paa  denne  Maade  var  man  i  Stand  til  efter 
forudgaaende  Aftale  at  meddele,  at  man  var 
ankommen  i  Sikkerhed  til  et  hestemt  Sted,  idet 
man  opsendte  én  Røgsøjle,  som  blev  besvaret 
af  de  paagældende  paa  samme  Maade,  Lige- 
ledes kunde  man  ved  at  antænde  en  hel  Ræ'kke 
Smaailde,  der  hver  opsendte  sin  Røgsøjle  fra 
samme  Plan,  angive,  hvor  mange  Skalpe  man 
havde  taget.  Havde  man  haft  Uheld  paa  Tog- 
tet, gaves  der  intet  saadant  Signal. 

Apache-Indianerne  i  den  nordlige  Del  af 
Ny  Mexiko  plejede  at  bruge  Fyrre-  eller  Ceder- 
grene, Løv  og  Græs  til  deres  Baal  og  benyttede 
kun  tre  Slags  Røgsignaler,  hvert  bestaaende  af 
fra  en  til  tre  Røgsøjler. 

Alarmsignalet  afgaves  ved  at  opsende  tre 
eller  flere  Røgsøjler,  der  antydede  Fare  elier 
Fjendens  Nærmelse  og  tillige  krævede,  at  de, 
der  saa  dem,  skulde  slutte  sig  sammen.  Disse 
Signaler  forplantes  fra  den  ene  Lejr  til  den 
anden,  og  selv  de  fjerneste  Skarer  ledes  af  dem. 
Jo  større  Hast,  der  udkrævedes,  desto  flere  Røg- 
søjler opsendtes. 

Naar  noget  skulde  gøres  til  Genstand  for 
almindelig  Opmærksomhed,  naar  f.  Eks.  en 
Skare  Indianere  var  bleven  træt  af  at  opholde 
sig  i  en  bestemt  Egn,  eller  Hestene  havde  for- 
tæret alt  Græsset,  eller  man  af  en  eller  anden 
Grund  kunde  ønske  at  drage  bort,  eller  en 
Fjende  var  meldt  i  Sigte,  saa  der  udkrævedes 
større  Vagtsomhed,  før  man  kunde  træffe  en 
Afgørelse,    opsendtes   én   fortsat   Røgsøjle. 

Naar  Lejren  var  bleven  flyllct,  cfler  at 
Alarmsignalet  var  givet,  og  Beboerne  havde 
valgt  sig  en  Boplads,  hvor  de  agtede  at  blive, 
indtil  de  frivilligt  eller  nødtvungent  maatte  flytte 
igen,  opsendtes  to  Røgsøjler  for  at  underrette  de- 
res Venner  om,  at  det  var  deres  Hensigt  at  for- 
blive der  paa  Stedet.  Under  et  langvarigt  Op- 
hold opsendtes  der  to  Røgsøjler  for  at  meddele 
Nabostammerne,  at  Lejren  endnu  eksisterede, 
øg  at  alt  var  sikkert  og  roligt. 

Folk,  der  har  rejst  over  Prærierne,  har  ofte 
set  Indianerne  benytte  Signallys  om  Natten  og 
undret  sig  over,  hvorledes  det  blev  gjort.  De 
aftager  Spidsen  af  Pilen  og  dypper  Skaftet  i 
Krudt,  hvori  der  er  blandet  Lim.  Krudtet  hæn- 
ger fast  ved  Træet  og  dækker  Skaftet  i  en  Længde 
af  tre  til  fire  Tommer  med  et  en  kvart  Tømme 
tykt  Lag.  Tygget  Bark,  blandet  med  tørt  Krudt, 
smøres  derefter  paa  Skaftet,  og  Pilen  er  rede 
til  at  bruges.  Naar  den  skal  affyres,  lægger 
en  Kriger  den  paa  sin  Buestreng  og  trækker 
den  tilbage,  saa  den  er  færdig  til  at  flyve;  der- 
paa  sænker  han  Pilespidsen  noget,  en  anden 
Kriger  stikker  Ild  i  den  tørre  Bark,  og  Pilen 
skydes  op  i  Luften.  Naar  den  er  kommen  et 
Stykke  til  Vejrs,  bryder  den  ud  i  Flamme  og 
brænder  klart,  til  den  falder  til  Jorden  igen. 

Man  knyttede  forskellige  Betydninger  til 
disse  Ildsignaler.  Saaledes  betød  mellem  San- 
tee-Indianerne  en  Pil:  »Fjenden  er  i  Nærheden!« 
—  to  Pile  fra  samme  Sted:  »Fare«  —  tre  »stor 
Fare«  —  mange  Pile:  »De  er  for  stærke,  vi  gaar 
tilbage«;  to  Pile  opsendte  paa  samme  Tid:  »Vi 
vil  angribe«,  tre  »snart«,  fire  »nu«;  hvis  de  blev 

afskudt  skraat:  »I  den  Retning!«  Disse  Signaler 
forandredes  bestandigt  og  aftaltes,  før  man  drog 
ud  eller  skiltes  fra  hinanden. 

Indianerne  benytter  deres  Signaler  med  stor 
Omsigt  og  tager  sjælden  fejl,  naar  de  telegrafe- 
rer til  hinanden  med  disse  tavse  Budbringere, 
og  den  Mængde  Meddelelser,  de  kan  give  hin- 
anden ved  Hjælp  af  Brande  og  brændende  Pile, 
er  simpelthen  vidunderlig.  Påa  ethvert  Krigs- 
togt medføres  der  Bundter  af  Signalpile. 

Med  Hensyn  til  ovenstaaende  er  det  jo  mu- 
ligt, at  de  Hvides  Indflydelse  har  gjort  sig  gæl- 
dende baade  i  Maaden  at  signalisere  paa  og  Be- 
nyttelsen af  Krudtet,  men  i  hvert  Fald  brugte 
Indianerne  tidt  Pile,  hvortil  der  var  fastgjort 
brændbart  Stof,  for  dermed  at  sætte  Ild  paa  de 
fordums  Kolonisters  Huse. 

Støvsignaler  benyttedes  af  Dakotaerne,  naar 
de  havde  øpdaget  en  Fjende,  Vildt  eller  hvad 
de  ellers  søgte,  idet  man  kastede  Haandfnlde 
Støv  op  i  Luften.  Dette  Tegn  havde  den  samme 
almindelige  Betydning,  som  naar  man  red  frem 
og  tilbage  eller  i  en  Rundkreds  paa  et  højt  be- 
liggende Sted.  Samme  Skik  benyttedes  af  andre 
Stammer,  naar  Skildvagten  var  uden  Tæppe. 

Som  Signaler,  der  benyttedes  paa  kortere 
Afstande,  hvor  større  legemlige  Bevægelser 
endnu  kan  ses,  skal  nævnes  nogle  enkelte,  før 
vi  gaar  over  til  at  undersøge  det  egentlige  Tegn- 
sprog. Skønt  de  undertiden  faldt  sammen  roed 
dette  sidste,  er  de  dog  i  Almindelighed  bereg- 
net paa  at  benyttes  paa  en  Afstand,  hvor  smaa 
og  ubetydelige  Bevægelser  ikke  kan  skelnes.  De 
udføres,   som  før  nævnt,   enten  ved  Hjælp   af 

Genstande  som  et  Tæppe,  en  Lanse  eller  ved  at 
ride  sin  Hest  paa  en  vis  Maade  —  eller  ved  blotte 
Legemsbevægelser. 

Naar  Ponkaerne  eller  Omahaerne  opdager 
Bøfler,  bliver  saaledes  Iagttageren  staaende  op- 
rejst paa  Hojen  med  Ansigtet  imod  Lejren  og 
holdende  sit  Tæppe  i  begge  Hænder  med  Ar- 
mene udstrakt  i  Højde  med  Skuldrene. 

Har  man  i  Sinde  at  slaa  Lejr,  løftes  Tæppet 
i  Vejret  paa  en  Stang,  saa  det  kan  ses  af  alle 
dem,  der  ønsker  at  slaa  sig  ned  paa  el  nyt  Sted. 

Rider  man  hurtig  rundt  i  en  Cirkel,  be- 
tyder det:  Der  er  Fare  paa  Færde,  slut  jer  sam- 
men saa  hurtig  som  muligt! 

Fare  kan  ogsaa  antydes  paa  den  Maadc,  al 
Vedkommende  peger  med  den  hojre  Pegefinger 
i  Retning  af  Faren  og  derpaa  lægger  Armen  over 
Brystet,  saa  Haanden  kommer  til  al  hvile  ved 
venstre   Skulder  med  Bagsiden   udad. 

Skulde  to  Indianere  ude  paa  Prærien  nærme 
sig  hinanden  paa  en  Fjerdingvejs  Afstand,  eller 
saa  de  kan  se  hinanden,  vilde  de  maaske  ønske  at 
vise  deres  fredelige  Sindelag.  Delte  sker  ved,  at 
den  ene  vender  sin  Hest  og  rider  omtrent  halv- 
tredsindstyve Skridt  frem  og  tilbage  og  forelager 
denne  Manøvre  to  eller  tre  Gange.  Delle  viser  den 
anden  Indianer,  at  han  kommer  i  fredelig  Hen- 
sigt. Hvis  den  anden  modlager  dette  Fredstegn, 
viser  han  det  ved  al  lade  Fingrene  gribe  i  hin- 
anden med  det  yderste  Led,  løfte  Hænderne  op 
foran  Panden  og  lade  dem  hvile  der,  som  om  han 
søgte  al  skærme  Øjnene  imod  del  overvældende 
Sollys.    Dette  betyder:  Ogsaa  jeg  ønsker  Fred! 

Endelig  skal  anføres  nogle  faa    Eksempler 

paa,  hvorledes  Indianeren  ved  blotte  Legems- 
bevægelser  formaar  at  gøre  sig  forstaaelig  for 
den,  han  møder,  det  være  Ven  eller  Fjende, 

Vil  man  saaledes  udtrykke  Vrede,  sker  det 
paa  følgende  Maade:  Haanden  lægges  knyttet 
mod  Panden  og  drejes  frem  og  tilbage  i  denne 
Stilling. 

Fare  udtrykkes  saaledes:  Højre  Haands  Pe- 
gefinger og  Tommel  danner  tilsammen  en  Bue, 
de  andre  Fingre  holdes  lukkede  sammen;  Haan- 
den bevæges  saaledes  frem  i  Retning  af  det  far- 
lige Dyr  eller  det  farlige  Sted. 

Trods:  Med  Pege-  og  Midterfingrene  aabne 
føres  højre  Haand  fremad   imod   Fjenden. 

Holdtl  Løft  højre  Haand  i  Vejret  med 
Haandfladen  fremad  og  bevæg  den  gradvis  frem 
og  tilbage  flere  Gange;  er  den  tiltalte  ikke  fjendt- 
lig sindet,  vil  Tegnet  straks  blive  adlydt. 

Fred!  Hold  Haandfladen  i  Vejret. 

Spørgsmaalet:  Hvem  er  du?  gøres  paa  føl- 
gende Maade:  Den  løftede  højre  Haand  bevæ- 
ges langsomt  til  højre  og  venstre  med  Haand- 
fladen fremefter. 

Vil  man  spørge,  om  den,  man  møder,  er 
fredelig  sindet,  løftes  begge  Hænder  i  Vejret  om- 
fattende hinanden,  som  naar  man  trykker  en 
andens  Haand,  eller  med  Pegefingrene  trækkende 
Krog,  mens  Hænderne  er  løftede.  I  bekræftende 
Fald  vil  den  tiltalte  svare  paa  samme  Maade. 

Efter  saaledes  at  have  omtalt  de  almindeligst 
udbredte  Signaler,  som  de  brugtes  af  Indianerne 
paa  større  Afstande,  skal  vi  i  al  Korthed  kaste 
et  Blik  paa  det  højst  karakteristiske  Tegnsprog, 
hvormed   disse   ukultiverede    Stammer    maalte 

hjælpe  sig  af  Mangel  paa  virkelige  Sprogkund- 
skaber, og  Læseren  vil  mere  end  en  Gang  brin- 
ges til  at  mindes  de  fattige  Hjælpemidler,  der 
i  Virkeligheden  staar  til  de  døvstummes  Raa- 
dighed. 

Allerede  i  1880  havde  en  hel  Stab  af  Forskere 
indsamlet  et  betydeligt  Materiale  til  en  Slags 
Ordbog  over  disse  Tegn,  og  af  det  utrykte  Værk 
giver  vor  Kilde  et  interessant  Udvalg  til  For- 
slaaelse  af  Tegn,  der  kan  gøre  Krav  paa  almin- 
delig Interesse,  saasom  Tegn,  der  angiver  Stam- 
men selv.  Egennavne,  Talemaader,  Samtaler 
o.  s.  V. 

For  at  tilkendegive  til  hvilken  Stamme  den 
talende  hørte,  benyttedes  f.  Eks.  følgende  Tegn: 

Absaroka  eller  Krag'estammens  Medlemmer 
tilkendegav  deres  Hjemsted  ved  at  holde  Hæn- 
derne ud  til  begge  Sider  og  bevæge  dem  i  Luf- 
ten, som  om  de  fløj,  eller  de  anbragte  Haand- 
fladen  i  Højde  med  eller  foran  eller  ud  for  Siden 
af  højre  Skulder  og  bevægede  den  op  og  ned  i 
Haandledet.  Undertiden  benyttedes  begge  Hæn- 
der for  at  efterligne  Kragens  Flugt. 

Om  Apachen  fortælles,  at  da  den  første  af 
denne  Stamme  kom  til  det  Sted,  hvor  de  se- 
nere boede,  og  blev  spurgt,  hvem  han  var,  gjor- 
de han  Tegnet  for  »fattig«,  da  han  ikke  for- 
slod vedkommende  Sprog.  Han  gned  venstre 
Haands  Pegefinger  mod  den  højre,  hvilket  der- 
efter blev  hans  Stammes  Tegn. 

Arapahosiammen  brugte  undertiden  at  be- 
røre sit  venstre  Bryst,  hvorved  man  udtalte,  at 
de  kaldte  sig  selv  »Gode  Hjerter«.  Andre  greb 
sig  om  Næsen  med  Tommel  og  Pegefinger. 

Sortefoden,  strøg  sig  med  Haandfladen  langs 
Ydersiden  af  højre  Fod  fra  Hælen  ud  forbi 
Taaen,  som  om  han  børstede  Støv  af. 

Cheyenne-Indianerne  var  kendt  af  Siouxerne 
under  Navn  af  »Savene«,  fordi  deres  Tegn  var- 
en savende  Bevægelse  med  højre  Haands  Yder- 
kant over  venstre  Overarm.  Samme  Tegn  be- 
tød en  Sav. 

Comanchen  tilkendegav  sig  ved  en  bølgende 
Bevægelse  af  Haanden  eller  Fingrene,  idet  han 
efterlignede  en  fremadkrybende  Slange.  Et  an- 
det Tegn  bestod  i,  at  begge  Arme  fra  Albuen  ned 
holdtes  i  Vejret  med  Haandfladen  indad,  hvor- 
paa  de  med  Bagen  af  Haanden  opad  bevægede 
dem  ned  langs  Haaret  for  at  fremkalde  Fore- 
stillingen om  langt  Haar,  da  de  aldrig  studser 
det. 

Dakotaen  eller  Siouxen  drog  Kanten  af 
Haanden  forbi  Struben,  som  om  han  gennem- 
skar den. 

I  al  Almindelighed  udtrykte  Indianeren  sin 
Race  ved  Bevægelser,  der  betegnede  en  Fjer  an- 
bragt paa  Hovedet  —  hans  mest  karakteristiske 
Prydelse,  ligesom  et  mere  sammensat  Tegn  be- 
tød en  hvid  Mand. 

Snart  frembragte  man  Forestillingen  om  en 
Rytter,  snart  om  en  Bueskytte;  man  efterlignede 
Roningen  af  en  Kano  eller  Slangens  Kryben; 
man  hentydede  til,  om  Ansigterne  var  tatove- 
rede, om  de  levede  paa  Bjærgene,  Maaden 
at  bære  deres  Haar,  kort  sagt,  hvert  Medlem 
af  en  Stamme  var  i  Stand  til  ved  sine  Gebærder 
at  give  et  Udtryk  for  sin  Stammes  særlige  Ejen- 
dommeligheder og  derved  give  sig  til  Kende. 

Men  ogsaa  sil  eget  Navn  forslod  Indianeren 
al  meddele.  En  Dakota-Kriger  ved  Navn  »Hur- 
tig-Lober«  opgav  sit  Navn  ved  at  holde  højre 
Haand  frem  med  Haandfladen  nedad;  derpaa 
bøjede  han  alle  Fingre  sammen  med  Undtagelse 
af  Pegefingeren,  som  holdtes  let  krummet  og 
pegende  fremad.  Ved  dernæst  at  støde  Armen 
to  Gange  meget  hurtigt  fremad  angav  han  en 
Mand,  der  løb  hurtigt. 

Comanche-Høvdingen  »Vild-Hest«  anbragte 
først  højre  Haands  Pege-  og  Langfinger  hver 
paa  sin  Side  af  venstre  Pegefinger  som  Benene 
paa  en  Rytter.  Derpaa  holdt  han  højre  Haand 
løst  udstrakt  i  Højde  med  og  næsten  i  Arm- 
længde frem  for  Skulderen  og  foretog  endelig 
flere  hastige  Bevægelser  nedad  og  i  Retning  af 
venstre  Haand,  hvad  der  betød  »Hest  og  Præri 
eller  vild«. 

Det  næste  Skridt  i  Udviklingen  og  Anvendel- 
sen af  Tegnsproget  er  deltes  Benyttelse  til  at 
udtrykke  korte,  let  fattelige  Sætninger  angaa- 
ende  Hændelser  i  det  daglige  Liv. 

Vil  Omaha-Indianeren  sige:  »Jeg  har  skudt 
en  Bøffel«,  gør  han  det  paa  følgende  Maade:  Den 
aabne  venstre  Haand  bevæges  med  Haandfladen 
fremad  langsomt  til  venstre  og  bort  fra  Kroppen 
(Bøffelens  Bevægelse,  naar  den  jages).  Højre 
Haand  drejes  hurtig  i  Haandledet  (Rytteren,  der 
jager  Bøffelen);  derpaa  udstrækkes  venstre 
Haand  til  venstre,  medens  højre  bøjes,  som  om 
den  spændte  Buen,  venstre  Haands  Pege-  og 
Langfinger  slaar  Knibs,  og  højre  Pegefinger  fø- 
res hurtigt  hen  over  venstre  Haand. 

))(iiv  mig  noget  at  spise!«  udtrykkes  saale- 

des:  Saml  Tommel-  og  Pegefinger  med  Lang- 
fingeren, som  om  du  greb  efter  en  ubetydelig 
Genstand,  imens  de  andre  Fingre  holdes  natur- 
ligt udstrakte;  før  derpaa  Haanden  lige  op  over 
Munden  i  faa  Tommers  Afstand  fra  denne  og 
gør  derefter  gentagne  smaa,  raske  Bevægelser 
hen  imod  Munden;  ræk  dernæst  den  naturlig 
udstrakte  Haand  med  Haandfladen  opad  frem 
foran  Kroppen  omtrent  i  Armlængde,  saa  Fing- 
rene peger  skraat  fremad  til  venstre,  og  gør  ende- 
lig en  kort  Cirkelbevægelse  med  Haanden! 

Paa  lignende  Maade  udtrykkes  Spørgsmaal. 
Vil  Dakota-Indianeren  spørge:  »Hvad  bestiller 
du?«  eller  »Hvad  ønsker  du?«  bevæger  han  gen- 
tagne Gange  højre  Haand  fra  højre  til  venstre, 
idet  han  beskriver  en  opad  hvælvet  Bue  paa  en 
Fods  Længde;  Haandfladen  vendes  indad.  Fing- 
rene er  let  bøjede  og  adskilte  og  peger  fremad. 

»Til  hvilken  Stamme  hører  du?«  —  Hold 
den  aabne  højre  Haand  op  og  bevæg  den  nogle 
faa  Gange  fra  den  ene  Side  til  den  anden,  fra 
fire  til  otte  Tommer,  forbi  Hagen  i  fjorten  til 
atten  Tommers  Afstand,  med  Haandfladen  frem- 
ad. Fingrene  slappe  og  lidt  adskilte!  En  anden 
Stamme  udtrykker  samme  Spørgsmaal  blot  ved 
at  føre  højre  Haand  over  Ansigtet  i  Retning  fra 
venstre  til  højre. 

»Hvordan  vil  du  rejse  —  til  Hest  eller  i 
Vogn?«  Dette  Spørgsmaal  rettes  ved  først  at  gøre 
det  Tegn,  der  betyder  »Vil  du?«  Derpaa  strækkes 
højre  Haand  frem  for  at  betegne  at  gaa  eller 
rejse;  dernæst  anbringes  højre  Haands  Pege- 
og  Langfinger  som    en   Klemme    over    venstre 

o.  c.  Molbech.  3 

Haands  Pegefinger  for  at  antyde:  Vil  du  ride?  og 
endelig  drejes  begge  Pegefingre  om  hinanden 
for  at  betegne  et  lobende  Hjul,  med  andre  Ord 
for  at  sporge:  Vil  du  kore? 

»Jeg  er  sulten,  giv  mig  naget  at  spise!«  ud- 
trykkes saaledes:  Beror  Brystet  med  Spidsen  af 
højre  Haands  udstrakte  Fingre.  Anbring  Yder- 
randen af  den  fladt  udstrakte  hojre  Haand  med 
Haandfladen  opad  imod  Maven  og  lad  Haanden 
foretage  en  savende  Bevægelse,  hvad  der  be- 
tyder Snit.  Hold  hojre  Haand  foran  Ansigtet, 
med  Bagsiden  opad  og  Fingrene  pegende  mod 
Munden;  for  derpaa  hurtigt  Fingrene  til  og  fra 
Munden  flere  Gange,  hvilket  betegner  at  spise. 

»Giv  mig  en  Drik  Vand!«  Sæt  Spidsen  af 
Tommel-  og  Pegefingeien  imod  hinanden,  mens 
de  andre  Fingre  holdes  krummede,  saa  de  dan- 
ner en  Kop;  før  dernæst  Haanden  fra  et  Punkt 
omtrent  seks  Tommer  ud  for  Hagen  i  en  Bue 
opad,  tilbage  og  nedad  forbi  Munden,  hvad  der 
betyder  Vand;  hold  derpaa  hojre  Haand  fladt 
udstrakt,  med  Fladen  opad,  og  i  Højde  med  Al- 
buen ligefrem  eller  lidt  til  hojre  for  Kroppen 
og  giv  endelig,  medens  den  fores  langsomt  fra 
venstre  til  højre,  en  kort  Sidebeva^gelse  i  Haand- 
ledet  for  at  betegne:  giv  mig! 

For  at  give  Læseren  et  Begreb  om,  hvorledes 
en  Samtale  kan  føres  i  dette  Dovstummesprog, 
skal  vi  fremstille  folgende  korte  Ordskifte:  »Hvor 
gammel  er  du?«  —  »56  Aar!« 

Spørgeren  knytter  begge  Hænder  og  lægger 
Armene  over  Kors  paa  Brystet  med  en  skælvende 
Bevægelse  o:  koldt,  Vir^ter,  Aar.     Derpaa  løfter 

han  venstre  Haand  op  i  Højde  med  Halsen,  i  en 
Afstand  af  12 — 15  Tommer  derfra,  med  Haand- 
fladen  imod  Ansigtet  og  Fingrene  udstrakt  og 
pegende  opefter.  Med  højre  Haands  Pegefinger 
højes  derpaa  den  ene  Finger  langsomt  ned  efter 
den  anden,  idet  man  begynder  med  Lillefinge- 
ren, indtil  tre  eller  fire  Fingre  er  bøjede  ind 
imod  Haandfladen;  samtidig  betragter  man  spør- 
gende den  tiltalte,  hvad  der  betyder:  hvormange? 

Den  tiltalte  lukker  og  udstrækker  samtlige 
Fingre  paa  begge  Hænder  fem  Gange  med 
Haandfladen  fremad,  hvad  der  betyder  50,  der- 
paa udstrækkes  alle  Fingrene  paa  venstre  Haand, 
medens  den  højre  lukkes,  hvorpaa  dennes  Tom- 
mel sættes  op  imod  venstre  Haands  Tommel, 
hvad  der  giver  Tallet  6.  — 

Det  staar  endnu  tilbage  at  give  Læseren  et 
Indtryk  af  den  Færdighed,  hvormed  Indianeren 
er  i  Stand  til  at  benytte  sit  Tegnsprog  ved  at 
give  en  sammenhængende  Fortælling,  ledsaget 
af  de  dertil  hørende  Tegn.  Imidlertid  skal  vi 
indskrænke  os  til  kun  at  give  Fortolkningen, 
idet  Læseren  af  det  foregaaende  selv  vil  kunne 
forestille  sig  den  Uendelighed  af  sammensatte 
Fingerbevægelser  og  forskellige  Ansigtsudtryk, 
som  i  Virkeligheden  udkræves  for  ad  mimisk 
Vej  at  skildre  en  Oplevelse  som  den  nedenstaa- 
ende.  Det  skal  kun  tilføjes,  at  Meddelelsen  ga- 
ves af  en  gammel  Ojibwah-Indianer,  der  vel 
benyttede  Talesproget  under  sin  Fortælling,  men 
hvis  Bevægelser  og  Tegn  spillede  en  saa  stor 
Rolle,  at  enhver,  der  var  fortrolig  med  Indianer- 
nes Tegnsprog,  alene  deraf  kunde  opfatte  Sam- 

menhængen,  medens  lians  Tale  var  usammen- 
hængende og  i  høj  Grad  underordnet. 

»For  mange  Aar  siden  —  mil  Haar,  som 
dengang  var  sort  og  glat,  er  nu  blevet  hvidt;  jeg 
stod  dengang  i  Livets  Vaar;  du,  tænker  jeg,  var 
paa  den  Tid  en  ung  Dreng  —  hændte  der  mig 
følgende: 

Der  ude  paa  Isen,  to  Mil  ostpaa,  var  jeg 
en  Dag  ude  at  fiske  sammen  med  to  andre,  den 
gamle  Gabiwabikoke  og  hans  Søn  Johannes  den 
Døber.  Det  var  omtrent  Kl.  10  om  Morgenen 
—  en  frisk  Brise  fra  Sydvest  var  i  Forvejen  kom- 
men op  —  da  min  Snøre,  som  jeg  trak  op  og  ned, 
begyndte  at  tage  en  skraa  Retning,  som  om  den 
blev  trukket  med  af  en  Strømning.  Forbavset 
saa  jeg  mig  om.  Da  jeg  saa  imod  Syd,  fik  jeg 
Øje  paa  en  mork  Stribe,  der  strakte  sig  over 
Bugten  fra  Kyst  til  Kyst;  Isen  havde  løsnet  sig, 
og  Vinden  førte  den  ud  imod  den  aabne  Sø.  Paa 
et  Øjeblik  havde  jeg  rullet  min  Snøre  sammen, 
greb  min  Økse  og  mine  Snesko,  som  jeg  tog  paa 
Fødderne,  og  idet  de  andre  fulgte  mit  Eksem- 
pel, skyndte  jeg  mig  ind  imod  det  nærmeste 
Punkt  af  Landet,  derhenne  hvor  Fyrtaarnet 
staar.  Vinden  blev  stærkere,  og  vi  drog  af  Sted, 
saa  hurtigt  vi  kunde.  Vi  naaede  her  til  selve 
Kanten  af  Isen,  idet  et  Vandbælte  paa  henved 
100  Yards  Bredde  strakte  sig  nordpaa  langs  Ky- 
sten, saa  langt  vi  kunde  øjne.  Hvad  skulde  vi 
gøre  med  kun  en  eneste  Økse?  Vi  befandt  os  i  en 
ubehagelig  Situation.  Naa,  noget  maatte  vi 
gøre.  Jeg  maalte  da  en  Firkant  af  paa  Isen  og 
gav  mig  til  at  hugge  den  løs  med  Øksen,  et  haardt 

og  kedeligt  Arbejde.  Isen  var  kun  8  Tommer 
tyk,  men  den  var  bedækket  med  Snesjap  og  Vand 
i  en  Fods  Højde.  Mine  Vanter  og  Benklæder 
var  snart  drivende  vaade,  og  jeg  begyndte  at 
fryse  og  føle  mig  træt.  Den  gamle  Gabiwabikoke 
var  endnu  værre  stedt  end  jeg.  Derpaa  tog  hans 
Søn  Øksen,  og  vi  arbejdede  alle  sammen  skif- 
tevis. 

Klokken  var  næsten  to  om  Eftermiddagen, 
da  vi  var  færdige  med  vort  x\rbejde.  Ved  Hjælp 
af  vore  Snesko,  hvis  Bagende  vi  stemmede  imod 
den  solide  Is,  lykkedes  det  os  at  støde  fra  med 
vor  Flaade,  og  ved  at  vende  op  og  ned  paa  vore 
Snesko  og  bruge  deres  bageste  Ende  som  Haand- 
tag,  gav  vi  os  til  at  ro  med  dem  ind  imod  Ky- 
sten. Vi  gjorde  kun  langsomt  Fremskridt,  da 
Vinden  bestandig  satte  os  i  Drift  udad  igen. 

Imidlertid  lykkedes  det  Johannes  den  Døber 
at  slynge  vore  tre  Snører  sammen  til  et  stærkt 
Reb,  og  efter  at  have  bundet  Krogene  sammen  i 
Form  af  et  Anker,  kastede  han  det  ind  imod 
Kysten.  Men  da  han  trak  i  Linen,  gled  Krogene 
af  paa  den  glatte  Klippegrund  og  vilde  ikke  gri- 
be fat.  Vi  gentog  Forsøgene,  men  uden  Held. 
Vi  genoptog  vor  tidligere  Fremgangsmaade  og 
roede  væk  med  fordoblet  Anspændelse. 

Dagen  begyndte  at  hælde,  og  vi  begyndte  at 
føle  Kulden  endnu  bitrere.  Gabiwabikoke  led 
stærkt  under  dens  Virkning  og  var  fuldstændig 
udmattet.  Vi  var  allerede  drevne  over  en  Mil 
forbi  Fyrtaarnet.  Johannes  den  Døber  og  jeg 
vedblev  at  ro  støt  og  kraftigt  og  følte  os  lettede 
og  opmuntrede,  da  vi  saa  Kysten  komme  nær- 

mere  og  nærmere.  Isen  var  ved  den  Tid  Mile 
borte  i  nordostlig  Retning,  og  Soen  begyndte  at 
rejse  sig.  Til  sidst,  just  som  Solen  gik  ned, 
adskilte  kun  nogle  faa  Yards  os  fra  Kysten;  tre 
Aareslag  endnu,  og  vor  Flaade  løb  op  paa  Bred- 
den.    Vi  var  frelst.« 


III. 
Anvendelsen  af  Wampum. 


En  af  de  mærkeligste  Skikke,  der  har  været 
gængs  imellem  Indianere  paa  det  nordamerikan- 
ske Fastland,  er  Brugen  af  Perler  (Wampum) 
til  Støtte  for  Hukommelsen. 

Det  maa  antages,  at  denne  Benyttelse  har 
sit  Udspring  i  Skikken  at  udveksle  Gaver  som 
Venskabstegn,  der  saa  senere  bevaredes  for  at 
mindes  Løfter  om  Hjælp  eller  Beskyttelse.  I 
Tidens  Løb  vilde  da  Brugen  af  saadanne  Erin- 
dringstegn  naturligt  kunne  udvikle  sig  til  et  helt 
System,  hvorved  man  blev  i  Stand  til  at  be- 
vare Mindet  om  Begivenheder  af  endog  temme- 
lig indviklet  Natur.  Betydningsfulde  Hændel- 
ser som  Afslutning  af  Forbund  og  Traktater  eller 
lignende  fandt  saaledes  Udtryk  i  Udveksling  af 
Perlegaver  under  Form  af  Wampum-Bælter, 
hvis  Mønstre  og  Farver  hentydede  til  den  høj- 
tidelige Begivenhed.  Paa  denne  Maade  fandt 
Stammens  Historie,  Love  og  Taler  et  Udtryk, 
der  kunde  bevares  og  tolkes  fra  Slægt  til  Slægt 
og  saaledes  forplante  Traditionen  i  Mangel  af 
skrevne  Beretninger. 

Naturligvis  udkrævedes  der  hertil  en  Tolk, 
og  man  finder  derfor  f.  Eks.  hos  Onondaga- 
Stammerne  et  ligefrem  arveligt  Embede  som 
»Bevarer  af  Wampumen«,  hvis  Pligt  det  var 
at  være  fuldstændig  inde  i  disse  Fortolkninger. 
Dog  var  denne  ikke  ene  om  sin  Kundskab;  thi 
hvert  Aar  paa  en  fastsat  Tid  blev  Bælterne  tagne 
frem  af  Skatkammeret  og  fremvist  for  hele 
Stammen,  mens  hvert  enkelts  Betydning  og  Hi- 
storie blev  fremsat  offentlig,  en  Skik,  der  ved- 
ligeholdes den  Dag  i  Dag.  Blandt  Mohikanerne 
havde  saaledes  en  bestemt  Høvding  det  Hverv 
at  vaage  over  Fredsposen,  der  indeholdt  alle  de 
Wampum-Bælter  og  Snore,  som  var  blevne  be- 
nyttede, naar  Stammen  havde  sluttet  Fred  og 
Venskab  med  de  forskellige  Nationer. 

Ved  Siden  heraf  benyttedes  Wampum  i 
Form  af  Snore  og  Bælter  i  mange  andre  Øjemed; 
nogle  var  vel  beregnede  paa  at  støtte  Hukom- 
melsen, andre  kun  til  Dels,  idet  deres  Betydning 
iaa  1,  at  de  med  sig  forbandt  Navnet  paa  en 
Høvding  eller  Klan  eller  var  knyttede  til  en 
eller  anden  hellig  Brug.  De  brugtes,  naar  Stam- 
merne kaldtes  sammen  til  Raadslagning,  og  naar 
Sendebudet  drog  fra  den  ene  Stamme  til  den 
anden,  tjente  Wampumbæltet  ham  som  Pas. 
Naar  Raadet  var  samlet,  beviste  det  Udsendin- 
gens Ret  til  Deltagelse,  og  det  benyttedes  baade 
ved  Aabningen  og  Afslutningen  af  Mødet  lige- 
som Tobakspiben;  det  hjalp  til  ved  højtidelige 
Edsaflæggelser  og  ved  Løsning  fra  Ed;  var  det 
Iividt,  tjente  det  som  Fredsbud,  var  det  sort, 
truede  det  med  Krig,  og  bedækket  med  Jord 
udtrykte  det  Sorg. 

Den  forskellige  Benyttelse  af  Wampumbæl- 
let  ved  højtidelige  Lejligheder  er  overordent- 
lig interessant  og  forstaas  bedst  gennem  et  Øjen- 
vidnes Fremstilling,  der  gengiver  Talerens  Ord 
ved  en  Raadsforsamling: 

Ordene  falde  omtrent  saaledes,  idet  hver 
Sætning  fremsiges  med  den  største  Højtidelig- 
hed og  bekræftes  ved  Afgivelsen  af  et  Wampum- 
bælte:  »Brødre,  med  dette  Bælte  aabner  jeg  eders 
Øren,  at  I  maa  høre;  jeg  fjerner  Sorg  og  Kum- 
mer fra  eders  Hjerter;  jeg  drager  af  eders  Fød- 
der de  Torne,  der  gennemborede  dem,  mens  I 
drog  hertil;  jeg  renser  Raadshusets  Sæder,  at  I 
kan  sidde  behageligt;  jeg  vasker  eders  Hoved 
og  Krop,  for  at  eders  Aand  kan  blive  forfrisket; 
jeg  deler  eders  Sorg  over  Tabet  af  de  Venner, 
der  er  døde,  siden  vi  sidst  mødtes;  jeg  bortvisker 
hvad  Blod  der  maatte  være  udgydt  imellem  os!« 
Denne  Ceremoni,  ved  hvilken  der  bortskænke- 
des  en  Mængde  Wampumbælter,  var  temmelig 
bekostelig  og  benyttedes  kun  ved  de  aller  højtide- 
ligste Lejligheder.  —  Disse  Bælter  bevaredes 
omhyggeligt  af  Tilhørerne  i  Steden  for  en  skre- 
ven Beretning,  og  de  egnede  sig  saa  meget  mere 
dertil,  som  de  ofte  var  forarbejdede  med  Tegn, 
der  udtrykte  den  Tanke,  som  skulde  bevares. 
Ved  en  Fredsslutning  bar  saaledes  ofte  Hoved- 
bæltet Billedet  af  en  Indianer  og  en  hvid  Mand, 
der  holdt  en  Kæde  imellem  sig.  — 

I  en  anden  Raadsforsamling,  afholdt  mel- 
lem »de  fem  Nationers«  Stammer  for  næsten  to 
Hundrede  Aar  siden,  faldt  Ordene  saaledes,  da 
en  Seneca-Høvding  havde  foreslaaet   en   Over- 

enskomst  mellem  hans  Stamme  og  Wagun- 
ha'erne: 

»Vi  kommer  for  at  forene  de  to  Parter  til 
en  .  .  .  Vi  kommer  for  at  lære  Visdom  af  Sene- 
caerne  (han  skænker  et  Bælte).  Med  delte  Bælte 
Ioner  vi  Taarerne  af  eders  Venners  Øjne,  deres, 
hvis  Slægtninge  er  blevne  dræbt  i  Krigen.  Lige- 
ledes visker  vi  Malingen  af  eders  Soldaters  An- 
sigter (han  skænker  igen  et  Bælte).  Med  dette 
tredje  Bælte  bortkaster  vi  Øksen,  somYonondio 
lagde  i  vore  Hænder!«  Der  skænkes  en  rød  Mar- 
morsol —  en  Pibe  lavet  af  rodt  Marmor.  »Yo- 
nondio  er  drukken;  vi  vasker  vore  Hænder  rene 
for  hans  Handlinger  (han  skænker  et  fjerde 
Bælte).  Vi  har  tolv  af  eders  Nation  som  Fanger; 
de  skal  blive  bragt  hjem  til  Foraaret  (han  skæn- 
ker et  Bælte  for  at  bekræfte  Løftet).  Vi  skal 
bringe  eders  Fanger  hjem,  naar  Jordbærrene 
staar  i  Blomst,  til  hvilken  Tid  vi  agter  at  be- 
soge  Gorlear  (Guvernøren  i  New  York)  og  se 
det  Sted,  hvor  W^ampum  laves«. 

De  her  omtalte  Bæller  blev  modtagne  af  de 
fem  Nationer,  og  hermed  var  Overenskomsten 
godkendt.  Denne  Cermoni  tyder  paa,  at  der  blev 
bortgivet  en  meget  stor  Mængde  Bælter,  men  da 
lige  saa  mange  blev  modtagne,  var  dette  uden 
videre  Betydning;  endnu  større  Mængder  Wam- 
pumbælter  benyttedes  ved  senere  Overenskom- 
ster, som  da  indianske  Udsendinge  fra  New  Eng- 
land skænkede  Franskmændene  seks  og  tredive 
store  Bælter  for  at  takke  dem,  fordi  deres  Stam- 
mer ikke  havde  mødt  Fjendskab  fra  deres  Side. 

En  anden  næsten  to  Hundrede  Aar  giunmel 

Skildring  af  Indianernes  Skikke  giver  følgende 
Beskrivelse: 

»Fire  eller  seks  Snore  ved  Siden  af  hinan- 
den og  sammenføjede  med  fin  Traad  danner  et 
Wampumbælte,  omtrent  tre  eller  fire  Tommer 
bredt  og  tre  Fod  langt,  og  indeholder  maaske 
fire,  otte  eller  tolv  Favne  Wampum  alt  efter 
deres  Længde  og  Bredde.  Dette  afhænger  af  den 
Genstands  Betydning,  som  enten  skal  forklares 
eller  bekræftes  derved  eller  ved  de  Personers 
Stilling,  hvem  det  skal  overgives.  Enhver  Ting 
af  Vigtighed,  der  afhandles  i  højtidelige  Raads- 
forsamlinger  enten  mellem  Indianerne  indbyr- 
des eller  med  Europæerne,  godkendes  og  faar 
Retsgyldighed  ved  Hjælp  af  Snore  og  Bælter  af 
Wampum.  Naar  en  Snor  bortgives,  holdes  der 
ofte  en  lang  Tale,  og  en  hel  Del  bliver  sagt  i 
Anledning  af  den  foreliggende  Sag,  naar  deri- 
mod et  Bælte  skænkes  bort,  siges  der  kun  faa 
Ord;  men  det  er  da  Ord  af  stor  Vigtighed  og 
som  ofte  kræver  Forklaring.  Naar  Taleren  har 
fremført  en  eller  anden  vigtig  Sætning,  bort- 
giver han  en  Snor  af  Wampum,  idet  han  til- 
føjer: Jeg  skænker  denne  Wampumsnor  til  Be- 
kræftelse paa,  hvad  jeg  har  sagt!  —  men  Hoved- 
genstanden for  sin  Tale  bekræfter  han  med  et 
Bælte.  Ogsaa  Svarene  paa  en  saadan  Tale  maa 
bekræftes  ved  Snore  og  Bælter  af  Wampum  af 
samme  Størrelse  og  Antal  som  dem,  der  er 
modtagne.  Baade  Farven  og  andre  Egenskaber 
ved  Wampumen  er  af  Betydning,  og  hentyder 
direkte  til  det,  de  skal  godkende.  Brunt  og 
mørkt  Violet,  hvad  der  af  Indianerne  kaldes 
Sort,  betyder  altid,  at  noget  er  af  alvorlig  eller 

tvivlsom  Betydning,  men  Hvidt  er  Fredens  Far- 
ve. Hvis  derfor  en  Snor  eller  et  Bælte  af  Wam- 
pum  skal  tilkendegive  en  Advarsel  imod  et  Onde 
eller  en  alvorlig  Bebrejdelse,  skænkes  de  bort  i 
Sort.  Hvis  et  Folk  opfordres  til  at  gaa  i  Krig, 
eller  Krig  erklæres  imod  det,  er  Bæltet  sort  eller 
mærket  med  Rødt,  som  hos  dem  kaldes  Blod- 
farven, medens  der  paa  Midten  er  fremstillet 
Billedet  af  en  Økse  i  hvidt  Wampum, 

Indianerne  henviser  til  dem  som  til  offent- 
lige Dokumenter  og  gemmer  dem  i  en  Kiste,  der 
er  forfærdiget  til  dette  Brug.  Paa  visse  Aars- 
tider  modes  de  for  at  studere  deres  Mening  og 
forny  de  Tanker,  de  i  sin  Tid  skulde  symbolisere 
eller  bekræfte.  Ved  en  saadan  Lejlighed  sætter 
de  sig  ned  omkring  Kisten,  tager  den  ene  Snor 
eller  Bælte  ud  efter  den  anden  og  lader  dem 
gaa  fra  Hånd  til  Haand  mellem  alle  de  Tilstede- 
værende, og  for  at  enhver  skal  forstaa  deres 
Betydning,  gentages  de  Ord,  der  blev  udtalte 
ved  deres  Bortgivelse,  for  hele  Forsamlingen. 
Paa  denne  Maade  sættes  de  i  Stand  til  at  erindre 
de  Lofter,  de  forskellige  Parter  gensidig  har  givet 
hinanden,  og  det  er  Skik  og  Brug  at  give  selv 
unge  Knøse,  der  er  beslægtede  med  Høvdingerne, 
Adgang  til  deres  Forsamlinger.  De  bliver  tid- 
lig gjort  bekendt  med  alle  Statens  Sager,  og 
saaledes  overgives  Indholdet  af  deres  Dokumen- 
ter til  Efterverdenen  og  kan  ikke  let  gaa  i 
Glemme«. 

Det  maa  antages,  at  naar  en  Overenskomst 
eller  et  Løfte  blev  brudt,  blev  Bæltet  lost  fra  sin 
Betydning  og  kunde  da  igen  benyttes  i  samme 
eller  ændret  Form,  ellers  vilde  Dokumenterne  i 

Tidens  Løb,  hvis  de  holdtes  i  Orden,  blive  me- 
get besværlige. 

Nægtelse  af  at  gaa  ind  paa  en  Traktat  og 
modtage  den  ledsagende  Wampum  gives  der 
ogsaa  Eksempler  paa,  som  da  Indianerne,  mis- 
fornøjede med  en  Traktat,  efter  Raadslagningen 
gav  Wampumen  tilbage  med  de  Ord:  »Fra  alle 
Sider  hører  vi  Taler  fra  Amerikanerne,  og  ikke 
lo  ligner  hinanden.  Vi  formoder,  at  de  har  i 
Sinde  at  narre  os.  Tag  derfor  eders  Wampum- 
snore  tilbage!« 

Ligeledes  hændte  det  en  Gang,  at  Sende- 
budene søgte  at  overtale  og  tvinge  en  Nation  til 
at  modtage  Bæltet  ved  at  lægge  det  om  Skuld- 
rene eller  Laaret  paa  Høvdingen;  men  denne 
rystede  det  af  uden  at  berøre  det  med  Hænderne 
og  kastede  det  efter  dem  med  en  Pind,  som 
om  det  havde  været  en  Slange  eller  en  Tudse, 
han  smed  bort  fra  sin  Vej.  — 

Grunden  til,  at  andre  Genstande  end  Per- 
ler ikke  oftere  benyttedes  paa  samme  Maade, 
maa  sikkert  være  den  Værdi,  man  bestandig 
tillagde  Wampum;  ved  enkelte  Lejligheder  og 
hos  visse  Stammer  fandt  dog  andre  Genstande 
lignende  Anvendelse,  som  da  en  Traktat  i  1690 
besegledes  ved,  at  alle  Parter  skænkede  hinan- 
den Wampum  undtagen  New  England  Koloni- 
erne, der  sendte  en  Fisk  lavet  af  Træ  til  Tegn 
paa  deres  Samtykke.  Og  om  Osage-Indianerne 
berettes,  at  de  benytter  Vingen  af  Svaner  eller 
Vildgæs,  Wampum  og  Piber,  naar  der  aabnes 
Fredsforhandlinger,  mens  Pile,  Krigskøller  og 
sort  og  rød  Maling  bruges,  naar  der  erklæres 
Krig.     En   Genstand   f.   Eks.    et   Skind,   der  er 

malet  sort,  eller  en  Ravnevinge,  betyder  Døds- 
fald mellem  Venner;  farvet  eller  stribet  med  Rødt 
melder  det  Fjenders  Død.  Mellem  Canada-In- 
dianerne var  det  Skik  ved  Fredsslutning  at  be- 
grave en  rødfarvet  Økse  som  Tegn  paa,  at  alt 
tidligere  Fjendskab  skulde  være  glemt.  Naar 
Betingelserne  var  diskuterede  og  fastslaaede,  be- 
segledes Traktaten  ved,  at  man  udvekslede  Hals- 
smykker, hvorpaa  Høvdingene  paa  begge  Sider 
skænkede  og  modtog  Foræringer  af  sjældne 
Genstande  som  Fredspiber,  broderede  Dyreskind 
o.  1.  Naar  denne  ceremonielle  Byttehandel  var 
endt  til  gensidig  Tilfredshed,  brød  Forsamlin- 
gen op. 

Endnu  skal  det  beskrives,  hvorledes  de  for- 
skellige Perler  flettes  sammen  til  at  danne  Snore 
og  Bælter. 

De  Perler,  der  ansaas  for  mest  praktiske  til 
at  trække  paa  Snore  eller  væve  ind  i  Stoffet, 
var  smaa  Cylindre  paa  ^s  til  V4  Tommes  Dia- 
meter og  fra  ^/^  til  ^/o  Tommes  Længde.  Hvide 
Snore  eller  Bælter  var  tilstrækkelige  til  at  ud- 
trykke simple  Ideer  eller  usammensatte  Kends- 
gerninger, men  ved  at  sammensætte  forskellige 
Farver  til  Mønstre  blev  det  muligt  at  gengive 
langt  mere  indviklede  Forhold.  Paa  Bælterne 
var  Farverne  i  Almindelighed  valgte  uden  Hen- 
syn til  Beskaffenheden  af  de  Kendsgerninger  el- 
ler Tanker,  de  var  bestemte  til  at  udtrykke,  men 
i  enkelte  Tilfælde  angav  selve  Figurerne  deres 
Karakter;  Snore  derimod  kunde  ikke  udnyttes 
paa  denne  Maade. 

Wampum  i  Form  af  Snore  benyttedes  paa 
følgende   Maade    imellem    Nutidens    Irokesere: 

Seks  Snore  af  Purpurperler,  forenede  i  et  Bundt, 
betyder  de  seks  Nationer,  der  oprindelig  dan- 
nede Stammen.  Naar  Stammerne  mødes,  ordnes 
Snorene  i  en  Kreds,  hvilket  betyder,  at  Raads- 
l'orsamlingen  er  aabnet.  Quondagaerne  repræ- 
senteres af  syv  Snore,  hvori  fmdes  nogle  faa 
hvide  Perler;  andre  af  seks  purpurfarvede,  atter 
andre  af  syv,  hvovedsagelig  purpurfarvede,  og 
saaledes  videre. 

Naar  der  udnævnes  en  ny  Høvding,  udtryk- 
kes den  Tale,  som  holdes  ved  denne  Lejlighed, 
i  ti  meget  lange  Snore  af  hvid  Wampum.  Tre, 
næsten  helt  hvide,  Snore  fremstiller  den  nye 
Høvdings  Navn.  Naar  en  Høvding  dør,  sørges 
(ler  over  ham  med  ti  Snore  af  sorte  Perler;  har 
han  kun  mistet  sin  Stilling,  bruges  seks  korte 
Snore. 

Den,  der  besidder  Perler,  bliver  derved  ud- 
rustet med  en  vis  Autoritet;  de  benyttes  ogsaa 
som  Fuldmagter  og  ifølge  Indianernes  Sigende 
er  »Høvdingens  Wampum  det  samme  som  et 
Brev«. 

Ved  en  bestemt  Lejlighed  reddede  Mingo- 
Hovdingen  Logaa  en  hvid  Fange  fra  Pinsler  der- 
ved, at  han  styrtede  frem  gennem  Kredsen  af 
Indianere  og  kastede  en  Wampumsnor  om  Fan- 
gens Hals.  Paa  Grund  af  denne  Snor  saa  han 
sig  i  Stand  til  at  føre  ham  bort  og  optage  ham 
i  sin  Familie;  ligeledes  fortæller  en  Amerikaner, 
hvorledes  en  Chippewa-Høvding  holdt  en  Tale 
til  ham  og  gav  ham  en  Pibe,  som  han  skulde 
bringe  til  Sioux-Indianerne.  Til  Piben  var 
f;  jstet  syv  Wampumsnore  for  at  betegne,  at  syv 

Høvdinger  havde  givet  liam  Myndighed  til  at 
shitte  Fred  eller  erklære   Krig. 

I  Forfærdigelsen  af  Bælter  udviser  India- 
nerne betydelig  Dygtighed  og  Smag.  De,  hvor- 
paa  der  var  fremstillet  store  Mønstre,  udman- 
kede  sig  baade  ved  Sindrighed  i  Figurerne  og 
ved  meget  smukke  Farver.  Perlebælter  har  ri- 
meligvis været  brugt  ligefrem  som  et  Klædnings- 
stykke, længe  før  de  kom  til  at  forplante  Tra- 
ditioner, og  Perler  benyttedes  utvivlsomt  ogsaa 
som  Pynt  andensteds  paa  Klædedragten.  Man 
siger,  at  de  i  Østen  forfærdigedes  af  Kvinderne, 
i  en  senere  Tid  har  rimeligvis  de  Hvide  til  en 
vis  Grad  deltaget  i  Fabrikationen. 

Af  et  Bæltes  Forfardigelse  gives  følgende 
Beskrivelse:  »Noget  specielt  Mønster  fulgtes 
ikke;  undertiden  er  de  tre  Fingre  brede  og  tre 
Fod  lange,  til  andre  Tider  af  en  Haands  Bredde 
og  over  tre  Fod  lange;  snart  er  de  alle  ensfar- 
vede, snart  af  forskellige  Kulører,  og  i  andre 
Tilfælde  er  der  ivævet  Billeder  af  Ma'ud,  som 
ved  deres  Stillinger  angiver  de  Genstande  eller 
Begivenheder,  de  var  bestemt  til  at  minde  om. 
I  Almindelighed  var  de  tre  Fingre  brede,  eller 
saa  brede  som  syv  Perler,  og  Længden  fra  to 
lil  seks  Fod. 

Ved  Bæltetilvirkningen,  som  er  meget  sim- 
pel, snoes  der  først  otte  Traade  eller  Snore  af 
Bark  fra  Elmens  Fibre,  som  maa  være  af  den 
forønskede  Længde,  og  disse  trækkes  gennem 
en  Stump  Dyreskind  for  at  kunne  holdes  adskilt 
fra  hinanden  med  lige  store  Mellemrum  og  ved- 
blive at  være  parallele.  Dernæst  bøjes  en  Pind 
i  Form  af  en  Bue,  og  hertil  fastgøres  Enden  af 

hver  enkelt  Snor,  saa  de  alle  holdes  stramme 
— -  Hgesom  Rendegarnet  i  en  Væv.  Ved  Hjælp 
af  en  Naal  trækkes  nu  syv  Perler,  der  skal  ud- 
gøre Bæltets  Bredde,  paa  en  Traad  og  føres  paa 
tværs  hen  under  Snorene,  saa  der  mellem  hver 
af  disse  kommer  til  at  ligge  en  Perle  paa  langs. 
Derpaa  føres  Traaden  tilbage  igen  over  Snorene 
og  trækkes  atter  igennem  hver  enkelt  Perle,  saa 
disse  holdes  paa  deres  Plads  af  to  Traade,  en 
under  og  en  over  Snorene.  Saaledes  vedbliver 
man,  til  Bæltet  har  faaet  den  ønskede  Længde, 
hvorpaa  Enderne  af  Snorene  knyttes  og  En- 
derne af  Bæltet  overdækkes  og  pyntes  med 
Baand.  I  gamle  Dage  var  baade  Snore  og  Traad 
lavet  af  Sener.« 

Undertiden  forfærdigede  man  ogsaa  Bælter 
ved  at  dække  den  ene  Side  af  et  Skindbælte  med 
Perler,  der  rimeligvis  blev  syet  paa,  en  Frem- 
gangsmaade,  som  er  meget  almindelig  i  mo- 
derne Arbejde,  hvor  der  bruges  Glasperler;  dog 
findes  denne  Metode  ikke  anvendt  i  de  nu  eksi- 
sterende Erindringsbælter. 

Som  før  nævnt  er  Wampumbælterne  af  for- 
skellig Bredde  og  Længde.  Hvide  og  sorte  Per- 
ler benyttes,  de  første  til  at  fremstille,  hvad  der 
er  godt,  saasom  Fred  og  Venskab,  de  sidste  til 
det  modsatte;  dog  benyttes  ogsaa  nu  og  da  de 
sorte  i  fredelige  Øjemed,  naar  hvide  ikke  kan 
tilvejebringes;  i  saa  Fald  maa  de  dog  først  over- 
smøres med  Kalk,  hvidt  Ler  eller  andet,  der 
kan  ændre  Farven  fra  sort  til  hvid.  —  Et  sort 
Bælte  med  et  Billede  af  en  Økse  i  Rødt  er  et 
Krigsbælte,  som,  naar  det  sendes  til  en  anden 

o.  c.  Molbech.  4 

Nation  sammen  med  en  Rulle  Tobak,  indbyder 
til  at  slutte  sig  til  dem  for  at  drage  i  Felten.  — 
Veje  fra  en  venligsindet  Nation  til  en  anden 
fremstilles  i  Almindelighed  paa  Bæltet  ved,  al 
der  indvæves  en  eller  to  Rækker  hvide  Perler 
i  det  Sorte,  løbende  igennem  Midten  fra  den  ene 
Ende  til  den  anden.  Dette  betyder,  at  de  staar 
i  venskabelig  Forbindelse  med  hinanden.  Dela- 
ware-Indianerne fremviste  i  sin  Tid  et  stort  Ven- 
skabsbælte,  langs  hvis  Rande  der  fandtes  flere 
Rækker  sorte  Perler,  mens  der  gennem  Midten 
lob  flere  Rækker  hvid  Wampum.  Midt  paa  Bæl- 
tet var  fremstillet  en  Diamanttegning  i  hvid 
Wampum,  som  kaldtes  Raadsbaalet,  medens  do 
hvide  Striber  skulde  forestille  Vejene  imelleni 
Indianerne  og  den,  hvem  Bæltet  var  skænket.  — 
1  et  Fredsbælte  fremstilles  ogsaa  undertiden  me- 
get kunstfærdigt  to  Hænder  forenede  i  sorte 
Perler  paa  hvid  Bund. 

Del  prægtigste  Bælte,  der  endnu  eksisterer, 
or  femten  Perlerækker  bredt  og  seks  Hundrede 
og  halvtreds  langt  og  indeholder  saaledes  9750 
Perler.  Figurerne  derpaa  menes  at  fremstille 
de  tretten  Koloniers  Sammenslutning.  Paa  Mid- 
ten ses  et  Hus  med  tre  Gavle  og  tre  Rum;  paa 
hver  Side  af  Huset  findes  en  Mand,  der  synes 
at  staa  under  en  Arm,  der  beskyttende  stræk- 
ker sig  hen  over  ham,  og  denne  Mand  forbinder 
Huset  med  den  næste  Mand.  Der  findes  i  alt 
femten  Mænd,  to  forbundne  med  Huset,  og  af 
de  andre  staar  seks  til  højre  og  syv  til  venstre 
for  Midtergruppen. 

Desuden  findes  et  overordentlig  interessant 

Bælte,  som  menes  at  være  det,  Leni-Lenape- 
Høvdingene  skænkede  William  Penn  ved  Af- 
slutningen af  Traktaten  1682;  i  hvert  Fald  er 
det  gaaet  i  Arv  fra  Slægt  til  Slægt  blandt  Efter- 
kommerne af  Pennsylvaniens  Grundlægger. 


IV. 
Spil  og  Lege. 


Indianernes  Spil  kan  i  al  Almindelifjhed 
deles  i  lo  Slags:  Lykkespil  og  Spil,  der  beror 
paa  Færdighed.  Spil,  grundede  paa  ren  Bereg- 
ning, som  Skak,  findes  ikke. 

Lifkkespillet  kan  igen  deles  i  lo  Klasser: 
I.  Saadanne,  i  hvilke  Genslande  af  lignende  Arl 
som  Tærninger  kasles  ud  for  al  bestemme  e! 
eller  flere  Tal,  hvis  sammenlagte  Sum  beregnes 
ved  Hjælp  af  Pinde,  Smaaslen  o.  1.,  paa  el  Reg- 
nebræt eller  en  Rundkreds,  og  II.  Spil,  hvorved 
en  eller  flere  af  de  Spillende  skal  gætte,  hvor 
en  bestemt  eller  særlig  mærket  Genstand  er 
skjult,  idet  Tab  eller  Gevinst  afhænger  af,  om 
man  taber  eller  vinder  i  Antallet  af  Gælninger. 

Færdighedsspillet  kan  deles  i:  I.  forskellige 
Arter  af  Bueskydning,  II.  Spil,  hvorved  Spyd 
eller  Pile  skydes  hen  over  Jord  eller  Is,  III. 
Skydning  mod  bevægeligt  Maal,  enten  ef  Hjul 
eller  en  Ring,  hvori  er  spændt  et  Net,  IV.  Bold- 
spil under  meget  forskellig  Form,  og  V.  Vædde- 
kamp-Spil,  der  mer  eller   niiiKhe  slaar   i   l'or- 

biiidelse  med  Boldspil,  hvortil  endelig  kommer 
el  Enkeltspil,  der  svarer  til  det  europæiske,  hvor- 
ved anvendes  Kugle  og  Fangestok. 

Alle  disse  Spil  findes  hos  alle  Nordamerikas 
Indianerstammer  og  drives  af  dem  med  stor 
Forkærlighed;  de  spilles  af  de  Voksne,  Mænd 
og  Kvinder,  Ynglinge  og  Piger,  men  ikke  af 
Børn,  og  i  Almindelighed  paa  visse  bestemte 
Tider  i  Forbindelse  med  Fester  eller  religiøse 
Ceremonier.  Selv  hos  vidt  adskilte  Stammer  er 
et  tydeligt  Slægtskab  kendeligt  mellem  Udfø- 
relserne af  samme  Spil,  idet  Forskellighederne 
mere  viser  sig  i  Genstandenes  Beskaffenhed,  der 
afhænger  af  Omgivelserne,  end  i  Spillets  For- 
maal  eller  Udførelse. 

Intet  tyder  paa,  at  noget  af  disse  Spil  er 
bleven  indført  før  eller  efter  Landets  Erobring 
af  Europæere;  de  synes  at  være  fremvoksede 
naturligt  af  Urfolkets  oprindelige  Institutioner, 
og  de  synes  ikke  at  være  undergaaet  anden  For- 
andring under  de  Hvides  Paavirkning  end  det 
almindelige  Forfald,  der  naturligt  maa  følge 
af  de  nuværende  Forhold.  Kun  meget  faa  Spil 
er  laant  fra  de  Hvide,  der  til  Gengæld  har  op- 
taget f.  Eks.  Ketserspillet  fra  Indianerne,  der  dog 
altid  benytter  to  Ketsere  hver  under  Spillet. 

Som  Eksempel  paa  de  mærkelige  religiøse 
Ceremonier  og  Regler,  der  saa  godt  som  altid 
er  knyttede  til  Indianernes  Spil  og  Vædde- 
kampe,  skal  anføres  et  Øjenvidnes  Beretning 
om  Cherokeestammernes  Boldspil  i  Nord  Caro- 
lina i  1889,  ved  hvilken  Lejlighed  de  unge 
Mænd  fra  to  Smaaflækker  kæmpede  mod  hin- 
anden.    Han  fortæller:  — 


Hi 

Foruden  den  almindelige  Øvelsestræning, 
der  beg>'nder  2 — 3  Uger  før  det  egentlige  Bold- 
spil, maa  hver  enkelt  Spiller  underkaste  sig  en 
lige  saa  lang  Karantame.  Han  maa  ikke  spise 
Kødet  af  en  Hare,  som  Indianerne  ellers  ynder 
meget,  fordi  Haren  er  et  frygtsomt  Dyr,  der  lel 
bliver  forskrækket  og  gaar  fra  Sans  og  Sam- 
ling, naar  den  forfølges  af  Jægeren.  Boldspille- 
ren skal  afholde  sig  fra  den,  for  at  ikke  ogsaa 
han  skal  blive  forvirret  og  tabe  Modet  under 
Spillet.  Ligeledes  skal  han  undgaa  Kodet  af 
Frøer,  fordi  Frøens  Knogler  er  sprøde  og  lette 
at  brække,  og  en  Spiller,  som  spiste  af  en  Frø, 
derfor  maatte  vente  at  komme  til  Skade  allerede 
i  den  første  Kamp.  Af  samme  Grund  afholder 
han  sig  fra  at  spise  Kødet  af  en  ung  Fugl  eller 
et  ungt  Dyr  og  fra  at  berøre  et  Barn.  Han  maa 
ikke  nyde  en  bestemt  Slags  Fisk,  der  er  lang- 
som i  sine  Bevægelser,  eller  en  vis  Urt,  hvis 
Stængel  let  knækker.  Ogsaa  varm  Mad  og  Salt 
er  forbudt.  Denne  Tabu  varer  altid  i  syv  Dage, 
før  Spillet  begynder,  men  oaalvinges  ofte  Spil- 
lerne i  28  Dage  O:  4  X  7  Dage,  da  baade  4  og  7 
er  hellige  Tal.  Fremfor  alt  maa  han  i  denne 
Tid  ikke  berøre  en  Kvinde;  skulde  en  Spiller 
overtræde  denne  Bestemmelse,  vilde  han  ud- 
sætte sig  for  alvorlig  Hævn  fra  sine  Medspilleres 
Side.  Denne  Tabu  vedvarer  ogsaa  i  syv  Dage, 
efter  at  Spillet  er  til  Ende.  Hvis  en  Kvinde 
blot  saa  meget  som  berører  et  Boldtræ  Aftenen 
før  Spillet,  er  det  dermed  gjort  ubrugeligt.  I 
gamle  Dage  kunde  en  Forsyndelse  mod  denne 
Bestemmelse  medføre  haarde  Straffe,  ja  endog 
Døden.      Skulde     en     Spillers     Hustru"    være 

med  Barn,  tillades  det  ham  under  ingen  Om- 
stændigheder at  deltage  i  Spillet,  da  han  saa 
anses  for  at  være  tung  og  ugidelig  i  sine  Be- 
vægelser, fordi  han  antages  at  have  mistet  just 
saa  meget  af  sin  Styrke,  som  der  er  tilflydt 
Barnet.  — 

Aftenen  før  Spillet  afholder  hvert  Parti 
sin  Boldspil-Dans  i  sin  egen  By,  og  Kampen 
foregaar  midtvejs  imellem  Byerne.  I  Dansen 
deltager  begge  Køn,  men  den  adskiller  sig  be- 
lydeligt  fra  Stammens  andre  Danse,  idet  Køn- 
nene stadig  holdes  adskilte.  De  Dansende  be- 
staar  af  næste  Dags  Spillere  tillige  med  syv 
Kvinder,  der  forestiller  de  syv  Cherokee-Klaner. 
Mændene  danser  i  en  Rundkreds  omkring  Baa- 
let,  mens  de  synger  til  Lyden  af  en  Skralde, 
der  bæres  af  en  anden  Optrædende,  som  kred- 
ser om  udvendig;  Kvinderne  opstiller  sig  i  Ræk- 
ke faa  Fod  derfra  og  danser  frem  og  tilbage, 
snart  nærmende  sig  Mændene  paa  et  Par  Skridts 
Afstand,  snart  drejende  sig  hastig  rundt  og 
fjernende  sig  fra  dem,  bestandig  i  Takt  med 
Trommen  og  gentagende  Omkvædet  paa  Danse- 
melodierne, som  synges  af  den  paa  Jorden  sid- 
dende Trommeslager.  Denne  har  Plads  længst 
borte  fra  Ilden.  Skralden  bestaar  af  et  Græskar 
forsynet  med  et  Skaft  og  fyldt  med  Smaasten, 
mens  Trommen  ligner  en  lille  Tønde  overspændt 
med  et  Murmeldyr-Skind.  Den  er  til  Dels  fyldt 
med  Vand,  ligesom  Skindet  gøres  fugtigt  for  at 
forstærke  Lyden;  kun  én  Trommestik  bruges. 
Mænd  og  Kvinder  danser  hele  Tiden  hver  for 
sig,  og  baade  Musik,  Danse  og  Sange  kan  tyde- 
lig skelnes   fra  hinanden,   mens   de  tilsammen 

frembringer  et  harmonisk  Hele.  Nu  og  da  af- 
løses Kvinderne  af  andre,  men  Ma'ndene  vod- 
bliver  at  danse  i  samme  snevre  Rundkreds 
hele  Natten  igennem,  undtagen  under  de  hyp- 
pige Ophold,  naar  de  »gaar  til  Vands«. 

Paa  den  ene  Side  af  Baalet  er  der  plantet 
to  gafTelformede  Stænger,  hvorover  en  tredje 
Stang' ligger  vandret;  paa  denne  er  Boldtræerne 
anbragte  parvis,  indtil  Dansen  begynder.  Til 
disse  Stænger  ligesom  ofte  til  Trommen  er  der 
fæstet  Smaastykker  af  Flaggermusens  Vinger, 
da  man  derved  mener  at  sikre  sig  Held  i  Kam- 
pen. I  tidligere  Tid  brugte  man  at  indsvøbe 
Skindene  af  flere  Flaggermus  og  hurtigflyvende, 
insektædende  Fugle  i  en  Hjorfehud  sammen 
med  de  Klæder  og  Perler,  der  senere  skulde 
benyttes  ved  de  religiøse  Ceremonier,  og  luenge 
dem  paa  Stængerne,  mens  Dansen  varede.  Naar 
Boldspillerne  senere  gjorde  sig  i  Stand  til 
Væddekampen,  fæstede  de  Fjerene  fra  disse 
Skind  i  Haaret  eller  paa  Ketserskaftet  for  at 
vinde  i  Fau'dighed  og  Nøjagtighed.  Undertiden 
indflettes  ogsaa  Flaggermusens  Knurhaar  i  Ket- 
sernettet.  Nu  klæder  Spillerne  sig  af  og  males, 
mens  Haaret  pyntes  med  Fjer,  saa  de  fremtræ- 
der ganske  som  under  Spillet.  Naar  alt  er 
rede,  tager  en  af  de  Assisterende  Ketserne  ned 
fra  Stangen,  hænger  dem  over  Armen,  ligesom 
de  før  hang,  og  gaar  rundt  for  at  give  hver 
enkelt  Mand  hans  egen  Ketser.  Derpaa  tager 
Manden  med  Skralden  sit  Instrument  og  giver 
sig  til  at  trave  rundt  udenfor  Kredsen,  mens 
han  udstøder  et  gennemtrængende  »Hi!«  hvor- 
paa   Spillerne   svarer   med   et   hurtigt    »Hi-hi!« 

mens  de  bevæger  sig  langsomt  i  Kreds  med 
Ketserne  trykket  fast  ind  mod  Brystet.  Nu 
bliver  Bevægelserne  hurtigere,  og  Sangen  skifter 
om  til  »Ehu!«  der  besvares  med:  »Hohi!  Ehu! 
Hahi!  Ehu!  Hahi!«  Derpaa  forandres  Sangen 
igen  til:  »Ahige!«  og  de  Dansende  svarer  med 
samme  Ord  i  en  højere  Tone.  Bevægelserne  bli- 
ver efterhaanden  livligere  og  livligere,  og  Kor- 
sangen højere,  indtil  paa  et  Signal  med  Skralden 
Spillerne  slaar  deres  Ketsere  mod  hinanden  og 
udfører  de  samme  Bevægelser,  som  om  de  optog 
Boldene  og  tumlede  med  dem.  Endelig  styrter 
de  frem  og  danser  tæt  op  til  Kvinderne,  og 
første  Del  af  Skuespillet  er  til  Ende,  idet  hele 
Sva^rmen  udstøder  et  langtrukket  »Hu-u!« 

Imidlertid  har  Kvinderne  stillet  sig  i  Række 
nogle  faa  Fod  derfra  med  Ryggen  imod  Mæn- 
dene og  foran  dem  har  Trommeslageren  taget 
Plads  paa  Jorden  med  Ryggen  mod  Kvinderne 
og  de  andre  Dansende.  Efter  et  Par  indledende 
Slag  paa  Trommen  begynder  han  en  langsom, 
afmaalt  Melodi,  der  ender  i  et  Danse-Omkvæd, 
som  Kvinderne  optager  i  Kor.  Dette  bliver  han 
ved  med,  indtil  alle  er  i  Harmoni  med  Lyden, 
hvorpaa  han  giver  sig  til  at  improvisere  saa- 
ledes,  at  Ordene  stemmer  med  Korets  Takt  og 
med  Anledningen  til  Dansen.  Da  dette  baade 
udkræver  hurtig  Opfattelse  og  Sangfærdighed, 
er  Valget  af  Trommeslageren  en  Sag  af  største 
Betydning,  ligesom  denne  behandles  med  til- 
svarende Ærbødighed.  Han  synger  om  Morgen- 
dagens Spil,  om  de  smukke  Ting  hans  Parti 
kan  vinde,  om  den  Glæde,  hvormed  deres  Ven- 
ner vil   modtage  dem,  naar  de  vender  tilbage 

fra  Kampen  of,'  om  deres^  Modspilleres  Skuf- 
felse o{»  Nederlag.  Og  under  hele  Sangen  ved- 
bliver Kvinderne  med  deres  Omkvæd  som  en 
Slags  instrumental  Ledsagelse  af  Sangen.  Da 
Chirokee-Sangene  altid  foredrages  i  en  lav  Tone, 
frembringer  de  en  sørgmodig-klagende  Virk- 
ning, selvom  den  Følelse,  de  udtrykker,  er  for- 
nøjelig eller  endog  overgiven  larmende  og  gaar 
ud  paa  at  vække  Munterhed  hos  dem,  der  for- 
staar  Sproget.  Dette  Indtryk  bestyrkes  af  Dan- 
serne selv,  thi  Kvinderne  bevæger  sig  langsom! 
og  højtideligt  frem  og  tilbage  hele  Natten  igen- 
nem uden  saa  meget  som  et  Smil  i  deres  An- 
sigter, medens  Mændenes  lejlighedsvise  Latter- 
udbrud synes  halvt  tilbagetrængte.  Ogsaa  den 
ensformige  Gentagelse  er  næsten  uudiioldelig  for 
enhver  anden  end  en  Indianer,  idet  de  samme 
Ord,  i  samme  Toneart,  synges  atter  og  atter  i 
en  halv  Time  eller  mer.  Skønt  Forsangeren 
stadig  improvi.serer,  er  mange  af  Udtrykkene  ef- 
lerhaanden  bleven  stereotype  og  anvendes  næ- 
slen ved  hver  eneste  Boldspil-Dans. 

Ifølge  en  Cherokee-Mythe  udfordrede  Patte- 
dyrene engang  Fuglene  til  et  stort  Boldspil.  Ud- 
fordringen blev  modtaget,  Forberedelserne  ord- 
nede, og  omsider  forsamledes  Parterne  paa  det 
aftalte  Sted  —  Dyrene  paa  Jorden,  mens  Fug- 
lene tog  Plads  i  Trætoppene  og  ventede  paa, 
at  Bolden  skulde  blive  kastet  op  til  dem.  Paa 
Dyrenes  Side  fandtes'  Bjørnen,  hvis  tunge  Va^gt 
knuste  enhver  Modstand;  Hjorten,  der  overgik 
alle  andre  i  at  løbe,  og  Skildpadden,  der  ikke 
kunde  saares  selv  af  de  haardeste  Slag.  Paa 
Fuglenes  Side  var  Ørnen,  Høgen  og  andre  store 

Fugle,  alle  bekendt  for  deres  hurtige  og  kraftige 
Flugt.  Medens  disse  var  i  Færd  med  at  pudse 
deres  Fjer  og  iagttage  hver  eneste  Bevægelse  af 
Modstanderne  neden  under,  fik  de  Øje  paa  to 
sniaa  Skabninger,  næppe  større  end  Mus,  der 
klatrede  op  i  det  Træ,  hvori  Fuglenes  Anfører 
befandt  sig.  Endelig  naaede  de  op  til  Toppen 
og  bad  ydmygt,  om  de  maatte  faa  Lov  at  deltage 
i  Spillet.  Anføreren  saa  lidt  paa  dem,  og  da 
lian  saa,  at  de  var  firbenede,  spurgte  han,  hvor- 
for de  ikke  gik  til  Dyrene,  hvor  de  hørte  hjem- 
me. De  to  Smaadyr  forklarede  da,  at  det  havde 
de  gjort,  men  man  havde  leet  ad  dem  og  for- 
smaaet  dem,  fordi  de  var  saa  smaa.  Da  An- 
føreren havde  hørt  deres  Beretning,  følte  han 
Medlidenhed  med  dem;  men  der  var  en  stor 
Vanskelighed  —  hvordan  kunde  de  slutte  sig 
til  Fuglene,  naar  de  ingen  Vinger  havde?  Ør- 
nen, Høgen  og  de  andre  stimlede  nu  til,  og  da 
man  havde  diskuteret  Sagen  noget,  besluttede 
de,  at  de  vilde  forsøge  at  skaffe  de  to  Smaafyre 
Vinger.  Men  hvordan  kunde  det  lade  sig  gøre! 
Ved  en  lykkelig  Indskydelse  kom  en  af  dem 
pludselig  til  at  tænke  paa  Trommen,  der  skulde 
j)enyttes  under  Dansen.  Skindet  var  lavet  af 
Murmeldyr-Hud;  maaske  man  kunde  skære  et 
Hjørne  af  og  bruge  det  til  Vinger!  Man  skred 
straks  til  Værket.  To  Stykker  af  Trommeskin- 
det blev  skaaret  til  og  fæstet  til  Benene  paa  det 
ene  af  Smaadyrene,  og  saaledes  opstod  Flagger- 
musen.  Bolden  blev  nu  kastet  i  Vejret  og  Flag- 
germusen  fik  Ordre  til  at  gribe  den,  og  dens 
Færdighed  i  at  vige  til  Side  og  smutte  omkring, 
mens  den  stadig  holdt  Bolden  i  Bevægelse  og 

aldrig  tillod  den  at  falde  til  Jorden,  overbeviste 
snart  Fuglene  om,  at  de  havde  erhvervet  sig  en 
overordentlig  værdifuld  Kampfælle.  Dernæst 
henvendte  de  deres  Opmærksomhed  paa  det  an- 
det lille  Dyr,  men  her  var  Vanskeligheden  storre. 
Alt  Skindet  var  bleven  brugt  til  at  lave  Vinger 
til  Flaggermusen,  og  der  var  ingen  Tid  til  at 
sende  Bud  efter  mere.  Under  denne  Forlegen- 
hed var  der  en,  der  foreslog,  at  man  skulde 
lave  Vinger  ved  at  udspile  Dyrets  eget  Skind; 
to  store  Fugle  greb  derfor  hver  fra  sin  Side 
fat  i  Dyret  med  deres  stærke  Næb,  og  ved  at 
hale  og  trække  i  Pelsen  lykkedes  det  dem  efter 
nogle  Minutters  Forløb  at  spile  Skindet  ud  mel- 
lem For-  og  Bagbenene,  indtil  Hensigten  var 
naaet  og  Flyveegernet  samtidig  var  blevet  til. 
Fuglenes  Anfører  kastede  nu  Bolden  i  Vejret 
for  at  prøve  Egernet,  og  i  gratiøse  Hop  sprang 
dette  ned  fra  Grenen,  greb  Bolden  mellem  Tæn- 
derne og  bar  den  gennem  Luften  hen  til  en 
anden  Trætop  hundrede  Fod  derfra. 

Da  nu  alt  var  rede,  begyndte  Spillet;  men 
straks  i  Begyndelsen  greb  Flyveegernet  Bolden 
og  bar  den  op  i  et  Træ,  hvorpaa  det  kastede 
den  op  til  Fuglene,  som  holdt  den  svævende  i 
Luften  i  nogen  Tid,  indtil  den  endelig  faldt  ned; 
men  ligesom  den  skulde  til  at  berøre  Jorden, 
greb  Flaggermusen  den  og  ved  stadig  at  vige 
til  Side  og  krydse  fra  det  ene  Sted  til  det  andel, 
holdt  den  Bolden  borte  fra  selv  de  hurtigste  Dyr, 
indtil  den  endelig  slog  den  mod  Maalet  og  saa- 
ledes  skaffede  Fuglene  Sejr.  Paa  Grund  af  deres 
Hjælp  ved  denne  Lejlighed  paakalder  Boldspille- 
ren endnu  F'laggermusens  og  Flyveegernets  As- 

sistance  og  binder  et  lille  Stykke  Flaggermus- 
vinge  til  sin  Bold-Ketser  eller  fæster  det  til 
Stangen,  hvorpaa  Ketserne  hænger,  mens  Dan- 
sen varer. 

Naar  Dansen  har  varet  en  vis  Tid,  træder 
en  dertil  særlig  udvalgt  Mand  frem  af  Tilskuer- 
flokken omkring  Baalet  og  trækker  sig  et  Stykke 
tilbage  i  Mørket  i  Retning  af  Modpartens  Hjem- 
sted. Med  Ansigtet  vendt  til  den  Side  fører  han 
Haanden  til  Munden  og  udstøder  fire  Hyl, 
hvoraf  det  sidste  udtrækkes  i  en  ejendommelig 
Trille.  Spillerne  svarer  nu  med  et  Kor  af  Hyl, 
olier  snarere  Bjæf,  thi  Indianerens  Hyl  ligner 
mest  af  alt  en  Hvalps  Bjæffen.  Derpaa  løber 
han  tilbage,  indtil  han  har  naaet  Dansernes 
Kreds,  gør  Holdt  og  raaber  et  eneste  Ord,  der 
kan  oversættes  som:  »De  er  allerede  slaaet!«  Et 
nyt  BjæfFekor  hilser  dette  Budskab.  Denne 
Mand  kaldes  Spætten  paa  Grund  af  hans  ejen- 
dommelige Hyl,  som  man  mener  ligner  den  Lyd, 
Spætten  frembringer,  naar  den  banker  paa  en 
død  Træstamme.  Cherokeerne  tror,  at  dette  Hyl 
høres  af  Spillerne  i  den  anden  By,  som,  det  maa 
erindres,  selv  afholder  Dans  paa  samme  Tid,  og 
at  det  i  den  Grad  forfærder  dem,  at  de  ganske 
taber  Modet  til  Spillet.  At  hver  af  Parterne  har 
sin  Spætte  volder  ingen  Vanskelighed  med  Hen- 
syn til  denne  Tro. 

I  Løbet  af  Natten  sker  det  hyppigt,  at  Spil- 
lerne, ledsagede  af  deres  Troldmand  og  hans 
Hjælper,  forlader  Dansen  og  begiver  sig  til  et 
ensomt  Sted  ved  Flodbredden  for  at  undergaa 
den  mystiske  Ceremoni  »at  gaa  til  Vands«,  og 
imidlertid  fortsætter  Kvinderne  og  Trommesla- 

gerne  Dansen  og  Korsangen,  der  vedbliver  uden 
Afbrj^delse  og  næsten  uden  Forandring  indtil 
Daggry.  Ved  Slutningsdansen  kastes  der  grønne 
Fyrregrene  paa  Ilden,  saa  Danserne  indhylles 
i  en  mørk  Røg,  hvad  der  sikkert  har  en  eller  an- 
den hemmelig  Virkning,  da  samme  Skik  følges 
ved  andre  Danse,  naar  der  nylig  har  fundet  et 
Dødsfald  Sted  i  Lejren. 

Ved  Solopgang  begiver  Spillerne  sig  til 
Boldpladsen,  ledsagede  af  Troldmanden  og  hans 
Hjælper,  og  klædte  i  deres  sædvanlige  Klæ»der, 
kun  med  Ketserne  i  Haanden.  (Stedet,  der  var 
udset  til  Spilleplads,  og  som  altid  ligger  omtrent 
midtvejs  mellem  de  to  Flækker,  var  ved  denne 
Lejlighed  flere  Mil  nord  for  Dansepladsen  og 
paa  den  anden  Side  af  Floden.)  Undervejs  stand- 
ser hvert  af  Partierne  lire  Gange,  og  hver  en- 
kelt af  Spillerne  gaar  da  »til  Vands«  alene  sam- 
men med  Troldmanden.  Da  dette  tager  lang 
Tid,  bliver  det  gerne  Eftermiddag,  før  de  to 
Partier  mødes  paa  Kamppladsen.  Mens  Trold- 
manden er  optagen  af  sine  Mysterier  nede  i 
Laurbærbuskene  ved  Floden,  bliver  de  andre 
Spillere  siddende  langs  Stien  og  fordriver  Tiden 
med  at  sno  Ekstra-Snore  til  deres  Ketsere,  rette 
paa  deres  Fjerprydelser  og  samtale  om  det  fore- 
staaende  Spil.  I  tidligere  Tid  var  det  ikke  tilladt 
en  Spiller  under  disse  Hvil  at  sidde  paa  en  Træ- 
stamme eller  en  Sten,  kort  sagt  paa  noget  som 
helst  andet  end  den  bare  Jord;  heller  ikke  var 
det  tilladt  at  læne  sig  mod  andet  end  en  anden 
Spillers  Ryg,  hvis  man  ikke  vilde  udsætte  sig  for 
at  tabe  i  Spillet  og  maaske  oven  i  Købet  blive 
bidt  af  en  Klapperslange.   Denne  Regel  iagttages 

dog  ikke  mere,  og  det  er  sikkert  kun  ældre  Folk, 
der  ved,  at  den  nogensinde  er  bleven  bragt  i  An- 
vendelse. 

Naar  Troldmanden  efter  det  fjerde  Hvil 
kommer  op  fra  V^andet,  samler  han  alle  Spil- 
lerne om  sig  og  holder  en  livlig  Tale,  hvori  han 
formaner  dem  til  at  gøre  deres  yderste  i  den 
fores taaende  Væddekamp;  siger,  at  de  uden 
Tvivl  vil  sejre,  ,da  Varslerne  alle  er  gunstige; 
forestiller  dem  de  prægtige  Ting,  de  kan  vinde, 
og  hvilken  Triumf  der  venter  dem  fra  deres 
Venner,  naar  Spillet  er  forbi,  og  forsikrer  dem 
endelig  i  mystiske  Udtryk  om,  at  deres  Mod- 
standere vil  blive  drevne  gennem  de  fire  Fjeld- 
kløfter ind  i  »det  mørke  Land«s  sørgelige  Skyg- 
ger, hvor  de  vil  gaa  til  Grunde  i  Forglemmelse. 
Denne  Tale,  der  afgives  i  hurtigt,  stødvis  Tempo 
som  af  en  Auktionsholder,  har  en  meget  op- 
livende Virkning  paa  Tilhørerne  og  afbrydes 
hyppigt  af  henrykte  Bjæffe-Udbrud  fra  Spiller- 
nes Side.  Endelig  skingrer  Hylene  igen,  og  man 
fortsætter  Vandringen. 

Saa  snart  de  faar  Boldpladsen  i  Sigte,  frem- 
staar  Spætten  igen  og  forkynder  deres  Nærmen 
med  fire  Hyl,  der  ender  i  en  lang  Trille  ligesom 
Natten  forud  under  Dansen.  Spillerne  svarer 
igen  med  et  Hyl  og  begiver  sig  til  et  passende 
Sted  ved  Floden,  hvor  der  er  Læ,  for  at  fuldende 
deres  Forberedelser. 

Nu  afmærker  Troldmanden  en  lille  Flade 
paa  Jorden,  som  skal  forestille  Boldpladsen;  i 
Haanden  holder  han  et  Bundt  tilspidsede  Stokke 
paa  en  Fods  Længde,  og  han  viser  nu  hver  en- 
kelt Mand,  hvilken  Plads  han  skal  indtage  i 
Marken,  naar  Bolden  kastes  i  Vejret  efter  den 

første  Tur,  idet  han  driver  en  af  Stokkene  i  Jor- 
den for  hver  Spiller,  indtil  han  har  et  fuldstæn- 
digt Diagram  af  hele  Boldpladsen  udhredt  foran 
dem  paa  Jorden. 

Derpaa  afklæder  Spillerne  sig  for  at  under- 
gaa  Skrabnings-Ceremonien.  Denne  smertefulde 
Operation  foretages  af  Hjælperen.  Tortur-In- 
strumentet kaldes  en  Kanuga  og  ligner  en  kort 
Kam  med  syv  Tænder,  idet  syv  ogsaa  hos  Che- 
rokee-Indianerne  er  et  helligt  Tal.  Tænderne  er 
dannede  af  skarpe  Splinter  af  Kalkunens  Ben- 
Knogler  og  fæstede  i  et  Haandtag,  lavet  af  Pen- 
neposen  af  en  Kalkunfjer,  paa  en  saadan  Maadc. 
at  de  ved  et  let  Tryk  af  Tommelfingeren  kjin 
skydes  ud  som  en  Række  smaa  Søm. 

Naar  Spilleren  har  afklædt  sig,  griber  Hjæ'l- 
peren  hans  Arm  med  den  ene  Haand,  i  den  an- 
den holder  han  Kanuga' en,  hvis  Tænder  han 
trykker  ind  i  Kødet  ved  Skulderen;  med  et  lige- 
ligt Tryk  fører  han  derpaa  Instrumentet  nedad 
indtil  Albuen,  saa  der  fremstaar  syv  hvide  Stre- 
ger, der  bliver  røde,  saa  snart  Blodet  skyder 
frem  til  Overfladen.  Derpaa  trykker  han  igen 
Kannga'en  ind  paa  et  andet  Sted  nærved  Skulde- 
ren og  fører  den  atter  ned  til  Albuen,  og  Gang 
efter  Gang  gentages  Operationen,  indtil  Offerets 
Arm  er  dækket  med  2  Streger  over  Albuen.  Nu 
frembringer  Hjælperen  det  samme  Antal  Stre- 
ger paa  Underarmen,  hvorefter  den  anden 
Arm  behandles  paa  samme  Maade,  og  en- 
delig skrabes  begge  Ben,  baade  over  og  un- 
der Knæet;  tilsidst  indridses  et  lignende 
Kryds  paa  Spillerens  Bryst,  de  øve^'ste  Li- 
nier forenes  med  en  Streg  fra  Skulder  til 
Skulder,   og  et   lignende  Kryds    indridses    paa 

Ryggen.  Paa  dette  Tidspunkt  pibler  Blodet 
i  Smaastrømme  frem  af  næsten  tre  Hundrede 
Rifter.  Ingen  af  dem  er  videre  dyb,  men  de  er 
utvivlsomt  meget  smertefulde,  hvad  enhver  ind- 
rømmer, som  har  været  underkastet  denne  Ope- 
ration. Ikke  desto  mindre  udholder  de  unge 
Mænd  villigt  og  næsten  muntert  Ceremonien, 
som  de  anser  for  en  Nødvendighed  for  at  sikre 
sig  Held  i  Kampen.  For  at  bringe  Blodet  til  at 
løbe  friere,  skraber  de  unge  Mænd  det  lidt  af 
med  Spaaner,  eftersom  det  siver  ud.  Derpaa 
giver  Troldmanden  dem  et  lille  Stykke  af  en 
Rod,  som  han  ved  Hjælp  af  Trylleformler  har 
meddelt  visse  Egenskaber.  Forskellige  Rødder 
benyttes  hertil,  alt  efter  Troldmandens  Forgodt- 
befindende; men  deres  Egenskaber  beror  ude- 
lukkende paa  Indvielsesceremonierne.  Mændene 
tygger  denne  Rod  og  spytter  Saften  ud  over  de- 
res Krop  og  Lemmer,  hvorpaa  de  gnider  den 
godt  ind  i  Saarene,  endelig  gaar  de  ned  til  Van- 
det, springer  i  og  afvasker  Blodet  for  igen  at 
klæde  sig  paa  til  Spillet. 

Nu  til  Dags  bestaar  Cherokee-Indianernes 
Boldspil-Dragt  blot  af  et  Par  korte  Benklæder, 
prydede  med  forskellige  Mønstre  i  rødt  eller 
blaat  Tøj;  en  Fjer- Amulet  bæres  paa  Hovedet. 
Tidligere  bar  de  kun  et  Lændeklæde,  som  det 
endnu  undertiden  forekommer,  og  Baandene, 
hvormed  dette  var  fastgjort,  var  forsætlig  me- 
get svage,  saa  at  de  let  kunde  briste,  hvis  en 
Modstander  skulde  gribe  fat  deri,  og  Ejerman- 
den saaledes  undslippe  med  Tabet  af  sit  eneste 
Klædningsstykke.  Haarprydelsen  bestaar  af 
Ørnefjer,   der  antages  at  give  skarpt   Syn,   en 

Dyrehale,  der  skænker  Hurtighed,  eller  Halen 
af  en  Klapperslange,  der  gør  Bæreren  frygtelig 
i  Modstanderens  Øjne.  Kan  Ørnefjer  ikke  skaf- 
fes tilveje,  benyttes  Fjer  af  Hogen  eller  andre 
hurtige  Rovfugle.  Under  Lohet  freml)ringer 
Klapperslangehalen  en  lignende  Lyd  som  Slan- 
gen selv,  naar  den  vil  bide.  Desuden  maler  Spil- 
leren sin  Kro])  i  forskellige  Monstre  ved  Hja'l]* 
af  Farver  eller  Trækul.  Trækullet  lages  fra 
Danse-Baalet,  og  saa  vidt  muligt  benyttes  hertil 
Veddet  af  et  Træ,  der  er  bleven  ramt  af  Lynet, 
da  dette  anses  for  særlig  heldigt  og  forlenet  med 
hemmelige  Egenskaber.  Ihidertiden  maler  Spil- 
leren et  Kors  over  sit  Hjerte  og  en  Plet  paa  hver 
Skulder;  hertil  bruger  han  pulveriseret  Tra'kul, 
der  fremskaffes  af  Troldmanden,  og  som  frem- 
bringes ved  at  bra'nde  Veddet  af  et  hvidt  Aka- 
cietra>  og  af  et  Træ,  der  er  ramt,  men  ikke 
dræbt  af  Lynet.  Trækullet  stødes  fint  og  puttes 
tillige  med  en  sort  og  en  rod  Perle  i  ef  tomt 
Larvehylster,  hvis  ene  Ende  er  skaaret  af. 
Denne  Maling  gør  Spilleren  hurtig  som  Lynet 
og  usaarlig  som  Træet,  der  trodser  Tordenki- 
len, og  gør  hans  Kød  lige  saa  haardt  og  fast  at 
føle  paa  som  Veddet  af  det  hvide  Akacietræ. 
Lige  før  Paaklædningen  indgnides  Legemet  med 
Fedt  eller  den  tyggede  Bark  af  den  slibrige 
Elm  eller  Sassafras-Busken,  indtil  Skindet  er 
saa  glat  som  en  Aals. 

De  mere  forsigtige  Spillere  tager  under 
Trådningen  ogsaa  deres  Tilflugt  til  forskellige 
Midler  for  at  blive  saa  meget  desto  sikrere  paa 
Udfaldet.  De  bader  saaledes  deres  Lemmer  i  et 
Afkog  af  en   vis   Urt,    for    at   Musklerne    kan 

blive  lige  saa  sejge  som  denne  Urts  Rod;  eller 
i  et  Afkog  af  et  lille  Siv,  der  vokser  ved  Vejkan- 
ten, fordi  dets  Stængel  altid  holder  sig  oprejst 
og  ikke  vil  lægge  sig  mod  Jorden,  hvor  meget 
man  end  træder  paa  det.  Ligeledes  bader  de  sig 
i  et  Afkog  af  det  vilde  Skovæbletræ  eller  Jern- 
Iræet,  fordi  Stammerne  af  disse  Træer,  selv 
naar  de  er  fældede,  bæres  oppe  og  holdes  fra 
Jorden  af  deres  vidtspredte  Kroner.  For  at 
])live  smidige  pisker  de  sig  selv  med  de  sejge 
Sta^ngler  af  en  bestemt  Græsart  eller  med  Piske 
lavede  af  Rarken  fra  Skuddet  af  et  Valnødde- 
Iræ,  der  er  groet  op  under  en  overliggende  Træ- 
stamme, idet  Rarken  maa  være  taget  fra  det 
Sted,  hvor  Skuddet  er  bleven  bøjet.  Efter  at 
Skrabningen  har  fundet  Sted,  søger  Spilleren 
at  gøre  sig  frygtindgydende  overfor  sine  Mod- 
standere ved  at  spise  noget  af  en  Klapperslange, 
som  Troldmanden  har  dræbt  og  kogt.  Han  gni- 
der sig  med  et  Aaleskind  for  at  blive  slibrig  som 
en  Aal  og  gnider  sig  en  Gang  ned  ad  hvert  Lem 
med  For-  og  Ragbenet  af  en  Skildpadde,  fordi 
dette  Dyrs  Ren  er  mærkværdig  stærke.  Un- 
dertiden tegner  Troldmanden  paa  Jorden  et 
Rillede  af  hans  Rival  uden  Arme  og  med  et  Hul, 
hvor  Hjertet  skulde  være.  Ned  i  dette  Hul  lader 
han  falde  to  sorte  Perler,  dækker  dem  med 
Jord  og  stamper  paa  dem,  og  saaledes  er  den 
frygtede  Rival  fordømt  til  at  tabe,  med  mindre 
(og  dette  er  altid  en  Ragdør!)  hans  egen  Trold- 
mand har  iagttaget  Forsikringsregler  herimod, 
eller  den,  til  hvis  Fordel  Ceremonien  er  udført, 
har  tilintetgjort  Virkningen  ved  at  krænke  eij. 
eller  anden  af  de  uendelig  mange  Regler.    Til- 

lige  anmoder  Spilleren  ofte  sin  Troldmand  om 
al  besværge  en  farlig  Modstander,  saa  han  bli- 
ver ude  af  Stand  til  at  se  en  Bold  i  Flugten, 
eller  saa  han  kan  forstuve  et  Haandled  eller 
brække  et  Ben. 

Naar  Spillerne  har  klædt  sig  paa,  er  de 
rede  til  at  »gaa  til  Vands«  for  sidste  Gang,  og 
hertil  vælger  Troldmanden  en  Krumning  af 
Floden,  hvor  han  kan  se  mod  Øst  med  Ansig- 
tet op  mod  Strømmen.  Denne  Ceremoni,  >at 
gaa  til  Vands«,  er  den  helligste  og  mest  betyd- 
ningsfulde i  hele  Cherokee-Ritualet  og  maa  al- 
tid udføres  fastende,  ligesom  der  i  de  fleste  Til- 
fælde er  gaaet  en  hel  Nattevagt  forud  for  den. 
Den  foretages  i  Forbindelse  med  Bønner  for  at 
opnaa  en  høj  Alder,  for  at  tilintetgøre  en 
Fjende,  for  at  vinde  en  Kvindes  Kærlighed, 
sikre  sig  Held  paa  Jagten  og  i  Boldspil  og  for 
al  komme  over  en  farlig  Sygdom,  men  udføres 
kun  som  et  sidste  Middel  eller  naar  Sagen  er  af 
særlig  Vigtighed.  Den  almindelige  Fremgangs- 
maade  og  de  vigtigste  Formularer  er  na^sten  ens 
i  alle  Tilfælde. 

Mændene  stiller  sig  op  ved  Siden  af  hin- 
nnden  og  ser  ned  paa  Vandet  med  Ketserne 
trykket  ind  mod  Brystet,  mens  Troldmanden 
tager  Plads  lige  bagved  dem,  og  en  Hjælper 
knæler  ned  ved  Siden  af  ham  og  breder  over 
Jorden  et  Klæde,  hvorpaa  de  hellige  Perler  er 
lagt.  Disse  Perler  er  af  to  Farver,  røde  og  sorte, 
og  hver  Slags  er  anbragt  paa  et  Klæde  af  samme 
Farve  og  svarer  i  Antal  til  Tallet  af  Spillere. 
De  røde  Perler  forestiller  de  Spillere,  for.  hvem 
Troldmanden    udfører    Ceremonien,    mens   de 

sorte  forestiller  deres  Modstandere,  idet  Rødt  er 
Symbolet  paa  Magt  og  Sejr,  mens  Sort  betyder 
Død  og  Ulykke.  Naar  alt  er  rede,  rækker  Hjæl- 
peren Troldmanden  en  rød  Perle,  som  han  ta- 
ger mellem  højre  Haands  Tommel-  og  Pege- 
finger, og  derpaa  en  sort  Perle,  som  han  tager 
paa  samme  Maade  med  venstre  Haand.  Der- 
paa udstrækker  han  Hænderne,  og  med  Øjnene 
ufravendt  fæstede  paa  Perlerne  beder  Trold- 
manden for  den,  der  er  i  hans  Varetægt,  til 
»den  røde  Flaggermus«  i  Sollandet  for  at  gøre 
den:  »O,  lange  Mand!  jeg  kommer  til  Kanten  af 
dit  Legeme.  Du  er  mægtig  og  fuld  af  Kraft. 
Du  bærer  store  Træstammer  oppe  og  tumler 
dem  omkring,  hvor  Skummet  er  hvidt.  Intet 
kan  modstaa  dig.  Skænk  mig  saadan  Styrke  i 
Væddekampen,  at  min  Fjende  maa  blive  uden 
Vægt  i  mine  Hænder  —  saa  jeg  bliver  i  Stand 
til  at  kaste  ham  op  i  Luften  eller  slaa  ham  til 
Jorden!«  —  Paa  lignende  Maade  beder  han  til 
»den  røde  Flagermus«  i  Sollandet  for  at  gøre 
ham  dygtig  til  at  vige  til  Side,  til  »det  røde 
Dyr«,  at  han  maa  blive  fodrap,  til  »den  røde 
Høg«  om  at  gøre  ham  skarpsynet,  og  til  »den 
røde  Klapperslange«  om  at  gøre  ham  frygtelig 
for  alle,  der  sætter  sig  op  imod  ham. 

Med  samme  lave  Stemme  og  stødvise  Ord, 
hvormed  alle  Formularerne  fremsættes,  erklæ- 
rer nu  Troldmanden,  at  hans  Myndling,  hvis 
Navn  og  Klan  han  nævner,  nu  er  opfaren  til 
den  første  Himmel.  Eftersom  han  vedbliver 
med  sine  Bønner,  erklærer  han  derpaa,  at  han 
nu  har  naaet  den  anden  Himmel  (han  løfter 
Hænderne  lidt  i  Vejret) ;  snart  stiger  han  op  til 

den  tredje  Himmel,  og  Troldmandens  Hænder 
løftes  endnu  højere;  paa  samme  Maade  naar 
han  op  til  den  fjerde,  femte  og  sjette  Himmel, 
og  endelig  løfter  han  sine  skælvende  Hænder 
højt  mod  oven  og  forkynder,  at  Mandens  Aand 
nu  har  ha'vet  sig  til  den  syvende  Himmel,  hvor 
hans  Fødder  hviler  paa  »tie  røde  Sæder«,  hvor- 
fra de  aldrig  skal  fjernes. 

Derpaa  vender  han  sig  mod  sin  Myndling 
og  spørger  med  lav  Stemme  om  Navnet  paa  den 
Modstander,  han  mest  frygter  paa  Modpartiels 
Side.  Svaret  gives  i  en  Hvisken,  og  med  Hæn- 
derne udstrakte  ligesom  før  nedkalder  Trold- 
manden de  mest  tilintetgørende  Forbandelser 
over  Hovedet  paa  det  fordømte  Offer,  hvis  Navn 
og  Klan  ligeledes  nævnes.  Han  beder  »den  sorte 
Taage'^  \ægge  sig  over  ham,  saa  han  ikke  kan 
finde  Vej,  og  »den  sorte  Klapperslange«  om  al 
slutte  ham  i  sine  slimede  IJugler,  og  tilsidst 
»den  sorte  Edderkop«  om  at  sænke  sin  sorte 
Traad  ned  fra  oven,  slynge  den  om  Offerets  Sjæl 
og  drage  den  bort  fra  dens  Legeme  langs  det 
sorte  Spor  til  »det  morke  Land«  imod  Vest  og 
begrave  den  der  i  den  sorte  Kiste  under  den 
sorte  Jord  for  aldrig  at  komme  lilbage.  Under 
den  sidste  Forbandelse  bøjer  han  sig  ned  og 
borer  med  Fingeren  et  Hul  i  den  bløde  Jord, 
hvad  der  forestiller,  at  han  gennemborer  den 
fordømte  Mands  Hjerte,  lader  den  sorte  Perle 
falde  deri  og  stamper  Jorden  til  over  den;  der- 
j)aa  dypper  alle  Mændene  samtidig  deres  Ket- 
sere  i  Vandet,  løfter  dem  atter  op  og  berører 
dem   uied  I^æberne,  hvorpaa  de  igen  bøjer  sig 

ned,  fylder  Haanden  med  Vand  og  bader  Hoved 
og  Bryst. 

Naar  denne  Ceremoni  er  til  Ende,  danner 
Spillerne  en  Række  med  Troldmanden  i  Spid- 
sen og  marcherer  saaledes  ind  paa  Boldpladsen, 
hvor  de  ventes  af  en  stor  Skare  Tilskuere, 
Mænd,  Kvinder  og  Børn,  undertiden  flere  Hun- 
drede i  Antal;  thi  Indianerne  møder  altid  frem 
ved  et  Boldspil  lige  fra  den  gamle  Heks,  der 
krumbøjes  af  henved  hundrede  Aars  Vægt,  til 
Pattebørnene,  der  hænger  paa  Mødrenes  Rygl 
Boldpladsen  er  en  jævn  Mark  nær  Floden,  om- 
given af  høje,  skovbevoksede  Bjerge.  Ved  hver 
Ende  ses  Maalene,  der  hvert  bestaar  af  et  Par 
oprejste  Stænger,  mellem  hvilke  Bolden  maa 
drives  frem  for  at  gøre  et  Spil,  og  den  Side,  der 
først  udfører  12  Hjemløb,  erklæres  for  Sejr- 
herre og  har  vundet  Indsatsen.  Bolden  leveres 
af  det  udfordrende  Parti,  der  undertiden  søger 
at  vælge  en,  der  er  saa  lille,  at  den  falder  igen- 
nem Nettet  paa  Modstandernes  Ketsere;  men  da 
Modpartiet  har  Opmærksomheden  henvendt 
herpaa,  lykkes  dette  Kneb  sjældent.  Naar  Bol- 
den en  Gang  er  sat  i  Bevægelse,  maa  den  kun 
tages  op  med  Ketsere,  skønt  Spilleren  tidt  der- 
efter tager  den  i  Haanden,  kaster  Ketserne  og 
løber  med  den,  til  han  bliver  afbrudt  af  en  fra 
Modpartiet  og  om  muligt  kaster  den  til  en  af 
sine  Venner.  Hvis  en  Spiller  griber  Bolden  med 
Haanden,  som  det  undertiden  kan  ske  i  Haand- 
gemænget,  rejser  der  sig  øjeblikkelig  fra  hele 
Boldpladsen  et  Skrig:  »Med  Haanden!  Med 
Haanden!«  —  der  betyder  det  samme  som  »mod 
Reglerne«,  og  dette  Spil  erklæres  for  uafgjort. 

Medens  Spillerne  venter  paa  Modpartiet, 
samler  deres  Venner  sig  om  dem,  og  over  de 
fremrakte  Ketsere  kaster  Kvinderne  Tøjstykker, 
smaa  Stumper  Lærred,  der  bruges  som  Schaw- 
ler,  og  de  højrøde  Forklæder,  som  Cherokee- 
Indianerne  sætter  saa  stor  Pris  paa  —  alt  for  at 
tjene  som  Indsats  i  Spillet.  Disse  Tørklæder  be- 
nyttes baade  som  Hatte,  Huer  og  Skærf,  idet 
Kvinderne  kaster  dem  over  Hovedet  som  et 
Schawi,  og  Mændene  snor  dem  om  Haaret  som 
en  Turban,  medens  begge  Køn  bruger  at  knytte 
dem  om  Halsen  eller  benytte  dem  som  Poser 
til  at  bære  Smaapakker  i.  Knive,  Nips  og  un- 
dertiden Smaamønt  sættes  ogsaa  ind  paa 
Væddemaalet;  iøvrigt  er  de  villige  til  at  sætte 
alt,  hvad  de  ejer,  ind. 

Nu  melder  en  Række  Hyl,  at  Modpartiet 
nærmer  sig,  og  faa  Minutter  efter  kommer  Ræk- 
ken ud  mellem  Buskene,  afklædte,  skrabede  og 
pyntede  ligesom  de  andre,  med  Ketserne  i  Hæn- 
derne og  med  Troldmanden  i  Spidsen.  De  to 
Partier  mødes  midt  paa  Pladsen,  og  en  kort  Tid 
minder  Scenen  om  en  Auktion,  da  Mænd  og 
Kvinder  bevæger  sig  mellem  hinanden  og  hol- 
der Genstandene  i  Vejret,  som  de  agter  at  sætte 
ind  paa  Spillet,  og  opfordrer  andre  til  at  sætte 
noget  op  imod  dem.  Naar  de  er  færdige  med  al 
vædde,  stiller  de  to  Partier  af  Boldspillere  sig 
op  i  to  Rækker  overfor  hinanden,  hver  Mand 
med  sine  Ketsere  liggende  foran  sig  paa  Jor- 
den, saaledes  at  Ketserhovedet  peger  mod  den 
Mand,  der  staar  lige  overfor  ham.  Dette  gøres 
for  at  se,  at  hver  har  sin  Modstander,  og  at 
Antallet  er  det  samme  paa  begge  Sider.    Skulde 

det  vise  sig,  at  en  Spiller  ingen  Modstander 
har  overfor  sig,  maa  han  gaa  ud  af  Spillet;  dette 
sker  ret  hyppigt,  da  begge  Partier  søger  at  holde 
deres  Forberedelser  hemmelige  til  det  sidste 
Øjeblik.  Der  er  intet  bestemt  Antal  fastsat,  det 
almindeligste  er  fra  9  til  12.  Paa  dette  Tids- 
punkt fremsiger  Spillerne  igen  en  hemmelig 
Besværgelse  til  den  røde  Jahulu  eller  Valnødde- 
træet, hvilket  har  til  Formaal  at  gøre  Mod- 
standernes  Ketsere  ubrugelige. 

I  al  den  Tid  Spillet  foregaar,  er  Troldman- 
den, skjult  mellem  Buskene  ved  Flodbredden, 
optagen  af  Bønner  og  Besværgelser  til  Fordel 
for  sit  Parti  og  til  Ødelæggelse  for  deres  Rivaler. 
Gennem  sin  Hjælper,  der  tjener  som  Budbrin- 
ger, holdes  Troldmanden  stadig  bekendt  med 
Spillernes  Bevægelser,  der  meddeles  ham  af  syv 
Mænd,  som  er  udvalgt  til  at  følge  Spillet  med 
dette  Formaal  for  Øje.  Disse  s^^v  Mænd  har 
ogsaa  Opsigt  med  Boldspildansen  og  de  dertil 
knyttede  Besværgelser  og  andre  Skikke.  Hver 
lille  Hændelse  anses  for  et  Varsel,  som  Trold- 
manden tager  i  Betragtning. 

Nu  træder  en  gammel  Mand  frem  med  Bol- 
den, og  efter  at  have  taget  Plads  ved  Enden 
af  Rækkerne  henvender  han  en  Slutningstale 
til  Spillerne,  siger  at  den  store  Fordeler,  Solen, 
ser  ned  paa  dem,  og  opmuntrer  dem  til  at  spille, 
som  deres  Fædre  har  gjort  før  de,  men  fremfor 
alt  at  være  koldblodige,  saa  ingen  bagefter  skal 
sige,  at  de  blev  vrede  og  kivedes,  og  for  at  de, 
naar  Spillet  er  forbi,  hver  kan  vende  tilbage 
med    Fred    langs    det    hvide  Spor  for  igen  at 

komme  til  al  hvile  i  sit  hvide  Hus.  Hvidt  be- 
lyder i  disse  Formularer  Fred  og  Lykke  og 
alt  Godt.  Med  et  lydeligt:  »Nu  i  Lag  med  de 
lolv!<  slutter  han  af  og  kaster  Bolden  i  W'jret. 
I  samme  Øjeblik  klaprer  tyve  Par  Ketsere 
sammen  i  Luften,  idet  Ejermændene  springer 
til  for  at  gribe  Bolden  i  dens  Fald.  Under  denne 
Sammenstimlen  hænder  det  i  Almindelighed,  at 
Bolden  falder  til  Jorden  og  gribes  af  en,  (ku- 
er kvikkere  end  de  andre;  men  hyppigt  lykkes 
det  en  at  gribe  den  mellem  sine  Ketsere,  mens 
den  er  ved  at  falde,  hvorpaa  han  gør  sig  fri  fra 
de  andre  og  styrter  afsted  mod  Maalet.  Men 
før  han  er  naaet  en  Snes  Skridt  l)ort,  er  de  over 
ham,  og  den  hele  Flok  vælter  over  hinanden, 
ruller  og  tumler  omkring  i  Støvet,  slidende  og 
halende  i  hinajaden  for  at  faa  fat  i  Bolden,  til 
det  lykkes  en  af  Spillerne  at  slippe  ud  af  den 
kæmpende  Bunke,  og  han  skynder  sig  afsted 
med  Bolden.  Øjeblikkelig  springer  de  andre 
op,  kaster  deres  Ketsere  og  styrter  bort  for  at 
afskære  ham  eller  hindre  hans  Tilfangetagelse, 
mens  deres  sorte  Haar  flagrer  efter  dem,  og  de 
nøgne  Kroppe  blinker  i  Solen  under  Løbet.  Sce- 
nen forandres  uophørlig.  Snart  er  alle  Spillerne 
samlede  i  den  nedre  Ende  af  Pladsen,  da  en 
Spiller  pludselig,  med  et  vældigt  Kast,  sender 
Bolden  højt  over  Tilskuernes  Hoveder  og  ind  i 
Krattet  paa  den  anden  Side.  Og  før  man  kan 
se  sig  for,  kommer  de  stormende  under  Lar- 
men af  de  korte,  skarpe  Cherokee-Raab,  lige 
ind  i  Tilskuermængden,  væltende  Mænd  og 
Kvinder  til  højre  og  venstre  og  snublende,  over 
Hunde  og  Børn  i  deres  vanvittige  Iver  efter  at 
faa  fat  i  Bolden. 

Det  er  et  meget  pirrende  Spil.  medens  det 
paa  samme  Tid  er  meget  brutalt;  i  al  Alminde- 
lighed er  det  en  Blanding  af  Baseball,  Fodbold 
og  det  gammeldags  Bandybold.  Næsten  alt, 
hvad  der  ikke  er  Drab,  er  tilladt  i  Spillet,  og 
ofte  gaar  begge  Partier  til  Kampen  for  med  fuldt 
Overlæg  at  lemlæste  eller  paa  anden  Maade 
udygtiggøre  Modpartens  bedste  Spillere.  Alvor- 
lige Ulykkestilfælde  er  almindelige.  I  et  Spil 
greb  saaledes  en  kæmpemæssig  bygget  Spiller 
sin  Modstander  om  Livet,  løftede  ham  i  Vejret 
og  slyngede  ham  til  Jorden  med  saadan  Kraft, 
at  han  brækkede  Nøglebenet.  Hans  Venner  fik 
ham  trukket  til  Side,  og  Spillet  fortsattes.  Un- 
dertiden kan  man  se  to  Mænd  ligge  kæmpende 
paa  Jorden  med  Haanden  om  Struben  paa  hin- 
anden, længe  efter  at  Bolden  er  bleven  baarel 
til  den  anden  Ende  af  Pladsen,  indtil  Mænd  med 
lange,  stærke  Piske  kommer  løbende  til  og  giver 
sig  til  at  bearbejde  deres  nøgne  Skuldre,  til  de 
maa  slippe  deres  Tag.  Det  paahviler  ogsaa  disse 
Mænd  at  opsamle  Ketserne,  som  er  bleven  ka- 
stet bort  under  Ophidselsen,  og  bringe  dem  til- 
bage til  deres  Ejermænd,  naar  næste  Løb  be- 
gynder. 

Naar  Bolden  er  gaaet  gennem  Maalet,  gaar 
Spillerne  tilbage  til  Midten  af  Pladsen  og  ta- 
ger Opstilling  efter  forudgaaende  Instruks  af 
Troldmændene.  De  to  Anførere  staar  overfor 
hinanden,  og  Bolden  kastes  nu  i  Vejret  af  An- 
føreren for  de  vindende.  Derpaa  begynder 
Kampen  igen,  og  saaledes  vedbliver  man,  ind- 
til det  ene  Parti  kan  tælle  12  vundne  Løb  og 
erklæres  for  Sejrherre  og  Vinder  af  Indsatserne. 

Saa  snart  Spillet  er  forbi,  i  Almindelighed 
ved  Solnedgang,  gaar  de  Spillere,  der  har  vun- 
det, igen  »til  Vands«  med  deres  Troldmand  for 
at  udføre  en  ny  CereuKmi,  der  kan  afværge  de 
overvundnes  hævngerrige  Besværgelser.  Derpaa 
klæder  de  sig  paa,  og  hele  Skaren  af  sultne  Spil- 
lere, der  intet  har  spist,  siden  de  l)egav  sig  til 
Dansen  den  foregaaende  Nat,  giver  sig  i  Kast 
med  de  Fødemidler,  som  Kvinderne  forsyner 
dem  med  fra  deres  Schawier  og  Kurve.  Endnu 
skal  det  nævnes,  at  hvis  nogen  af  Spillerne 
skulde  blive  tørstig  under  Spillet,  tillades  det 
ham  at  drikke  en  sur  Drik,  tilberedt  af  grønne 
Druer  og  vilde  Skovæbler. 

Før  de  skilles,  udfordrer  gerne  det  over- 
vundne Parti  Sejrherrerne  til  en  ny  Kamp,  og 
efter  faa  Dages  Forberedelser  er  de  rede  til 
næste  Boldspil.  — 

Sagnet  forta'ller,  at  Maanen  er  en  Bold,  der 
blev  kastet  op  imod  Himlen  i  gamle  Dage.  To 
Byer  spillede  imod  hinanden,  men  den  ene 
havde  de  bedste  Løbere  og  havde  næsten  vundet 
Spillet,  da  Anføreren  for  de  andre  tog  Bolden 
op  med  Haanden  og  søgte  at  slaa  den  mod 
Maalet;  men  den  ramte  den  solide  Himmel- 
hvælving og  blev  siddende  der  for  at  advare 
Spillere  mod  at  snyde.  Naar  Maanen  er  lille  og 
bleg,  er  det,  fordi  nogen  har  haand'erel  Bolden 
uærlig,  hvorfor  man  i  fordums  Tid  kun  spillede, 
naar  det  var  Fulmaane.  — 


V. 

Jagt  og  Krig. 


_mr'V 

Ifølge  Traditionen  drog  adskillige  beslæg- 
tede Indianerstammer,  deriblandt  Omaha'erne, 
Ponka'erne  og  Osagerne,  i  fordums  Tid  ned  ad 
Ohiofloden,  og  da  de  naaede  Mississippi,  skiltes 
de.  Nogle  drog  op  langs  denne  Flod,  og  herfra 
stammer  Navnet  Omaha  —  egentlig  Umanhan 
— ,  der  betyder  »at  gaa  imod  Vind  eller  Strøm«. 
De  andre  drog  ned  ad  Floden,  hvoraf  de  fik  de- 
res Navn.  Efter  forskellige  Vandringer  slog 
Omaha'erne  sig  ned  i  det  nuværende  Nebraska, 
hvis  største  Stad  vil  bevare  deres  Navn  for  Ef- 
terverdenen. De  lever  nu  hovedsagelig  af  Ager- 
brug, og  hver  bor  paa  sin  egen  Landstrækning, 
hvorpaa  han  har  modtaget  Skøde  af  Regerin- 
gen. Men  før  ogsaa  denne  Stamme,  drevet  af 
Nødvendigheden,  slog  sig  til  Ro  ved  fredelige 
Sysler,  var  Jagt  og  Krig  de  store  Begivenheder  i 
eres  Liv,  og  Udøvelsen  deraf  foregik  under  re- 
gelbundne Former. 

Jagten  dreves  paa  to  Maader.  Enten  drog 
en  enkelt  Indianer  eller  nogle  ganske  faa  ud  for 

at  jage  Storvildt,  eller  hele  Folket  drog  ud  og 
flyttede  fra  Sted  til  Sted  med  Kvinder  og  Børn 
for  at  opspore  BøfTelh jorder;  og  Jagttiden  var 
enten  om  Sommeren,  naar  Majsen  var  plantet 
og  Bønnerne  sanket,  og  endte  i  Begyndelsen  af 
September,  eller  den  begyndte  sidst  i  Oktober, 
naar  man  begav  sig  paa  Vintertogt,  paa  den  Tid 
Dyrenes  Haarlag  var  tættest.  Hver  Mand  opslog 
da  sit  Telt,  hvor  det  passede  ham  bedst,  og  der 
fandtes  Ly  og  Læ  af  Skov  og  Krat  imod  den  is- 
nende Blæst.  Fra  denne  Jagt  \  endte  man  lil- 
bage  i  Begyndelsen  af  April. 

Før  man  drog  ud  paa  Somincijngl.  alliold- 
tes  en  Fest.  Den  øverste  Høvding  stod  i  Spid- 
sen derfor  og  indbød  hertil  alle  de  andre  Høv- 
dinger og  Krigere.  En  Herold  sendtes  ud  i 
Landsbyen  og  anmodede  de  indbudne  om  hver 
at  medbringe  sin  Skaal  og  sin  Ske.  Naar 
Gæsterne  da  var  forsamlede  i  den  øverste  Høv- 
dings Hus,  tog  de  to  fornemste  Plads  i  Bag- 
grunden lige  overfor  Indgangen,  og  paa  hver 
Side  af  dem  tog  de  lavere  Høvdinger  Sæde  i  en 
Rundkreds  og  efter  Rang.  Derefter  fulgte  Kri 
gerne  lige  ned  til  Indgangen,  paa  hvis  venstre 
-Side  Værten  sad,  og  paa  hvis  højre  Side  sacF 
»Vogterne  af  Stammens  hellige  Telte«,  som 
skulde  passe  Ilden  og  Kedlerne.  Derpaa  tænd- 
tes de  hellige  Piber  efter  visse  Regler  og  gik  fra 
Haand  til  Haand  rundt  i  Kredsen. 

En  af  de  øverste  Høvdinger  forklarede  nu, 
hvorfor  man  havde  sammenkaldt  dem  til  deUéi^ 
Møde.     Sagen   blev   drøftet   fra   flere  Sider, '^'^^IlP 
naar  man  først  var  bleven  enig  om  det  væsent- 

lige,  bestemte  man,  hvilken  Vej  man  burde 
drage. 

Imidlertid  var  Maden  færdig,  og  Kedlerne 
blev  tagne  af  Ilden,  hvorpaa  en  af  de  øverste 
Høvdinger  nævnede  en  ung  Mand  ved  Navn  og 
sagde:  »Tag  dig  af  den  Kedel  for  os!«  Den  unge 
Mand  dyppede  nu  med  højre  Haand  en  Ske  i 
en  af  Kedlerne  og  tog  et  særlig  godt  Stykke  Kød 
op.  Med  venstre  Haand  i  Vejret  bød  han  Kød- 
stykket i  Skeen  frem  imod  de  fire  Verenshjør- 
ner  og  endte  med  at  kaste  Kødet  i  Ilden. 

Derpaa  blev  Maden  serveret  for  Gæsterne, 
og  de  bedste  Stykker  sattes  foran  Høvdingerne. 
Eflerhaanden  som  enhver  fik  sin  Portion,  tak- 
kede han  Værten,  idet  han  kaldte  ham  ved 
Navn  efter  sit  Slægtskab  til  ham,  som:  »Tak, 
min  a^ldre  Broder!  —  Tak,  min  yngre  Broderi 
—  Tak,  Moders  Broder!«  De  ældre,  der  var  til- 
stede, takkede  Værten,  Høvdingerne  og  de  unge 
Mænd.  Disse  lod  noget  af  Maden  blive  tilbage 
til  Herolderne  og  de  Gamle,  som  spiste  den  fra 
Kedlerne  i  Stedet  for  fra  en  Skaal.  Efter  Maal- 
tidet  røg  man,  hvorefter  Gæsterne  en  for  en 
rejste  sig,  takkede  Værten  og  gik  ud  af  Huset 
paa  værdig  Maade,  idet  Begyndelsen  gjordes  af 
dem,  der  sad  til  venstre  for  Indgangen  og  Ild- 
stedet. I  enkelt  Række  passerede  de  forbi  de 
øverste  Høvdinger  og  langs  Resten  af  Gæsternes 
Kreds,  til  de  naaede  Indgangen.  Derpaa  gik  de 
ud,  der  havde  siddet  til  højre  for  Ildstedet;  i 
begge  Tilfælde  fulgte  Gæsten  Solens  Retning. 
Herolderne  sang  derpaa  ude  i  Landsbyen  til 
Værtens  Pris,  hvem  de  takkede  for  hans  Gæst- 
frihed, ligesom  de  takkede  Høvdingerne  og  de 

unge  Mænd,  der  var  tilstede  ved  Festen,  hvor- 
paa  de  kundgjorde  Raadets  Beslutning  for 
Folket. 

Nu  gav  Kvinderne  sig  til  at  gemme,  hvad 
de  ønskede  at  efterlade,  i  Skjulesteder  i  Jor- 
den. Mad  og  lignende  blev  lagt  i  et  Tæppe,  hvis 
fire  Hjørner  blev  samlede  og  ombundne  med 
en  Rem,  hvorpaa  hele  Bylten  blev  kastet  ned 
paa  Bunden.  Mange  saadanne  Bundter  anbrag- 
tes i  et  Gemme.  Derpaa  gik  Kvinderne  hen  over 
Majsmarkerne  for  at  efterse,  at  alt  Arbejdet 
var  tilendebragt,  hvorefter  de  gjorde  deres  Pak- 
sadler  og  Bærebøre  i  Stand  og  stoppede  deres 
Mokkasiner  og  andre  Klæder.  De  unge  Mænd 
derimod  tilbragte  en  Del  af  Tiden  med  at  danse 
til  Ære  for  de  Mænd,  udenfor  hvis  Huse  de  hel- 
lige Broderskaber  plejede  at  samles. 

Naar  Dagen  for  Afrejsen  var  kommen,  la*s- 
sede  Kvinderne  deres  Sager  paa  Heste  og  Hunde 
og  tog  selv  saa  stor  en  Byrde  paa  Ryggen,  som 
de  kunde  bære.  Huse,  der  blev  efterladt  nf 
gamle  eller  svagelige,  lukkedes  ved  at  tilstoppe 
Indgangene  med  Kvas.  De,  der  havde  mange 
Heste,  kunde  lade  deres  Familier  ride,  men  de 
fleste  maatte  gaa  til  Fods.  Før  Afmarchen 
havde  man  allerede  bestemt,  hvor  man  skulde 
tilbringe  Natten,  og  en  Mand  blev  sendt  gen- 
nem Landsbyen  som  Herold  og  raabte:  »De 
siger,  at  I  skal  rejse  Teltene  i  et  Land,  som  I 
ikke  kan  se!«  Derpaa  beskrev  han  Stedet,  saa 
at  Jægerne  eller  Scouterne  kunde  vide,  hvor  de 
skulde  slutte  sig  til  Folket  igen.  Denne  Forsig- 
tighedsregel gentoges  hver  følgende  Aften  eller 
om  Morgenen,  før  Jægerne  skulde  drage  ud. 

I  Almindelighed  valgte  man  Lejrpladsen 
nær  ved  et  Vandløb  og  søgte  at  fmde  en  flad 
Mark,  der  var  stor  nok  til,  at  hele  Stammen 
kunde  opslaa  sine  Telte  i  en  enkelt  Kreds; 
kunde  dette  ikke  fmde  Sted,  rejstes  de  i  to 
Kredse,  den  ene  uden  om  den  anden.  Saa  snart 
Teltene  var  opslaaede,  anbragte  hver  af  Kvin- 
derne sit  Tørrestillads  udenfor  Teltet,  under- 
tiden to  eller  tre  foran  hvert.  De  brugtes  til  at 
tørre  det  friske  Kød  paa  og  dannedes  ved  at 
stikke  to  omtrent  fire  Fod  høje  Gaffelgrene  i 
Jorden  seks  eller  otte  Fod  fra  hinanden,  hvor- 
efter en  Stang  anbragtes  fra  den  ene  Gaffel  til 
den  anden.  Over  denne  hængte  man  saa  Kød- 
stykkerne. 

Høvdingerne  plejede  nu  at  udvælge  fire 
Mænd  til  at  lede  Jagten.  Den  af  dem,  som  øn- 
skede at  være  den  øverste,  maatte  da  skaffe  en 
Pibe  og  en  Strndart  tilveje.  Den  første  var  dan- 
net af  rød  Pibesten,  men  hørte  ikke  til  de  hel- 
lige Piber;  den  sidste  bestod  af  en  Egestang, 
omtrent  8  Fod  lang  og  farvet  rød,  og  til  den  var 
fæstet  en  Række  Ørnefjer,  som  enten  var  hvide 
eller  plettede.  Høvdingerne  meddelte  nu  Le- 
derne af  Jagten,  hvad  de  mente,  der  burde  gø- 
res, og  disse  holdt  Raad  sammen  derom.  Hvis 
der  senere  skete  et  Uheld,  enten  opkom  Strid 
mellem  Mænd  og  Kvinder,  eller  Hundene  kom 
op  at  slaas,  hvis  det  blev  Storm,  Regn  eller  lig- 
nende, blev  Skylden  derfor  lagt  paa  den  af  Le- 
derne, som  havde  anvist,  at  de  skulde  gaa  i  den 
fulgte  Retning,  og  fra  dette  Øjeblik  brød  ingen 
sig  om  hans  Anvisning,  han  maatte  vige  Plad- 
sen for  en  anden. 

o.  c.  Molbech.  6 

I  Almindelighed  hengik  der  to  eller  tre 
Uger  efter  Opbrudet  fra  Landsbyen,  før  man 
naaede  den  Egn,  hvor  der  var  Overflod  af 
Bøfler.  Da  Stammen  imidlertid  ofte  manglede 
Føde,  forlod  hver  Morgen  nogle  af  Mændene 
Lejren  for  af  opsøge  andet  Vildt,  indtil  Bøffel- 
hjorden  kunde  omringes.  Før  de  drog  afsted, 
blev  de  kaldt  til  den  gamle  Høvding,  som  stod 
udenfor  sit  Telt  og  med  høj  Røst  kaldte  hver 
enkelt  Mand  frem.  Hans  Navn  blev  dog  ikke 
raabt  op,  derimod  Navnet  paa  hans  lille  Søn. 
Den  øverste  Jagtleder  henvendte  sig  nu  til 
Fædrene  med  følgende  Ord:  »Du  skal  gaa  ud 
som  Scout  (Spejder) .  Ligemeget  hvad  du  ser, 
skal  dii  give  Melding  derom,  ganske  som  det  er. 
Hvis  du  ikke  siger  Sandheden,  saa  gid  du  maa 
blive  ramt  af  Lynet!  Gid  Slangerne  maa  i)i(ie 
dig!  Gid  Mænd  maa  dræbe  dig!  Gid  dine  Fød- 
der maa  smerte!  Gid  din  Hest  maa  kaste  dig 
af!«  —  Naar  Sønnerne  bliver  store  nok,  gaar  de 
selv  ud  som  Scouter,  naar  deres  Navn  raa- 
bes  op. 

Disse  Scouter  eller  Jægere  skulde  bringe 
det  Vildt,  de  nedlagde,  til  Lejren  og  gennemsøge 
den  omliggende  Egn  for  at  se,  om  der  fandtes 
Bøfler  eller  Fjender.  De  gennemstrejfede  i  Al- 
mindelighed uhyre  Strækninger  og  havde  Lov 
til  at  skyde  paa  alt  Slags  Vildt  undtagen  Bøfler. 
Naar  de,  der  var  længst  ude,  fik  Øje  paa  en 
Bøffel  eller  fandt  Spor  af  dem,  maatte  de  ikke 
længer  skyde  paa  noget  Dyr,  men  skulde  øje- 
blikkelig vende  tilbage  til  Stammen  og  give  Mel- 
ding.   Saa  snart  de  fik   Lejren  eller  Stammen, 

der  endnu  var  paa  March,  i  Sigte,  afgav  de  Sig- 
nal ved  al  vifte  med  deres  Tæppe  eller  Klæder. 

Var  der  allerede  slaaet  Lejr,  naar  Scou- 
terne  viste  sig,  begav  disse  sig  straks  til  Høv- 
dingens Telt,  hvor  Standarten  var  plantet,  og 
saa  snart  Lederne  af  Jagten  erfor  deres  An- 
komst, begav  de  sig  til  samme  Telt.  Naar  de 
alle  var  samlede,  afgav  Scouterne  Melding.  Før 
Ankomsten  til  det  hellige  Telt  meddelte  de  in- 
gen som  helst  Nyheder,  og  naar  de  afgav  Mel- 
ding, sagde  de  ikke  positivt:  »Vi  har  set  Bøf- 
ler!« men:  »Maaske  har  jeg  taget  fejl,  men  jeg 
tror,  det  var  Bøfler!«  —  Ordene  blev  udtalt  med 
megen  Overvejelse,  »Hvor  mange  var  der?« 
spurgte  saa  Lederne,  og  Svaret  blev  maaske: 
»Jeg  tror,  omtrent  fyrretyve!«  —  De  var  bange 
for  at  give  en  forkert  Melding  til  Lederne  og 
Vogteren  af  det  hellige  Telt. 

Naar  Lederne  havde  modtaget  Melding, 
sendte  de  Herolden  til  Høvdingerne,  som  nu 
samledes  ved  hans  Telt.  Tillige  kundgjorde 
han,  at  alle  de  unge  Mænd  skulde  begive  sig 
derhen;  disse  kom  da  og  blev  staaende  uden- 
for, og  naar  de  havde  faaet  at  vide,  hvor  og 
hvormange  Bøfler  der  var,  efterlod  de  Kvin- 
derne i  Lejren,  steg  til  Hest  og  skyndte  sig  ud 
efter  Hjorden.  — 

Vendte  Scouterne  tilbage,  mens  Stammen 
var  paa  March,  gik  de  fire  Jagtledere  i  Forvejen 
for  at  møde  dem,  ledsagede  af  Herolden.  Han 
forblev  bagved  dem,  indtil  de  mødte  Scouterne, 
hvorpaa  han  gik  frem  foran  dem  og  modtog 
Melding,  der  fremførtes  hviskende.  Derpaa  hvi- 
skede Herolden  Nyhederne  til  den  øverste  Le- 

der  til  venstre  for  ham,  denne  hviskede  dem  vi- 
dere til  den  næste,  og  saa  fremdeles.  Naar 
Herolden  havde  meddelt  sig  til  den  første, 
traadte  han  flere  Skridt  tilbage  bagved  Lederne 
og  lagde  sig  ned  paa  Jorden  med  Hovedet  i  den 
Retning,  hvorfra  Scou terne  kom,  og  efterat  alle 
Lederne  var  bleven  gjort  bekendt  med  Ny- 
hederne, tog  de  hver  sit  Drag  paa  Piben,  og 
sendte  Herolden  tilbage  for  at  meddele  Sagen 
videre.  Scouterne  begav  sig  imidlertid  tilbage 
til  deres  Familier.  Herolden  raabte  nu:  »De 
siger,  at  I  skal  gøre  Holdt!«  Saa  snart  Folket 
hørte,  at  man  havde  fundet  en  BøfTelhjord,  blev 
der  slaaet  Lejr,  og  Mændene  drog  i  en  Fart  til 
Hest  ud  efter  Bøflerne.  Det  kunde  da  hænde, 
at  en  og  anden  først  henvendte  følgende  Ord 
til  sin  Hest:  »Ho,  mit  Barn,  gør  nu  dit  bedste, 
.leg  skal  selv  gøre  mit  bedste!«  Andre  gav  deres 
Heste  »Medicin«  for  at  gøre  dem  hurtige. 

Saa  snart  de  fik  Øje  paa  Hjorden,  stand- 
sede de,  og  Herolden  nævnte  nogle  af  de  unge 
Mænd  ved  Navn  og  sagde:  »Lad  os  indvie  nogle 
Sider  BøfTelkød.  Du  skal  tage  en  Side  for  mig!« 
Høvdingerne  og  Lederne  holdt  nu  Raadslag- 
ning,  og  efter  at  man  havde  besluttet  at  omringe 
Hjorden,  udnævntes  nogle  til  at  tjene  som  Or- 
denshaandhævere.  Disse  valgtes  af  en  bestemt 
Klasse  og  skulde  intet  foretage  sig,  før  de  var  i 
Nærheden  af  Hjorden.  Saa  skulde  de  passe  paa, 
at  ingen  af  Stammen  skræmmede  Bøflerne  bort 
ved  at  rykke  frem  i  Utide.  Den,  der  ikke  ad- 
lød dem,  blev  alvorlig  straffet,  ofte  ved  at  blive 
ubarmhjertig  hudflettet. 

Under  Raadslagningen  sagde  Høvdingerne: 

»Lad  os  indvie  nogle  Bøffeltunger  og  to  eller 
fire  BøfTelhjerter!«  Derpaa  kaldte  de  paa  to  af 
de  unge  Mænd  og  sagde:  »Unge  Mænd,  I  skal 
skaffe  os  Hjerter  og  Tunger  og  nedlægge  dem 
ved  det  hellige  Telt!« 

Den  Afdeling,  der  skulde  angribe  Hjorden, 
førtes  af  to  Mænd,  som  bar  de  hellige  Gen- 
stande, der  tilhørte  den  øverste  Leder;  den  ene 
bar  Piben,  den  anden  Standarten.  De  gik  ved 
Siden  af  hinanden,  og  bag  dem  fulgte  de  to 
Mænd,  som  var  valgt  til  at  indsamle  Hjerter  og 
Tunger.  De  var  kun  iført  et  Lændeklæde  og 
var  kun  udstyrede  med  Buer  og  Knive.  Bag 
dem  fulgte  Jægerne  i  tilfældig  Orden.  Naar  de 
to  Førere  var  kommen  i  passende  Nærhed  af 
Hjorden,  skiltes  de;  den  ene  gik  til  højre,  den 
anden  til  venstre,  idet  hver  af  dem  bevægede 
sig  fremad  i  en  Halvcirkel  og  fulgt  af  Halvde- 
len af  Mændene.  De  gav  sig  nu  til  lat  danne  en 
Kæde  for  at  omringe  Hjorden,  og  Førerne  løb 
fremad,  til  de  mødtes  bagved  denne,  hvor  de 
gik  et  kort  Stykke  forbi  hinanden.  Derpaa  be- 
gyndte Angrebet.  — 

Mens  Førerne  var  undervejs  hver  til  sin 
Side,  fortsatte  de  to  unge  Mænd  bagved  dem 
deres  Retning  lige  imod  Hjorden,  hvor  de 
gjorde  Holdt.  De  maatte  stadig  passe  paa  for 
at  undgaa  Angreb  af  en  eller  anden  fremstyr- 
tende Bøffel. 

Saa  snart  de  saa,  at  et  Dyr  var  nedlagt, 
styrtede  de  til  og  udskar  dets  Hjerte  og  Tunge, 
hvorpaa  de  gav  sig  i  Lag  med  det  næste  Dyr, 
der  blev  fældet.  Hver  af  dem  udskar  paa  denne 
Maade  8  eller  10  Tunger,  men  de  maatte  skære 

Hul  i  struben  paa  Dyret  og  Ira^kke  Tungen  ud 
gennem  Aabningen.  Tungerne  maatte  derefter 
ikke  komme  i  Berøring  med  noget  som  helst 
Redskab  eller  Metal,  før  de  senere  blev  kogt  i 
Kedlerne  ved  det  hellige  Telt.  Saa  snart  Hjer- 
ter og  Tunger  var  udtagne,  blev  der  skaaret  el 
Hul  igennem  dem,  og  de  blev  trukket  paa  en 
Bue,  hvis  Ender  blev  omvundne  med  et  Stykke 
frisk  BøfTelhud,  hvorpaa  Buen  anbragtes  i)aa 
Rvggen  af  sin  Ejermand,  saaledes  at  den  friske 
BøfTelhud  eller  Buestrengen  gik  hen  over  hans 
Bryst.  Derpaa  ilede  de  to  unge  Mænd  tilbage 
foran  Jægerne  og  overgav  Hjerter  og  Tunger  til 
\'ogteren  af  Standartteltet. 

Om  Aftenen,  naar  Ordenshaandhæverne  og  de 
andre  Jægere  var  vendt  tilbage  til  Lejren,  blev 
Hjerterne  og  Tungerne  kogt  af  Vogterne  af  de 
hellige  Telte,  og  naar  de  var  tilberedte,  blev  en 
Mand  afsendt  som  Herold  for  at  indbyde  Høv- 
dingerne, der  nu  begav  sig  til  Standarttellef. 
Naar  ikke  alle  Høvdingerne  k(mi  tilstede,  og 
der  var  mange  Tunger,  blev  nogle  af  de  unge 
Krigere  indbudne  til  at  deltage  i  det  hellige 
Maaltid.  Kødet  blev  ikke  sønderdelt  med  nogen 
Kniv,  og  Gæsterne  maatte  fortære  deres  Por- 
tioner paa  Stedet,  da  intet  maatte  tages  med  til 
Hytterne.  Fortæringen  foregik  paa  den  Maade, 
at  Indianeren  bredte  den  nederste  Rand  af  sin 
Kappe  paa  Jorden,  lagde  Kødet  derpaa,  løftede 
dette  improviserede  Fad  til  Munden  og  bed  ef 
Stykke  af  ad  Gangen.  Selv  om  Kappen  var  ny 
og  vilde  blive  tilsmudset  herved,  var  det  en 
Pligt  at  benytte  den  saaledes.  Denne  Cere- 
moni gentoges    fire   Gange    under  Sommerjag- 

len,  og  først  naar  den  fjerde  Hjord  var  bleven 
omringet,   kunde  man  benytte  Kniv   og  Skaal. 

Medens  Gæsterne  var  optagne  af  Maaltidet, 
blev  der  afsunget  visse  hellige  Sange,  medens 
Herolden  fra  Standartteltet  sad  henne  ved  Dø- 
ren og  kastede  længselsfulde  Blikke  til  Maden  i 
det  forfængelige  Haab,  at  der  skulde  blive  no- 
get tilovers  til  ham. 

Sangenes  Tal  var  stort,  og  de  vedblev  at 
lyde  indtil  Morgengry.  Først  lød  Kornsangene: 
»Jeg  rydder  Landet,  —  jeg  saar  Majsen,  — 
Majsen  kommer  op,  —  den  har  Blade,  —  Kol- 
ben viser  sig,  —  Kolben  har  Haar,  —  endelig 
prøver  vi  Kolberne,  ved  at  trykke  dem  med 
Fingrene,  for  at  se,  om  de  er  modne,  —  om- 
sider er  det  modent,  —  endelig  trækker  vi  Kol- 
berne af  Stilkene,  —  til  sidst  bælger  vi  Majsen, 
—  til  sidst  afskaller  vi  Majsen,  —  til  sidst 
spiser  vi  Majsen!« 

Derpaa  fulgte  Bøffelsangene  i  lignende  Or- 
den: »De  har  set  Sporene,  —  de  er  komne  til- 
bage efter  at  have  set  Bøffelen,  —  de  er  gaaet 

til  den  nærliggende  Høj, jeg  har  saaret 

en  Bøffel,  —  den  vandrer  afsted  og  hoster 
Gang  efter  Gang.«  Den  sidste  Sætning  hentyder 
til,  at  Bøflerne,  naar  de  er  saarede,  plejer  at 
hoste  flere  Gange,  mens  Blodet  strømmer  ud.  — 

Saa  stor  Færdighed  besidder  Indianerne  i 
at  skyde  med  Bue,  at  de  hyppig  sendte  deres 
Pil  tværs  igennem  Dyrenes  Krop,  saa  Spidsen 
kom  til  Syne  paa  den  modsatte  Side;  ja,  man 
ved  Eksempler  paa,  at  Pilen  ikke  blot  har  gen- 
nemboret  Bøffelen,   men   har   fortsat   sin   Fart 


80 

gennem  Luften,  indtil  den  er  faldet  til  Jorden 
paa  den  anden  Side  af  Dyret. 

Da  hver  Mand  havde  sit  eget  Sæt  Pile,  der 
adskilte  sig  fra  de  andres  ved  særlige  Kende- 
tegn, var  det  ikke  vanskeligt  for  ham  at  faa 
dem  tilbage,  naar  Hjorden  var  nedlagt,  og  ved 
Hjælp  af  dem  kunde  han  ligeledes  sige,  hvilke 
Dvr  han  havde  dræbt.  Derfor  opstod  der  sjæl- 
den Strid  om,  hvem  Vildtet  tilkom,  og  Krop- 
pen tilkendtes  den,  der  havde  vædret  saa  heldig 
at  gennembore  den  ædleste  Del   med   sin   Pil. 

Var  der  dræbt  mange  Bøfler,  tog  enhver, 
der  havde  nedlagt  en,  en  Mand  til  at  hjælpe  sig 
med  at  skære  den  op,  og  disse  to  delte  da  Dy- 
ret. Kuden  tilfaldt  den,  der  havde  dræbt  det, 
ligesom  de  bedste  Stykker  tilhørte  ham.  Un- 
dertiden uddelte  han  ogsaa  Stykker  til  dem  af 
sin  Slægt,  der  ingen  Heste  ejede;  men  for- 
øvrigt kunde  han  give  til  hvem  han  vilde.  I 
Almindelighed  blev  han  dog  gaaet  til  Haande 
af  fire  eller  fem  andre,  og  Kroppen  deltes  da  i 
et   tilsvarende  Antal   Stykker. 

Havde  derimod  et  større  Antal  Indianere 
f.  Eks.  30  eller  flere  i  Forening  kun  nedlagt 
en  enkelt  Bøffel,  blev  den  delt  i  en  Mængde 
ligestore  Stykker,  som  tilfaldt  alle  Jægerne. 
Kvinderne  hjalp  aldrig  til  med  at  skære  Dyret 
op.  Hændte  det,  at  en  Mand  ikke  havde  nogen 
til  at  tage  sig  af  hans  Ekstrahest,  lod  han  sin 
Hustru  ride  den  og  tillod  hende  at  tage  de  spi- 
selige Indvolde  ud,  naar  han  havde  sprættet 
Dyret  op;  men  hvis  den,  der  havde  nedlagt 
Bøffelen,  satte  sig  derimod,  kunde  hun  ikke 
gøre  det. 

Under  Vinterjagten  spiste  man  de  unge 
Bøffeltyre,  da  de  var  fede,  hvorimod  de  fuld- 
voksne Tyre  ikke  blev  spiste,  da  Kødet  var  for 
haardt.  Om  Sommeren  spiste  man  af  samme 
Grund  ikke  de  unge  Tyre,  mens  Køerne  altid 
egnede  sig  til  Føde. 

Med  Undtagelse  af  Hoved  og  Fødder  blev 
alle  de  spiselige  Dele  af  Dyret  bragt  til  Lejren 
for  at  opbevares;  Hjernen  benyttedes  til  at  til- 
berede Huden  eller  omdanne  den  til  Læder. 
Skindet  brugtes  dels  til  at  lave  Skindhytter  af, 
dels  til  Klæder.  Kødet  blev  skaaret  i  tynde  Ski- 
ver og  lagt  paa  de  før  omtalte  Stænger  for  at 
tørres  i  Solen  eller  over  en  sagte  Ild,  medens 
andre  skar  det  i  Strimler  paa  to  Tommers 
Bredde.  Senere  anbragte  Kvinderne  dem  paa 
deres  Opbevaringssteder,  og  Stammen  drog  vi- 
dere for  at  indfange  nye  Hjorde.  — 

Naar  man  havde  dræbt  en  stor  Mængde 
Bøfler,  ønskede  Stammen  at  drage  hjem  igen; 
men  før  Opbrudet  maatte  man  deltage  i  en 
religiøs  Ceremoni,  ved  hvilken  der  nedlagdes 
Gaver  foran  Stangen,  der  var  rejst  foran  et 
stort  Telt.  Med  en  Blanding  af  Bøffelfedt  og 
rødt  Ler  indgnedes  den  hellige  Stang  under  Af- 
syngelsen af  hellige  Sange,  hvorefter  der  under- 
tiden fulgte  en  Skinfægtning  mellem  Stammens 
unge  Mænd.  — 

Krig  mellem  Indianerne  opstod  i  Alminde- 
lighed, enten  fordi  den  ene  Stamme  havde  stjaa- 
let  Heste  fra  den  anden,  fordi  en  Kvinde  var 
løbet  bort,  eller  fordi  den  ene  Stamme  var 
trængt  ind  paa  den  andens  Jagtdistrikt.  Naar 
derfor  en  Skare  Krigere  begav  sig  paa  Krigs- 

stien,  var  det  ikke  altid  for  at  hente  Skalper; 
Hensigten  kunde  ogsaa  være  den,  at  stjæle  He- 
ste fra  Fjenden.  Hvis  de  tilfældig  stødte  paa 
ham,  veg  de  imidlertid  ikke  tilbage  for  at  sætte 
Livet  ind  derpaa.  Indianerne  havde  ingen  staa- 
ende  Hær;  Kriger  tjenesten  var  altid  frivillig, 
og  naar  man  kom  hjem,  opløstes  Skaren. 
Egentlig  Krig  har  kun  meget  sjælden  fundet 
Sted  imellem  Indianerstammerne  indbyrdes, 
hvorimod  tilfældige  Sammenstød  kunde  ind- 
træfTe  et  Par  Gange  om  Aaret. 

Det  første  Forslag  om  at  betræde  Krigs- 
stien stammer  aldrig  fra  Høvdingerne,  da  de 
ifølge  deres  Stilling  er  forpligtede  til  at  bruge 
al  deres  Indflydelse  for  at  bevare  Freden,  naar 
ikke  ganske  særlige  Omstændigheder  gør  sig 
gældende.  I  Almindelighed  er  det  en  eller  an- 
den ung  Mand,  der  faar  i  Sinde  at  foretage  en 
Ekspedition  mod  Fjenden. 

Naar  han  har  lagt  sin  Plan,  taler  han  saa- 
ledes  til  en  af  sine  Venner:  »Min  Ven,  da  jeg  øn- 
sker at  gaa  paa  Krigsstien,  saa  lad  os  gaa!  Lad 
os  koge  Mad  til  et  (læstebud.'  Hvis  Vennen 
da  samtykker,  bliver  disse  to  Lederne,  saafremt 
de  kan  overtale  andre  til  at  følge  sig.  Dernæst 
vælger  de  to  unge  Mænd,  der  udsendes  for  at 
indbyde  andre,  hvis  Navne  opgives  dem.  Hver 
af  Sendebudene  tager  sin  Halvdel  af  Teltkred- 
sen og  begiver  sig  i  Stilhed  til  det  Telt,  hvis 
Beboer  han  skal  indbyde;  uden  at  gaa  ind  bli- 
ver han  staaende  ved  Indgangen  og  siger:  »Min 
Ven,  du  er  indbudt  (af  den  og  den),  naar  han 
har  Lejlighed«.  Hvis  Manden  er  tilstiule,  sva- 
rer Hustruen:   »Din  Ven  hører  del«.     Er  Man- 

den  ikke  hjemme,  skal  Hustruen  svare:  »Din 
Ven  er  her  ikke,  han  skal  komme  til  dig«.  — 
Disse  Indbydelser  sker  om  Natten  og  saa  hem- 
meligt som  muligt,  for  at  ikke  andre  skal  høre 
om  Festen  og  ønske  at  slutte  sig  til  Ekspeditio- 
nen. Naturligvis  benyttes  denne  Fremgangs- 
maade  kun,  naar  det  drejer  sig  om  at  organi- 
sere en  lille  Skare  paa  fra  to  til  ti  Personer. 

Naar  Sendebudene  er  komne  tilbage,  for- 
samles Gæsterne  i  Værtens  Hytte  eller  Telt.  De 
to  Værter  tager  Plads  lige  overfor  Indgangen, 
mens  Sendebudene  sidder  nærmest  Døren,  for 
at  de  kan  gaa  ud  og  ind,  passe  Ilden,  bringe 
Vand  og  Brænde  og  opvarte  Gæsterne,  som  selv 
medbringer  Ske  og  Skaal. 

Naar  alle  er  forsamlede,  henvender  den,  der 
har  udkastet  Planen  til  Togtet,  følgende  Ord  til 
Selskabet:  »Mine  Venner,  min  Ven  og  jeg  har 
indbudt  Jer  til  et  Gæstebud,  fordi  vi  har  i  Sinde 
at  gaa  paa  Krigsstien!«  Hvortil  de  unge  Mænd 
svarer:  »Ven,  i  hvilken  Retning  skal  vi  gaa?« 
Og  Værten  siger:  »Vi  vil  drage  derhen,  hvor  de 
har  taget  vore  Heste.« 

Den,  der  har  Lyst  til  at  drage  med,  siger 
nu:  »Ja,  min  Ven,  jeg  er  villig!«  medens  den, 
der  ikke  vil  gaa  med,  siger:  »Min  Ven,  jeg  øn- 
sker ikke  at  gaa.  Jeg  er  ikke  villig«.  Underti- 
den fortsætter  da  Værten:  »Lad  os  drage  ud  paa 
den  og  den  Dag.     Gør  jer  rede!«  — 

Maden  bestod  af  tørret  Kød  og  Majs,  og  un- 
dertiden sang  Værten  hellige  Sange,  mens  Fø- 
reren for  dem,  der  ikke  vilde  drage  ud,  sad 
og  sang  Dansemelodier.  Fire  Gange  blev  San- 
gen afsungen  og  fire  Gange  plejede  de  at  danse. 

Naar  Sangen  var  tilende,  gav  alle  sig  til  at  spise 
sammen  med  Værten. 

Paa  hver  Side  af  den  Stang,  hvorpaa  Ked- 
lerne hang,  var  der  anbragt  et  rundt  Bundt 
Græs,  for  at  Mændene  kunde  tørre  deres  Hæn- 
der og  Mund  efter  Maaltidet.  Naar  Tiden  er 
inde,  tager  hver  af  Sendebudene  en  Tot  Græs 
og  rækker  den  til  Høvdingen  paa  sin  Side  af 
Ildstedet,  og  naar  Høvdingerne  har  aftørret  de- 
res Ansigt  og  Hænder,  rækker  de  Græstotterne 
videre  til  deres  nærmeste  Sidemænd,  hvorfra 
de  efterhaanden  gaar  Kredsen  rundt,  til  de  naar 
Døren.  Derpaa  lægges  Totterne  sammen  til 
en  og  rækkes  igen  til  en  af  Høvdingerne,  for  at 
han  kan  aftørre  sin  Skaal  og  sin  Ske,  hvorfra 
den  gaar  videre  fra  Mand  til  Mand  paa  venstre 
Side  af  Ildstedet  og  derfra  forbi  Indgangen  til 
dem  til  hojre  for  Ildstedet,  indtil  den  ender  hos 
Høvdingen.  Endelig  modtager  Sendebudene 
Græsbundtet,  hvormed  de  saa  aftørrer  Ked- 
lerne. 

Da  siger  Værten:  »Nu  er  det  nok,  tag  I  det!« 
—  hvorpaa  Sendebudene  kaster  Bundtet  i  Ilden, 
saa  der  opstaar  en  stærk  Røg.  Nu  raaber  Vær- 
ten og  hans  Kammerat:  »Hold  jeres  Skaale  over 
Ilden!«  Og  alle  rejser  sig  og  kaster  Skaalene 
ind  i  Røgen;  da  enhver  prøver  at  komme  først, 
slaar  Skaalene  imod  hinanden  og  foraarsager  el 
stærkt  Spektakel. 

Forvirringen  forøges  yderligere  ved,  at  hver 
enkelt  Mand  nu  giver  sig  til  at  tale  til  Torden- 
guden, Wakanda,  som  af  nogle  anses  for  Krigs- 
guden. 

En  raaber:  »O,  Krigs-Høvding,  jeg  vil  dræ- 

be  En!«  En  anden:  »O,  Krigs-Høvding,  jeg  er 
vendt  tilbage  med  Heste,  som  jeg  har  taget!«  el- 
ler: »O,  Krigs-Høvding,  jeg  har  grebet  En  lige 
i  Skalp-Lokken!«  —  hvad  der  altsammen  skal 
forestille  Bønner  om,  at  det,  de  siger,  virkelig 
maa  ske. 

Imidlertid  bliver  de,  der  har  afslaaet  at 
tage  Del  i  Ekspeditionen,  siddende  som  Tilsku- 
ere og  ler  ad  dem.  Endelig  gaar  alle  Gæsterne 
hele  Kredsen  rundt,  idet  de  følger  Solens  Ret- 
ning, og  passerer  forbi  Værten  ud  af  Hytten. 
Hver  enkelt  maa  gaa  hele  Kredsen  rundt,  før 
han  forlader  Stedet. 

Gæstebudet  varer  gerne  fire  Dage  eller  Næt- 
ter, med  mindre  man  har  Hastværk;  hver  af 
Høvdingerne  tilbereder  Maden  til  en  Nats  Fest, 
og  hvad  han  sætter  frem,  maa  være  forskelligt 
fra,  hvad  den  forrige  bød.  Slipper  Maden  op, 
giver  Værten  nogle  af  Folkene  Ordre  til  at  gaa 
ud  og  skaffe  Vildt. 

Hver  af  Krigerne  gør  nu  sin  Bylt  i  Stand 
bestående  omtrent  af  15  Par  Mokkasiner  med 
tilhørende  Sener,  en  Syl  og  en  Sæk  fuld  af  Lev- 
nedsmidler, især  tørret  eller  ristet  Majs.  Un- 
dertiden er  denne  stødt  fmt  og  blandet  med 
Fedt  og  Salt,  hvis  nemlig  Kvinderne  har  haft 
Tid  til  at  tilberede  det  nogle  Dage,  før  de  bryder 
op.  Har  Krigerne  Hastværk  med  at  komme 
afsted,  og  ikke  Tid  til  at  vente,  til  Mokkasiner- 
ne bliver  syet,  skærer  Kvinderne  dem  kun   til. 

Opbrudet  foregaar  om  Natten,  og  hver 
enkelt  søger  at  slippe  bort  alene  i  Mørket  for 
ikke  at  vække  Mistanke;  Lederne  skøtter  nemlig 
ikke  om,  at  ret  mange  skal  følge  med,  da  nogle 

maaske  kunde  vise  Ulydighed,  og  derved  for- 
raade  deres  Nærmelse  for  Fjenden.  En  anden 
Hensigt  med  at  holde  Sagen  hemmelig  er  at  fo- 
rebygge, at  Høvdingerne  faar  noget  at  vide  der- 
om, da  disse  ofte  sætter  sig  derimod  og  søger  at 
holde  de  unge  tilbage  fra  Krigsstien.  Hvis  de 
hører  om  Krigs-Gæstebudet,  sender  de  en  Mand 
ud  for  at  erfare,  om  man  agter  at  drage  afsted. 
I  saa  Fald  indbydes  Lederne  til  et  Møde  med 
Høvdingerne,  og  ved  Ankomsten  finder  de,  at 
der  er  lagt  Gaver  frem  midt  i  Hytten  for  der- 
ved at  bevæge  dem  til  at  afstaa  fra  deres  Fore- 
havende. 

Krigerne  og  Lederne  sva^rter  nu  deres  An- 
sigter med  Trækul  og  gnider  dem  over  med  Ler. 
Kan  de  skafTe  dem  tilveje,  klæder  de  sig  i  Bøf- 
felhuder med  Haarene  udad,  og  gnider  dem  ind 
med  hvidt  Ler.  Sendebudene  bærer  tillige  Fjer 
i  Haaret  og  omgjorder  sig  med  de  Byltremme, 
Kvinderne  plejer  at  bruge.  Alle  maa  de  faste 
i  fire  Dage,  hvorefter  de  igen  kan  vaske  deres 
Ansigter. 

Det  kan  hænde,  at  en  Indianer,  som  er  ble- 
ven opmærksom  paa  de  krigerske  Forberedel- 
ser, kunde  ønske  at  slutte  sig  til  dem  uden  at 
være  opfordret.  Han  tigger  sig  da  nogle  Mok- 
kasiner til  fra  sine  Paarørende  og  begiver  sig 
paa  Vej  lige  efter  de  bortdragende.  Naar  Kri- 
gerne da  næste  Dag  lejrer  sig,  sætter  han  sig  i 
nogen  Afstand  fra  dem,  saa  de  kan  se  ham,  og 
naar  en  af  de  underordnede  faar  Øje  paa  ham, 
siger  han  til  sin  Høvding:  »O,  Krigs-Høvding, 
denne  Mand  er  kommen  efter  os!«  —  hvorpaa 
Høvdingen  henvender  sig  saaledes  til  alle  Kri- 

gerne:  »Krigere,  se  om  1  kender  ham!  Tæl 
jeres  Mokkasiner  og  efterse  jeres  Pile!«  hvorpaa 
en  Slave  sendes  afsted  for  at  nndersøge,  hvem 
han  er.  Bliver  man  derefter  enig  om,  at  han 
kan  slutte  sig  til  dem,  sendes  Scouten  efter 
ham.  — 

Er  Troppen  kun  lille,  har  den  to  Krigs- 
Høvdinger  og  hver  af  disse  en  Næstkommande- 
rende, gennem  hvem  han  uddeler  sine  Ordrer; 
denne  vælges  altid,  før  Troppen  forlader  Lands- 
hyen. 

Ønsker  man  at  forberede  et  større  Krigs- 
togt, er  Fremgangsmaaden  lidt  anderledes.  Dels 
udsendes  i  saa  Fald  4  Sendebud  til  Teltlejren, 
dels  behøver  man  ikke  at  hemmeligholde  Sa- 
gen. Hvert  Telt  raabes  an,  og  Beboerne  op- 
fordres aabenlyst  til  at  komme  til  Gæstebudet 
og  medbringe  deres  Skaale. 

Ved  en  bestemt  Lejlighed  mente  man  at 
have  lidt  saa  stor  en  Uret,  at  samtlige  Mænd, 
ja  endog  Høvdingerne  mødte.  Efter  at  Hoved- 
lederen havde  meddelt  Sagens  Sammenhæng, 
blev  Krigspiben  stoppet.  Derpaa  udstrakte  han 
sine  Hænder  imod  Folket,  berørte  deres  Ho- 
veder og  sagde:  »Hav  Medlidenhed  med  mig  og 
gør,  hvad  I  anser  for  rigtigst  imod  mig!«  Der- 
paa sagde  den  Høvding,  hvem  det  paahvilede 
at  fylde  den  hellige  Pibe,  til  Forsamlingen: 
»Hvis  I  er  villige  til  at  tage  Hævn  over  Pawnee- 
stammen,  saa  før  denne  Pibe  til  jeres  Læber; 
er  nogen  af  jer  uvillig  dertil,  saa  gør  det  ikke!« 
—  hvorefter  hver  eneste  Mand  førte  den  til  sine 
Læber  og  røg  deraf.  Og  Høvdingen  sagde: 
»Kom,  lad  os  fatte  en  endelig  Beslutning.     Af- 

gør,  naar  vi  skal  tage  Hævn  over  dem!«  — 
hvorpaa  en  af  dem  svarede:  »O  Leder!  lad  os 
fortære  vor  Føde  i  Sommertiden  og  bede  til 
Wakanda,  og  lad  os  tage  Hævn  over  dem  tidlig 
i  Foraaret.«  Og  de  fire  Ledere  raabte  nu  uaf- 
brudt Dag  og  Nat:  »O  Wakanda,  hav  Medliden- 
hed med  mig!  Hjælp  mig  i  den  Sag,  som  gør 
mig  bedrøvet.«  Selv  under  Sommer  jagten,  mens 
de  ledsagede  Folket,  vedblev  de  at  raabe,  og 
om  Dagen  afholdt  de  sig  fra  Spise  og  Drikke; 
men  om  Natten  tog  de  Føde  til  sig  og  drak 
Vand. 

Ved  det  sædvanlige  Gæstebud  indtog  de  fire 
Ledere  samme  Plads  overfor  Indgangen  som 
de  to  tidligere  nævnte,  og  Festen  forløb  paa  lig- 
nende Maade  med  Undtagelse  af,  at  man  ved 
denne  Lejlighed  anvendte   »de  hellige  Sække«. 

Disse  var  indviede  til  Torden-  eller  Krigs- 
guden, og  naar  Indianerne  drog  paa  Krigsstien, 
plejede  de  at  plukke  Fjedrene  af  røde,  blaa  og 
gule  Fugle  og  stoppe  dem  i  disse  Sække.  Oma- 
haerne  havde  fem  saadanne  Sække,  som  be- 
varedes af  forskellige  Klaner  indenfor  Stam- 
men. Den  første  og  fornemste  fyldtes  med  Fjer 
og  Skind  af  Smaafugle  og  indpakkedes  i  et  slidt 
Feltskind,  og  i  Almindelighed  benyttedes  Fjer 
af  Duehøgen,  den  gaffelhalede  Høg  og  Svalen. 
Disse  hellige  Sække  er  ikke  tunge,  men  den, 
der  bærer  en  af  dem,  udfører  intet  andet  Ar- 
bejde, og  han  maa  altid  have  sit  Tæppe  sam- 
menknyttet i  Halsen  og  svøbt  om  sig,  selv  naar 
Vejret  er  varmt. 

Under  Gæstebudet  anbringes  de  tre  Sække 
midt  i  Hytten,  og  Bærerne  indtager  deres  Sæ- 

der  og  synger  hellige  Sange,  hvoraf  nogle  er 
henvendte  til  Tordenen,  andre  er  Sange  til  de- 
res Danse;  den,  som  foranstalter  Gæstebudet, 
skænker  Gaver  til  Sækkebærerne,  for  at  de  skal 
stille  de  hellige  Sække  med  deres  særlige  held- 
bringende Egenskaber  til  deres  Raadighed. 

De  øverste  Høvdinger  vælger  deres  Næst- 
kommanderende og  anviser  hver  af  de  andre 
Høvdinger  en  Afdeling  paa  c.  20  Krigere,  der 
holder  Lejr  for  sig  selv,  med  deres  eget  Lejr- 
baal,  adskilt  fra  de  andre  Afdelinger.  Naar 
Fasten  begynder,  bærer  ogsaa  Høvdingen  Fjer 
i  Haaret,  ligesom  de  øverste  af  dem  vikler 
snoede  Græsbaand  om  Vrist  og  Ankel  og  Ho- 
ved, hvad  der  staar  i  Forbindelse  med  Troen 
paa  Tordenguden. 

Naar  de  hellige  Sække  skal  aabnes,  sam- 
ler de  øverste  Høvdinger  deres  Ledsagere  i  en 
Kreds  og  byder  dem  til  Sæde.  De  hellige  Sække 
lægges  nu  for  Fødderne  af  de  øverste  Høv- 
dinger, hver  af  disse  aabner  sin  egen  Sæk  og 
holder  Mundingen  af  denne  imod  Fjenden,  — 
en  Skik,  der  følges,  selv  om  Krigerne  er  ude 
for  at  stjæle  Heste. 

Saa  snart  Scouterne  har  spist  deres  Fro- 
kost, drager  de  afsted  i  Forvejen,  og  kommer 
de  til  en  Høj,  bestiger  de  den  ikke,  men  fore- 
trækker at  passere  gennem  en  Lavning  mellem 
Højene.  Opdager  de  intet  Spor  af  Fjenden  her- 
fra, fortsætter  de  deres  Vej. 

Naar  Troppen  standser  for  at  slaa  Lejr  for 
Natten,  udsendes  der  fire  Scouter,  en  foran,  en 
bagved  og  en  til  hver  Side  af  Lejren,  med  Ordre 
til   at  vende  tilbage,    »naar  de  bliver  søvnige« 

o.  c.  Molbech.  7 

O:  ved  Midnat;  skulde  nogen  af  dem  ane  nogen 
Fare,  maa  han  give  Tegn  ved  at  efterligne 
Præriulvens  Skrig;  men  er  alt  fredeligt,  kom- 
mer de  efterhaanden  tilbage  til  Lejren  og  gaar 
til  Ro  med  deres  Kammerater. 

Naar  Hanen  begynder  at  gale,  raaber  en  af 
Høvdingerne:  »Krigere,  rejs  jer  og  tænd  Baal! 
Hvorpaa  de  alle  i  en  Fart  staar  op  og  klæder 
sig  paa,  og  saa  snart  de  har  spist,  sendes  Scou- 
terne  ud  ligesom  den  foregaaende  Morgen. 

Naar  Krigerne  har  været  4  Nætter  under- 
vejs foruden  den  Nat,  da  man  drog  ud,  antager 
de  i  Almindelighed  nye  Navne,  med  mindre 
nogen  synes  bedst  om  sit  gamle  Navn.  Høv- 
dingen meddeler  alle  de  tilstedeværende,  at  den 
og  den  Mand  har  skiftet  Navn,  hvorpaa  han 
henvender  Ordet  til  Guden  i  Himlen  og  Guden 
under  Jorden:  »I  Guder  paa  begge  Sider,  horer 
det:  hører,  at  han  har  antaget  et  andet  Navn! 

Krigerne  bringer  nu  deres  Klæder  og  Vaa 
ben  og  opdynger  dem  midt  i  Kredsen,  og  efter- 
haanden som  hver  Mand  lægger  sine  Ejendele 
paa  Dyngen,  siger  han:  »Ogsaa  jeg,  o  Krigs- 
Høvding,  opgiver  det  Navn,  som  er  mil!«  — 
en  Henvendelse  til  Tordenguden.  Derpaa  gri- 
ber en  af  de  fornemste  Høvdinger  ham  ved 
Skuldrene  og  fører  ham  hele  Kredsen  rundt 
følgende  Solens  Retning,  og  naar  Vandringen 
er  tilende,  spørger  Høvdingen  ham:  »Hvilket 
Navn  vil  du  have,  o  Kriger?«  Hvorpaa  Man- 
den opgiver  det  Navn,  han  ønsker,  og  Høv- 
dingen siger:  »Krigeren  siger,  at  han  har  et 
meget  kosteligt  Navn!«  Derpaa  sendes  cji  Mand 
ud  som  Herold   for  at  udraabe  Navnet  for  de 

forskellige  Guddomme,  en  Fremgangsmaade, 
der  vekslede  i  Retning  af  Ordlyd.  Som  Eks- 
empel kan  nævnes  følgende:  Herolden  ud- 
raabte: 

»Han  taler  om  at  opgive  sit  Navn!  Han 
siger,  at  han  bærer  Navnet  »Han-frygter-ikke- 
en-Pawnee,-naar-han-ser-ham«.  I  Guddomme 
paa  begge  Sider,  jeg  siger  Eder  det  og  kundgør 
det  for  Eder,  at  I  maa  høre  det,  Hallo!  O,  Tor- 
den! Du,  som  føler  Vrede,  jeg  siger  Dig  det 
o«  kundgør  det  for  Dig,  at  Du  maa  høre  det. 
Hallo!  O,  I  store  Klipper,  som  bevæger  Jer, 
jeg  siger  jer  det  og  kundgør  det  for  jer,  at  I 
maa  høre  det,  Hallo!  O,  I  store  Høje,  som 
bevæger  jer,  jeg  siger  jer  det  og  kundgør  det 
for  jer,  at  I  maa  høre  det,  Hallo!  O,  I  store 
Orme,  som  bevæger  jer,  jeg  siger  jer  det  og 
kundgør  det  for  jer,  at  I  maa  høre  det.  Hallo! 
Alle  I  Smaadyr,  jeg  siger  jer  det  og  kundgør  det 
for  jer,  at  I  maa  høre  det.  Hallo!  O,  I  store 
Fugle,  som  bevæger  jer,  jeg  siger  jer  det  og 
kundgør  det  for  jer,  at  I  maa  høre  det.  Hallo!« 

Hertil  knyttedes  saa  forskellige  Løfter,  der 
afgaves  paa  forskellige  Krigeres  Vegne,  som: 

»Han  staar  og  siger,  at  han  vil  fælde  En 
midt  i  Fjendens  Rækker,  som  skal  nære  stor 
Frygt  for  ham!  —  Han  siger,  at  han  vil  gribe 
En  midt  imellem  Fjenderne  uden  selv  at  have 
mod  faget  et  Saar!« 

Undertiden  gaar  de  Gamle,  som  er  blevne 
lijemme,  omkring  som  Udraabere  Dag  og  Nat. 
De  vandrer  om  mellem  Hytterne  og  bestiger 
Højene  og  opmuntrer  de  bortdragne  Krigere 
f.  Eks.  paa  følgende  Maade:    »Gør  dit  Bedste! 

Du  er  draget  paa  Krigsstien,  fordi  du  er  en 
Mand.  Du  drager  over  et  Land,  som  det  er 
en  Glæde  at  gennemvandre.  Hvil  (naar  du  dør), 
hvor  du  ønsker  at  hvile.  Vær  vis  paa  at  hvile 
med  dit  Ansigt  imod  Fjenden!« 

Ogsaa  Kvinderne  sender  Hilsener  til  de 
fjerne  Krigere.  — 

Før  Angrebet  paa  Fjenden  fandt  Sted,  blev 
hans  Lejr  altid  nøje  udspejdet  af  Scouterne. 
Antallet  af  Hj'tter  blev  talt,  og  man  forvissede 
sig  om,  at  Fjenden  sov,  før  man  skred  til  An- 
greb ved  Midnat  eller  henad  Morgenstunden. 
Som  typisk  paa  et  saadant  Overfald  kan  an- 
føres følgende  Beskrivelse  af  Omaha'ernes 
Overrumpling  af  Pawnee-Stammens  Lejr: 

Da  Omahaerne  var  komne  til  Udkanten 
af  Landsbyen,  gav  de  sig  til  at  kravle  frem  imod 
den  i  fuldkommen  Tavshed,  i  Afdelinger  paii 
tyve  Mand,  som  hver  holdt  sin  nærmeste  Kam- 
merat ved  Haanden.  Høvdingen  medbragte  en 
af  de  hellige  Sække,  som  han  aabnede  fire 
Gange  med  Mundingen  mod  Fjenden,  for  at 
Vinden  kunde  fore  den  overnaturlige  Kraft  fra 
Sækken  over  imod  Hytterne  og  bringe  dem,  der 
sov,  til  at  glemme  deres  Vaaben  og  Krigsmod. 
Desuden  havde  Høvdingen  en  Krigskølle  med 
Jernspids,  som  han  benyttede  som  en  indviet 
Genstand  og  svang  fire  Gange  imod  Fjenden. 
Da  de  var  kommen  Hytterne  ganske  nær  og 
det  endnu  var  mørkt,  spændte  en  af  Krigerne 
sin  Bue  af  al  Magt  og  sendte  en  Pil  langt  ud 
i  Luften;  men  den  kunde  ikke  ses.  De  nær- 
mede sig  nu  mere  og  mere,  mens  de  hviskende 
opmuntrede  hinanden.  Omsider  brød  Dagen 
frem,  hvilket  er  den  sædvanlige  Angrebstid,  da 


93 

Folk  saa  formodes  at  sove  fast.  Høvdingen 
spændte  sin  Bue  og  sendte  igen  en  Pil  ud,  som 
nu  kunde  ses;  derpaa  vinkede  han  fire  Gange 
med  den  hellige  Sæk  og  gav  en  Gang  Førerens 
Angrebskrig,  hvorpaa  hele  hans  Skare  istemte  , 
Skalp-Raabet  og  begyndte  Kampen  ved  at  skyde 
paa  Hytterne.«  — 

Enhver  af  de  kæmpende  søger  at  finde  en 
Dækning,  hvorfra  man  kan  skyde  paa  Fjenden, 
selv  om  enkelte  modige  Krigere  nu  og  da  ud- 
sætter sig  for  stor  Fare  ved  at  styrte  frem  imod 
Fjendens  Rækker  for  at  prøve  at  tage  en  Mand 
til  Fange  eller  saare  ham.  Den,  der  først  kan 
komme  til  at  ramme  eller  berøre  en  falden 
Fjende  i  hans  Kammeraters  Nærværelse  —  i 
Almindelighed  søger  de  jo  at  hævne  ham  — 
betragtes  ogsaa  som  meget  tapper.  Blev  en  af 
de  øverste  Høvdinger  dræbt,  standsede  Kampen 
altid  straks,  selv  om  han  hørte  til  det  sejrende 
Parti,  og  hvis  nogen  hørte,  at  en  af  hans  nær 
beslægtede  var  bleven  dræbt  eller  fangen,  søgte 
han  at  naa  ind  til  ham,  saa  de  i  Almindelighed 
omkom  sammen. 

Naar  de  vender  tilbage  fra  Togtet,  bebuder 
de  Udfaldet  paa  forskellig  Maade:  Bringer  de 
Skalpe  eller  Heste,  stikker  de  Ild  paa  Græsset. 
Affyres  der  Bøsser,  betyder  det,  at  en  Fjende 
er  bleven  dræbt;  men  hvis  der  hverken  lyder 
Skud  eller  Græsset  antændes,  er  det  Tegn  paa 
Uheld. 

Naar  Krigerne  har  hvilet  sig  et  Par  Dage, 
kommer  de  sammen  for  at  opføre  den  saakaldte 
»Skalp-Dans«,  Men  først  modtager  de  heldige 
Krigere  forskellige  Belønninger  og  Tapperheds- 

tegn  af  Høvdingen,  som  opbevarer  de  hellige 
Sække.  Tre  af  disse  anbringes  ved  Siden  af 
hinanden,  bagved  hvilke  Krigerne  stiller  sig  i 
Række,  og  naar  hver  af  disse  har  valgt  sin  Sæk 
at  tale  til,  skænker  han  den  en  Gave. 

Derpaa  henvender  Høvdingen  sig  til  ham 
og  minder  ham  om,  at  Wakanda  ser  ham,  og 
hvis  han  taler  Usandhed,  kan  han  ikke  vente 
at  blive  ret  længe  paa  Jorden,  hvorpaa  den  nnge 
Mand  svarer:  »Jeg  taler  Sandhed.  Wakanda 
ved  det!«  I  det  samme  løfter  han  sin  højre 
Haand  imod  Himlen.  Derpaa  henvender  han 
Ordet  til  selve  Sækken:  »O,  Du  Ærvan'dige, 
skønt  jeg  vil  fortælle  Dig  noget,  vil  jeg  ikke 
lyve,  naar  jeg  fortæller  Dig  det.«  Under  disse 
Ord  lader  han  en  lille  Pind,  som  han  har  holdt 
højt  i  Vejret,  falde  til  Jorden.  Falder  den  neti 
paa  Sækken  og  bliver  liggende  der,  er  det  et 
Tegn  paa.  at  han  har  talt  Sandhed;  men  falder 
den  ai.  I  ror  de,  at  han  har  løjet  og  ikke  har 
udført  (let  i  Kampen,  som  han  paastaar. 

Naar  nu  alle  Krigerne  er  bleven  prøvede 
paa  denne  Maade,  henvender  Høvdingen  for 
Sækkene  sig  til  dem.  Til  den  første,  der  lagde 
Haand  paa  Fjenden,  siger  han:  »Du  skal  bære 
en  Krage  ved  dit  Bælte!«  Undertiden  tilføjer 
han:  »Du  skal  sværte  Dig  selv.  Du  skal  male 
Pletter  paa  Dig  selv,  saa  de  kan  ligne  Kragens 
Skarn!«  Og  denne  Kriger  maa  da  sværte  sin 
Krop  og  hist  og  her  afmærke  Pletter  derpaa 
med  hvidt  Ler. 

Den  næste,  der  havde  lagt  Haand  paa 
Fjenden,  modtog  følgende  Belønning:  Han  fik 
Lov  til  at  sværte  sin  Krop  fra  Bæltestedet  opad 

lil  Skuldrene  og  gnide  hvidt  Ler  over  Skuldrene. 
Til  ham  blev  der  sagt:  »Du  skal  stikke  hvide 
Ørnefjer  i  dit  Haar  og  smykke  Hovedet  med 
en  Dyrehale.« 

Saaledes  belønnedes  enhver  efter  sin  For- 
tjeneste, og  som  Vidnesbyrd  om  den  Kriger- 
aand,  der  hos  Omaha'erne  affødte  de  oven- 
nævnte ejendommelige  Skikke  og  Udtryksmaa- 
der,  skal  til  Slutning  anføres  følgende  lille  Be- 
retning: 

En  gammel  Mand  havde  været  meget  tap- 
per i  sin  Ungdom;  han  havde  mangfoldige 
Gange  betraadt  Krigsstien  og  dræbt  mange 
Fjender  af  andre  Stammer.  To  unge  Mænd 
var  hans  eneste  Børn,  og  til  dem  sagde  han: 
»Gaa  paa  Krigsstien.  Det  er  godt  at  dø,  naar 
man  er  ung.  Løb  ikke  bort!  Jeg  vilde  be- 
tragte det  som  en  Skam,  om  I  blev  saaret  i 
Ryggen;  men  det  vilde  glæde  mig  at  høre,  at 
I  var  bleven  saaret  i  Brystet.« 

Imidlertid  udbrød  der  Krig  med  en  anden 
Stamme,  og  de  to  unge  Mænd  deltog  deri.  De- 
res Afdeling  blev  trængt  tilbage,  og  begge  de 
unge  Mænd  faldt. 

Ba  de  andre  var  vendt  hjem,  sagde  de  til 
den  Gamle:  »Dine  Sønner  blev  dræbt!«  —  »Ja,« 
svarede  han;  »det  er  netop,  hvad  jeg  ønskede. 
Jeg  vil  gaa  ud  og  se  dem.  Lad  dem  ligge,  jeg 
skal  selv  tage  mig  af  dem.« 

Han  gik  ud  og  fandt  den  ældste  saaret  langs 
ned  ad  Ryggen,  men  med  Ansigtet  vendt  imod 
Hjemmet.  »Hvad!  Han  ligger,  som  om  han 
inderlig  ønskede  at  naa  sit  Hjem,«  sagde  den 
Gamle.      »Jeg  sagde,   at   Du   skulde   ligge   med 

Ansigtet  den  Vej!«  Og  han  greb  ham  i  Armene 
og  drejede  Kroppen,  saa  han  kom  til  at  hgge 
med  Ansigtet  mod  Fjenden. 

Den  yngste  Søn  fandt  han  saaret  i  Brystet, 
og  han  laa  med  Ansigtet  mod  Fjenden. 

»Haha,  dette  er  min  egen  Søn.  Han  adlød 
mig!«  sagde  den  Gamle  og  kyssede  ham. 


VI. 
Lægekunst. 


I  gamle  Dage  kunde  alle  Dyrene,  baade 
Pattedyr,  Fugle,  Fisk  og  Insekter,  tale,  og  de 
levede  i  Fred  og  Venskab  med  Menneskene. 
Men  i  Tidens  Løb  formerede  Menneskene  sig 
saa  meget,  at  hele  Jorden  blev  opfyldt  af  deres 
Boliger,  og  de  stakkels  Dyr  kunde  næsten  ingen 
Plads   finde. 

Dette  var  i  og  for  sig  slemt  nok,  men  for 
at  de  skulde  blive  endnu  ulykkeligere  stillet, 
opfandt  Menneskene  Buer,  Knive,  Pusterør, 
Spyd  og  Fiskekroge,  og  de  gav  sig  til  at  dræbe 
baade  de  større  Dyr,  Fuglene  og  Fiskene  for 
at  faa  deres  Kød  og  Skind,  imens  de  mindre 
Skabninger  som  Frøer  og  Orme  uden  Medliden- 
hed blev  knust  og  traadt  ned  af  lutter  Tanke- 
løshed eller  Foragt.  Som  Sagerne  stod,  be- 
sluttede da  Dyrene  at  raadslaa  om,  hvilke  For- 
holdsregler der  kunde  træffes  for  deres  Sik- 
kerhed. 

Bjørnene  var  de  første,  der  kom  sammen 
for  at  raadslaa,  og  de  mødtes  i  deres  Forsani- 

lingshus  paa  »Bjørnebær-Pladsen«,  en  af  de 
høje  Tinder  i  Røgbjergene,  og  den  gamle  Høv- 
ding, den  hvide  Bjørn,  førte  Forsædet.  Efter 
at  hver  efter  sin  Tur  havde  forebragt  Klager 
over  den  Maade,  hvorpaa  Mennesket  dræbte  de- 
res Venner,  spiste  deres  Kød  og  brugte  deres 
Skind  til  at  smykke  sig  selv  med,  blev  det  en- 
stemmig vedtaget  at  erklære  Menneskene  Krig. 

En  af  dem  spurgte  da,  hvilket  Vaaben 
Menneskene  benyttede  for  at  tilintetgøre  dem, 
og  alle  Bjørnene  raabte  i  Kor:  »Buer  og  Pile 
naturligvis!«  —  »Og  hvad  forfærdiger  de  dem 
af?«  var  det  næste  Spørgsmaal.  »Buen  af  Træ 
og  Strængen  af  vore  egne  Tarme,«  svarede  en 
af  Bjørnene;  og  de  besluttede  da  at  lave  en  Bue 
og  nogle  Pile  og  se,  om  de  ikke  kunde  vende 
Menneskenes  Vaaben  imod  dem  selv. 

En  af  Bjørnene  skaffede  et  smukt  Stykke 
Akacietræ  tilveje,  og  en  anden  ofrede  sig  selv 
for  det  fælles  Bedste  for  at  skaffe  dem  Tarme 
til  Buestrængen.  Men  da  alt  var  rede,  og  den 
første  Bjørn  traadte  frem  for  al  prøve  at  skyde, 
opdagede  han,  at  naar  han  trak  Strængen  til- 
bage for  at  lade  Pilen  fare  ud,  hang  de  lange 
Kløer  fast  i  Strængen,  saa  Skuddet  fejlede.  Det 
var  ærgerligt,  men  en  af  de  andre  foreslog  nu, 
at  han  skulde  komme  over  Vanskelighederne 
ved  at  klippe  sine  Kløer,  hvad  der  altsaa  skete, 
og  ved  næste  Forsøg  gik  Pilen  lige  mod  Maalet. 
Men  nu  gjorde  Høvdingen,  den  hvide  Bjørn,  Ind- 
vendinger og  sagde,  at  de  nødvendigvis  maatte 
have  lange  Kløer  for  at  kunne  klatre  i  Træ- 
erne: »En  af  os  har  allerede  maattet  lade  sit 
Liv  for  at  forsyne  os  med  Buestrænge,  og  skærer 

vi  nu  Kløerne  af,  vil  vi  allesammen  dø  af  Sult. 
Det  er  bedre  at  stole  paa  vore  Tænder  og  Kløer, 
som  Naturen  har  skænket  os,  for  det  er  aaben- 
bart,  at  Menneskenes  Vaaben  ikke  egner  sig 
for  os!« 

Da  ingen  kunde  finde  paa  nogen  bedre  Ud- 
vej, sendte  Høvdingen  Forsamlingen  hjem,  og 
Bjørnene  spredtes  igen  i  Skovens  Tilflugtssteder 
uden  at  have  fundet  Midler  til  at  hindre  Men- 
neskenes hastige  Formering.  Var  Raadslagnin- 
gen  falden  anderledes  ud,  vilde  vi  nu  have  levet 
i  Krig  med  Bjørnene;  men  som  det  er,  spørger 
Jægeren  ikke  engang  Bjørnen  om  Forlov,  naar 
han  dræber  den. 

Derpaa  holdt  Hjortene  en  Forsamling  un- 
der deres  Høvding,  »den  lille  Hjort«,  og  efter 
nogen  Overvejelse  besluttede  de  at  paaføre  hver 
eneste  Jæger  Gigt,  der  dræbte  nogen  af  dem 
uden  at  bede  om  Forladelse  for  sin  Forseelse. 
De  sendte  derpaa  Meddelelse  om  deres  Beslut- 
ning til  den  nærmeste  Indianerlejr  og  lod  dem 
samtidig  vide,  hvorledes  de  skulde  forsone  dem, 
naar  Nødvendigheden  tvang  dem  til  at  dræbe 
nogen  af  Hjortestammen.  Og  naar  nu  en  Jæ- 
ger nedlægger  en  Hjort,  løber  »den  lille  Hjort«, 
der  er  hurtig  som  Vinden  og  ikke  kan  saares, 
hastig  til  Stedet,  og  bøjet  over  Blodpletterne 
spørger  den  Dyrets  Aand,  om  den  har  hørt  Jæ- 
geren bede  om  Tilgivelse.  Hvis  den  svarer  Ja, 
er  alt  vel;  men  lyder  Svaret  benægtende,  følger 
den  Jægerens  Spor  ledet  af  Bloddraaberne  paa 
Jorden,  indtil  den  har  naaet  hans  Hytte  i  Lejren, 
hvorpaa  »den  lille  Hjort«  gaar  usynlig  derind 
og  slaar  den  forsømmelige  Jæger  med  Gigt,  saa 

han  i  samme  Øjeblik  bliver  til  en  hjælpelos 
Krøbling.  Ingen  Jæger,  der  lager  Vare  paa  sil 
Helbred,  undlader  nogensinde  at  bede  Hjorten 
om  Forladelse,  fordi  han  dræber  den,  skønt 
enkelte,  der  ikke  kender  den  rigtige  Ordlyd, 
undertiden  søger  at  lede  »den  lille  Hjort«  fra 
sit  Spor  ved  at  tænde  en  Ild  bag  sig. 

Derefter  kom  Fiskene  og  Krybdyrene,  som 
havde  deres  særlige  Anker  imod  Menneske- 
heden. De  holdt  et  samlet  Møde  og  besluttede, 
at  deres  Ofre  skulde  drømme,  at  Slanger 
snoede  sig  om  dem  i  klamme  Slyngninger  og 
blæste  deres  stinkende  Aande  ind  i  Ansigtet  paa 
dem,  eller  de  skulde  drømme,  at  de  spiste  raa 
eller  fordærvet  Fisk,  saa  de  mistede  Appetiten, 
blev  syge  og  døde.  Dette  er  Forklaringen  paa, 
at  man  drømmer  om  Slanger  og  Fisk. 

Endelig  kom  Fuglene,  Insekterne  og  de 
mindre  Dyr  sammen  til  en  lignende  Raadslag- 
ning,  hvor  Maddiken  førte  Forsædet  ved  For- 
handlingerne. Den  ene  efter  den  anden  skulde 
nu  udtale  sin  Mening,  og  derefter  skulde  de 
stemme  om,  hvorvidt  Mennesket  skulde  anses 
for  skyldigt  eller  ikke  skyldigt.  Syv  Stemmer 
skulde  være  nok  til  at  dømme  ham.  Den  ene 
efter  den  anden  traadte  nu  op  og  dadlede  i 
stærke  Udtryk  Menneskets  Grusomhed  og  Uret- 
færdighed imod  de  andre  Dyr  og  stemte  for,  at 
han  skulde  dø. 

Frøen  havde  først  Ordet  og  sagde:  »Vi  maa 
gøre  noget  for  at  hæmme  Menneskets  Udbre- 
delse, hvis  ikke  Folk  skal  blive  saa  talrige,  at 
de  helt  fortrænger  os  fra  Jorden.  Se,  hvor 
Mennesket    har    sparket    til    mig,    fordi    jeg   er 

grim,  som  han  siger;  hele  min  Ryg  er  bedækket 
med  Saar!« 

Og  dermed  viste  han  dem  Pletterne  paa  sil 
Skind. 

Derpaa  kom  Fuglen,  der  fordømte  Menne- 
skene, fordi  »de  brænder  mine  Fødder  af«,  hvor- 
med den  sigtede  til  Jægerne,  der  steger  Fug- 
lene, idet  de  stikker  dem  paa  en  Pind  og  holder 
dem  over  Ilden,  saa  deres  Fjer  og  smaa  Fødder 
svides  og  brændes. 

Andre  fortsatte  paa  samme  Maade,  kun 
.Tordegernet  vovede  at  sige  et  Ord  til  Forsvar 
tor  Mennesket,  der  aldrig  gjorde  den  noget  ondt, 
fordi  den  var  saa  lille;  men  herover  blev  do 
andre  saa  forbitrede,  at  de  faldt  over  Jord- 
egernet og  flængede  den  med  Tænder  og  Kløer, 
og  der  kan  ses  Striber  deraf  paa  dens  Ryg 
den  Dag  i  Dag. 

Omsider  gav  Forsamlingen  sig  til  at  nævne 
og  anvise  forskellige  Sygdomme,  og  havde  ikke 
Opfindsomheden  tilsidst  svigtet,  vilde  ikke  et 
eneste  Menneske  have  kunnet  blive  tilbage. 
Maddiken  hilste  fra  sit  Højsæde  enhver  ny 
Sygdom  med  Glæde,  indtil  de  havde  naaet  En- 
den paa  Listen,  da  en  foreslog,  at  Kvindens  Syg- ' 
dom  undertiden  skulde  vise  sig  skæbnesvanger. 
Ved  disse  Ord  rejste  Maddiken  sig  og  raabte: 
»Tak!  det  glæder  mig,  at  nogle  af  dem  skal 
dø,  for  der  bliver  saa  mange  af  dem,  at  de 
træder  paa  mig!«  —  Han  ligefrem  rystede  af 
Glæde  ved  Tanken  derom,  saa  han  tilsidst  faldt 
bagover  og  ikke  kunde  komme  op  igen,  men 
maatte  vrikke  sig  af  sted  paa  Ryggen,  som  Mad- 
diken siden  bestandig  har  gjort. 

Da  Planlerne,  som  var  venlig  sindede  mod 
Mennesket,  hørte,  hvad  Dyrene  havde  ?jort,  be- 
sluttede de  at  krydse  deres  onde  Planer.  Alle 
Træer,  Buske  og  Urter,  lige  ned  til  Græsset  og 
Mosset,  blev  enige  om  at  yde  et  Lægemiddel 
imod  nogle  af  de  Sygdomme,  der  var  bleven 
nævnt,  og  hver  eneste  af  dem  sagde:  »Jeg  skal 
komme  Mennesket  til  Hjælp,  naar  han  kalder 
paa  mig  i  sin  Nød!« 

Saaledes  opstod  Medicinen;  og  Planterne, 
hvoraf  hver  enkelt  er  skabt  til  sit  Brug,  naar 
vi  blot  vidste  Besked  dermed,  yder  en  Modgift 
imod  de  Ulykker,  som  de  hævngerrige  Dyr  har 
stiftet.  Naar  Lægen  er  i  Uvished  om,  hvilken 
Behandling  han  skal  give  sin  Patient,  indgiver 
Plantens  Aand  ham  Tanken  om  det  rette  La\ge- 
middel.  — 

Paa  denne  Tro  har  Cherokee-Stammen  ba- 
seret sin  Lægekunst,  og  hvad  man  saa  end  me- 
ner om  dens  Theori,  maa  det  indrømmes,  al 
den  praktisk  set  i  sine  mindste  Detaljer  er  en 
konsekvent  Anvendelse  af  de  Svnsmaader,  der 
indeholdes  i  Mythen.  Som  de  fleste  andre  Na- 
turfolk tror  ogsaa  Cherokeerne,  at  Sygdom  og 
Død  ikke  er  efter  Naturens  Anordning,  men 
skyldes  Dyreaander,  Spøgelser  og  Hekse. 

Fra  et  videnskabeligt  Synspunkt  er  saavel 
Teori  som  Diagnose  fuldstændig  forkert,  og 
følgelig  deres  Lægemidler  i  saa  Henseende  saa 
godt  som  værdiløse.  Selv  om  det  maa  indrøm- 
mes, at  mange  af  de  Planter,  de  benytter  som 
Lægemidler,  virkelig  er  i  Besiddelse  af  helbre- 
dende Egenskaber,  findes  der  lige  saa  .mange, 
der  anses  for  værdifulde,  som  er  ganske  virk- 

ningsløse,  og  det  er  sandsynligt,  at  de  forskellige 
Urter  og  Planter  fra  Begyndelsen  af  betragtedes 
som  overnaturlige  Lægemidler,  der  valgtes  ud 
fra  en  eller  anden  indbildt  Forbindelse  med 
Dyret,  der  paaførte  Sygdommen.  Saaledes  kom- 
mer den  Dag  i  Dag  Lægen,  der  tillaver  Medicin 
for  Orm,  Stykker  af  den  almindelige  Portulaks 
kødfulde  Stængler  deri,  fordi  disse  har  nogen 
Lighed  med  Orme  og  altsaa  maa  besidde  en  eller 
anden  hemmelig  Magt  over  Orme.  Her  er  Por- 
tulak'en  et  Lægemiddel  ganske  som  den  Pile- 
spids af  Flint,  der  kommes  i  samme  Medicin 
for  at  dens  skærende  Egenskaber  paa  samme 
mystiske  Maade  kan  gaa  over  i  Drikken  og 
sætte  den  i  Stand  til  at  skære  Ormene  i  Stykker. 

Paa  samme  Maade  kalder  Cherokeerne 
Galdesyge  »den  gule«,  fordi  det  mest  iøjnefal- 
dende Symptom  paa  denne  Sygdom  er  Patien- 
tens Opkastning  af  den  gule  Galde;  og  derfor 
sammensættes  Medicinen  af  fire  forskellige 
Planter,  der  alle  paa  Grund  af  Rodens,  Stilkens 
eller  Blomstens  Farve  kaldes  »gule«. 

Samme  Tanke  ligger  til  Grund  for  de  For- 
bud, der  i  Almindelighed  ledsager  Behandlingen. 
En  kirtelsyg  Patient  maa  afholde  sig  fra  at 
spise  Kød  af  en  Kalkun,  fordi  den  Kødlap,  som 
hænger  ned  fra  dens  Strube,  har  nogen  Lighed 
med  en  Kirtelbetændelse.  Naar  Jægeren  har 
nedladt  et  Dvr,  gør  han  altid  et  Snit  og  fjærner 
Hasesenen,  fordi  denne  Sene  trækker  sig  op  i 
Kødet,  naar  den  skæres  over:  følgelig  vilde  den, 
der  var  saa  uheldig  at  nyde  noget  af  denne 
Sene,  se  sine  Lemmer  trække  sig  sammen  paa 
samme  Maade. 

Patientens  Tro  har  meget  at  sige  for  hans 
Helbredelse,  thi  Indianeren  har  lige  saa  blind 
TilHd  til  sin  Medicinmand  som  et  Barn  til  en 
mere  intelligent  Læge.  De  Ceremonier  og  Bøn- 
ner, der  anvendes,  er  ogsaa  beregnede  paa  al 
indgyde  denne  Følelse,  og  den  Virkning,  de 
saaledes  gør  paa  den  syge  Mands  Sind,  reagerer 
utvivlsomt  heldigt  paa  hans  legemlige  Konsti- 
Intion. 

Cherokeernes  Lægevidenskab  er  blot  en  er- 
faringsmæssig Udvikling  af  Fetich-Idéen.  Frem- 
bringes Sygdommen  af  en  Kanin,  maa  Modgif- 
ten være  en  Plante,  der  kaldes  »Kanin-Føde«, 
;Kanin-Øre«  eller  »Kanin-Hale«;  for  Drømme 
om  Slanger  bruges  Planten  »Slange-Tand«,  for 
Orm  en  Plante,  der  ligner  Orme,  for  Øjenbe- 
tændelse en  Blomst,  der  ligner  og  bærer  Navn 
af  »Dyre-Øje«.  En  gul  Rod  maa  være  god, 
naar  Patientens  Opkastning  er  gul,  en  sort,  naar 
der  danner  sig  sorte  Ringe  om  Øjnene,  og  i 
begge  Tilfælde  faar  baade  Sygdommen  og  Plan- 
ten Navn  efter  Farven.  Et  Opkog  paa  Burrer 
maa  helbrede  for  Glemsomhed,  thi  intet  hæn- 
ger paa  som  en  Burre,  og  et  Opkog  paa  de 
sejge  Rødder  af  »Djævelens  Støvlebaand«  maa 
egne  sig  til  at  hærde  Boldspillerens  Muskler, 
fordi  de  næsten  er  stærke  nok  til  at  standse 
Plovjernet  i  dens  Fure. 

Det  er  klart,  at  et  saadant  System  maa  føre 
til  langt  flere  Skuffelser  end  Helbredelser,  og 
dog  er  det  ikke  saa  længe  siden,  at  Halvdelen 
af  vor  egen  Anvendelse  af  Medicin  var  baseret 
paa  samme  Idé;  Middelalderens  Læger  Jærte  at 

similia  similibus  curanlur,  og  hvem  af  os  har 
ikke  hørt,  al  »Hundens  Haar  læger  dens  Bid«? 

Indianernes  fuldstændige  Uvidenhed  om  de 
virkelige  medicinske  Principer  viser  sig  ved, 
hvad  de  foreskriver  de  Syge.  Med  Undtagelse 
af  Fasten  træffes  der  ingen  Foranstaltninger  for, 
at  den  Syge  skal  komme  sig  eller  befinde  sig 
nogenlunde  vel.  Selv  Fasten  er  ligesaa  meget 
en  religiøs  Regel  som  en  medicinsk  Forskrift; 
thi  i  de  fleste  Tilfælde  maa  ogsaa  Lægen  afholde 
sig  fra  at  spise,  indtil  Solen  gaar  ned. 

Da  Indianerens  Køkken  er  overmaade  be- 
grænset, tilberedes  der  ingen  lækre  eller  appetit- 
vækkende Retter  for  Patienten;  han  maa  spise 
de  samme  tunge,  klægede  Majsmel-Skiver  og 
Brød,  bagt  af  Bønner,  som  er  hans  Hovednæ- 
ring, naar  han  er  rask.  I  de  fleste  Tilfælde  for- 
bydes det  ham  at  spise  visse  Slags  Føde  som 
Egern,  Fisk,  Kalkun  o.  s.  v.,  men  Grunden  er 
ikke  den,  at  disse  Ting  anses  for  skadelige  for 
Helbreden,  som  vi  forstaar  det,  men  fordi  de 
slaar  i  en  mystisk  Forbindelse  med  Sygdom- 
mens Aand.  Hvis  saaledes  et  Egern  har  givet 
Aarsag  til  Sygdommen,  maa  Patienten  ikke 
spise  Egernkød;  hvis  Sygdommen  er  Gigt,  maa 
han  ikke  spise  Benet  af  noget  Dyr,  fordi  Lem- 
merne i  Almindelighed  er  Sædet  for  denne 
Plage. 

Kali,  Salt  og  varm  Føde  er  altid  forbudt, 
naar  der  overhovedet  forekommer  Indskrænk- 
ninger i  Kosten,  men  ogsaa  her  tjener  Forbudet 
i  ni  af  ti  Tilfælde  kun  til  at  frembringe  Ubehag 
i  Stedet  for  at  virke  velgørende.  Kali  kommes 
næsten  i  alle  Cherokeernes  Fødevarer,  idet  Kali 

o.  c.  Molbech.  8 

Potaske  træder  i  Stedet  for  Salt,  der  sjældent 
bruges,  fordi  det  er  indfort  af  de  Hvide.  Deres 
Bønner  og  Kastanjebrod,  Majsmelskiver,  Majs- 
grød og  Vælling  koges  alle  i  en  Lerpotte,  all 
indeholder  Kali  og  alle,  med  Undtagelse  af  Væl- 
lingen, spises  varmt.  Koldt  er  deres  Brød  lige- 
saa  haardt  og  smagløst  som  en  Klump  Dejg 
fra  (len  foregaaende  Dag,  og  at  tvinge  et  Men- 
neske til  at  leve  paa  saa  ufordøjelig  Føde  og 
tilmed  spise  den  kold  uden  saa  meget  som  al 
krydre  den  med  en  Smule  Salt,  skulde  synes 
tilstrækkeligt  til  at  slaa  Ve<lkommende  ihjel 
ogsaa  uden  Lægens  Hjælp.  Saltet  eller  Kalien, 
der  er  saa  strengt  forbudt,  er  i  Virkeligheden 
styrkende  og  apetitvækkende  og  virker  i  mange 
Tilfælde  helbredende;  men  saaledes  er  nu  deres 
Sundhedsregler. 

I  alvorlige  Tilfælde  afsondres  Patienten,  og 
ingen  Fremmede  faar  Tilladelse  til  at  betræde 
Huset.  Ved  første  Øjekast  skulde  dette  synes 
at  være  en  virkelig  Forsigtighedsregel  for  at 
sikre  den  Syge  Hvile  og  Ro;  men  dette  er  ikke 
Tilfældet.  Nødvendigheden  af  Ro  er  rimelig- 
vis aldrig  faldet  nogen  Cherokee-Læge  ind. 
Denne  Forholdsregel  har  kun  til  Hensigt  al  hin- 
dre direkte  eller  indirekte  Berøring  med  Kvin- 
der under  deres  Sygdomme,  idet  Nærva^relsen 
nf  en  Kvinde,  der  f.  Eks.  skal  føde,  eller  blot 
Nærværelsen  af  en,  der  kommer  fra  et  Hus* 
hvor  en  Barselkvinde  opholder  sig,  anses  for  at 
ophæve  Virkningen  af  Lægens  Behandling.  Af 
denne  Grund  er  alle  andre  Kvinder  end  de,  der 
hører  til  Husstanden,  udelukkede;  selv  Børn, 
(ler  kommer  fra  et  saaledes  befængt  Hus,  maa 

ikke  komme  ind.  Det  hedder  saaledes  i  en  af 
deres  Besværgelser,  at  Patienten  »skal  afholde 
sig  fra  at  berøre  et  Egern,  en  Hund,  en  Kat, 
en  Bjerg-Ørred  eller  en  Kvinde«,  ligesom  han 
maa  have  sin  egen  særlige  Stol  at  sidde  paa 
i  de  fire  Dage,  han  er  under  Lægebehandling. 

Under  en  bestemt  Børnesygdom  er  det  for- 
budt at  bære  Barnet  ud  i  fri  Luft,  ikke  for 
at  sikre  Barnet  Ro,  eller  fordi  det  ikke  maa 
udsættes  for  den  kolde  Luft,  men  fordi  det  er 
Fuglene,  der  sender  Sygdommen,  og  skulde  en 
Fugl  tilfældig  flyve  hen  over  dets  Hoved,  vilde 
dens  Vingeslag  vifte  Sygdommen  tilbage  i  Bar- 
nets Legeme. 

For  yderligere  at  karakterisere  Cherokee- 
Indianerens  Synspunkt  overfor  alvorlige  Syg- 
domstilfælde skal  anføres  en  af  de  talrige  hellige 
Formularer,  der  benyttes  af  Medicinmanden, 
f.  Eks.  ved  Barnefødsel.  Hensigten  er  her  at 
skræmme  eller  lokke  Barnet  til  at  komme  frem 
ved,  dersom  det  er  en  Dreng,  at  fortælle  ham, 
at  der  kommer  en  hæslig  gammel  Kone,  hvis 
det  er  en  Pige,  at  hendes  Bedstefader  er  lige  i 
Nærheden. 

Forklaringen  herpaa  er  den,  at  en  gammel 
Kone  altid  er  en  Skræk  for  alle  Smaadrenge 
i  Nabolaget,  fordi  hun  bestandig  driller  og  for- 
skrækker dem  med  at  sige,  at  hun  vil  blive  ved 
at  leve,  til  de  er  voksne  og  saa  tvinge  dem  til 
at  ægte  sig,  grim  og  rynket  som  hun  er. 

Af  samme  Grund  er  Morfaderen  særlig 
frygtet  af  alle  Smaapiger,  og  intet  vil  faa  en 
Børneskare  til  hurtigere  at  løbe  hjem  end  at 
sige,  at  den  Gamle  kommer  anstigende. 

Da  Barnets  Køn  jo  altid  er  usikkert,  hen- 
vender Lægen  sig  først  til  Drengen  med  sin 
Formular,  og  hvis  dette  ikke  hjælper,  til  Pigen 
med  en  tilsvarende.  Besværgelsen  er  saaly- 
dende: 

»Hør!  Du  lille  Mand,  skynd  dig  nu  op. 
Der  kommer  en  gammel  Kone.  Den  skrække- 
lige nærmer  sig  og  er  lige  herved.  Kom  hurtig! 
Tag  din  Seng  og  lad  os  løbe!     Yu!« 

»Hør,  Du  lille  Kvinde,  skynd  dig  nu  op. 
Der  kommer  din  Bedstefader.  Den  frygtelige 
gamle  Fyr  nærmer  sig  og  er  lige  herved.  Kom 
hurtig!     Tag  din  Seng  og  lad  os  løbe!     Yu!« 


VII. 

Hemmelige  Broderskaber  blandt 
Zunierne. 


Zunitolket  bebor  den  vestlige  Del  af  Ny 
Mexico  langs  Zunifloden,  en  Biflod  til  den  lille 
Coloradoflod,  hvor  det  har  haft  sit  Hjem  i  ad- 
skillige Aarhundreder,  Tre  Mil  øst  for  dets  Ho- 
vedstad strækker  sig  et  overordentlig  smukt 
Højdedrag,  bestaaende  af  rød  og  hvid  Sandsten, 
kaldet  Kornbjerget,  og  her  ligger  Levningerne 
af  den  gamle  Zuniby. 

Sagnet  fortæller,  at  en  stor  Oversvømmelse 
engang  fordrev  Znnierne  fra  det  Sted,  hvor  de 
nu  bor,  i  Dalen  lige  under  Bjerget,  saa  de  maatte 
søge  Ly  oppe  paa  dette  imod  Vandet,  der  ved- 
blev at  stige,  til  det  naaede  Toppen,  og  for  at 
forsone  det  fjendtlige  Element  ansaas  et  Men- 
neskeofl"er  for  nødvendigt.  En  ung  Mand  og 
Kvinde,  Søn  og  Datter  af  to  Præster,  kastedes 
da  i  Havet,  og  to  høje  Klippetinder,  der  siden 
ved  Vejrligets  Indflydelse  er  bleven  adskilte  fra 
Hovedbjerget,  betragtes  endnu  den  Dag  i  Dag 

af  Zimieriie  som  de  tp  Unge,  der  er  bleven  for- 
vandlede til  Sten  og  anraabes  som  »Fader«  og 
»Moder«. 

Mange  af  Znniernes  Sagn  og  Skikke  er 
knyttede  til  dette  Bjerg,  livis  Tinder  er  dækket 
af  ndstrakle  Ruiner  af  den  forlængst  forladte 
Stad,  og  rundt 'omkring  findes  endnu  Altre  og 
Samlinger  af  hellige  Genstande,  hvortil  Stam- 
mens forskellige  Broderskaber  bestandig  har 
søgt. 

At  disse  Broderskaber  eller  hemmelige  Or- 
dener findes  der  13  i  Zuni,  i  mange  af  hvilke 
Kvinder  og  Born  spiller  en  fremtrædende  Rolle, 
og  dertil  kommer  det  særlig  mytologiske  Bro- 
derskab »Kokko«.  I  delte  indvies  alle  Drenge, 
medens  kun  faa  Pigebørn  indtræder  deri.  For 
disse  sidstes  Vedkommende  er  Indtrædelsen 
nemlig  en  frivillig  Sag;  bliver  en  Pige  Medlem 
deraf,  maa  hun  aldrig  gifte  sig,  og  hun  opfor- 
dres derfor  ikke  til  at  indtræde  i  »Kokko«,  før 
hun  har  naaet  en  saadan  Alder,  at  hun  fuldt  ud 
forstaar  det  alvorlige  Ansvar,  hun  derved  paa- 
lager sig. 

Vi  skal  nu  følge  Zuniernes  Sagn  fra  den 
ældgamle  Tid,  da  dette  Folk  først  kom  til  dciiue 
Verden.  — 

Paa  deres  Vandring  hertil  i)assere(le  de 
gennem  fire  Verdener,  alle  beliggende  i  denne 
V'erdens  Indre,  og  Vejen  fra  Mørke  til  Lys  førle 
gennem  et  slorl  Rør.  Fra  den  inderste  Verden 
ledsagedes  de  paa  Vej  af  to  smaa  Krigsguder: 
Ahaiuia  og  Maasewi,  Tvillingbrødre  og  Sønner 
af  Solen,  og  udsendtt^  af  denne  for  al  føre  delte 
Folk  til  ham. 

Tidlii^t  om  Morgenen  naaede  de  denne  Ver- 
den, oi>  da  de  fik  Øje  paa  Morgenstjernen,  glæ- 
dede de  sig  og  sagde  til  Krigsguderne:  »Vi  ser 
Eders  Fader,  som  I  har  fortalt  os  om!«  —  Men 
(hulerne  svarede:  »Nej,  dette  er  Krigeren,  der 
kommer  før  vor  Fader!«  Og  da  Solen  stod  op, 
faldt  Folket  til  Jorden,  og  de  bøjede  deres  Ho- 
veder i  Frygt. 

Da  man  havde  vandret  en  Tidlang,  beslut- 
tede man,  at  Medicinmanden  Kavimosa  skulde 
sende  sin  Søn  og  Datter  i  Forvejen,  for  at  de 
kunde  finde  et  passende  Sted  til  at  grundlægge 
en  By,  og  Søskendeparret  steg  da  op  paa  en 
Fjeldtinde,  hvorfra  de  kunde  se  vidt  ud  over 
Landet. 

»Hvil  Du  nu  her,  min  Søster,  thi  Du  er 
Iræt!«  sagde  den  unge  Mand;  »jeg  skal  nok  gaa 
alene.«  —  Træt  og  udmattet  som  hun  var,  faldt 
Pigen  snart  i  Søvn,  og  da  Broderen  kom  tilbage, 
blev  han  betagen  af  Søsterens  overvældende 
Skønhed,  De  forblev  nu  en  Tid  sammen  paa 
Bjerget,  og  ved  deres  Forening  blev  de  forvand- 
lede: den  unge  Mand  til  et  hæsligt  Uhyre,  kal- 
det Koijemeshi,  og  Pigen  til  en  Skabning  med 
snehvidt  Haar  ved  Navn  Komoketsi.  Fra  denne 
unaturlige  Forbindelse  stammer  Hermafroditen. 

Broderen  sagde  nu  til  Søsteren:  »Vi  ligner 
ikke  længer  vort  Folk,  lad  os  derfor  grunde  vort 
Hjem  paa  dette  Bjerg.  Men  det  er  ikke  godt  for 
os  at  være  ene,  vent  derfor  her,  mens  jeg  gaar 
ud  og  forbereder  et  Sted  for  de  andre.«  Efter 
at  være  steget  ned  fra  Bjerget  lod  han  sin  Fod 
slæbe  gennem  Sandet  paa  Sletten  nedenunder, 
og  straks  dannede  der  sig  en  Flod  og  en  Sø,  og 

paa  Bunden  af  denne  Sø  en  Samling  Huse,  i 
hvis  Midte  der  fandtes  et  helligt  Hus  eller  en 
»Kiva«  mwl  mange  Vinduer,  for  at  de,  der  ikke 
maatte  faa  Adgang  dertil,  derigennem  kunde  se 
paa  Dansen  indenfor. 

Da  han  havde  fremtryllet  disse  Ting, 
vendte  han  tilbage  til  Søsteren  paa  Bjerget, 
hvorfra  de  nu  kunde  se  deres  Folk  nærme  sig. 
Siden  den  Tid  har  Bjerget  baaret  Navnet  Ko- 
kokshi,  idet  Kokshi  betyder   »god«. 

De  første  af  Zunierne,  der  overskred  Flo- 
den, var  Bjørneklanen,  Kornklanen  og  Sandhoj- 
Trane-Klanen;  men  da  de  var  naaet  midt  ud  i 
Floden,  blev  deres  Børn  forvandlet  til  Skildpad- 
der, Frøer,  Slanger,  Ænder  og  Ørentviste,  som 
gav  sig  til  at  bide  og  knibe,  mens  de  klyngede 
sig  fast  om  Mødrenes  Hals.  Rystende  af  Skræk 
lod  Mødrene  dem  falde  i  Floden,  og  da  Krigs- 
guderne savnede  Børnene  og  spurgte:  »Hvor  er 
de  Smaa?«  —  svarede  Mødrene:  »Vi  blev  bange 
og  lod  dem  falde  i  Vandet.«  Da  raabte  (lu- 
derne til  Resten  af  Folket:  »Vent,  vent,  til  vi  har 
faaet  talt  med  Jer!«  Hvorpaa  de  bød  Kvinderne 
fatte  Mod  og  holde  fast  paa  Børnene,  til  de  var 
komne  over  Floden.  Disse  adlød  nu  Gudernes 
Befaling  og  bar  de  Smaa  over,  skønt  de  blev 
forvandlede  ligesom  de  første.  Da  de  havde 
naaet  dtn  modsalte  Bred,  antog  Børnene  igen 
deres  gamle  Skikkelse  paa  Hænderne  nær,  som 
var  bleven  forsynede  med  Svømmehud.  Men 
Ahaiiita  gennemskar  Svømmehuden  med  sin 
Stenkniv,  saa  de  igen  fik  deres  naturlige  Ud- 
seende. 

De  Mødre,  som  havde  ladet  deres  Børn 
falde  i  Floden,  sørgede  nu  og  vilde  ikke  lade 

sig  trøste,  ligesom  Medicinmanden,  der  raabte: 
»Ak,  hvad  er  der  dog  blevet  af  de  Smaa?« 
Ahaiuta  og  Maasewi  lovede  da  at  gaa  ned  og  se, 
om  de  kunde  skaffe  Underretning  om  dem,  og 
da  de  var  steget  ned  i  Søen,  fandt  de  der  den 
smukke  Kiva,  hvor  Børnene  var  forsamlede. 
Men  nu  var  de  igen  bleven  forvandlede,  de  var 
ikke  længer  Kryb,  men  saa  ud  som  de  to  Sø- 
skende, og  siden  den  Tid  er  de  bleven  tilbedte 
som  Guder  og  kaldes  Kokko.  Men  de  smaa 
Krigsguder  kendte  dem  igen  og  tiltalte  dem  som 
»mine  Børn!«  og  de  svarede:  »Sæt  Jer  ned  og 
fortæl  os  om  vore  Mødre!«  Da  nu  Guderne  for- 
talte dem,  at  deres  Mødre  vedblev  at  være  gan- 
ske utrøstelige  over  at  have  mistet  dem,  svarede 
de:  »Sig  til  vore  Mødre,  at  vi  er  ikke  døde, 
men  lever  og  synger  paa  dette  smukke  Sted, 
som  ogsaa  er  deres  Hjem,  naar  de  sover.  Her 
skal  de  vaagne  og  bestandig  være  lykkelige.  Vi 
er  her  for  at  gaa  i  Forbøn  hos  vor  Fader,  Solen, 
at  han  maa  give  vort  Folk  Regn  og  Jordens 
Frugter  og  alt,  hvad  der  er  til  deres  Bedste.« 

Ført  af  de  to  Krigsguder  drog  Zunierne 
derpaa  videre  til  det  Sted,  hvor  Zuni-Byen  nu 
ligger;  men  en  Del  af  dem  blev  tilbage  ved  en 
Kilde  omtrent  3  Mil  vest  for  Zuni  og  grundlagde 
der  Landsbyen  »Den  varme  Kilde«. 

Søskendeparret  Koijemeshi  og  Komoketsi 
steg  imidlertid  ned  igennem  Bjergets  Indre  til 
Bunden  af  Søen,  den  evige  Saligheds  Vande. 
Paa  Vejen  findes  fire  Kamre,  hvor  Parret  dvæ- 
lede under  Vandringen,  og  hvor  nu  til  Dags  de 
lo  Kokko-Præster  hviler  sig  paa  Rejsen  til  de 
hellige  Vande.    Og  saa  lettroende  er  Folket,  al 

Præsterne  virkelig  indl>ikler  dem,  al  de  sliger 
gennem  Bjergel  ned   til   Søen.  — 

Engang  da  Kæklo,  Kokkoernes  store  Fader, 
befandt  sig  langt  nde  i  Nordvesten,  saa  han  en 
Mængde  forskellige  Veje  for  sig,  men  da  han 
ikke  vidste,  hvilken  der  forte  til  hans  F'olk,  gav 
han  sig  til  at  græde  bitterlig,  ja,  Mærkerne  af 
hans  Taarer  kan  endnn  ses  i  hans  Ansigt.  En 
And,  som  hørte  nogen  græde,  kom  da  frem  og 
spnrgte  om  Grnnden  til  hans  Sorg. 

»Jeg  vil  drage  til  mit  Folk;  men  der  er  saa 
mange  Veje,  at  jeg  ikke  ved,  hvilken  der  er  den 
rette!«  —  »Jeg  kender  alle  Veje,  og  jeg  skal  føre 
Dig  til  dit  Folk,<   svarede  den  kloge  And. 

Da  den  nu  havde  fulgt  Kæklo  til  Aandesøen, 
sagde  den:  »Her  er  Kokkoernes  Hjem;  nu  skal 
jeg  føre  Dig  til  Kivaen  og  aabne  Døren  for  Dig. ' 
Da  Kæklo  var  traadt  ind  gennem  Døren  og  saa 
alle  dem,  der  var  forsamlede  her,  sagde  han: 
»Lad  mig  se,  er  hele  mit  Folk  tilstede?  —  Nej, 
den  fjedrede  Slange  er  her  ikke.  Han  maa  ind- 
finde sig!«  Og  to  af  Kokkoerne  blev  sendt  ud 
efter  ham. 

Den  fjedrede  Slange  har  sit  Hjem  i  den  før 
om  lalle  varme  Kilde,  og  dens  Stemme  kan  be- 
standig høres  dybt  nede  i  det  kogende  Vand. 

Da  engang  i  gamle  Dage  en  ung  Pige  strej- 
fede alene  om  i  Nærheden  af  denne  Kilde,  saa 
hun  et  smukt  Drengebarn,  der  var  i  Færd  med 
at  bade  sig  i  dens  Bølger.  Hun  blev  saa  betagen 
af  Drengens  Skønhed,  at  hun  tog  ham  med  sig 
hjem  og  fortalte  sin  Moder,  at  hun  havde  fun- 
det denne  yndige,  lille  Dreng.  Moderens  In- 
stinkt sagde  hende,  at  det    ikke    var    et    rigtigt 

Uiun,  og  liiin  sagde  det  til  Datteren;  men  denne 
iioldl  last  ved,  at  hun  vilde  beholde  den  Lille 
som  sit  eget  Barn.  Hun  svøbte  ham  omhygge- 
ligt i  Bomuldstøj  og  lagde  sig  til  at  sove  med 
Drengen  i  sin  Arm.  Om  Morgenen  undrede  Mo- 
deren sig  over,  at  Datteren  ikke  viste  sig,  og  hun 
sendte  sin  anden  Datter  ind  for  at  kalde  paa 
hende.  Da  denne  traadte  ind  i  Soveværelset, 
landt  hun  hende  sovende  omslynget  af  en  stor 
Slange.  Forældrene  blev  nu  kaldt  til  og  sagde: 
»Dette  er  en  eller  anden  Gud,  min  Datter;  Du 
inaa  bringe  ham  tilbage  til  hans  Bølger!«  Og 
Pigen  bragte  da  Slangen  til  den  varme  Kilde, 
mens  hun  undervejs  besprængte  den  med  ind- 
viet Mel.  Da  de  naaede  til  Kilden,  gled  Slan- 
gen ned  i  den,  og  Pigen  fulgte  med  og  blev  deris 
Hustru. 

Imidlertid  kom  den  fjedrede  Slange  snart 
tilbage  med  de  to  Kokkoer,  der  var  sendt  ud 
efter  ham.  Dog  drog  de  ikke  hen  over  Jorden, 
men  kom  ad  de  underjordiske  Vande,  der 
strømmer  fra  Kilden  til  Aandesøen.  Da  Slan- 
gen var  kommen,  udstedte  Kæklo  sine  Befalin- 
ger til  Forsamlingen;  han  udpegede  nogle,  der 
skulde  drage  mod  Nord,  Syd,  Øst  og  Vest,  til 
Himlen  og  til  Jorden  for  at  skaffe  Kornsorter 
til  Zunierne;  thi  før  denne  Tid  havde  Zunierne 
ernæret  sig  af  Frø  og  Græs. 

»Naar  Kornet  er  samlet,«  sagde  Kæklo  til 
Slangen,  »skal  Du  bringe  det  med  Vandet  til 
Zunierne  og  sige  dem,  hvad  de  skal  gøre  der- 
med. Jeg  skal  gaa  forud  og  forberede  dem  paa 
(lit  Komme.« 

Og  hans  Folk  svarede:   »Du  er  vor  Fader, 

Du  skal  ikke  vandre  til  Fods!«  hvorpaa  ti  af 
Kokkoerne  fulgte  med  og  bar  ham  paa  deres 
Ryg,  og  naar  de  blev  trætte,  afløste  de  hinanden. 
Ni  Dage  før  Sendebudenes  og  Slangens  An- 
komst besøgte  Kæklo  Zunierne  og  fortalte  Fol- 
ket om  Kokkoerne,  hvordan  de  fremtidig  skulde 
træde  i  deres  Sted  og  overholde  deres  Ceremo- 
nier, og  han  bød  dem  at  gøre  Drengene  til  Med- 
lemmer af  Kokko-Broderskabet;  dog  maatte  den 
dermed  forbundne  Indvielsesceremoni  kun 
finde  Sted  hvert  fjerde  Aar.  Desuden  berettede 
han  Folket  sin  egen  Historie,  hvorledes  Anden 
havde  hjulpet  ham  og  ført  ham  hjem  til  hans 
eget  Folk. 

Efter  i  ovenstaaende  at  have  givet  et  kort 
Uddrag  af  Zuniernes  Mytologi,  hvis  umiskende- 
lige Slægtskab  med  et  senere  Kapitels  Skabelses- 
sagn  let  falder  i  Øjnene,  skal  vi  gaa  over  til  at 
beskrive  Zunibarnets  religiøse  Opdragelse,  i 
hvilken  Mytologiens  Sagn  spiller  en  saa  betyde- 
lig Rolle.  Først  skal  vi  kaste  et  Blik  paa  de  al- 
mindelig anvendte  Fødselsskikke. 

Saafreml  Forældrene  ønsker,  at  det  ventede 
Barn  maa  blive  en  Datter,  gaar  de  sammen  til 
»Moderklippen«,  hvor  de  opsender  deres  Bøn- 
ner og  nedlægger  deres  OfTer,  idet  de  anraaber 
deres  store  Fader,  Solen,  om,  at  Barnet  maa 
blive  en  Datter,  der  kan  vokse  op  i  alle  en  god 
Kvindes  Dyder  og  særlig  faa  den  Gave  at  kunne 
væve  smukt  og  være  dygtig  til  at  udføre  Potte- 
magerarbejde. 

Ønsker  de  derimod  en  Søn,  følges  de  til 
Alteret   ovenover,   og  her  ved    »Faderklippen« s 

Bryst  beder  de  sammen  til  den  store  Fader,  og 
ofrer  deres  Fjerstokke,  for  at  lian  skal  hjælpe 
dem  til  en  Søn,  der  kan  faa  Magt  til  at  over- 
vinde sine  Fjender  og  gøre  sig  bemærket  i 
Kokko-Broderskabet  og  andre  Ordener  samt 
gøre  sig  Markerne  underdanige,  saa  de  skænker 
rig  Grøde. 

I  begge  Tilfælde  bestrør  de  Altrene  riied 
indviet  Mel,  og  bliver  de  ikke  bønhørt,  nærer 
de  Paagældende  ingen  Tvivl  om,  at  en  af  dem 
ikke  har  opsendt  sin  Bøn  med  tilbørlig  Alvor. 

Zunibarnet  kommer  til  Verden  omgiven  af 
Ceremonier.  Under  selve  Fødselen  er  kun  Mor- 
moderen og  to  kvindelige  Læger  tilstede;  men 
saa  snart  det  er  født,  træder  Farmoderen  ind 
og  medbringer  som  Gave  til  den  Nyfødte  en  stor 
Lerskaal,  hvori  der  ligger  et  lille  bitte  Tæppe. 
Derpaa  tilbereder  hun  af  Yuccaplantens  Rødder 
varmt  Sæbevand  i  Skaalen  og  bader  Barnet  deri, 
alt  medens  hun  opsender  Takkebønner  for  det 
Liv,  der  er  skænket  dem,  og  beder  for  Barnets 
Fremtid.  Dernæst  tager  hun  varm  Aske,  op- 
blødt i  Vand,  i  sin  hule  Haand  og  indgnider  der- 
med hele  det  lille  Legeme  med  Undtagelse  af 
Hovedet,  hvilken  Proces  gentages  hver  Morgen, 
saa  længe  Barnet  er  spædt,  medens  dets  Ansigt 
indsmøres  med  den  samme  Dejg,  til  det  er  et 
Par  Aar  gammelt.  Zunierne  paastaar,  at  fire 
Dage  efter  Barnets  Fødsel  gaar  det  første  Skind 
af  under  denne  Afgnidning  og  erstattes  af  et  nyt. 
Nu  lægger  Farmoderen  Barnet  i  Armene  paa 
Mormoderen,  som  derefter  pusler  det  og  svøber 
det  i  et  Stykke  Bomuldstøj.  Imidlertid  reder 
Farmoderen  et  Leje  af  varmt  Sand  ved  Mode- 

rens  højre  Side,  idet  hun  arrangerer  et  køHgt 
Stetl  for  Barnets  Hoved,  la^gger  den  Lille  derpaa 
og  lilda^kker  den  med  det  lille  Tæppe,  hun  selv 
bragte  med.  l^aa  Barnels  hojre  Si(ie  anbringes 
en  hvid  Majskolbe,  hvis  Art  retter  sig  efter  Bar- 
nets Køn. 

Fjerdeda^en  efter  Fødselen  bades  Barnet 
paany  i  det  varme  Sæbevand  af  Farmoderen, 
der  atter  fremsiger  en  lang  Bon;  i  de  første  li 
Dage  efter  Fødselen  forbliver  hun  nemlig  i  Svi- 
gerdatterens Hus,  passer  denne  og  hja'lper  med 
ved  Forl^eredelserne  til  den  forestaaende  Fest- 
lighed. 

Den  tiende  Dags  Morgen  tages  Barnet  op  af 
sit  Sandleje,  som  det  ikke  længer  skal  benytte, 
og  bæres  paa  Farmoderens  venstre  Arm  ud  for 
første  Gang  at  hilse  den  opgaaende  Sol,  medens 
hun  trykker  den  omtalte  Kornkolbe  in<l  imod 
dets  Bryst.  Til  venstre  for  Farmoderen  gaar 
Moderen,  og  de  to  Kvinder  strør  en  Stribe  ind- 
viet Mel  paa  Vejen  som  Billede  paa  den  lige  Vej, 
Barnet  skal  følge  for  at  vinde  Gudernes  Gunst. 
Saaledes  bliver  det  første,  Barnet  i  sit  Liv  faar 
al  se,  den  ypperste  Genstand  for  deres  Tilbe- 
delse, og  længe  før  dets  smaa  Læber  er  i  Stand 
til  at  fremstamme  en  Bøn,  har  Farmoderen 
fremsagt  den  for  den  Lille.  Skønt  Zunierne  dyr- 
ker mange  Guder,  deriblandt  deres  Forfædres 
Aander,  er  de  dog  kun  Midlet,  hvorved  man 
stræber  frem  imod  den  ene  store  Fader  for  dem 
alle  —  Solen, 

Naar  de  er  kommen  tilbage  til  Huset,  ba- 
der Farmoderen  igen  Barnet  i  Yuccavrjid,  hvor- 
paa  det  for  første  Gang  bliver  lagt  i  sin  Vugge. 


119 

Her  fastspændes  det  med  Armene  ned  langs  Si- 
den, saa  det  ikke  kan  røre  en  Haand.  Ofte  for- 
synes Vuggen  med  et  hætteagtigt  Dække  af 
lykke  Tæpper,  og  undertiden  anbringes  to  Reb 
i  Vuggen,  saa  den  danner  en  Gynge.  — 

Samme  Morgen  l)ader  Farmoderen  begge 
Forældrene  i  Yuccavand,  Moderen  ov€r  hele  Le- 
gemet, Faderen  kun  paa  Hovedet.  Forældrenes 
hele  Husstand  samles  nu  i  Barnets  Hjem,  og 
enhver  af  Faderens  kvindelige  Paarørende  med- 
bringer et  lille  Tæppe  som  Gave  til  Barnet.  For- 
samlingen deltager  saa  i  en  Fest,  under  hvilken 
Mormoderen  fører  Forsædet,  og  ved  Festens 
Slutning  bæres  Barnet  af  Faderens  ældste  Søster 
til  Farmoderens  Hjem  for  at  fremvises  for 
Bedstefaderen,  der  anraaber  Solen  om  at 
skænke  Barnet  sin  Velsignelse. 


Den  tvungne  Indvielse  i  Kokko-Broderska- 
bel  foregaar  under  Ceremonier,  der  nøje  svarer 
fil  de  Instrukser,  der  blev  givet  ved  dets  Stif- 
k'lse,  ligesom  de  derved  anvendte  Masker  hen- 
tyder til  den  oprindelige  elled  aandelige  Kokko. 

Guddommen  Kæklo  rider  ligesom  i  gamle 
Dage  paa  Ryggen  af  Aanderne  og  forkynder 
Slangens  Nærmelse.  Naar  han  om  Morgenen 
er  ankommen  til  Landsbyen,  deler  han  sin  Tid 
mellem  Kivaerne,  hvoraf  der  i  Zuni  findes  seks, 
en  for  hvert  af  de  fire  Himmelhjørner,  for  Ze- 
nith og  for  Nadir.  Fra  disse  Forsamlingshuse 
lader  han  Kokkos  Befalinger  udgaa  til  Folket 

og  l)eretter  Historien  om  Kækin  og  Sende- 
budene, der  samler  Kornsorter  paa  Jorden.  Naar 
Solen  staar  op,  forsvinder  han. 

Den  næste  Morgen  gør  de,  der  skal  repræ-» 
sentere  Kokko,  Fjerstokkene  i  Stand,  og  midt 
paa  Dagen  plantes  disse  i  Jorden.  Om  Natten 
begiver  hver  sig  til  sin  Kiva,  og  her  tilbringer 
de  de  følgende  otte  Nætter,  i  hvilken  Tid  det 
er  dem  forbudt  at  beskue  en  Kvindes  Ansigt. 
Tiden  hengaar  under  Røgning  og  Samtale  samt 
med  Indøvelse  af  den  forestaaende  Ceremoni. 

Paa  den  anden  Dag  gaar  de  alle  ud  for  at 
hente  Brænde,  som  de  bærer  hjem  paa  Ryggen; 
thi  saaledes  bar  de  Gamle  sig  ad,  før  man  kendte 
I  il  Anvendelsen  af  Lastdyr. 

Den  tredje  og  fjerde  Dag  tilbringes  lige- 
ledes med  at  hente  Brænde,  og  paa  denne  sidste 
Dag  begiver  de  ti  Mænd,  der  skal  forestille  de 
afdøde  Aander,  sig  sammen  med  den,  der  skal 
fremstille  Sisiki,  Koyemeshiernes  Oldefader, 
gennem  Landsbyen  og  spørger  efter  de  Drenge, 
der  skal  indvies. 

Udenfor  de  Huse,  hvor  der  findes  Drenge, 
der  er  gamle  nok  til  at  deltage  i  Broderskabet, 
standser  de,  og  en  af  dem  gaar  ind,  byder  Dren- 
gens Moder  Godmorgen  og  spørger  om  Navnet 
paa  hendes  Søn.  Hun  svarer:  »Han  har  intet 
Navn!«  og  beder  Aanderne  skænke  ham  et, 
hvorpaa  Manden  atter  gaar  ud  til  sine  Kamme- 
rater og  meddeler  Kvindens  Ord. 

Undervejs  fra  Kivaen  gennem  Landsbyen 
tildækker  Indianeren  sit  Ansigt  for  ikke  at  kom- 
me til  at  se  paa  de  Kvinder,  han  maatte  møde. 

Den  femte  Dag  gaar  de  paa  Harejagt;  men 

del  er  nok  at  fange  én  Hare.  Denne  bæres  af 
Oldefaderen  hen  til  den  nordlige  Kiva,  hvor  han 
flaar  den  og  udstopper  Skindet  med  Cederbark; 
en  Smule  Mel  anbringes  i  Hjertets  Sted,  Øjen- 
luilerne  fyldes  med  Guldglimmer  og  et  Rør  stik- 
kes fra  det  indvendige  Fyld  ud  gennem  Mun- 
den. 

Den  sjette  Dag  hentes  der  atter  Brænde,  og 
paa  den  syvende  tildannes  der  Offerstave  af 
Ørnefjer;  paa  den  ottende  Dag  males  de  Ma- 
sker, der  skal  anvendes.  Naar  disse  er  færdige, 
bringer  ældre  og  yngre  Mænd  dem  og  de  andre 
Prydelser  ud  til  et  afsides  Sted  i  Bjergene,  hvor 
de  iføre  sig  dem  for  derpaa  at  vende  tilbage  til 
Landsbyen,  saa  snart  Maanen  dukker  frem. 

Den  højtidelige  Optagelse  i  Kokko-Broder- 
skabet  finder  kun  Sted  hvert  fjerde  Aar,  og  in- 
gen Dreng,  der  er  over  fire  Aar,  kan  efter  Døden 
optages  i  Kokkos  Kiva  paa  Bunden  af  Søen, 
med  mindre  han  har  modtaget  Kokkoernes  hel- 
lige Aandepust.  Derfor  er  de,  der  forestiller 
disse,  under  Ceremonierne  i  Besiddelse  af  dette. 
Foruden  Sendebudene  fra  de  fire  Himmelhjør- 
rier,  Himlen  og  Jorden,  er  Solens  Fader,  ti  Koye- 
meshier  og  Slangen  tilstede.  Sendebudene  fra 
Nord  bærer  gule  Masker,  de  fra  Vest  blaa,  fra 
Syd  røde  og  fra  Øst  hvide,  de  fra  Himlen  alle 
Slags  Farver  og  de  fra  Jorden  sorte. 

De  indfinder  sig  i  Landsbyen  efter  Solned- 
gang. Slangen,  der  er  lavet  af  Huder,  er  om- 
trent 12  Fod  lang  og  18  Tommer  i  Gennemsnit. 
Bugen  er  malet  hvid,  Ryggen  sort,  dækket  med 
hvide  Stjerner,  der  ifølge  Skik  og  Brug  frem- 
stilles ved  en  Slags  Halvcirkel.     Halsen  hviler 

o.  c.  Molbech.  9 

paa  et  Slags  smukt  dekoreret  Alter,  der  bæres 
af  to  Kokkoer,  medens  Halen  holdes  at  Præ- 
sten, som  uafbrudt  bUeser  i  en  stor  Konkylje; 
denne  bæres  i  højre  Haand,  Slangen  i  venstre. 

Nu  drager  Kokkoerne  gennem  Bjen,  hvor 
de  begiver  sig  til  hver  af  Kivaerne  og  stikker 
Slangens  Hoved  ind  gennem  Lugen,  for  at  de, 
der  har  Lov  til  at  opholde  sig  derinde,  kan  faa 
Guden  at  se.  Til  sidst  bringes  den  til  .lordens 
Kiva,  hvis  V'ægge  er  smykkede  med  Billederne 
af  lo  Slanger,  der  næsten  naar  hele  Stuen  rundt, 
saa  deres  Hoveder  mødes  i  Rummets  nordlige 
Ende.  Her  opstilles  Guden  imellem  de  lo  Slan- 
gehoveder, og  de  andre  Kokkoer  trækker  sig 
tilbage  til  deres  respektive  Kivaer,  hvor  de  mod- 
tages af  de  der  forsamlede  Medlemmer  af  for- 
skellige hellige  Broderskaber.  Naar  Kokkoerne 
har  fjernet  sig,  begiver  de  ti  Koyemeshier  sig 
til  deres  Hus,  der  ikke  er  el  helligt  Forsam- 
lingshus,  men   udvalgt   iblandt    Ulve-Klanen. 

Kokkoerne  synger  og  danser  nu  skiftevis  i 
hinandens  Kivaer,  indtil  den  første  Lysstribe 
bebuder,  at  Dagen  gryer.  Da  slikkes  Slangens 
Hoved  ud  gennem  en  Aabning  i  Sidevæggen, 
saa  alle  kan  se  den.  Bag  Dyret  staar  imidlertid 
<len  gamle  Præst  og  puster  gennem  dels  Krop, 
hvorved  han  frembringer  den  ejendommelige 
Lyd,  som  han  har  vedligeholdt  Natten  igennem, 
og  s(mi  skal  efterligne  et  Søuhyres  Brølen.  Dog 
kommer  Slangen  kun  til  Syne  i  det  usikre  Lys, 
lige  før  Dagen  gryer. 

Solens  Fader  forbliver  i  Jordens  Kiva  hos 
Slangen,  og  saa  snart  Solen  staar  op,  indfinder 
Sendebudene    sig    hver    med    sin   Fjerstok   og 

Majskolbe.  Først  nærmer  Sendebudet  fra  Nord 
sig  til  Slange-Præsten,  rækker  ham  sin  Fjerstok 
og  en  gul  Majskolbe  og  beder,  at  Slangen  maa 
skænke  hans  Folk  Jordens  Sæd;  dernæst  over- 
rækker Sendebudene  efterhaanden  hver  sin 
F'jerstok  tillige  med  en  blaa,  en  rød,  en  hvid, 
en  mangefarvet  og  en  sort  Majskolbe,  og  alle 
beder  den  samme  Bøn.  Allerede  ved  Indtrædel- 
sen i  Kivaen  har  de  aftaget  deres  Masker,  saa 
de  ikke  ved  denne  Lejlighed  fremstaar  som  Kok- 
koer,  men  blot  som  Mænd,  der  beder  til  Kokko; 
efter  Ceremonien  ifører  de  sig  igen  deres  Ma- 
sker og  vender  tilbage  til  deres  egne  Forsam- 
lingshuse. 

Nu  stiger  den,  der  forestiller  Sisiki  (Koye- 
meshis  Oldefader)  op  ad  Stigen,  der  fører 
til  Nordkivaen,  standser  udenfor  Lugen,  holder 
den  udstoppede  Hare  for  Munden  og  taler  gen- 
nem Røret:  »Jeres  lille  Bedstefader  er  sulten; 
han  ønsker  noget  at  spise;  bring  ham  noget 
kogt  Kød!« 

Koyemeshierne  adlyder  straks  »den  lille 
Bedstefader«;  de  begiver  sig  til  de  Hjem,  hvor 
der  fmdes  Børn,  som  skal  optages,  og  beder 
om  Mad;  ved  denne  Lejlighed  giver  de  da  Dren- 
gen det  Navn,  han  skal  bære,  idet  han  indtil 
nu  blot  er  betegnet  som  »lille  Dreng«,  »yngste 
Dreng«  eller  »ældste  Dreng«.  —  Koyemeshierne 
tager  imod  Maden  og  bringer  den  hen  til  Nord- 
kivaen, hvor  den  deles  og  bringes  videre  til  de 
andre  Kivaer.  Hertil  benyttes  Bønner  af  sam- 
me forskellige  Farver  som  Majskolberne,  og 
hver  Farve  bringes  til  den  tilsvarende  Kiva, 
hvor  der  afholdes  et  prægtigt  Maaltid. 

9* 


124 

Derpaa  bemaler  Kokkoerne  deres  Legemer 
hver  med  sin  Farve  og  begiver  sig  gennem 
Landsbyen  for  at  plante  deres  Fjerstokke  hver 
i  sin  Retning,  hvorefter  de  tra'kker  sig  tilbage. 

Saa  snart  Sendebudet  fra  Nord  er  kommen 
lilbage  til  sin  Kiva,  drikker  han  af  Medicin- 
\andet,  som  imidlertid  er  bleven  tilberedt  af 
Præsten  for  det  store  Ild-Broderskab,  og  denne 
deltager  nu  med  nogle  af  sit  Folk  i  Opførelsen 
af  et  Sandalter.  Dette  opføres  i  Nordkivaen. 
Først  anbringes  det  almindelige  gule  Sand,  i 
hvis  Midte  Skaalen  med  Medicinvandet  sættes, 
og  derover  strøes  der  hvidt  Sand.  Sendebudene 
og  deres  Brødre  afbildes  paa  Alteret,  der  er  c. 
12  Fod  i  Gennemsnit,  og  om  det  liele  snor  Slan- 
gen sig. 

Nu  dukker  Sendebudene  igen  frem  fra  de- 
res Kivaer,  hver  med  et  langt  Knippe  Jucca- 
Ris,  I  il  hvis  Ende  der  er  fæstet  forskelligfarvet 
Majs,  og  til  dem  henvender  enhver  sig,  der 
ønsker  en  rig  Høst,  alt  efter  den  Farve  Majs 
han  begærer,  og  modtager  samtidig  et  stærkt 
Slag  af  Riset.  Saaledes  hengaar  Dagen,  og  ved 
Aftentid  begynder  Ceremonierne  ved  Drengenes 
Optagelse  i  Broderskabet. 

Solens  Pravst  træder  ind  paa  den  hellige 
l'irkant  og  angiver  ved  forskellige  Melstriber, 
som  han  strøer  i  Kivaen,  hvor  Kokkoerne  skal 
indtage  deres  Pladser.  Derpaa  begiver  Fad- 
derne sig  ned  langs  Melstriben,  hver  med 
sit  liarn  fastgjort  til  Ryggen  med  et  stramt 
Tæppe,  og  eftersom  de  passerer  forbi  Kokko- 
erne, slaar  hver  af  disse  Barnet  med  sit  Ris, 
hvad  der  ofte  kan  lokke  Taarerne  frem.     Efter 

at  have  passeret  Rækken,  træder  Fadderen 
ind  i  Nordkivaen,  hvor  en  Præst  tra  det  sjore 
Ildbroderskab  træder  ham  i  Møde  og  spørger: 
»Hvem  er  din  Kokko?«  Naar  Fadderen  har 
svaret,  faar  han  Ordre  til  at  vælge  en  Fjer  for 
sin  Dreng.  Disse  Fjer  prydede  før  Figurernes 
Hoveder,  men  er  i  Forvejen  bleven  indsvøbte  i 
Majsblade  og  bragt  til  Præsten  af  de  paagæl- 
dende Faddere.  Han  fæster  nu  Fjeren,  en 
blød,  dunet  Ørnefjer,  til  Barnets  Skalplok, 
hvorpaa  han  modtager  en  Drik  af  det  hellige 
Vand,  som  Medicinmanden  øser  op  af  Skaalen 
med  en  Muslingskal  fastgjort  til  et  langt  Rør. 
Ogsaa  Barnet  drikker  deraf  og  gentager  en  Bøn 
efter  sin  Fadder,  hvorpaa  de  forlader  Kivaen  og 
begiver  sig  til  den  nordlige  Side  af  den  hellige 
Firkant,  hvor  Drengen  knæler  ned  og  omfatter 
Fadderens  bøjede  Knæ,  medens  denne  træk- 
ker ham  tæt  ind  til  sig  ved  Hjælp  af  Tæppet. 

Nu  optræder  der  fire  nye  Kokko-Skikkel- 
ser,  som  hver  slaar  Barnet  fire  Gange  over  Ryg- 
gen med  sit  Yuccaris,  efter  at  de  først  med  Fo- 
den har  undersøgt  Tykkelsen  af  Barnets  Klæd- 
ning; thi  dette  maa  ikke  have  andet  over  Ryg- 
gen end  det  ene  Tæppe,  som  Fadderen  har 
skænket  det. 

Naar  Ceremonien  er  til  Ende,  følger  Dren- 
gen hjem  med  sin  Fadder,  hvor  et  udsøgt  Maal- 
lid  venter  dem. 

De  natlige  Ceremonier  foregaar  i  Syd-  og 
Øst-Kivaerne,  hvortil  Kokkoerne  begiver  sig. 
Fadderen  tager  her  Plads  paa  et  Stentrin,  der 
strækker  sig  langs  hele  Rummet,  og  Drengen 
sætter  sig  ligeledes  derpaa  imellem  hans  Knæ. 

Til  højre  for  Fadderen  sidder  hans  Hustru, 
lil  venstre  hans  Søster.  Er  Hustruen  ikke  tii- 
slede, sidder  den  ældste  Søster  til  højre,  den 
yngste  til  venstre. 

Nu  træder  Solens  Fader  ind  og  sætter  sig 
paa  en  Trone,  der  er  opstillet  for  ham  i  Vie- 
reisets vestlige  Ende;  et  indviet  Tæppe  dækker 
Væggen  og  et  andet  er  udbredt  over  Gulvet  til 
at  sidde  paa;  det  hele  er  rigeligt  smykket  med 
hvide  Skærf,  vævede  Bælter  og  Halskæder  af 
Turkiser  og  andre  kostelige  Perler.  Til  begge 
Sider  sidder  de  to  unge  Præster,  som  har  rejst 
Tronen,  og  til  venstre  for  Præsten  og  Solens 
Fader  tager  Ypperstepræsten  og  Jordens  Præst- 
inde Sæde.  Resten  af  Stentrinnet  er  optagen  af 
Drengene  og  deres  Kammerater.  Den,  der  fore- 
stiller den  lille  Krigsgud  Ahaiiita,  har  Plads  til 
venstre  for  Ild-Alteret  og  holder  det  hellige  Baal 
vedlige.  Alle,  Solens  Fader  iberegnet,  kommer 
ind  med  Hovedet  først;  de  sætter  Panden  mod 
Stenpladen  over  Ilden,  slaar  en  Kulbøtte  og 
springer  saaledes  ind  i  Værelset  paa  alle  fire, 
og  saaledes  kryber  de  hen  til  deres  Pladser. 
Efter  Solens  Fader  kommer  Sendebudet  fra 
Nord  og  derpaa  de  andre  i  hurtig  Følge  saa- 
ledes at  den,  der  kommer  efter,  stadig  passer 
at  sætte  Hænder  og  Fødder  nøjagtigt  i  For- 
mandens Spor. 

I  begge  Kivaerne  er  der  til  Sæde  for  Kok- 
koerne  lavet  smaa  Sandbunker  c.  18  Tommer  i 
Gennemsnit   og  1   Fod  i  Højden. 

Naar  alle  har  taget  Plads,  rejser  Sende- 
budet fra  Nord  sig,  tager  sit  Yuccaris  og  gaar 
heil    til    den    Gruppe,    der    sidder    til    højre    for 

Indgangsstigen.  Idet  han  omfatter  Riset  med 
begge  Hænder,  nærmer  han  sig  hvert  enkelt 
Barn  og  aander  fire  Gange  paa  Riset,  mens  han 
holder  det  tæt  hen  for  Barnets  Mund,  for  at 
(lette  hver  Gang  kan  indaande  den  hellige  Aan- 
(ie,  som  stryger  hen  over  Fjerene  fra  Kokkoens 
Mund.  Den,  der  forestiller  Solens  Bedstefader, 
bærer  foruden  Riset  Haren,  og  hen  over  begge 
meddeler  han  den  hellige  Aande  til  Barnet. 
Medens  dette  foregaar  lægger  Fadderen  sine 
Hænder  over  Barnets  Øjne,  for  at  det  ikke  skal 
se  Kokkoerne  altfor  nærved,  og  naar  alle  Sende- 
budene saaledes  har  været  hos  hvert  enkelt 
Barn,  stikker  de  Riset  i  Bæltet,  tager  Plads  midt 
i  Kivaen,  sætter  igen  Hovedet  mod  Ildstenen, 
slaar  en  Kulbøtte  og  kommer  ud  med  Benene 
først. 

Nu  viser  Slangen  sig  i  Lugen,  bragt  derhen 
af  Solpræsten  og  Slangepræsten.  Ypperstepræ- 
sten, Buepræsten  og  Jordens  Præstinde  nær- 
sig  den  hver  med  sin  store  Lerskaal  og  mod- 
tager heri  det  Vand,  Slangen  udspyer;  hver  af 
Fadderne  fylder  herfra  sin  lille  Skaal  med 
det  hellige  Vand,  drikker  selv  deraf  og  giver 
Resten  til  Drengen.  Skaalen  er  en  Gave  fra 
Fadderen,  og  med  dette  Vand  bestænker 
Drengen  siden  den  Majs,  der  er  opdynget  i  hans 
Hjem.  Naar  alt  Vandet  er  øst  af  de  tre  store 
Skaale,  holder  fire  Mand  et  Tæppe  frem  og  op- 
fanger deri  de  forskellige  Kornsorter,  som  Slan- 
gen udsender  af  sin  Bug.  Tre  Præster  tager  nu 
Kornet  herfra  og  fylder  det  i  deres  egne  Tæp- 
per, som  bæres  over  venstre  Arm,  hvorfra  de 
isjen  uddeler  det  fil  de  Tilstedeværende.     Sandet 

fra  de  sammenfaldne  Smaabunker  samles  lige- 
ledes i  et  Tæppe,  hvorefter  det  kastes  i  Floden 
for  ad  denne  Vej  at  føres  til  Kokkoernes  Hjem. 

Omsider  vender  Drengene  hjem  sammen 
med  Fadderen  og  en  anden  Slægtning,  og 
næste  Morgen  henter  Fadderens  Søster  ham 
hjem  og  giver  ham  et  godt  Maaltid.  Derpaa 
følger  Fadderen  ham  et  Stykke  paa  Vej  ud 
østfor  Byen,  medens  han  strøer  en  Stribe  Mel 
paa  Jorden  og  beder  en  Bøn,  som  Drengen 
gentager.  Dernæ'st  danner  han  et  Hul  i  Jor 
den  og  planter  deri  den  Fjerstok,  han  har  lavet 
til  Drengen.  I  fire  Dage  maa  denne  ingen  Kød- 
spiser nyde,  og  den  Fjer,  der  blev  sat  paa 
hans  Hoved  under  Indvielsen,  maa  ikke  fjernes 
før  den  fjerde  Morgen,  efter  at  Fjerstokken  bles 
plantet.  Han  gaar  da  igen  ud  ad  Vejen  med 
sin  Fadder,  og  denne  ofrer  nu  Fjeren  fru 
Drengens  Hoved  under  en  Bon,  som  Barnel 
gentager. 

Saaledes    slutter    Zunidrengens    mærkelige 
Indvielse  i  Kokko-Broderskabet.  — 


Den  frivillige  Optagelse  i  Kokko-Broder- 
skabet gaar  ud  paa  at  forny  de  Løfter,  som 
hans  Faddere  i  sin  Tid  har  afgivet  paa  Dren- 
gens Vegne,  hvorfor  ogsaa  baade  hans  F'ader 
og  Fadder  bestandig  indprenter  ham  den  an- 
den Optagelses  store  Betydning.  Denne  Ind- 
vielse finder  Sted  aarligt;  men  selv  om  Drengen 
har  erklæret,  at  det  er  hans  Ønske  at  indtræde 
i    Broderskabet,    kan    Kokkoerne,    naar   de   ser 

ham  og  finder,  at  han  er  for  ung,  sende  ham 
hjem  igen  for  at  vente  til  hans  Hjerte  er  bleven 
visere. 

Til  denne  Højtidelighed  samles  Fadderne 
og  Drengene  i  den  nordlige  Kiva.  Hver  Dreng 
indtager  efter  Tur  sin  Plads  og  modtager  sine 
Prygl,  da  disse  er  nødvendige,  for  at  han  kan 
blive  optaget.  Medens  Sendebudene,  som  for- 
hen skildret,  tildeler  Drengen  de  fire  Slag  over 
Ryggen  med  deres  Yuccaris,  staar  de  to  af  Koye- 
meshierne  ved  Siden  af  og  tæller  Slagene;  de 
øvrige  opholder  sig  imidlertid  paa  Pladsen  uden- 
for, optagne  af  barnlige  Lege,  der  vækker  stor 
Munterhed  blandt  Folket. 

Naar  Drengene  har  faaet  deres  Prygl,  sæt- 
ter de  sig  igen,  og  de  fire  Sendebud  træder  nu 
hen  til  hver  enkelt  Dreng,  aftager  deres  Ma- 
sker, sætter  dem  paa  Drengens  Hoved  og  giver 
ham  deres  Yucca-Ris.  Drengen  slaar  da  Kok- 
koen en  Gang  over  hver  Arm  og  en  Gang  over 
hver  Ankel;  denne  siger  intet  dertil,  men  Fad- 
deren hvisker  til  Drengen,  at  han  skal  ikke 
være  bange  og  blot  slaa  rigtig  til.  Naturligvis 
stirrer  Drengene  fulde  af  Forbavselse  paa  Kok- 
koerne,  naar  de  genkender  dem  uden  Masker, 
og  saa  snart  disse  har  givet  sig  til  Kende,  for- 
lader de  Kivaen  og  styrter  ud  i  Landsbyen,  hvor 
de  bruger  deres  Ris  iflæng,  hvad  der  menes  at 
have  helbredende  Virkning  paa  dem,  der  ram- 
mes. 

Imidlertid  kaldes  Drengene  ind  foran  Præ- 
sterne, og  Kokkopræsten  holder  en  Tale  til  dem, 
meddeler  dem  nogle  af  Broderskabets  Hemme- 
ligheder og  lægger  dem  paa  Sinde,  at  hvis  de 

nogensinde  skulde  aabenbare,  hvad  der  er  be- 
Iroet  dem,  vil  de  blive  straffede  med  Døden  og 
deres  Hoved  afhugget  med  en  Stenkniv;  thi  saa- 
ledes  har  Guden  befalet.  Tillige  fortæller  de 
Drengene,  hvorledes  Guden  Kokko  kom  her  til 
Jorden,  underviste  Folket  og  bød  dem  træde  i 
hans  Sted  ved  Ceremonierne.  Sluttelig  beretter 
Præsten,  hvorledes  der  engang  i  gamle  Dage 
var  nogle,  der  aabenbarede  Hemmeligheden  og 
sagde,  at  Kokkoerne  ikke  var  rigtige  Guder, 
men  blot  Mennesker,  der  havde  udklædt  sig 
som  saadanne.  Da  Guden  Kokko  hørte  dette, 
steg  han  ned  paa  Jorden  og  spurgte  efter  Dren- 
gene. Disse  var  imidlertid  flygtede,  og  deres 
Modre  erklæ^rede,  at  de  ikke  vidste,  hvor  de 
var.  Da  stampede  Guden  i  Jorden,  Klippen 
aabnede  sig,  og  dybt  nede  i  Bjergets  Indre  fand- 
tes Drengene.  Han  bød  dem  komme  op  og  af- 
huggede deres  Hoveder  med  sin  Stenkniv.  Denne 
Historie  er  nok  til  at  skræmme  Børnene;  de 
kan  jo  deraf  se,  at  der  ingen  Frelse  er  for  dem, 
naar  Guden  endog  kan  faa  Klipperne  til  at 
nabne  sig. 

Nu  deltager  de  alle  i  et  Gæstebud  i  Kivaen, 
og  Festen  aabnes  med  en  Bøn  af  Pra\sten.  Der- 
paa  tager  han  et  Stykke  Brød,  der  er  tilberedt 
nf  alle  Maaltidets  Retter,  ruller  det  sammen  og 
lægger  det  ved  Siden  af  sig.  Naar  Festen  er 
forbi,  bærer  han  det  ned  til  Aandesøen,  graver 
et  Hul  i  Jorden  og  anbringer  Brødet  deri  som 
et  Offer  til  Guderne. 

Hver  af  Drengene  begiver  sig  nu  til  sin 
Fadders  Hus,  hvor  dennes  Moder  og  Søstre 
vasker  Drengens    Ansigt   og   Hænder   i    Yucca- 

sæbevand  og  beder  til,  at  han  maa  blive  sine 
Løfter  tro. 

Naar  Drengen  herefter  er  vendt  tilbage  til 
sit  Hjem,  søger  Faderen  at  udfritte  ham  og 
siger:  »Da  du  nu  ikke  længer  er  et  uvidende 
Barn,  men  en  ung  Mand,  saa  fortæl  mig,  hvad 
Præsten  sagde  til  dig?  Hvad  syntes  Du  om 
Kokkos  Ord?«  —  Men  Drengen  er  bleven  saa 
rædselsslagen,  at  han  intet  beretter.  — 

Naar  en  ung  Mand  bliver  valgt  til  at  fore- 
stille Kokko,  oplæres  han  i,  hvorledes  han  skal 
male  sin  Maske,  hvorefter  han  om  Natten  be- 
giver sig  til  en  bestemt  Kiva,  hvor  han  lærer 
Sangen  og  Bønnerne.  For  bedre  at  fæstne  disse 
i  Erindringen  holder  han  mellem  Tommel-  og 
Pegefinger  et  lille  Stykke  Krystal,  som  han  put- 
ter i  Munden  og  synker,  saa  snart  han  er  fær- 
dig. Naar  han  da  næste  Morgen  vaagner,  er 
Sangen  og  Bønnerne  uudslettelig  indprentede  i 
hans  Hukommelse,  og  før  han  gaar  hjem,  mod- 
tager han  et  Slag  med  Yucca-Riset  over  sine 
Arme  og  Ankler. 

Der  findes  kun  faa  Kvinder  indenfor  Kok- 
ko-Broderskabet.  Naar  en  af  disse  bliver  gam- 
mel, søger  hun  at  finde  en  ung  Pige,  som  vil 
paatage  sig  Løfterne  ved  hendes  Død.  Men 
naar  den  Gamle  beder  hende  indtræde  i  Broder- 
skabet, svarer  Pigen:  »Jeg  kender  ikke  Broder- 
skabets Hemmeligheder;  Du  maa  tale  med  min 
Fader  derom!«  —  Naar  dette  er  meddelt  Fa- 
deren, taler  denne  hele  Natten  igennem  med 
Datteren,  indprenter  hende  de  Pligter,  der  vil 
komme  til  at  paahvile  hende,  og  at  Guderne 
vil    vredes,    hvis    hun    efter   at    være   indtraadt 

skulde  gifte  sig.  Hun  behøver  imidlertid  ikke 
at  indtræde,  og  det  forekommer  sjældent;  sker 
det,"  maa  Pigen  gennemgaa  begge  Ceremonier. 

Hun  vælger  selv  sin  Fadder,  som  til  den 
første  Ceremoni  giver  hende  et  Tæppe,  til  den 
anden  en  Klædning,  et  hvidt  Tæppe,  noget  blaat 
Garn,  et  Kvindebælte,  et  Dyreskind,  et  indviet 
Tæppe  og  den  Maske,  hun  skal  bære.  — 

Imidlertid  sker  det  i  Ziini,  hvor  Folket  i 
saa  høj  Grad  er  under  Præsternes  Indflydelse 
og  lever  i  en  overtroisk  Skræk  for  at  va're 
ulydig  mod  Kokko's  Befalinger,  at  Kvinder  be- 
smitter deres  hellige  Embede  ved  at  gifte  sig. 
Naturligvis  er  de  for  Fremtiden  fuldstændig 
afskaarne  fra  at  deltage  i  Ceremcmierne,  men 
kan  dog  leve  blandt  deres  Folk  uden  an(h'ii 
Straf  end  den  almindelige  Uvilje. 


VIII. 

Den  Bjergfostrede. 

Et  Navajo-Sagn. 


For  mange  Aar  siden  levede  der  i  Carrizo- 
hjergene  en  Familie,  der  bestod  af  seks  Med- 
lemmer: Fader,  Moder,  to  Sønner  og  to  Døtre. 
De  boede  ikke  bestandig  paa  samme  Sted,  men 
flyttede  fra  Sted  til  Sted  i  Omegnen.  De  unge 
Mænd  gik  paa  Jagt  efter  Kaniner  og  Skovrotter, 
thi  det  var  véd  saadanne  Smaadyr,  de  opholdt 
Livet.  Pigerne  var  optagne  af  at  samle  for- 
skellige Slags  vilde  spiselige  Frøsorter. 

Omsider  drog  de  til  et  Sted,  der  kaldtes 
»den  bevingede  Klippe«,  som  ligger  paa  en 
Slette  øst  for  Carrizo-bjergene.  Da  de  først  slog 
sig  ned  her,  fandtes  der  intet  Vand  i  Nærheden, 
og  den  ældste  Broder  gik  derfor  ud  for  at  søge 
efter  noget.  Da  han  fra  Lejren  fik  Øje  paa 
en  lille  sandet  Høj,  dækket  af  Plantevækst,  be- 
sluttede han  at  undersøge,  hvilken  Slags  Plan- 
ter der  voksede  der,  og  da  han  naaede  derhen, 
opdagede  han  et  Sted,  hvor  Grunden  var  fugtig. 
Han  fik  fat  i  en  Stok  lil  at  grave  med  og  gav 

sig  til  at  lave  et  Hul  i  Jorden,  og  lian  havde 
ikke  gravet  ret  længe,  for  Vandet  pludselig  brod 
frem  i  Mængde  og  fyldte  Hullet,  hvorpaa  han 
skyndte  sig  tilhage  fil  Lejren  og  herettede  det 
Held,  han  havde  haft. 

Dengang  de  brød  op  fra  Carrizo-bjergene, 
havde  det  været  deres  Hensigt  at  drage  til  T.n 
Plata-bjergene  for  at  skatTe  sig  Levnedsmidler, 
og  Opholdet  ved  »den  bevingede  Klippe«  skulde 
kun  have  været  midlertidigt:  men  da  de  nu 
havde  fundet  Vand  i  Overflødighed,  raadede 
den  ældste  Broder  dem  til  ikke  at  drage  videre, 
men  foreløbig  at  blive,  hvor  de  var.  Og  den 
Kilde,  som  han  bragte  frem,  eksisterer  endnu 
og  kendes  af  Navajo-Indianeren  som  »det  en- 
øjede Vand«. 

Kilden  laa  i  nogen  Afstand  fra  Lejren,  og 
de  ejede  kun  et  eneste  Vandkar  omflettef  med 
Vidjer,  hvorfor  Hustruen,  hvis  Arbejde  det  var 
at  hente  Vand,  foreslog,  at  de  skulde  flytte  hen 
i  Nærheden  af  Kilden  for  at  lette  hende  Ar- 
bejdet; men  Manden,  hvem  det  paahvilede  at 
bygge  Hytten,  raadede  til,  at  de  skulde  blive, 
hvor  de  var,  da  der  fandtes  Bygningsmateriale 
lige  i  Nærheden.  Efter  at  de  længe  havde  drøf- 
tet Sagen,  fik  Konen  Overtaget  og  de  flyttede 
alle  deres  Ejendele  hen  i  Nærheden  af  Kilden. 
Den  ældste  Søn  raadede  nu  til,  at  de  skulde 
grave  sig  ind  i  den  bløde  Sandbund  for  at  finde 
godt  Læ,  hvorfor  Manden  valgte  en  Sand- 
skrænt, overgroet  med  Fedttræplanter,  som  han 
gravede  ud. 

Da  de  ejede  et  Økseblad  af  Sten  .med  en 
Fure  i,  dannede  de  sig  et  Skaft  dertil  ved  at 

bøje  en  Egekvist  om  det  og  fastbinde  det  med 
Yuccabast.  Dagen  efter,  at  de  havde  fundet  Kil- 
den, gik  de  unge  Mænd  ud  hele  Dagen  og  hug- 
gede Tømmer,  og  om  Aftenen  hjembragte  de 
fire  Stænger;  imidlertid  var  Manden  beskæftiget 
med  at  udhule  Skrænten.  Næste  Dag  tilbragte 
de  paa  samme  Maade,  og  saaledes  hengik  fire 
Dage,  indtil  Hytten  var  færdig.  Dernæst  for- 
færdigede de  sig  Hømaatter  til  at  ligge  paa  og 
en  lignende  til  at  hænge  for  Døren.  Desuden 
flettede  de  nogle  Maatter  af  fm  Cederbark  til  at 
dække  sig  med,  naar  de  sov;  Saalerne  paa  deres 
Mokkasiner  forarf)ejdede  de  af  Græs  og  den 
øverste  Del  af  Yuccabast.  De  unge  Mænd  maatte 
gaa  paa  Jagt  hver  Dag,  og  det  var  kun  med 
stort  Besvær  de  kunde  holde  Huset  forsynet 
med  Kød,  da  de  hovedsagelig  levede  af  Smaa- 
dyr,  der  kunde  fanges  i  Fælder.  Disse  opstil- 
lede de  om  Aftenen  udenfor  Dyrenes  Huler,  og 
naar  det  var  langt  fra  Hjemmet,  sov  de  i  Nær- 
heden af  Fælderne.  Og  saaledes  gik  de  paa 
Jagt  i  fire  Dage,  efter  at  Hytten  var  bleven 
færdig,  medens  Søstrene  gennemsøgte  hele  Om- 
egnen for  at  finde  Frøsorter. 

Men  trods  alt  deres  Slid  var  det  vanskeligt 
at  skaffe  sig  Opholdet  paa  dette  Sted.  Landet 
var  goldt,  selv  Rotter  og  Præriehunde  var 
sjeldne,  og  af  Frøplanter  fandtes  kun  faa.  Da 
den  fjerde  Dag  var  til  Ende,  holdt  de  derfor 
Raadslagning,  og  Manden  sagde,  at  de  maatte 
heller  drage  videre  til  San  Juan-Floden,  hvor 
der  fandtes  rigeligere  Føde;  de  kunde  jo  opstille 
Fælder  og  indsamle  Frø  paa  Vejen.  De  be- 
stemte  sig  altsaa   til   at   drage   bort,    og  næste 

Morgen  brød  de  op.  Omsider  naaede  de  San 
Juan-Flodens  Bredder,  hvor  de  fandt  rigelii^t 
af  Frugter  og  Frø,  og  om  Natten  lejrede  tie 
sig  nærved  Floden. 

Næste  Dag  drog  de  videre  op  langs  Bred- 
den, og  om  Natten  gjorde  de  Holdt  paa  et  Sted, 
der  er  bekendt  for  sin  Rigdom  paa  Saltsten. 
De  Rejsende  huggede  noget  ud  under  en  stor 
Klippe  og  fyldte  det  i  deres  Sa'kke,  der  var  lavet 
af  Egernskind  og  andre  Smaadyr.  Derpaa  drog 
de  videre  langs  Floden,  indtil  de  kom  til  et  nyt 
Sted,  hvor  de  forblev  en  Dag  og  dræbte  to  Ka- 
niner. De  flaaede  dem,  tog  Indvoldene  ud,  knu- 
ste dem  —  Knokler  og  del  hele  —  mellem  to 
Sten,  saa  at  intet  gik  til  Spilde,  kogte  det  i  en 
Lerpotte,  og  da  de  var  tilstrækkelig  kogt,  kom 
de  noget  Frømel  deri,  saa  det  blev  en  tyk 
Suppe,  hvoraf  de  fik  sig  et  solidt  Maaltid. 

Her  besluttede  Manden,  at  de  skulde  gaa 
over  Floden,  og  han  sendte  Sønnerne  ud  for  at 
finde  et  Vadested.  Efter  nogen  Tids  Forlob 
vendte  de  tilbage  og  sagde,  at  de  havde  fundet 
et  Sted,  hvor  Strømmen  kun  naaede  dem  til 
Knæerne  og,  hvor  den  var  dybest,  kun  til  Hof- 
ten, og  de  troede  nok,  at  de  alle  kunde  komme 
over,  og  næste  Morgen  vadede  de  over.  De 
fulgte  nu  den  nordlige  Bred,  til  de  naaede  en 
lille  Biflod,  som  de  fulgte  indtil  det  blev  Aften, 
og  de  igen  slog  Lejr. 

Næste  Dag  fortsatte  de  Rejsen  og  kom  til 
el  Sted,  hvor  Jordbunden  bar  Spor  af  Hjorte  og 
andet  Storvildt.  Her  slog  de  Lejr,  og  næste  Mor- 
gen drog  Sønnerne  ad  forskellige  Veje  ad  Bjer- 
gene til  for  at  jage;  men  ved  Aften  vendte  de 

lomhændede  tilbade.  Saaledes  gik  de  fire  Dage 
paa  Jagt  uden  Held,  men  mens  Sønnerne  var 
borte,  havde  Manden  travlt  med  at  hugge  Smaa- 
træer  om  med  sin  Stenøkse  og  bygge  et  Hus,  og 
Døtrene  samlede  Frøsorter,  som  var  alt,  hvad 
Familien  fik  at  spise.  Da  der  var  fuldt  op  af 
Smaatræer  lige  ved  Lejren,  gik  det  hurtigt  med 
at  opføre  Huset,  og  da  Sønnerne  den  fjerde 
Di\<^s  Aften  vendte  tilbage  fra  deres  frugtesløse 
Anstrængelser,  var  det  færdigt. 

De  traadte  ind  i  Hytten  og  satte  sig  ned. 
De  var  trætte  og  sultne  og  slemt  forrevne  af 
Tjørn  og  Krat  i  Bjergene.  Faderen  sagde  ikke 
et  Ord  til  dem,  han  saa  ikke  engang  til  dem, 
men  syntes  hensunken  i  dyb  Grublen;  heller 
ikke  de  unge  Mænd  sagde  noget,  alle  forblev 
lavse.  Til  sidst  saa  Manden  op  og  sagde:  »Vel- 
kommen, mine  Børn!  I  er  igen  vendt  tilbage 
til  Hytten  uden  Bytte.  Hvad  kan  det  hjælpe,  at 
I  hver  Dag  gaar  ud  at  jage,  naar  I  ikke  bringer 
noget  hjem?  I  dræber  intet,  fordi  I  ved  intet. 
Hvis  I  havde  Kundskaber,  vilde  I  ogsaa  have 
Held.  Jeg  beklager  Jer.«  —  De  unge  Mænd 
svarede  ikke,  men  lagde  sig  til  Ro  og  sov  ind. 

Ved  Morgengry  blev  de  vækket  af  Manden, 
som  sagde:  »Gaar  ud,  mine  Børn,  og  byg  et 
Svede-Hus  og  tænd  et  Baal  til  at  ophede  Ste- 
nene til  Badet,  og  byg  Svedehuset,  som  jeg  si- 
ger. Lad  Tømmeret  bestaa  af  fire  forskellige 
Slags  Træ.  Brug  Enebær  imod  Øst,  Bjerg-  Ma- 
hogni mod  Syd,  Pinon  imod  Vest  og  Bjergrose 
imod  Nord,  foren  dem  foroven  og  dæk  Tøm- 
merværket med  Buskads.  Skaf  to  smaa  Gaffel- 
grene paa  en  Arms  Længde  til  at  række  de  op- 

hedede  Stene  ind  i  Svedehuset  og  en  lang  Stang 
til  at  rage  Stenene  ud  af  Ilden  med,  og  alle 
Grenene  maa  have  deres  Bark  afgnedet  af  Hjor- 
tens Takker;  og  saml  nogle  af  de  Urter,  Dyrene 
holder  mest  af  at  af  bide,  og  strø  dem  over 
Svedehusets  Gulv,  saa  vi  kan  sidde  derpaa!« 
—  Og  de  byggede  Hytten  efter  hans  Anvisnin- 
ger, tændte  Ilden  og  hedede  Stenene. 

Medens  de  var  i  Færd  med  at  bringe  de 
ophedede  Sten  ind  i  Hytten  fra  Baalet,  hentede 
Manden  de  Maatter,  de  plejede  at  bruge  som 
Sengetøj,  og  da  alle  Stenene  var  bragt  ind, 
hængte  han  alle  Maatterne,  den  ene  ovenpaa 
den  anden,  for  Døren,  hvorpaa  de  tre  Mænd 
gik  ind  i  Svederummet  og  satte  sig  ned  for  al 
svede  uden  at  sige  el  Ord.  Da  de  havde  svedet 
tilstrækkeligt,  gik  de  udenfor  og  satte  sig  uden 
at  fale,  indtil  de  igen  var  rede  til  at  udsa^tle 
sig  for  Heden.  Paa  denne  Maade  gennemgik 
de  Svedekuren  fire  Gange  under  fuldkommen 
Tavshed,  og  da  de  kom  ud  sidste  Gang,  bød 
Manden  sine  Døtre  opgrave  noget  Sæberod  og 
tilberede  noget  Skum.  Heri  lod  han  Sønnerne 
vaske  Haaret  og  hele  Kroppen  grundigt,  og  da 
de  var  ordentlig  renset,  sendte  han  dem  ud  for 
at  opsætte  tolv  Stenfælder,  et  Arbejde,  der  optog 
hele  Resten  af  Dagen.  Hver  Fælde  bestod  af 
en  flad  Sten,  hvis  Overflade  var  lige  med  Jor- 
den; herpaa  blev  der  drysset  lidt  Jord,  for  at 
Rotten  ikke  skulde  blive  mistænksom,  og  over 
denne  stilledes  en  anden  flad  Sten  med  en  Held- 
ning  fremover  og  kun  støttet  af  en  spinkel  Pind, 
hvortil  der  var  fæstet  aromatiske  Bær  sorti  Mad- 
ding. —  Den  Aften  sad  de  unge  Mænd  længe 

oppe  og  samtalede  med  deres  Fader,  og  de  gik 
ikke  til  Sengs  før  efter  Midnat,  da  de  efter 
Faderens  Paabud  lagde  sig  til  Hvile  ved  Siden 
af  hinanden  med  Hovedet  mod  Øst. 

Den  ældste  Broder  stod  tidlig  op,  ragede 
op  i  Gløderne  og  gjorde  Ild  paa,  og  snart  efter 
vaagnede  den  yngste.  Som  de  nu  sad  der  ved 
Ilden  og  varmede  sig,  sagde  den  ældste:  »Min 
yngre  Broder,  jeg  havde  en  Drøm  i  Nat;  jeg 
drømte,  at  jeg  dræbte  en  Buk!«  —  Og  den  yng- 
ste svarede:  »Min  ældre  Broder,  ogsaa  jeg  havde 
en  Drøm;  men  hvad  jeg  dræbte  var  en  Hind.« 
—  Faderen  hørte  deres  Samtale,  og  idet  han 
rejste  sig,  sagde  han:  -»Det  er  godt,  mine  Børn, 
gaa  ud  og  prøv  igen!« 

De  gik  nu  ud  for  at  se  til  deres  Fælder. 
Den  første,  de  kom  til,  var  falden;  de  lettede 
paa  Stenen  og  under  den  fandt  de  Kroppen  af 
en  Rotte.  Saaledes  gik  det  ved  hver  enkelt 
Fælde,  et  eller  andet  lille  Dyr  laa  dræbt  under 
den,  og  de  vendte  tilbage  med  tolv  Smaadyr 
til  Maaltidet.  Derpaa  bød  Faderen  dem  tage 
deres  Buer  og  Pile  og  gaa  paa  Dyrejagt.  »Jag,« 
sagde  han,  »mod  Øst  og  Vest  og  Nord;  men 
gaa  ikke  syd  for  Hytten!«  Og  med  dette  Paa- 
bud drog  de  ud,  hver  i  sin  Retning. 

Den  ældste  Broder  havde  ikke  været  længe 
l)orte,  før  han  saa  en  Flok  Dyr  og  skød  et  af 
dem.  Han  flaaede  det,  skar  det  op,  medtog 
Ryggen,  Huden  og  Talgen  og  hængte  Resten  r 
et  Træ.  Da  han  nærmede  sig  Huset,  saa  han 
sin  yngre  Broder  komme  fra  en  anden  Side  med 
Huden  og  Kødet  af  en  Hind,  og  da  de  sammen 
traadte  ind  i  Hytten,  spurgte  Faderen,  hvilket 

10* 


140 

af  (le  lo  Dyr,  der  var  skudt  førsl.  Den  a^ldste 
Broder  svarede:  »Jeg  tænker  mit,  fordi  jeg 
dræbte  det  tidlig,  i  Morges,  kort  efter  at  jeg  gik 
hjemmefra.«  —  »Godt,«  sagde  Faderen;  »Skin- 
det af  det,  der  først  er  dræbt,  er  mit;  gaa  og 
spænd  det  ud,  og  tør  det  omhyggeligt  for  mig! 

Derefter  gik  de  paa  Jagt  daglig  i  tolv  Dage; 
men  Lykken  syntes  at  have  forladt  dem;  d(? 
nedlagde  ikke  mere  Vildt,  ogsaa  deres  Kødfor- 
raad  var  udtømt.  Da  sagde  Faderen:  »Man 
maa  altid  prøve  fire  Gange,  før  en  Ting  lykkes. 
Gaa  ud  en  Gang  endnu,  og  hvis  T  nedlægger  et 
Dyr,  skal  I  ikke  flaa  det,  men  lade  det  være, 
som  det  er.« 

Næste  Dag  fulgtes  de  ad  fra  Hytten,  og 
det  varede  ikke  længe,  før  de  dræbte  et  Dyr, 
og  den  yngste  Broder  sagde:  »Hvad  skal  vi  nu 
gøre  ved  det,  siden  Fader  sagde,  at  vi  ikke 
maatte  flaa  det  og  ikke  skære  det  op!«  Den 
ældste  svarede:  »Det  ved  jeg  ikke.  Gaa  hjem 
til  Hytten  og  spørg  Fader,  hvad  vi  skal  gøre.« 
Den  yngste  gik  da  tilbage  til  Faderen,  og  denne 
gav  ham  følgende  Ordre:  »Skær  §kindet  løst 
omkring  Halsen  og  træk  derpaa  forsigtig  Skin- 
det af  Hovedet,  saa  at  Takker,  Ører  og  alt  det 
andet  følger  med,  uden  at  Skindet  rives  sønder, 
og  lad  saa  meget  Kød  blive  siddende  ved  Næsen 
og  Mulen,  at  de  ikke  skrumper  ind  og  mister 
deres  naturlige  Form,  naar  de  tørres.  Flaa  der- 
paa Skindet  af  Kroppen,  og  ogsaa  delte  Skind 
tilhører  mig.  En  af  jer  skal  tage  Indmaden 
ud  og  bringe  mig  det  i  Skindel;  den  anden  skal 
bringe  Skindet  af  Hovedet  sammen  med  Kødet. 
Den,  der  baner  Indmaden,  skal  komme  først  og 

ikke  standse,  før  han  er  kommen  lige  hen  til 
mig,  og  han  maa  overgive  det  til  mig  og  ingen 
anden.«  Den  yngste  Broder  vendte  nu  tilbage 
og  fortalte  det  altsammen  til  den  ældste. 

De  flaaede  Dyret,  som  det  var  sagt  dem; 
den  yngste  lagde  Indmaden  i  Skindet  og  gik 
foran,  og  den  ældste  fulgte  efter  med  Dyrekødei 
og  Skindet  af  Hovedet.  Da  de  naaede  Hytten, 
sagde  Faderen:  »Hvor  er  Indmaden?«  og  den 
yngste  svarede:  »Det  ligger  i  Skindet.«  —  »Tag 
den  ud!«  sagde  Faderen,  »og  hæng  den  op  i 
den  Bjerg-Mahogni  derhenne!«  Den  unge  Mand 
gjorde,  som  det  hlev  ham  befalet.  Derpaa 
traadte  Faderen  frem  med  sin  Bue  og  Pil  og 
rakte  dem  til  den  ældste,  som  lagde  Pilen  paa 
Strengen  og  holdt  Buen.  Den  Gamle  lagde  sine 
Hænder  over  Sønnens,  og  de  spændte  Buen 
sammen.  Faderen  sigtede  omhyggelig  efter  Ind- 
maden og  lod  Pilen  fare  ud.  Den  ramte  Maalel 
og  trængte  baade  gennem  Hjerte  og  Lunge,  saa 
at  Spidsen  stak  ud  paa  den  modsatte  Side.  Der- 
paa bød  den  Gamle  sin  Søn  gribe  Pilen  ved 
Spidsen  og  trække  den  helt  ud,  hvilket  han 
gjorde.  Nu  lod  han  Sønnen  stille  sig  tæt  ved 
Siden  af  Indmaden  med  Blikket  vendt  derimod, 
og  mens  han  stod  saaledes,  pustede  han  paa 
liam  i  Retning  af  Indmaden  og  sagde:  »Naar 
du  for  Fremtiden  vil  dræbe  en  Buk,  behøver  du 
blot  at  skyde  ind  i  Bjerg-Mahognitræet;  selv  om 
der  slet  intet  Dyr  var  i  Sigte,  vil  du  finde  et 
dræbt  der,  hvor  Pilen  rammer;  og  ønsker  du 
al  dræbe  en  Hind,  behøver  du  blot  at  skyde  din 
Pil  ind  i  Bjergrosenbusken.« 

Derpaa   gav  de   sig   til    al   berede    Skindet 

af  Hovedet  efter  Faderens  Anvisning.  For  at 
holde  Halsskindet  aabenl,  indsatte  de  et  Tønde- 
baand  af  Træ.  De  syede  Munden  sammen,  lod 
Øjenhulerne  være  aabne,  udstoppede  Skindet 
med  Hø  og  hængte  det  hele  op  i  et  Træ,  hvor  det 
kunde  tørres  uden  at  blive  tilrøget  eller  støvet. 
Desuden  skar  de  Huller  i  Halsen,  for  at  Jae- 
geren kunde  se  ud  derigennem.  Skindet  af 
Hinden,  som  den  yngste  Broder  havde  nedlagt 
for  nogen  Tid  siden,  og  som  imidlertid  var  ble- 
ven garvet,  malede  de  rødt  og  graat,  saa  det 
kom  til  at  ligne  et  Antilopeskind.  Desuden  skar 
de  sig  to  Stokke  af  en  Arms  Længde,  for  at  Jæ- 
geren ved  Hjælp  af  dem  kunde  bevæge  sig  let 
fremad  med  Hovedet  i  passende  Højde,  naar 
han  krøb  frem  forklædt  som  et  Dyr.  I  de 
næste  fire  Dage  hvilede  de,  naar  undtages  al 
den  ældste  Broder  øvede  sig  i  at  efterligne  el 
Dyrs  Gang. 

Fra  den  Lejr,  hvor  disse  Begivenheder 
fandt  Sted,  flyttede  de  til  et  Sted,  der  kaldtes 
»den  hvide  opstaaende  Klippe«,  og  før  de  gav 
sig  til  at  jage  eller  samle  Frø,  satte  Manden 
dem  alle  til  at  bygge  en  Hytte,  baade  Mænd 
og  Kvinder,  og  i  Løbet  af  fire  Dage  var  den 
færdig  baade  indvendig  og  udvendig. 

Morgenen  efter,  at  Hytten  var  færdig, 
sendte  Faderen  igen  de  unge  Mænd  ud,  idet  han 
ligesom  tidligere  raadede  dem  til  ikke  at  drage 
mod  Syd.  De  drog  sammen  afsted  og  opdagede 
snart  en  Flok  Dyr.  Den  a^ldste  Broder  tog  nu 
Dyremasken  paa  og  begyndte  at  efterligne  Hj«)r- 
tens  Bevægelser,  mens  han  spurgte  Broderen, 
hvad  han  syntes  om  Efterligningen.  Da  denne 

gav  sit  Bifald  tilkende,  sagde  den  ældste:  »Snig 
dig  om  paa  den  anden  Side  af  Hjorden;  naar 
de  da  faar  Øje  paa  dig,  vil  Dyrene  komme  over 
lil  mig!«  Han  Ventede  en  Stund,  og  da  han 
saa,  at  hans  Broder  var  kommen  om  bagved 
Hjorden,  valgte  han  sig  en  stor,  fed  Buk  ud 
og  begyndte  at  nærme  sig  den,  alt  imens  han 
gik  og  skrabede  i  Jorden  ligesom  et  Dyr  og 
gned  sine  Takker  imod  Træerne.  Snart  be- 
gyndte nu  Bukken  at  nærme  sig  Jægeren,  men 
denne  holdt  bestandig  Hovedet  vendt  imod  Dy- 
ret for  at  narre  det.  Da  Bukken  kom  ganske 
tæt  ind  paa  Indianeren,  sendte  han  den  en  Pil 
og  dræbte  den.  De  bar  nu  Kødet  hjem,  og 
Faderen  erklærede,  at  Kødet  og  Skindet  skulde 
være  hans  som  Betaling  for  de  gode  Raad. 
Dette  var  den  tredje  Gang,  han  havde  raadet 
dem,  og  tredje  Gang  han  havde  modtaget  en 
Gave  for  sin  Tjeneste,  og  han  gav  Ordre  til,  at 
Kødet  skulde  skæres  i  Stykker  og  hænges  op 
i  Træerne  for  at  tørres,  medens  Skindet  skulde 
spændes  ud  og  tørres  til  hans  Leje. 

Den  næste  Dag  vilde  den  ældste  Broder 
have,  at  den  yngste  skulde  blive  hjemme,  han 
vilde  helst  gaa  alene  paa  Jagt.  Den  Gamle  ad- 
varede ham  som  sædvanlig,  og  Sønnen  drog 
derfor  nordpaa,  men  kom  om  Aftenen  tilbage 
uden  Bytte.  Næste  Morgen  gik  han  igen  ud, 
og  denne  Gang  gik  han  efter  Faderens  Anvis- 
ning mod  Vest.  Han  jagede  hele  Dagen  igen- 
nem uden  Held,  og  det  blev  næsten  Aften,  saa 
han  skulde  vende  hjem.  Da  huskede  han  paa, 
hvad  Faderen  havde  fortalt  ham  om  de  Træer, 
hvor  han  altid  vilde  kunne  finde  Dyr  for  sine 

Pile,  (){,'  (la  han  saa  si^'  om,  faldt  hans  Øjo  paa 
en  Bjergrosenbiisk;  han  aiskød  sin  Pil  imod  den, 
og  i  samme  Øjeblik  saa  han  et  Dyr  segne  om 
i  Krattet.  Han  skyndte  sig  derhen  og  fandt  en 
dræbt  Hind.  Han  flaaede  den  og  skar  den  op, 
men  kunde  ikke  finde  noget  højt  Træ,  hvori 
han  kunde  hienge  Kødet  for  at  bevare  det  for 
Ulvene,  hvorfor  han  lagde  det  ovenpaa  Bjerg- 
rosen, bredte  Skindet  derover,  stak  en  opret- 
staaende  Pil  fast  ovenpaa  det  hele  og  gik 
hjemad. 

Paa  Hjemvejen  tænkte  han  ved  sig  selv: 
Hvorfor  siger  min  Fader  altid,  at  jeg  ikke  maa 
gaa  imod  Syd?  Han  vedblev  at  grunde  der- 
over, og  før  han  naaede  Hytten,  havde  han 
bestemt  sig  til  at  tilfredsstille  sin  Nysgerrighed 
og  ved  første  Lejlighed -drage  sydpaa.  Da  han 
var  kommen  hjem,  sagde  han,  hvor  han  havde 
gjort  af  Kødet,  og  da  han  var  bange  for,  at 
Krager  eller  Prærieulve  skulde  komme  til  det, 
bad  han  sin  Broder  skynde  sig  ud  og  hente 
det.  Da  Kødet  var  blevet  bragt  hjem,  bad  han 
om  et  Stykke  maatte  blive  stegt,  som  han  kunde 
lage  med  paa  Jagten  næste  Dag,  og  hele  Nat- 
ten igennem  vedblev  Faderens  Forbud  at  spøge 
i  hans  Hjerne  og  vilde  ikke  lade  sig  fordrive. 

Da  han  næste  Morgen  drog  paa  Jagt,  for- 
manede Faderen  ham  som  sædvanlig,  og  han 
lod  derfor,  som  om  han  gik  mod  Øst,  men  da 
han  ikke  længer  kunde  ses  fra  Hytten,  drejede 
han  mod  Syd  og  fortsatte  Vejen  i  denne  Ret- 
ning. Han  vedblev  at  vandre,  til  han  kom  til 
San  Juan-Floden  og  vadede  over,  hvor  de  alle- 
rede en  Gang  tidligere  var  komne  over."    Om- 

sider  naaede  han  et  Sted  kaldet  »Lerhøjen«,  og 
her  lagde  han  sin  Dyreskindsmaske  og  sine 
Vaaben  paa  Jorden  og  klatrede  op  paa  Højen 
for  at  undersøge,  om  der  fandtes  Vildt  i  Om- 
egnen. Men  i  Steden  for  at  se  imod  Syd,  i  den 
Retning  han  vandrede,  saa  han  imod  Nord  i 
Retning  af  det  Land,  hvor  hans  Folk  boede. 
Foran  ham  laa  La  Plata-Bjergenes  skønne  Tin- 
der og  Skovkløfter.  Skyerne  hang  over  Bjer- 
gene, Regnbyger  gød  sig  ned  ad  deres  Sider, 
og  hele  Landet  straalede  af  Skønhed.  Og  han 
sagde  til  Landet:  »Jeg  hilser  dig!«  og  en  Følelse 
af  Ensomhed  og  Hjemve  lagde  sig  over  ham, 
og  han  græd  og  sang  denne  Sang: 

Det   strømmende   Vand!      Det   strømmende   Vand! 

Min  Hu  vandrer  derover. 

Det  brede  Vand!     Det  strømmende  Vand! 

Min    Hu   vandret   derover. 

Det  ældgamle  Vand!      Det  strømmende  Vand! 

Min  Hu  vandrer  derover. 

Guderne  hørte  hans  Sang,  og  de  var  rede 
til  al  opfylde  hans  Ønsker.  Det  var  bestemt, 
at  han  skulde  vende  tilbage  til  La  Plata-Bjer- 
gene,  men  ikke  saaledes,  som  han  helst  øn- 
skede. 

Han  aftørrede  sine  Taarer  og  gik  tilbage 
til  det  Sted,  hvor  han  havde  lagt  sin  Maske 
og  sine  Vaaben  ved  Foden  af  Højen.  Han 
trak  sin  Hjortskindsklædning  paa  og  vilde  just 
til  at  trække  Masken  over  sit  Hoved,  da  han 
hørte  en  Larm  fra  Syd,  og  da  han  saa  sig  om, 
fik  han  Øje  paa  en  stor  Skare  Ryttere,  der  kom 

op  imod  ham.  Han  tog  Masken  af  for  bedre 
at  se  og  l)emærkede  da,  at  de  under  Fremryk- 
ningen delte  sig  i  to  Rækker:  et  Øjeblik  efter 
var  han  omringet.  Rytterne  hørte  til  Ute-Stam- 
men,  et  Folk,  hvis  Sprog  han  ikke  forstod. 

En  ung  Mand  red  nu  tæt  op  til  Navajo- 
Indianeren,  sigtede  med  sin  Pil  imod  hans  Bryst 
og  spændte  Buen  helt  ud  til  Pilespidsen;  men 
just  som  han  vilde  skyde,  henvendte  en  gam- 
mel Mand  sig  med  høj  Røst  til  Flokken,  og  den 
unge  Kriger  sænkede  sin  Pil  og  slappede  sin 
Bue  igen.  Taleren  steg  derpaa  af  sin  Hest, 
na^rmede  sig  Fangen  og  greb  ham  ved  Armen. 
I  lang  Tid  blev  der  nu  talt  højt  og  Sagen  drøftet 
mellem  Uterne;  men  omsider  holdt  Striden  op, 
og  den  gamle  Mand  vinkede  til  Navajo-India- 
neren,  at  han  skulde  følge  med.  De  lod  ham 
trave  afsted,  mens  de  selv  fulgte  ham  til  Hest 
i  en  Halvkreds  for  bedre  at  kunne  passe  paa 
ham.  Ikke  længe  efter  gik  de  over  San  Juan- 
Floden,  og  om  Natten  slog  de  Lejr  nærved  La 
Plata-Bjergene,  hvor  de  passede  nøje  paa  ham 
Natten  igennem,  men  ikke  gav  ham  noget  at 
spise.  De  bandt  hans  Fødder  sammen  og  hans 
Flænder  paa  Ryggen  og  kastede  et  ugarvet  Hjor- 
teskind over  ham,  før  de  lagde  sig  til  at  sove. 

Tidlig  næste  Morgen  drog  de  videre.  Ved 
»de  spredte  Kilder«  standsede  de  en  kort  Tid 
for  at  holde  Maaltid,  men  den  eneste  Føde,  de 
gav  Navajo-Indianeren,  var  en  Haandfuld  Røn- 
nebær. Da  de  kom  til  Sydspidsen  af  »det 
smalle  Vand«  gjorde  de  Holdt  for  Natten,  og 
en  Del  af  dem  begav  sig  paa  Jagt.  De  fik  fat 
i   to  Dyr,  et  stort  og  et  lille,   og  Fødderne  af 

(iem  gav  de  Fangen  til  Aftensmaaltid;  næste 
Morgen  gav  de  ham  et  Stykke  Lever,  hvoraf 
han  spiste  det  halve  og  gemte  Resten.  Derpaa 
drog  de  hurtig  videre,  og  om  Natten  holdt  de 
Rast  i  Nærheden  af  en  Kilde.  Hele  den  Dag 
havde  de  ikke  givet  ham  noget  at  spise,  og  om 
Aftenen  fik  han  heller  intet,  saa  det  var  godt, 
han  havde  gemt  noget  af  Leveren.  Dette  spiste 
han,  da  det  var  blevet  mørkt.  Den  tredje  Mor- 
gen maatte  han  drage  ud  fastende  og  gaa  til 
Fods  som  sædvanlig.  Men  omtrent  ved  Mid- 
dagstid fik  en  af  Uterne  Medlidenhed  med  ham 
og  laante  ham  sin  Hest,  mens  han  selv  gik  til 
Fods  hele  Eftermiddagen.  Den  Aften  kom  de 
til  en  stor  Flod,  og  her  lod  de  ham  ved  Tegn 
forstaa,  at  dette  var  den  sidste  Flod,  de  skulde 
overskride,  før  de  naaede  deres  Hjem.  Paa  den 
anden  Side  af  Floden  kunde  man  intet  andet 
øjne  end  en  stor  Slette. 

Den  næste  Dag  kunde  han  dog  i  Morgen- 
skæret skimte  nogle  svage  Bjergtoppe  mod  den 
nordlige  Horisont.  Uterne  pegede  i  denne  Ret- 
ning og  lod  ham  ved  Tegn  forstaa,  at  han  skulde 
gaa  til.  De  fulgte  ikke  lige  straks  med  ham, 
men  sadlede  op  i  Ro  og  Mag,  mens  han  van- 
drede afsted.  Skønt  Navajo-Indianeren  nu  en 
Tidlang  befandt  sig  alene  paa  Vejen  og  sine 
Vogtere  ude  af  Syne,  vidste  han  nok,  at  han 
ikke  kunde  slippe  fra  dem.  Foran  og  til  alle 
Sider  strakte  sig  en  øde  Slette,  hvor  det  ikke 
var  ham  muligt  at  opdage  et  eneste  Skjulested, 
saa  han  stavrede  afsted,  træt  og  sulten  og  be- 
drøvet, og  græd  hele  Vejen.  Efterhaanden  ind- 
hentede Rytterne  ham  igen,  og  ved  Middagstid 

fik   han  paany    en     Haandfuld     Rønnebær    al 
spise. 

Om  Aftenen  naaede  de  til  en  Slette  om- 
given af  Bjerge  til  alle  Sider,  og  her  fandtes 
en  stor  Ute-Lejr,  hvis  Telte  var  spredt  omkring 
paa  Sletten.  Et  Telt  var  malet  sort  foroven 
og  hvidt  forneden,  og  foran  det  var  der  oprejst 
en  gaffelformet  Stang.  Her  førtes  han  hen  af 
sin  Herre,  den  gamle  Mand,  der  havde  frelst 
hans  Liv,  medens  Resten  af  Krigerne  spredtes 
til  deres  forskellige  Telte.  Den  Gamle  ha^igte 
sine  egne  Vaaben  og  Udrustning  paa  Stangen, 
og  Slaven  fulgte  hans  Eksempel  og  hængte  sin 
Dyreskindsmaske  og  Klædning  paa  Gaffelen; 
sine  to  korte  Stave  lænede  han  imod  Stangen 
og  henvendte  sig  nu  i  Bøn  til  Dyrehovedel: 

Hvergang  jeg  har  vendt  mig  til  dig,  har 

du  hjulpet  mig,  mit  Dæggelam! 
Engang  var  du  i  Live,  mit  Dæggelam! 
Bevar  mig  for  at  dø,  mit  Dæ^ggelam! 
Vaag  over  mig! 

Da  han  havde  endt  sin  Bøn,  traadte  en 
gammel  Mand  frem  og  gav  sig  til  al  danse 
rundt  om  ham,  og  da  han  var  færdig,  nærmede 
en  gammel  Kone  sig  med  en  Fløjte  i  Haanden, 
og  hun  begyndte  at  fløjte  rundt  om  ham,  all 
sammen  af  Glæde  over,  at  de  havde  fanget  en 
Indianer  af  en  fremmed  Stamme.  Derpaa  vin- 
kede hans  Herre,  at  han  skulde  træede  ind  i 
Teltet,  og  her  fik  han  en  stor  Skaal  fuld  af 
Bær,  hvoraf  han  spiste,  til  han  var  mæt,  hvor- 

efter  han  fik  Lov  til  at  lægge  sig  ned  og  sove 
uforstyrret  hele  Natten. 

Næste  Morgen  begyndte  Uterne  at  komme 
ind  i  Teltet,  indtil  efterhaanden  en  hel  Mængde 
var  forsamlet.  De  lod  ved  Tegn  Navajo-India- 
neren  forstaa,  at  de  ønskede  at  vide,  hvorfor 
han  bar  Masken  og  Hjortskindet.  Han  svarede, 
at  han  brugte  dem  ikke  til  noget  bestemt,  men 
at  det  kun  var  saadan  et  Indfald.  De  gentog 
Spørgsmaalet  tre  Gange  meget  skarpt  og  ud- 
frittende, men  han  vedblev  at  give  dem  und- 
vigende Svar.  Fjerde  Gang  paalagde  de  ham 
snarest  mulig  at  sige  Sandheden,  idet  de  min- 
dede ham  om,  at  han  var  en  Fange,  hvis  Liv 
var  i  deres  Hænder,  og  at  hvis  han  ikke  med- 
delte dem  sin  Hemmelighed,  vilde  han  blive 
dræbt,  før  Solen  gik  ned,  hvis  han  derimod 
røbede  den,  skulde  hans  Liv  blive  sparet.  Han 
tænkte  et  Øjeblik  over  deres  Ord  og  besluttede 
at  sige  Sandheden,  hvorpaa  han  forklarede  dem 
Brugen  af  Masken  og  Dragten,  ligesom  han  for- 
talte dem  om  den  vidunderlige  Evne  han  besad 
til  at  skaffe  sig  Vildt  ved  at  skyde  ind  i  visse 
Buske.  Da  det  blev  mørkt,  sendte  de  to  unge 
Mænd  ind  til  ham,  for  at  han  kunde  indvie 
dem  i  sine  Hemmeligheder,  og  han  begyndte 
saa  med  at  fortælle  dem  alt,  hvad  hans  Fader 
havde  foretaget  sig,  og  hvad  han  havde  vist 
ham.  Derpaa  lærte  han  dem,  hvordan  de  skulde 
bygge  et  Svedehus,  hvorledes  de  skulde  lave 
Masken,  skyde  efter  Indmaden  og  gaa  som  et 
Dyr,  og  han  lod  dem  øve  sig  i  Vildtets  Gang 
og  Bevægelser.  Og  hermed  hengik  der  elleve 
Dage. 

Den  tolvte  Dag  drog  Uterne  paa  Jagt,  og 
kun  nogle  faa  blev  tilbage  i  Lejren.  Lige  ved 
Teltet  fandtes  en  lille  Plads  indhegnet  med  Bu- 
ske, og  deri  var  rejst  to  høje  Stænger,  hvor- 
paa  man  tilberedte  Huder.  Hans  Herre  paa- 
lagde  ham  den  Dag  at  tilberede  to  Skind,  og 
han  gav  sig  i  Lag  med  dem  og  sled  haardt  med 
at  skrabe  og  gnide  dem  lige  til  Middag,  da  han 
følte  sig  sulten  og  gik  ind  i  Teltet  for  at  se, 
om  han  kunde  fmde  noget  at  spise.  Han  aab- 
nede  en  Sæk  og  fandt,  at  den  indeholdt  tørret 
Kød,  af  dette  lagde  han  noget  paa  Ilden  og 
satte  sig  ned  for  at  vente  paa,  at  det  skulde 
blive  mørt.  Som  han  nu  sad  der  og  passede 
paa  Kødet,  hørte  han  en  Støj  henne  ved  Dyre- 
skindsdøren,  og  da  han  saa  op,  fik  han  Øje 
paa  en  gammel  Kone,  der  kom  kravlende  ind 
paa  Hænder  og  Fødder.  Hun  kravlede  en  Gang 
omkring  Ilden  og  igen  ud  ad  Døren,  men  før 
hun  forsvandt,  vendte  hun  Hovedet  imod  ham 
og  sagde:  »Mit  Barnebarn,  hjælp  dig  selv!«  El 
Øjeblik  blev  han  siddende  forbavset  over  det 
forunderlige  Syn  og  de  forunderlige  Ord,  der- 
paa  styrtede  han  ud  af  Teltet  for  at  følge  efter 
sin  Gæst  og  se,  hvem  det  kunde  va're.  Han 
gik  fire  Gange  omkring  Teltet  og  spejdede  i  alle 
Retninger;  men  der  var  ingen  at  se.  Resten  af 
Dagen  bestilte  han  ikke  meget,  han  tog  kun  nu 
og  da  en  Sten  op  og  gned  løs  paa  Skindene, 
men  den  meste  Tid  slenterede  han  omkring  op- 
tagen af  sine  Tanker. 

Kort  efter  Solnedgang  vendte  Jægerne  til- 
bage med  en  Overflødighed  af  Kød.  De  strøm- 
mede sammen  til  den  store  Hytte,  hvor  Herren 

over  Navajo-Indianerne  opholdt  sig.  De  ud- 
videde nu  dette  ved  at  tage  Pælene  bort  for- 
neden og  flytte  Ejermandens  Sager  ud  til  Yder- 
kanten, saa  der  blev  en  aaben  Plads  i  Midten, 
hvorefter  de  gjorde  alt  rede  til  at  modtage  el 
stort  Antal  Gæster.  Efter  Mørkets  Frembrud 
forsamledes  en  Mængde  Uter  i  Teltet,  og  Sla- 
ven fik  Ordre  af  sin  Herre  til  at  bringe  Vand 
ind.  Han  tog  da  to  Flasker,  omflettet  med 
Vidjer,  ned  til  en  Kilde  i  Nærheden,  fyldte  dem 
og  satte  dem  paa  Jorden  ved  Siden  af  Kilden, 
mens  han  gik  ud  for  at  sanke  nogle  Planter, 
som  han  kunde  stoppe  i  Mundingen  som  Prop- 
per. Som  han  gik  der,  hørte  han  en  Stemme 
sige  »Sst«,  og  da  han  vendte  Blikket  i  den  Ret- 
ning, hvorfra  Lyden  kom,  saa  han  en  Skikkelse 
sidde  i  Vandet.  Den  bar  en  Maske  som  Hove- 
det af  en  stor  Ugle  og  røg  af  en  Pibe.  Da  han 
vendte  sig  imod  den,  sagde  Skikkelsen:  »Du 
gaar  omkring  som  En  uden  Vid  og  Sans.  Hvor- 
for hjælper  du  ikke  dig  selv?  Naar  du  næste 
Gang  hører  min  Stemme,  vil  du  gøre  bedst  i 
at  følge  den!« 

Stemmen  tav  og  Uglemennesket  forsvandt, 
og  Navajo-Indianeren  satte  Propperne  i  Fla- 
skerne og  bar  dem  hjem.  Da  han  kom  tilbage, 
opdagede  han,  at  der  var  bundet  to  store  Hunde 
ved  Døren,  en  paa  hver  Side,  og  at  man  havde 
indsat  tre  nye  Døre  i  Hytten,  mens  han  havde 
været  borte,  saa  der  nu  var  fire  Døre  for  Ind- 
gangen. Da  han  traadte  ind,  fandt  han  Hytten 
fuld  af  Uter,  og  han  saa  fire  Tobakspunge  og 
fire  Piber  ligge  nærved  Ilden,  hver  mod  sit  Him- 
melhjørne.   Én    meget    gammel   Mand    og    en 

meget  gammel  Kone  sad  hver  ved  sin  Side  af 
Døren.  Et  Reb,  som  var  bundet  fast  til  den 
gamle  Kone  gik  langs  Hytten  paa  den  ene  Side 
og  mod  Veiii  bagom  Tilskuerne,  og  et  andet, 
der  var  bundet  til  Manden,  gik  rundt  langs  den 
modsatte  Side  af  Hytten.  Hans  Herre  bød  ham 
sætte  sig  i  den  vestlige  Ende  af  Hytten,  og  saa 
snart  han  havde  taget  Plads,  blev  det  ene  Reb 
bundet  til  hans  Haandlede,  det  andet  til  hans 
Ankler,  og  han  var  saaledes  gjort  sikkert  fast 
ved   de   to  Gamle. 

Han  frygtede  nu  mer  end  nogensinde  for 
sit  Liv,  thi  han  var  vis  paa,  at  hans  Vogtere 
havde  i  Sinde  at  pine  ham  til  Døde.  Piberne 
blev  tændt  og  Raadslagningen  tog  sin  Begyn- 
delse. Til  langt  ud  paa  Natten  havde  de  talt  i 
det  fremmede  Sprog,  som  han  ikke  kunde  for- 
staa,  da  han  syntes,  han  hørte  Yebitcai-Gudens 
Stemme  højt  over  Larmen  af  de  menneskelige 
Røster  udstøde  sit  »Huhuhuhu«  langt  borte. 
Han  lyttede  efter  af  al  Magt,  og  efterhaanden 
følte  han  sig  overbevist  om,  at  han  borte  Stem- 
men nærmere  og  nærmere  og  højere  og  højere. 
Det  varede  ikke  længe,  før  Skriget  gentoges 
tredje  Gang,  og  snart  efter  hørte  Fangen  det 
igen,  højt  og  tydeligt,  lige  vest  for  Hytten.  Der- 
paa  lød  der  ligesom  Fodtrin  ved  Døren,  og  et 
hvidt  Lyn  slog  igennem  Røghullet  og  kredsede 
omkring  i  Hytten  over  de  Raadslagendes  Hove- 
der. Men  Uterne  kunde  ikke  høre  den  Stemme, 
som  Navajo-Indianeren  hørte,  og  saa  ikke  det 
Syn,  der  viste  sig  for  ham.  Snart  efter  traadte 
Yebitcai  ind  i  Hytten,  og  staaende  paa  den-  hvide 
Lysstraale  sagde  han:    »Hvad     fejler    dig,    mit 

Barnebarn?  Du  tænker  jo  paa  ingenting.  Noget 
maa  du  gøre  for  dig  selv,  hvis  ikke  vil  du  i  Mor- 
gen blive  pisket  ihjel  —  det  har  Raadet  beslut- 
tet. Træk  fire  Pæle  op  fra  Bunden  af  Teltet, 
saa  det  bliver  aabent  der  og  du  kan  skubbe 
noget  igennem!«  Navajo-Indianeren  svarede: 
»Hvordan  skal  jeg  bære  mig  ad?  Se,  hvordan 
jeg  er  bunden!  Se,  hvor  jeg  er  viklet  ind!«  Men 
Guden  svarede  atter:  »Naar  du  gaar  herfra,  saa 
tag  med  dig  hine  Sække,  der  er  fulde  af  bro- 
derede Klæder,  og  Tobakken  derhenne  fra  Pun- 
gene ved  Baalet.« 

Næppe  var  Guden  atter  forsvunden,  før  Na- 
vajo-Indianeren hørte  en  Stemme  over  sit  Ho- 
ved, og  en  Fugl  fløj  ned  gennem  Røghullet, 
kredsede  fire  Gange  omkring  i  Hytten  over  Ho- 
vederne paa  Uterne  og  fløj  ud  igen  samme  Vej, 
ad  hvilken  den  var  kommen  ind.  Et  Øjeblik 
efter,  at  den  var  forsvunden,  begyndte  nogle  af 
Uterne  at  nikke  og  lukke  Øjnene,  og  snart  viste 
de  andre  Tegn  til  Søvnighed;  nogle  strakte  sig 
paa  Gulvet  besejr»ede  af  Søvnen,  andre  rejste 
sig  og  gik,  enkeltvis  og  i  smaa  Klynger,  for  at 
søge  hjem  til  deres  Hytter  og  hvile  der.  De  sid- 
ste, der  faldt  i  Søvn,  var  den  gamle  Mand  og 
Kone,  der  sad  ved  Døren,  men  tilsidst  sank  og- 
saa  deres  Hager  ned  mod  Brystet.  Nu  gav  Na- 
vajo-Indianeren, som  ikke  havde  nogen  Til- 
skuer at  frygte,  sig  til  at  løsne  sine  Strikker,  og 
indefra  løftede  han  nogle  af  de  Pæle,  der  fast- 
holdt Teltet,  og  skubbede  Sækkene  ud,  som  Ye- 
bitcai  havde  sagt.  Han  gik  nu  ud  ad  Hyttens 
Dør,  hvor  han  fandt  Vagthundene  i  dyb  Søvn, 
og  medtog  Rebene,  hvormed  han  havde  været 

bunden,  og  noget  af  Tobakken;  han  gik  nu  om 
bag  Hytten  til  det  Sted,  hvor  han  havde  skul)- 
bet  Sækkene  ud,  og  bandt  dem  sammen  med  Re- 
bene til  et  tvedelt  Bundt,  der  var  let  at  haand- 
tere.  Han  slængte  Bylten  over  Skuldren  og  stod 
rede  til  at  gaa. 

I  dette  Øjeblik  borte  han  sydfra  Skriget  af 
en  Ugle,  og  da  han  straks  erindrede  Ugleskik- 
kelsen, som  han  havde  mødt  om  Aftenen  ved 
Kilden,  og  hvad  den  havde  sagt,  fulgte  han  dens 
Kalden.  Han  var  ikke  gaaet  langt,  før  han 
naaede  til  en  stejl  Kløft,  hvor  to  Sidedale  stødte 
sammen,  og  det  forekom  ham  umuligt  at  naa 
Nidere.  Men  snart  bema'rkede  han  et  højt  Gran- 
tra%  der  voksede  op  fra  Bunden  af  Kløften  til 
Stedet,  hvor  han  stod,  og  nu  viste  Guden  sig 
igen  for  ham  og  sagde:  »Hvor  kommer  det  sig, 
at  du  endnu  er  her,  mit  Barnebarn?  Klatr  over 
i  det  Grantræ  og  gaa  paa  den  Maade  ned  i  Kløf- 
ten.' —  Navajo-Indianeren  strakte  Haanden  ud 
for  at  gribe  fat  i  Trætoppen,  men  det  veg  til- 
bage for  hans  Greb.  »Se,  Bedstefader!«  sagde 
han  da  til  Yebitcai,  »det  trækker  sig  tilbage  for 
mig;  jeg  kan  ikke  naa  det!<  —  Da  slyngede  Gu- 
den det  hvide  Lyn  om  Toppen  af  Træet,  ligesom 
en  Indianer  kaster  sin  Lasso  om  Halsen  paa  en 
Hest,  og  trak  det  ind  til  Randen  af  Klippen. 
»Stig  nu  ned!«  befalede  han  Indianeren,  »og 
naar  du  er  naaet  til  Bunden,  skal  du  tage  fire 
Skud  fra  forskellige  Steder  paa  Træet.  Du  kom- 
mer maaske  engang  til  at  tramge  til  dem!<  Der- 
paa  steg  Navajo-Indianeren  ned  og  medtog  de 
fire  Skud  af  Træet,  som  han  gemte  under  sine 
Klæder. 

Ved  Foden  af  Skrænten  mødte  han  igen 
Yebitcai,  og  i  det  samme  hørte  han  en  fjern, 
stærk  Larm  oppe  fra  Toppen  af  den  Klippe,  han 
var  steget  ned  fra.  Den  nærmede  sig  og  blev 
stærkere  og  stærkere,  og  snart  kunde  han  op- 
fatte Lyden  af  vrede  Stemmer.  Uterne  havde 
opdaget  Fangens  Flugt  og  forfulgte  ham  af  alle 
Kræfter.  »Dine  Fjender  er  efter  dig,«  sagde 
Guden;  »men  de  smaa  Huller  paa  den  anden 
Side  af  Kløften  er  Dørene  til  min  Bolig;  der  kan 
du  skjule  dig.  Bunden  af  Kløften  er  opfyldt  af 
store  Klippeblokke  og  væltede  Træstammer,  og 
det  vilde  koste  dig  baade  Tid  og  Møje  at  komme 
derover,  hvis  jeg  ikke  hjalp  dig.  Men  jeg  skal 
gøre  noget,  der  vil  lette  dig  Vejen!«  Og  som  han 
sagde  dette,  aandede  han  stærkt,  og  i  samme 
Øjeblik  spændte  en  stor,  hvid  Regnbue  sig  over 
Kløften.  Navajo-Indianeren  prøvede  at  bestige 
den;  men  den  var  saa  blød,  at  hans  Fødder  gik 
igennem.  Yebitcai  stod  ved  Siden  af  og  lo  ad 
hans  frugtesløse  Forsøg  paa  at  komme  op  paa 
Ref'nbuen,  og  da  han  havde  moret  sig  tilstræk- 
keligt over  ham,  aandede  han  igen  stærkt,  og 
i  samme  Øjeblik  blev  Regnbuen  saa  haard  som 
Is,  saa  de  begge  let  kunde  komme  over  den.  Da 
de  havde  naaet  den  anden  Side  af  Kløften,  pe- 
gede Guden  paa  et  ganske  lille  Hul  i  Klippen  og 
sagde:  »Dette  er  Døren  til  min  Hytte.  Træd 
ind ! « 

Imidlertid  lød  Uternes  Raab  højt  i  Ørene 
paa  den  forfærdede  Flygtning,  og  han  syntes,  at 
nu  maatte  hans  Forfølgere  have  naaet  til  Ran- 
den af  Klippen,  saa  de  snart  vilde  faa  Øje  paa 
ham;  men  hvor  meget  han  end  anstrængte  sig 

for  at  slippe  ind  i  Hulen,  vikle  del  ikke  lykkes 
—  Hullet  var  ikke  stort  nok  til,  at  han  kunde 
faa  Hovedet  igennem.  Yebitcai  skoggerlo  og 
klappede  i  Hænderne  af  Morskab,  da  han  saa 
Navajo-Indianerens  frygtelige  Angst  og  frygtes- 
løse  Anstrengelser.  Da  han  havde  let  længe  nok, 
pustede  han  ind  i  det  lille  Hul,  og  straks  aaJ)- 
nede  der  sig  en  vid  Indgang,  hvorigennem  de 
begge  med  Lethed  kunde  gaa.  De  gik  nu  igen- 
nem tre  Kamre  og  standsede  i  det  fjerde.  Her 
log  Guden  Sækken  af  Indianerens  Ryg,  aabnede 
dem  og  udtog  nogle  smukt  prydede  Klæder  — 
et  Par  Mokkasiner,  et  Par  Benklæder  med  lange 
Frynser  ned  langs  Siden  og  en  Skjorte.  Disse 
tog  han  paa  og  gik  ud,  mens  han  efterlod  Na- 
vajo-Indianeren  i  Hulen.  Saa  snart  hans  Red- 
ningsmand var  gaaet,  hørfe  Flygtningen  stærk 
Larm  udenfor  og  Lyden  af  forbitrede  Stemmer, 
som  blev  ved  at  larme  i  lang,  lang  Tid.  Tilsidst 
døde  de  dog  hen,  og  han  hørte  dem  ikke  mere. 
Uterne  havde  forfulgt  hans  Spor  til  Randen  af 
Klippen,  hvor  han  klatrede  over  i  Træet,  men 
der  tabte  de  Sporet  og  gennemsøgte  hele  Om- 
egnen for  al  finde  det  igen,  derfra  stammede 
Larmen.  Da  alf  igen  var  bleven  stille,  vendte 
Yebitcai  tilbage  og  sagde:  »Dine  Fjender  er  dra- 
get bort;  du  kan  nu  uden  Fare  gaa  videre! 
Med  Ryggen  dækkel  af  et  garvet  Elsdyrskind  og 
et  Par  nye  Mokkasiner  paa  sine  Fødder  gik 
Navajo-Indianeren  da  ud  af  Hulen. 

Det  var  mørkt,  da  han  vovede  sig  frem;  han 
vendte  sig  nu  imod  Hjemmet  og  vandrede  ha- 
stis afsted  hele  Natten.  Da  Dagen  gryede,  be- 
gyndte han  at  fatte  Haab;  men  eftersom  Solen 

steg  højere  paa  Himlen,  naaede  fjerne  Lyde,  der 
blev  stærkere  og  stærkere,  hans  Øre.  Han 
kunde  kende,  at  det  var  hans  Forfølgeres 
Stemmer  og  blev  igen  betagen  af  Angst.  Han 
ilede  fremad  og  naaede  til  Foden  af  en  enlig 
Klippetinde,  der  syntes  ganske  utilgængelig.  Da 
han  rettede  sit  Blik  imod  Toppen,  fik  han  Øje 
paa  et  sort  Bjergfaar,  som  stod  deroppe.  Da 
han  tænkte  sig,  at  dette  mærkelige  Syn  var  et 
Tegn  fra  Guderne  og  spaaede  ham  godt,  nær- 
mede han  sig  Klippen,  da  Faaret  gav  sig  til  at 
tale  til  ham  og  sagde:  »Mit  Barnebarn,  kom  om 
paa  den  anden  Side  af  KHppen;  der  vil  du  finde 
et  Sted,  hvor  du  kan  klatre  op!«  —  Han  gik  nu 
om  paa  den  anden  Side  og  fandt  en  Spalte  i 
Klippen;  men  den  var  altfor  smal  til,  at  han 
kunde  klatre  op  ad  den.  Men  Faaret  pustede 
ned  i  Spalten,  og  den  udvidede  sig  saa  meget,  at 
han  med  Lethed  kunde  følge  den  og  klatre  op 
til  Toppen.  Her  saa  han,  at  Faaret  stod  med 
hver  af  sine  fire  Klove  i  sit  Spor,  der  var  præ- 
get i  Klippen,  og  lige  under  Midten  af  Dyret 
var  der  et  lille  Hul  i  Grunden.  Faaret  bød  ham 
nu  stige  ned  i  dette,  men  da  det  var  for  lille, 
blæste  Faaret  ned  deri,  saa  baade  Manden  og 
Faaret  let  kunde  komme  igennem,  hvorpaa  de 
steg  ned  i  Klippens  Indre.  Her  fandtes  igen  fire 
Rum,  hvoraf  de  to  var  blaa  og  de  to  sorte,  og  i 
alle  Retninger  udstraalede  der  Regnbuer.  I  det 
fjerde  Rum,  som  var  sort,  efterlod  Faaret  Na- 
vaj o-Indianeren,  for  at  han  kunde  hvile  sig,  og 
gik  selv  ud  igen,  og  medens  han  laa  skjult  her, 
kunde  han  ligesom  den  foregaaende  Dag  længe 
høre   de   vrede    Hier    raabe   og   larme   omkring 

Klippen.  Da  Støjen  var  hørt  op,  vendte  Faaret 
tilbage  og  meddelte  ham,  at  hans  Fjender  havde 
fjernet  sig,  og  han  kunde  uden  Frygt  fortsætte 
sin  Rejse. 

Han  vandrede  ene  videre  hele  Natten,  og 
næste  Morgen  befandt  han  sig  ved  Bredden  af 
den  Strøm,  hvor  Uterne  havde  sovet  Natten  før 
de  naaede  deres  Telte.  Ogsaa  her  hørte  han  i 
det  Fjerne  Stemmerne  af  sine  Forfølgere  og 
fortnede  sin  Gang.  Pludselig  saa  han  en  lille 
gammel  Mand  sidde  paa  Jorden  beskæftiget 
med  at  rense  Kaktusfrugt.  Han  havde  en  skarp 
Næse,  smaa  klare  Øjne  og  en  lille  Knebelsbart. 
Navajo-Indianereji  saa  straks,  at  det  var  en 
Skovrotte.  Den  Gamle  spurgte  Vandreren,  hvor- 
fra han  kom.  »Aah,  jeg  slentrer  blot  lidt  om- 
kring her,«  var  Svaret.  Men  Rotten  var  ikke 
tilfreds  dermed  og  gentog  sit  Spørgsmaal  tre 
Gange  paa  en  saadan  Maade,  at  Indianeren 
kunde  forstaa,  at  hans  Ord  ikke  blev  troet.  Til- 
sidst  svarede  han  derfor,  som  sandt  var,  at  han 
var  en  Navajo-Indianer,  der  var  bleven  fanget 
af  Uterne,  og  at  han  flygtede  for  sine  Fjen- 
der, der  var  lige  i  Hælene  paa  ham.  Rotten  sva- 
rede: »Det  er  godt,  du  siger  mig  det,  for  jeg 
tænker,  jeg  kan  redde  dig.  Ovre  paa  den 
Skrænt  er  der  en  flad  Klippe,  og  rundt  omkring 
den  er  der  opdynget  en  hel  Mæ^igde  Sten  og 
Smaapinde.  Det  er  mit  Hjem,  og  jeg  skal  følge 
dig  derhen«.  Derpaa  førte  han  Indianeren  hen 
til  Klippen  og  viste  ham  et  lille  Hul  nedenunder 
(len,  hvorpaa  den  bød  ham  bøje  sig  ned  med 
Hovedet  tæt  til  Hullet.  Da  han  adlod,  pvistede 
Rotten  stærkt  ind  i  Hullet,  der  straks  udvidede 

sig,  saa  han  kunde  komme  ind.  Inde  i  Hulen 
fandt  han  en  gammel  Kone,  to  unge  Mænd  og  to 
unge  Kvinder.  Dette  var  Skovrottens  Familje, 
og  de  forlod  straks  Hulen,  saa  snart  den  Frem- 
mede var  kommen  i  Sikkerhed.  Snart  efter  hør- 
tes atter  Larmen  af  de  forfølgende  Uter  om- 
kring Klippen  og  udenfor  Indgangen  til  Hulen, 
og  Navajo-Indianeren  sad  længe  stille  og  lyttede 
efter  dem.  Efter  en  Tids  Forløb  sagde  Rotte- 
konen: »Du  ser  ud  til  at  være  træt  og  sulten. 
Vil  du  have  noget  at  spise?«  Da  han  svarede 
.Ja,  gik  hun  hen  i  et  Hjørne  af  Boligen,  hvor  der 
laa  en  hel  Mængde  Splinter  og  Ben  og  Skaller  af 
Frø  og  Frugter,  og  hun  tog  nogle  af  dem  og  bød 
ham;  men  i  det  samme  hviskede  Vindguden 
ham  i  Øret  og  advarede  ham  imod  at  tage  no- 
get af  Affaldet,  hvorfor  han  sagde  til  Konen: 
»Min  Moder,  dette  kan  jeg  ikke  spise!«  Hun  gik 
da  hen  i  et  andet  Hjørne  af  Hulen,  hvor  der  laa 
en  anden  Dynge  Affald;  men  Vindguden  adva- 
rede ham  igen  og  han  afslog  ogsaa  dette.  Hun 
gik  endnu  til  to  andre  Affaldsbunker,  men  han 
sagde  bestandig  Nej.  Men  mens  han  havde  sid- 
det der  i  Jordhytten,  havde  han  ikke  glemt  at 
se  sig  om,  og  han  havde  da  bemærket  en  lang 
Række  Krukker,  omflettede  med  Vidjer,  som 
var  sat  tilside.  Ved  den  ene  Ende  stod  en  sort 
Krukke,  ved  den  anden  Ende  en  hvid,  og  da 
hun  omsider  spurgte:  »Hvilken  Mad  er  det,  du 
vil  have,  min  Søn?«  —  hviskede  Vindguden  til 
ham:  »Bed  hende  om  det,  der  findes  i  de  yderste 
Krukker!«  Og  han  svarede:  »Jeg  vil  spise  af 
det,  der  er  i  den  sorte  og  den  hvide  Krukke.« 
Hun  tog  nu  Laagene  af  Krukkerne,  og  fra  den 

sorte  tog  hun  Pinon-Nødder  og  Yucca-Frugt  og 
af  den  hvide  Kirsebær  og  Kaktus-Frugt,  som 
han  altsammen  modtog  i  en  Fold  af  sit  Elsdyr- 
skind. Han  skulde  netop  til  at  spise  af  den  her- 
lige Frugt,  da  han  igen  hørte  Vindgudens  sagte 
Stemme:  »Spis  ikke  Rottens  Føde  i  Rotternes 
Hjem,  hvis  du  ike  selv  vil  blive  til  en  Rotte; 
vent  til  du  gaar  ud  i  Aften!«  Og  hvor  meget  han 
end  længtes  efter  noget  at  spise,  smagte  han  dog 
ikke  derpaa,  men  beholdt  det  i  Folden  paa  sit 
Elsdyrskind.  Langt  op  ad  Dagen  forbavsedes 
de  ved  pludselig  at  høre  en  stærk,  raslende  Lyd 
ved  Mundingen  af  Hulen,  og  de  saa  Enden 
af  en  tyk  Stok,  der  nu  og  da  blev  stødt  haardt 
ind  igennem  Aabningen  og  ragede  rundt  i  alle 
Retninger;  men  den  var  ikke  lang  nok  til  at  naa 
hen,  hvor  de  sad.  »Hvad  er  det?«  spurgte  Ko- 
nen. »Aah,«  svarede  Navajo-Indianeren;  »del 
er  Uterne,  der  har  opsporet  mig  her  til  Hullet 
og  nu  haaber  at  kunne  dræbe  mig  ved  at  støde 
den  Stok  herind!«  Imidlertid  havde  den  gamle 
Rotte  siddet  sikkert  skjult  udenfor  og  passet 
paa,  hvad  Uterne  foretog  sig,  og  da  den  kom 
hjem  om  Aftenen,  spurgte  den  Familjen,  om 
Stokken  havde  ramt  nogen  af  dem.  »Vi  saa  kun 
Enden  af  den!«  svarede  de.  Derpaa  vendte  den 
sig  imod  Navajo-Indianeren  og  sagde:  »Dine 
Forfølgere  er  forsvundne;  du  kan  nu  gaa  videre 
uden  Frygt!« 

Hele  Natten  igennem  vandrede  han  møj- 
somt videre,  og  ved  Daggry  befandt  han  sig  ved 
de  høje  Vulkaner  ved  »det  smalle  Vand«,  hvor 
Uterne  tidligere  havde  gjort  Holdt  med  ham. 
Der  er  et  Sted,  hvor  Klippevæggen  er  ganske 

jævn,  og  da  han  gik  der  forbi,  hørte  han  en 
Stemme  sige:  »Sst!«  Han  saa  sig  om  til  alle 
Sider,  men  opdagede  intet,  der  kunde  have 
frembragt  denne  Lyd.  Som  han  var  ved  at  gaa 
videre,  hørte  han  den  samme  Stemme,  men 
kunde  heller  ikke  denne  Gang  faa  Øje  paa  no- 
gen. Da  det  gentog  sig  fjerde  Gang,  opdagede 
han  imidlertid  paa  den  jævne  Klippeflade  en 
Dør,  der  stod  aaben,  og  et  lille  Dyr,  der  kaldes 
Kleyatcini,  som  sad  og  saa  ud  paa  ham.  Mens 
han  nu  stod  og  betragtede  dens  skarpe  Næse  og 
klare  Øjne,  lød  atter  hans  Forfølgeres  Stemmer 
i  det  Fjerne,  og  det  lille  Dyr  bød  ham  træde  in- 
denfor og  skjule  sig.  Saa  snart  Navajo-Indiane- 
ren  var  kommen  ind,  gik  det  lille  Dyr  ud  og  luk- 
kede Døren  til  efter  ham.  Flygtningen  havde 
ikke  været  længe  i  sit  ny  Skjulested,  før  han 
igen  kunde  høre  Larmen  af  de  skuffede  Forføl- 
gere, men  denne  Gang  ophørte  den  hurtigere 
end  tidligere,  og  Solen  var  endnu  ikke  gaaet 
ned,  da  det  lille  Dyr  vendte  tilbage  og  meldte,  at 
Uterne  havde  forladt  Egnen.  Da  Navajo-In- 
dianeren  nu  traadte  ud  af  Klippen,  viste  Kleyat- 
cini ham,  hvor  de  Bjerge  laa,  hvor  hans  Hjem 
var,  og  den  raadede  ham  til  at  drage  lige  dertil. 
Han  fortsatte  nu  sin  Vandring  i  den  an- 
givne Retning,  og  ved  næste  Daggry,  da  han 
vandrede  afsted  mellem  to  lave  Lerhøje,  hørte 
han  endnu  en  Gang  sine  Fjenders  Stemmer  og 
Hestetramp.  Men  hans  gode  Ven  Yebitcai  viste 
sig  igen  for  ham  og  sagde:  »Mit  Barnebarn,  er 
du  her  endnu?  Er  du  ikke  kommen  længer 
end  hertil?«  —  »Jeg  er  kun  kommen  hertil,« 
raable  Indianeren,  »og.  Bedstefader,  jeg  kunde 

ikke  naa  videre.  Se  paa  mine  Lemmer!  Se, 
hvor  ømme  og  ophovnede  de  er!  Jeg  er  saa  ud- 
mattet, at  jeg  føler,  jeg  ikke  meget  længer  kan 
undfly  mine  Fjender.«  Guden  svarede:  »Gaa 
hen  til  den  Høj,  der  er  længst  borte  fra  os  og 
stig  op  paa  den;  men  før  du  tager  det  allersidste 
Skridt,  der  bringer  dig  op  paa  Toppen,  skal  du 
lukke  Øjnene!«  Navajo-Indianeren  skyndte  sig 
hen  til  Højen,  og  saa  træt  han  var,  havde  han 
snart  besteget  den.  Og  just  som  han  løftede  Fo- 
den for  at  gøre  det  sidste  Skridt,  lukkede  han 
sine  Øjne,  som  Guden  havde  budt  ham.  Da  han 
atter  følte  Grunden  under  sin  Fod,  slog  han 
Øjnene  op,  og  se!  i  Steden  for  at  staa  paa  en 
lille  Høj  befandt  han  sig  paa  Toppen  af  en  høj 
Bjergaas  omgiven  af  dybe  Dale,  kantede  med 
sønderrevne  Klipper  og  dækkede  af  store  Gran- 
og  Fyrreskove,  og  langt  borte  paa  Sletten  ved 
Foden  af  Bjerget  —  saa  fjernt,  at  han  knap 
kunde  se  dem  —  øjnede  han  sine  skuffede  For- 
følgere; men  ved  Siden  af  ham  stod  Yebitcai,  og 
han  udpegede  for  ham  mange  Steder  i  del 
Fjerne,  som  han  kendte,  ogsaa  San  Juan  Dalen, 
hvor  han  og  hans  Folk  først  havde  boet.  Og 
hele  denne  Dag  hvilede  han  i  Fred  og  Sikkerhed 
paa  Bjergaasen. 

Ved  Aftentid  begav  han  sig  igen  paa  Vej, 
og  ved  Daggry  gik  han  over  San  Juan-Floden. 
Da  han  ikke  længe  efter  vandrede  over  en  aaben 
Slette,  hørte  han  endnu  en  Gang  Uterne  paa  sit 
Spor,  og  han  følte  sig  nu  atter  fortvivlet  og  uden 
Haab,  thi  hans  Lemmer  var  saa  stive  og  op- 
svulmede, at  hver  Bevægelse  foraarsagede  ham 
Smerte  og  han   knap   kunde  slæbe  sig^  afsted. 

Men  i  det  samme  fik  han  en  Følelse  af,  at  han 
ikke  var  alene,  og  da  han  saa  sig  om,  fik  han 
Øje  paa  Vindguden,  Niltci,  som  vandrede  ved 
hans  Side.  Og  Vindguden  frembragte  en  væl- 
dig, mørk  Hvirvelstorm,  som  et  Øjeblik  brølede 
ved  Siden  af  dem  og  derpaa  gravede  et  dybt  Hul 
i  Jorden  ligeved,  hvori  der  var  en  Hule  med  fire 
Kamre.  Derpaa  samlede  der  sig  mørke  Skyer 
paa  Himlen,  og  Regnen  begyndte  at  falde.  »Har 
du  noget  hos  dig,  der  kan  hjælpe  dig?«  spurgte 
Guden.  »Jeg  har  intet,«  svarede  Indianeren, 
»uden  de  fire  Granskud,  som  Yebitcai  bød  mig 
plukke  af  Træet,  ad  hvilket  jeg  steg  ned  i  Da- 
len, den  Nat  jeg  forlod  Uternes  Lejr.«  —  »Det 
er  tilstrækkeligt!«  svarede  Vindguden.  »Lav  i 
en  Fart  fire  Lerkugler  og  stik  et  Granskud  gen- 
nem hver  af  dem,  og  læg  dem  paa  Jorden,  saa 
at  Toppen  af  Skuddene  vender  imod  dine  Fjen- 
der.« Navajo-Indianeren  gjorde,  som  det  iDlev 
ham  sagt.  Derpaa  blæste  Vindguden  Granskud- 
dene og  Lerkuglerne  ud  imod  Forfølgerne  og 
bød  Indianeren  stige  ned  i  det  Tilflugtsted, 
Hvirvelvinden  havde  dannet.  Han  steg  da  der- 
ned og  forblev  i  Sikkerhed,  mens  han  oven  over 
sig  kunde  høre  mægtige  Tordenskrald,  Uvejrs- 
stormens  vældige  Brusen  og  den  tunge  Raslen 
af  uhyre  Haglkorn,  der  var  hidført  ved  Hjælp 
af  Lerkuglerne.  Efterhaanden  døde  Stormen 
hen,  og  ved  Middagstid  traadte  Vindguden  ind 
i  Hulen  og  sagde:  »Kom  nu  frem,  dine  Fjender 
er  adspredte!  Mange  af  dem  er  bleven  dræbt 
af  Haglene,  og  Resten  er  draget  hjem.«  Der- 
paa steg  Indianeren  atter  frem  af  Jorden  og  be- 
gav sig  paa  Vej  i  Retning  af  sit  fordums  Hjem. 

Det  var  næsten  Aften,  da  han  naaede  Top- 
pen af  Bjerget.  Sneen  begyndte  al  falde  tæt,  og 
en  skarp  Vind  gav  sig  til  at  blæse.  Han  vandrede 
videre  til  den  vestlige  Aas  af  Bjerget,  hvor  der 
fandtes  en  stor  Kløft.  Her  rasede  Stormen  saa 
heftig,  at  han  knap  kunde  staa  oprejst,  og  til- 
med var  Kløften  saa  stejl,  at  han  ikke  kunde  se, 
hvordan  han  nogensinde  skulde  naa  ned.  Men 
snart  opdagede  han,  ligesom  en  Gang  tidligere, 
et  Grantræ,  der  voksede  op  langs  Siden  af  Kløf- 
ten, og  samtidig  viste  Yebitcai  sig  igen  og  raa- 
dede  ham  til  at  gaa  ned  ved  Hjælp  af  Travet. 
Det  gjorde  han,  og  da  han  havde  naaet  Bun- 
den, stod  Guden  dernede  og  ventede  paa  ham. 
Og  Indianeren  tiltalte  ham  nu  saaledes:  »O, 
Bedstefader!  jeg  er  træt  og  anstra^ngt  og  søvnig. 
Gid  jeg  kunde  lægge  mig  til  at  sove  under  dette 
Træ!«  Men  Guden  svarede:  »Mit  Barnebarn,  ga;i 
hen  og  hvil  dig  ved  hint  Baal!«  og  han  pegede 
ud  paa  et  fjernt  Ildskær  paa  en  Bjergside,  der 
laa  hinsides  en  meget  dyb  Dal.  »Nej,  Bedste- 
fader,« raabte  Navajo-Indianeren;  »jeg  er  træt 
og  mine  Lemmer  er  ømme  og  kraftesløse;  jeg 
kan  ikke  gaa  saa  langt!«  —  »-leg  skal  hjælpe 
dig!«  svarede  Guden,  og  som  han  talte,  ud- 
sendte han  et  Lynglimt  som  en  Bro  over  Dalen, 
og  derover  førte  han  ham  til  det  langt  borte 
liggende  Bjerg.  De  naaede  nu  til  et  Sted  nærved 
Ildskæret;  men  i  samme  Øjeblik,  som  de  atter 
stod  paa  den  faste  Jord,  forsvandt  baade  Guden 
og  Ildskæret.  Indianeren  stod  forvirret  og  vid- 
ste ikke,  hvad  han  skulde  gøre.  Han  gik  et  lille 
Stykke  omkring  Bjerget,  men  bestemte  sig  om 
og  vendte  tilbage  til  (let  Sted,  hvorfra  han  gik 

ud.  Her  fandt  han  Guden  ventende  paa  ham. 
Denne  sagde  ikke  et  Ord,  men  pegede  blot  ned 
i  Dalen  og  gik  i  Forvejen.  Paa  Bunden  af  Da- 
len kom  de  til  et  stort  Hul  i  Jorden;  Guden  pe- 
gede derhen  og  gik  igen  i  Forvejen.  Efterhaan- 
den  s(mi  de  kom  længer  ind  i  Hulen,  blev  Luf- 
ten varmere,  og  lidt  efter  fik  de  Øje  paa  et  Baal, 
som  dog  ikke  næredes  af  Brænde.  Paa  Jorden 
laa  der  fire  Smaasten  nær  ved  hinanden,  en  sort 
imod  Øst,  en  blaa  imod  Syd,  en  gul  imod  Vest 
og  en  hvid  imod  Nord,  og  herfra  udgik  Ilden. 
Rundt  om  Baalet  lejrede  der  sig  fire  Bjørne  af 
samme  Farve  og  svarende  til  Smaastenene.  Da 
de  Fremmede  traadte  hen  til  Ilden,  bad  Bjør- 
nene dem  om  noget  Tobak,  og  da  de  svarede, 
at  de  ingen  havde,  blev  Bjørnene  vrede  og  gen- 
tog deres  Forlangende  tre  Gange.  Da  Navajo- 
Indianeren  flygtede  fra  Uternes  Lejr,  havde  han 
medtaget  noget  Tobak  fra  en  af  de  fire  Tobaks- 
punge, der  benyttedes  af  Raadet,  saa  vel  som  en 
Pibe,  som  han  havde  bundet  fast  til  sin  Skind - 
kappe;  da  derfor  Forlangendet  blev  fremført 
fjerde  Gang,  stoppede  han  Piben  og  tændte  den 
ved  Ilden.  Han  rakte  nu  Piben  til  den  sorte 
Bjørn,  som  blot  tog  et  Drag  af  den  og  derefter 
rakte  den  til  den  blaa  Bjørn,  hvorpaa  den  i 
samme  Nu  segnede  bevidstløs  om.  Den  blaa 
Bjørn  tog  to  Drag  og  lod  Piben  gaa  videre,  idet 
ogsaa  den  faldt  til  Jorden  uden  Bevidsthed. 
Den  gule  Bjørn  bukkede  under  efter  det  tredje 
Drag,  og  den  hvide  Bjørn,  imod  Nord,  efter  det 
fjerde.  Nu  slog  Navajo-Indianeren  Asken  og 
Tobakken  ud  af  sin  Pibe  og  gned  sig  med  den 
paa  sine  Fødder,  Ben,  Underliv,  Bryst,  Skuldre 

og  Pande  og  derpaa  Smulen  af  hver  af  Bjør- 
nene, hvorpaa  de  alle  kom  til  Kræfter  igen,  og 
han  gemte  igen  Piben  i  sin  Kappe.  Da  Bjørnene 
var  kommen  sig,  anviste  de  Indianeren  Plads 
øst  for  Baalet,  hvor  han  kunde  ligge  hele  Nat- 
ten, hvorpaa  de  fremtog  deres  Forraad  af 
Majsmel,  Rønnel)a'r  og  andre  Bær  og  bød  ham 
deraf;  men  Guden  advarede  ham  igen  mod  at 
spise  og  forsvandt  paany.  Hvor  sulten  han  end 
var,  lagde  Indianeren  sig  altsaa  til  Hvile  uden 
Aftensmad,  og  da  han  vaagnede  om  Morgenen, 
og  Bjørnene  igen  tilbød  ham  noget  at  spise,  af- 
slog ham  det  igen  og  sagde,  at  han  var  ikke 
sulten.  De  viste  ham  derpaa,  hvordan  man  la- 
vede Smaapinde,  der  ofres  til  Bjørneguderne,  og 
fra  et  Hjørne  af  Hulen  fremdrog  de  et  stort 
Taagelagen,  hvorpaa  der  var  malet  Billeder  af 
de  Guddomme,  der  vaager  over  de  dyrkede 
Planter.  Da  han  tog  Afsked,  sagde  Bjørne'ne: 
'Der  er  ogsaa  andre  i  denne  Egn,  som  har 
Hemmeligheder  at  meddele  dig.  Hist  ovre  fin- 
des »de  røde  Stenes  Kreds«,  hvor  der  bor 
mange.«  Og  derpaa  drog  han  videre  til  dette 
Sted. 

Som  han  vandrede  gennem  Dalen,  hørte 
han  en  Lyd  som  en  stærk  Brusen  bagved  sig, 
og  da  han  saa  sig  om,  fik  han  Øje  paa  en  Hvir- 
velstorm. Den  kom  nærmere  og  syntes  at  rykke 
frem  for  at  tilintetgøre  ham.  Han  var  ra'd- 
selslagen  og  raabte  til  Stormen:  »Det  er  mig, 
Den  Bjergfostrede!  Hvem  er  du?«  Stormen 
genkendte  ham  og  lagde  sig,  og  i  Stedet  viste 
der  sig  fire  Ma'nd  i  Skikkelse  af  Væseler,  og 
de  fire  Væselmennesker  viste  ham,  hvordan  han 

skulde  lave  Offerpinde  til  Væselguddommene. 
Fra  dette  Øjeblik  bar  Navajo-Indianeren  Nav- 
net «Den  Bjergf ostrede«,  under  hvilket  Navn 
han  kendtes  baade  blandt  Guderne  og  sit  eget 
Folk. 

Han  drog  nu  videre  til  »de  røde  Stenes 
Kreds«;  men  han  var  ikke  kommen  langt,  før 
han  igen  mødte  Vindguden,  der  sagde  til  ham: 
»De,  du  vil  træffe  i  »de  røde  Stenes  Kreds«,  er 
onde  Aander;  derfor  vil  jeg  staa  dig  bi  og  gaa 
foran  dig!«  Da  de  var  komne  til  Stedet,  fandt 
de  et  Hul  i  Klipperne,  bevogtet  af  to  store  Klap- 
perslanger, en  paa  hver  Side,  mens  Døren  dan- 
nedes af  to  Pinon-Træer.  Da  de  to  Vandrings- 
mænd nærmede  sig,  viste  Slangerne  Tegn  paa 
stor  Forbitrelse,  og  da  de  traadte  hen  til  Døren, 
raslede  de  voldsomt  med  Halerne,  spillede  med 
Tungen  og  huggede  efter  dem,  som  om  de  vilde 
bide,  hvad  de  dog  ikke  gjorde.  Vindguden 
bøjede  Træerne  tilside,  han  selv  og  hans  Led- 
sager traadte  ind,  og  saa  snart  de  var  komne 
indenfor,  lukkede  Træerne  sig  sammen  igen  for 
Indgangen.  Derinde  traf  de  paa  en  gammel, 
skaldet  Mand,  der  kun  havde  en  Tot  Haar  over 
hvert  Øre.  Det  var  den  store  Slange.  Han 
spurgte  Vindguden,  hvem  hans  menneskelige 
Ledsager  var,  og  denne  svarede,  at  han  var  en 
Navajo-Indianer,  der  var  bleven  fanget  of 
Uterne,  men  var  sluppet  fra  dem  og  havde  gen- 
nemgaaet  mange  Strabadser.  Da  den  store 
Slange  hørte  dette,  lærte  han  Indianeren,  hvor- 
dan han  skulde  lave  Offerpinde  til  den  store 
Slange,  og  hvorledes  han  skulde  anbringe  dem. 

Herfra  drog  de  til    det    næste  Sted,    som 

kaldtes  »Vinden  kredser  omkring'  en  Klippe<. 
Da  de  kom  i  Nærheden,  horte  de  høje  Torden- 
skrald, og  Lynet  slog  ned  paa  fire  forskellige 
Steder  lige  ved  dem.  De  nærmede  sig  nu  Lyn- 
gudernes Hjem,  hvad  der  var  Grunden  til,  at 
de  syntes  truede  af  Tordenkiler.  Da  tiltalte 
Navajo-Indianeren  Lynet,  ligesom  han  forhen 
havde  talt  til  Hvirvelvinden,  og  sagde:  »Det  er 
mig.  Den  Bjergfostrede;  hvem  er  du?'<  hvorpaa 
Tordenen  og  Lynet  ophørte;  og  de  Rejsende 
vandrede  videre,  indtil  de  kom  ind  i  et  Hus 
af  sorte  Skyer,  inde  i  et  Bjerg,  som  var  Lyn- 
ildens Hjem.  Han  var  skaldet  ligesom  den 
store  Slange  og  havde  ogsaa  kun  en  lille 
'Vo[  Haar  over  livert  Øre.  Paa  hver  af  de 
fire  Sider  af  Værelset,  hvori  Lynilden  sad, 
fandtes  en  Lyn-Fugl;  den  imod  Øst  var 
sort,  den  imod  Syd  blaa,  mod  Vest  gul  og  mod 
Nord  hvid.  Fra  Tid  til  anden  udsendte  Fug- 
lene Lyn  fra  deres  Kloer  til  Midten  af  Værelset, 
hvor  Guden  sad,  og  Lynet  havde  samme  Farve 
som  Fuglen,  der  ydsendte  det.  Da  de  Rejsende 
traadte  ind,  sagde  Lynguden  til  Vindguden. 
»Hvem  er  det,  du  har  bragt  med  dig?<  Denne 
svarede:  »Det  er  en  Navajo-Indianer,  der  har 
Na'ref  fangen  af  Uterne  og  er  undsluppen.  Han 
har  lidt  meget.  Se,  hvor  hans  Knæ  og  Ankler 
er  opsvulmede!  <  Derpaa  viste  Lynguden  ham 
to  OfTerpinde  for  Lynet,  og  da  han  havde  lært 
ham,  hvordan  han  skulde  lave  og  anbringe 
dem,  bød  han  dem  Farvel. 

Det  næste  Sted,  de  naaede  til  paa  deres 
Rejse,  var  »de  smalle  Sandhøje«.  De  iraadle 
ind  i  Højen  og  kom  til  Guldsmed-Gudens  Hus, 

der  var  fuldt  af  Guldsmede  og  Regnbuer.  De 
fandt  Guldsmed-Guden  og  hans  Hustru  hjem- 
me, ligesom  Guden  fra  »Fjerenes  Hus«,  der 
havde  sorte  Gamacher.  Her  forsvandt  Vind- 
guden og  Kvinden  rettede  sine  Spørgsmaal  til 
Indianeren,  som  i  al  Korthed  fortalte  sin  Hi- 
storie. Hun  rejste  sig  og  gik  ud,  og  vendte  kort 
efter  tilbage  med  et  stort  Fad,  dannet  af 
smukke,,  hvide  Muslingeskaller;  det  var  fyldt 
med  Vand  og  Sæberod.  Hun  stillede  det  foran 
Navajo-Indianeren  og  sagde:  »Du  staar  i  Begreb 
med  at  besøge  et  smukt  Folk;  det  sømmer  sig 
derfor,  at  du  bader  dit  Legeme  og  vasker  dit 
Haar  godt!«  Da  han  var  færdig  med  Badet, 
lagde  Guden  fra  »Fjerenes  Hus«  fint  Majsmel 
paa  hans  Fødder,  Knæ,  Underliv  og  andre  Ste- 
der paa  Kroppen,  der  almindelig  berøres  ved 
Helbredelsesceremonier,  og  under  hans  Vejled- 
ning indgned  Indianeren  hele  sit  Legeme  med 
Mel  for  at  blive  tør,  ligesom  han  malede  sit  An- 
sigt med  hvidt  Ler.  Derpaa  bragte  Guden  smaa 
Bundter  ind  af  forskellige  Urter,  brændte  dem 
til  Kul  og  lærte  Indianeren  at  sværte  sine  Arme 
og  Ben  med  denne  Farve.  Da  dette  var  gjort, 
anbragte  han  hvide  Pletter  ovenpaa  det  sorte, 
kort  sagt,  malede  ham  som  de  Sendebud,  der 
udsendes  for  at  indbyde  Gæster  til  Dans  ved 
Festerne.  Da  Malingen  var  fuldendt,  tog  Guld- 
smed-Kvinden fat  i  hans  Haar,  trak  det  nedad 
og  strakte  det,  til  det  gød  sin  Rigdom  helt  ned  til 
hans  Ankler,  hvorpaa  hun  bearbejdede  hans 
Ansigt  og  Krop,  indtil  hun  havde  omdannet 
ham  til  en  Yhgling  af  den  skønneste  Skikkelse 
og  de  mest  tiltalende  Træk.    De  udstyrede  ham 

med  hvide  Mokkasiner  og  en  Bæverskindskrave, 
hvortil  der  var  fastgjort  en  lille  Fløjte;  de 
fæstede  smaa  Fjerstokke,  der  skulde  forestille 
V^inger,  til  hans  Arme,  og  udsmykkede  ham  paa 
enhver  Maade.  Derpaa  gav  Kvinden  ham  hvidt 
Majsmel  blandet  med  Vand  at  spise,  og  han 
sov  Natten  igennem  hos  Guldsmedene.  Næste 
Morgen  lagde  Kvinden  to  hvide  Lynstriber  paa 
Gulvet  og  bad  ham  træde  hen  derpaa  med  en 
Fod  paa  hver  Stribe,  hvorpaa  hun  sagde:  »Nu 
tilhører  det  hvide  Lyn  dig;  brug  det  hvordan 
og  naar  du  vil!«  Endelig  sagde  hun,  at  han 
skulde  begive  sig  op  paa  Toppen  af  den  Høj, 
hvori  deres  Bolig  befandt  sig,  og  da  han  kom 
derop,  fandt  han  et  andet  Hus  ovenpaa,  hvor 
han  igen  mødte  Guden  og  hans  Hustru.  Han 
bemærkede  nu  en  hvid  Lynstribe,  der  spa;ndte 
over  en  bred  Dal  og  strakte  sig  fra  den  Høj, 
hvorpaa  de  stod,  til  et  langborte  liggende  skov- 
klædt Bjerg.  »Der,«  sagde  Guldsmedkvinden, 
«er  det  Spor,   du  skal  følge!« 

Han  fulgte  nu  Lynsporet  og  kom  snart  til 
»den  hellige  Kvindes«  Hus.  Indvendig  bestod 
dette  af  sorte  Klippesten;  men  Lynet  strakte  sig 
helt  ind  i  Boligen,  saa  han  behøvede  blot  at 
følge  det  for  at  fmde  Vej.  Døren  bestod  af 
Træer  og  inde  i  Huset  hang  Solen  paa  den  øst- 
lige Væg  og  Maanen  paa  den  vestlige.  Her  fik 
han  »den  hellige  Kvindes«  OfTerstok  at  se  og  fik 
at  vide,  hvordan  den  skulde  laves  og  hvorledes 
den  skulde  benyttes.  Just  som  han  var  ved  at 
forlade  denne,  viste  to  af  Vindenes  Guder  sig 
sammen  med  Guldsmed-Guden,  og  alle  fire  drog 
afsled  til  Tcuckai. 

Her  gik  de  ind  i  et  Hus,  som  l&a  inde  i  et 
Bjerg.  Det  havde  to  Etager,  med  fire  Værelser 
i  den  nederste  Etage  og  fire  ovenpaa.  Der  var 
fire  Indgange,  som  dækkedes  af  Træer  i  Ste- 
den  for  Døre:  mod  Øst  et  sort  Grantræ,  mod 
Syd  et  blaat,  mod  Vest  et  gult  og  mod  Nord  et 
hvidt,  straalende  Grantræ.  Her  boede  fire  Kvin- 
der ved  Navn  »Pigerne,  der  bliver  til  Bjørne«. 
Deres  Ansigter  var  hvide,  deres  Arme  og  Ben 
var  bedækkede  med  Haarbørster,  deres  Hæn- 
der var  som  menneskelige  Væseners,  men  deres 
Tænder  var  lange  og  spidse.  Det  fortælles,  at 
den  første  af  denne  Art  Kvinder  havde  tolv 
Brødre,  og  hun  forstod  Kunsten  at  forvandle 
sig  fra  en  Prærieulv  til  en  Bjørn.  Hun  var  en 
stor  Kriger  og  usaarlig.  Naar  hun  drog  i  Krig, 
tog  hun  Hjertet  ud  og  skjulte  det,  for  at  ingen 
skulde  kunne  dræbe  hende,  og  naar  Slaget  var 
forbi,  satte  hun  det  igen  ind  paa  dets  Plads. 
Pigerne  viste  liam,  hvordan  han  skulde  lave  fire 
OfTerpinde  og  fortalte  ham,  hvorledes  han 
skulde  grave  dem  ned  for  at  ofre  dem  paa  rette 
Maade. 

Herfra  begav  de  sig  til  et  nyt  Sted,  hvor  de 
fandt  de  fire  »hellige  unge  Mænds«  Hus.  I 
dette  var  der  fire  Værelser  med  ujævne  Vægge, 
der  saa  ud  som  Væggen  i  en  Grotte;  men  Huset 
var  bygget  af  Vand.  Paa  Væggene  hang  der  en 
Mængde  Fjerpile,  og  de  unge  Mænd  stod  hver 
i  sit  Verdenshjørne  og  holdt  en  saadan  Pil  i  sin 
udstrakte  højre  Haand.  Han  fik  her  Paalæg  om 
nøje  at  mærke  sig,  hvordan  de  unge  Krigere 
stod  opstillede,  for  at  han  kunde  efterligne  dem 

i  de  Broderskabsceremonier,  som  han  skulde 
indstifte  mellem   Menneskene. 

Det  næste  Sted,  de  besøgte,  var  »Klippen, 
der  bøjer  sig  tilbages  hvor  de  gik  ind  i  et  Hus, 
der  var  dækket  indvendig  med  mangefarvede 
Striber,  og  hvor  de  traf  otte  til  af  »de  hellige 
unge  Mænd«.  Her  stod  to  mod  hver  Himmel- 
kant, og  hver  af  dem  holdt  et  lille  Træ  over 
sin  Mund,  som  om  han  vilde  sluge  det.  En  af 
dem  sagde:  »Saaledes  skal  du  gøre!  Vi  er  otte. 
men  naar  du  efterligner  os  i  den  Dans,  du  skal 
lære  dit  Folk,  behøver  du  ikke  otte  unge  Mænd 
—  seks  vil  være  nok.« 

Herfra  gik  de  til  »de  store  Ege«  for  at  be- 
søge Egernets  Hjem.  Det  var  opført  af  sort 
Dynd,  og  Døren  var  af  røde  Solstraaler.  Paa 
den  østlige  Væg  hang  der  en  sort  Træstamme, 
paa  den  sydlige  en  blaa,  paa  den  vestlige  en 
gul  og  paa  den  nordre  en  hvid  Stamme,  hvori 
Egernene  opholdt  sig.  Skønt  Egern  var  de  unge 
Mænd  og  Kvinder  og  lignede  hinanden  meget 
og  alle  havde  de  røde  og  sorte  Striber  langs 
Ryggen.  Ogsaa  de  viste  ham,  hvordan  han 
skulde  lave  og  nedgrave  Fjerstokke,  der  var 
indviede  til  dem  selv. 

»Det  sidste  Bjerg«  er  en  kcgledannel, 
spidst  opløbende  Klippe,  af  Form  som  en  Na- 
va jo-Hytte;  den  er  sort  med  hvide  Striber  ned 
ad  Siderne.  Dette  var  det  næste  Sted,  de  be- 
søgte. Inden  i  Bjerget  fandtes  et  Hus,  hvis  Dør 
var  af  Mørke,  og  som  bevogtedes  af  en  Flagger- 
mus  og  et  andet  natligt  Dyr.  Her  opholdt  der 
sig  en  hel  Mæ'ngde  unge  Mænd  og  Kvinder,  som 
i   Virkeligheden    var   Stinkdyr,    og   ogsaa    disse 

meddel  le  Navajo-Indianeren  deres  Hemme- 
lighed. 

De  droi,'  dernæst  til  »det  stejle  Bjerg«,  og 
fandt  her  det  Sted,  hvor  de  to  Egern  levede. 
Da  de  fire  Vandringsmænd  traadte  ind,  sagde 
de  to  Egern  til  dem:  »Hvad  vil  I  her?  I  kommer 
altid,  hvor  I  ikke  ønskes!«  Guderne  svarede: 
»Vær  ikke  vrede!  Dette  er  den  Navajo-In- 
dianer,  der  hlev  tagen  til  Fange  af  Uterne;  men 
han  undslap  og  har  gennemgaaet  meget.  Lynet 
har  befalet  os  at  føre  ham  til  alle  de  Helliges 
Hjem;  derfor  fører  vi  ham  hertil.«  —  »Det  er 
godt«,  sagde  de  to  Egern;  »men  han  er  sulten 
og  maa  tiave  noget  at  spise.  De  bragte  ham  nu 
Nødder  af  Pinontræet,  Fyrre-  og  Grannødder 
samt  Rønnebær;  men  Guderne  bød  ham  ikke  at 
nyde  af  Nødderne,  for  at  han  ikke  selv  skulde 
forvandles  til  et  Egern;  han  skulde  kun  spise 
af  Rønnebærrene.  Og  da  han  havde  endt  sit 
Maaltid,  lærte  han  deres  Ceremonier. 

Nu  hviskede  Vindguden:  »Lad  os  drage  til 
»de  fire  Indgange  under  et  Bjerg«,  hvor  Pind- 
svinet bor!«  —  Dens  Hus  laa  i  et  sort  Bjerg, 
og  dets  østlige  Dør  dannedes  af  en  sort  Gran. 
Paa  de  andre  Sider  var  Indgangene  aabne,  og 
her  fandt  de  fire  Pindsvine-Guder,  to  mandlige 
og  lo  kvindelige,  med  Farver  efter  de  fire  Him- 
melhjørner, sort,  blaa,  gul  og  hvid.  Ogsaa  de 
indviede  ham  i  deres  Lærdomme  og  bød  ham 
den  indvendige  Bark  af  forskellige  Træer  at 
snise;  men  atter  afslog  han  efter  Vindgudens 
Raad  Føden  og  sagde,  at  han  ikke  kunde  spise 
den  Slags.  »Det  er  godt,«  sagde  Pindsvinene, 
»nu  maa  du  forlade  os!« 

Efter  endnu  at  have  besøgt  det  Hus,  hvor 
den  lange  Frø,  Vandslangen  og  Pileslangen 
hørte  hjemme,  —  det  var  bygget  af  sort  Vand 
med  en  Dør  af  Vind  —  kom  de  til  »Huset  af 
Bjergkrystal«,  hvor  »den  unge  Gudinde«,  den 
rigeste  af  alle  de  overnaturlige  V^æsener,  boede. 
Huset  var  af  hvid  Bjergkrystal  og  Døren  af  alle 
Slags  Planter,  og  midt  paa  Gulvet  stod  en  stor 
Krystal,  dannet  som  en  Fjerstok.  Just  som  de 
traadte  ind,"  mødte  de  Yebitcai,  der  havde  for- 
ladt dem  ved  Bjørnenes  Hus,  og  Selskabet  bestod 
nu  af  fem  Medlemmer.  Værelset  var  i  Begyn- 
delsen meget  lille,  men  Guden  aandede  derpaa, 
saa  det  udvidede  sig  til  en  stor  Sal. 

Efter  at  Navajo-Indianeren  var  bleven  im- 
dervist  af  Gudinden,  vandrede  de  videre  til  »de 
store  Kirsebærtræer«,  hvor  der  boede  fire  Gu- 
der i  et  Hus  af  Kirsebær  med  en  Dør  af  Lynild. 
Navajo-Indianeren  blev  meget  forbavset  ved 
at  fmde,  at  de  ikke  alene  bar  samme  Navn 
som  han,  »De  Bjergf ostrede«,  men  at  de  gan- 
ske saa  ud  som  han  og  bar  nøjagtig  samme 
Klædning.  Hans  Ledsagere  sagde  da  til  ham: 
»Det  er  de  Guder,  i  hvis  skønne  Lignelse 
Guldsmed-Gudinden  har  dannet  dig.  Det  er 
de  Guder,  hvis  Navn  du  bierer».  Guderne 
bad  nu  deres  Gæster  tage  Plads,  og  de 
satte  sig  omkring  Ilden,  hver  mod  sit  Himmel- 
hjørne. Hver  af  Guderne  holdt  en  Pil,  dannet 
af  Bjergrosen,  i  sin  udstrakte  højre  Haand; 
Spidsen  var  af  Sten,  Fjerene  var  Ørnefjer,  hvor- 
iblandt sad  et  Dun  af  en  overnaturlig  Fugl.  Som 
de  saaledes  holdt  Pilene  i  Haanden,  raabte  de 
»ai,   ai,  ai,  ai«,  og  ved  det   fjerde   »ai«    slugte 

hver  af  dem  sin  Pil,  med  Spidsen  nedad,  til 
Fjerene  naaede  Munden,  hvorpaa  de  atter  trak 
Pilen  ud  og  sagde:  »Saadan  vil  vi,  at  Navajo- 
Indianerne  skal  gøre  under  den  Dans,  som  du 
skal  lære  dem;  men  de  maa  passe  nøje  paa 
ikke  at  brække  Pilespidserne  af,  naar  de  sluger 
dem  og  trækker  dem  ud  igen!«  —  Da  de  bød 
ham  Farvel,  sagde  de:  »Vi  venter  dig!«  hvilket 
antydede,  at  naar  han  forlod  Jorden,  skulde  han 
vende  tilbage  til  Guderne  og  leve  evigt  imellem 
dem. 

Endnu  besøgte  de  »de  høje  Gudinders« 
Hjem,  der  var  bygget  af  Dugdraaber.  Naar  de 
rejste  sig,  syntes  deres  Hovedfjer  at  naa  til 
Himlen,  saa  høje  var  de.  Herfra  gik  de  videre 
til  en  stor  Kilde,  oven  over  hvilken  Yebitcai  hav- 
de sin  Bolig.  Da  de  naaede  hertil,  standsede 
Guden  ved  Foden  af  Højen  og  bød  sine  Led- 
sagere fire  Gange  gaa  i  Forvejen,  men  fire  Gange 
afslog  de  det.  Derpaa  klappede  han  i  Hæn- 
derne, udstødte  sit  Skrig:  Hu-hu-hu-hu!  og  gik 
selv  foran.  Huset  var  af  fmt  Majsmel,  Døren 
af  Dagslys,  og  Loftet  bares  af  fire  hvide  Gra- 
ner; Regnbuer  løb  i  alle  Retninger  og  gennem- 
slraalede'  Huset  med  lyse  og  skønne  Farver.  Her 
lærte  Navajo-Indianeren  ingen  Ceremonier  eller 
Reffler  for  Benyttelsen  af  Fjerstokkene,  men  han 
fik  Lov  at  dvæle  her  fire  Dage  og  der  blev  budt 
ham  hvidt  Majsmel  i  Overflod. 

Nu  førte  Yebitcai  ham  op  paa  Toppen  af 
en  Høj,  hvorfra  de  kunde  se  Gangico  i  det 
Fjerne,  det  Sted,  hvor  Indianerens  Slægt  boede; 
thi  de  var  flyttet  bort  fra  den  Dal,  hvor  han 
havde  forladt  dem.     Derpaa  viste  Guden  ham 

(len  korteste  Vej  hjemad  o^  bød  ham  vende  til- 
bage til  sit  Folk. 

Da  han  kom  saa  na^r,  at  han  knnde  se  sit 
Hjem,  blev  han  standset  af  Folk,  der  forbød 
liam  at  komme  na>rmere,  før  de  havde  sendt 
Und  efter  en  Medicinmand.  Og  da  denne  ind- 
fandt sig,  blev  der  foretaget  forskellige  Cere- 
monier over  den  hjemvendte  Vandringsmand, 
ligesom  han  blev  vasket  fra  Hoved  til  P\)d  og 
tørret  med  Majsmel;  thi  saaledes  gor  Navajo- 
Indianerne  ved  enhver,  der  vender  tilbage  fra 
I'angenskab  hos  en  fremmed  Stamme,  for  at 
han  kan  blive  frigjort  for  alt  Slags  fremmed  Stof 
og  fremmed  Indflydelse.  Da  han  saaledes  var 
bleven  renset,  traadte  han  ind  i  Hnset,  og  hans 
Sla'gtninge  omfavnede  ham  og  gran!  over  ham. 
Men  han  kunde  nu  ikke  udholde  Lugten  af  Hyt- 
ten, saa  han  gik  snart  udenfor  igen  og  satte 
sig,  og  da  Medicinmanden  saa  dette,  mente  han, 
at  den  Renselse,  man  havde  foretaget,  havde 
ikke  va'ret  tilstra>kkelig,  hvorfor  de  burde  af- 
holde en  stor  Dansefest  for  ham,  saa  han  kunde 
blive  luldstaMidig  helbredet. 

Man  blev  nu  enig  om,  at  der  før  Dansen 
skulde  tilstaas  «I)en  fijerg fostrede«  fire  Dage 
og  Nætter,  hvori  han  skulde  berette  sine  Op- 
levelser, og  at  Medicinmanden  skulde  udsende 
en  Del  unge  Ma»nd  for  at  indsamle  de  nød- 
vendige Planter  til  de  kommende  Ceremo- 
nier. Og  i  fire  Dage  og  Nætter  havde  han 
nu  travlt  med  at  fortælle  sine  Hændelser 
og  undervise  sine  Tilhørere  i  alle  de  Mysterier, 
han  havde  lært  hos  de  forskellige  Guddomme. 
Derpaa  opførte  de  Medicin-Hylten  og  gjorde  alt 

rode  til  at  iagttage  de  nye  Skikke  og  rense  ham, 
der  var  vendt  tilbage.  Medicinmanden  udvalgte 
af  samtlige  Planter,  der  blev  bragt  ham  af  de 
unge  Mænd,  dem,  som  han  ansaa  for  bedst 
t!gnede  til  at  rense  den  Syge  for  den  fremmede 
Føde,  han  havde  nydt  mellem  en  anden  Stam- 
mes Indianere  og  de  overnaturlige  Væsener,  han 
havde  besøgt.  Den  første  Dag  gav  han  ham 
Gran  og  Fyr,  den  næste  Dag  store  og  smaa  Pile- 
kviste, den  tredje  Dag  en  Plante,  der  kaldes 
Lifci  og  den  aromatiske  Lumac,  den  fjerde  Dag 
Ceder  og  Pinon,  og  om  Morgenen  sad  han  ved 
Ilden  og  drak  koldt  og  varmt  Vand,  der  havde 
været  gydt  over  disse  Træsorter. 

I  Løbet  af  disse  fire  Dage  nærmede  de  nye 
Ceremonier,  som  Profeten  havde  indført,  sig  de- 
res Fuldendelse,  og  paa  den  femte  Dag  beslut- 
tede man  at  sende  en  Løber  ud  for  at  indbyde 
Naboerne  til  den  store  Dans.  Der  skulde  ud- 
sendes to,  en  iinod  Nord  for  at  indbyde  nogle 
venligsindede  Ute-klaner,  nogle  fjerntboende 
Navajo-Afdelinger  samt  nogle  andre  i  den  Egn; 
den  anden  skulde  begive  sig  Sydpaa  og  bede 
forskellige  Apache-Stammer  og  andre  om  at 
komme  tilstede.  Til  begge  Egne  var  der  to 
Dages  og  Nætters  Rejse,  og  selv  den  hurtigste 
Lober  kunde  ikke  komme  tilbage  i  kortere  Tid. 
Da  den  lange  Rejse  maatte  foretages  til  Fods 
og  i  Løb,  var  det  imidlertid  ikke  muligt  at  finde 
en  eneste  ung  Mand  der  i  Lejren,  som  vilde  paa- 
lage sig  den  frivillig;  skønt  Mændene  holdt 
Raadslagning  hele  Dagen  og  paa  enhver  Maade 
søgte  at  overtale  de  Unge  dertil,  kunde  ingen 
findes,  der  vilde  udføre  nogen  af  Rejserne. 

Ved  Nattens  Frembrud  traadte  da  en  gam- 
mel Kone  ind  i  Hytten  og  sagde:  »Jeg  vil  sende 
min  Sønnesøn  ud  som  Løber! «  Den  gamle  Kone 
liavde  sin  Hytte  i  Nærheden  af  den  nylig  op- 
førte Medicin-Hytte,  og  de  Tilstedeværende 
kendte  godt  hendes  Sønnesøn.  Naar  som  helst 
de  besøgte  hende,  laa  han  altid  paa  Gulvet  og 
sov;  man  saa  ham  aldrig  gaa  paa  Jagt,  og  han 
var  derfor  anset  for  at  være  en  doven  Døge- 
nigt, saa  da  hun  fremkom  med  sit  Forslag, 
saa  de  blot  paa  hinanden  og  lo.  Hun  ventede 
lidt,  og  da  ingen  svarede,  tilbød  hun  igen  sin 
Sønnesøns  Tjeneste,  men  opvakte  kun  ny  Lat- 
ter og  forstaaende  Øjekast.  Tredje  og  fjerde 
Gang  gentog  hun  sit  Forslag,  og  tilsidst  sagde 
hun:  »Hvorfor  svarer  I  mig  i  det  mindste  ikke? 
Jeg  har  sagt,  at  jeg  vil  lade  min  Sønnesøn  brin- 
ge Bud  til  et  af  disse  Steder,  men  I  ler  kun  ad 
mig  og  takker  mig  ikke  engang.  Hvad  er  Grun- 
den?« Den  øverste  Medicinmand,  der  stam- 
mede fra  en  fjerntliggende  Lejr  og  ikke  kendte 
hende,  spurgte  nu  de  Tilstedeværende,  hvem 
denne  Kone  var,  og  hvad  Slags  Mand  hendes 
Sønnesøn  var;  men  Mændene  lo  blot  igen  og 
gav  heller  ikke  ham  noget  Svar.  Han  vendte 
sig  da  mod  den  Gamle  og  sagde:  »Bring  din 
Sønnesøn  hid,  saa  jeg  kan  faa  ham  at  se!« 
Kvinden  svarede:  »Det  er  allerede  silde,  Natten 
falder  paa,  og  Vejen  er  lang.  Det  er  ingen  Nytte 
til,  at  du  ser  ham  i  Aften;  lad  os  vente  til  i 
Morgen!«  ^  »Godt,«  svarede  Medicinmanden, 
»bring  ham  herhen  i  Morgen  tidlig!«  Derpaa 
forlod  hun  Hytten  efter  at  have  lovet  at  gøre, 
som  han  havde  sagt,  og  saa  snart  hun  var  borte. 

brød  den  længe  tilbageholdte  Munterhed  løs.  De 
lo  alle  af  fuld  Hals,  lavede  Vittigheder  om  den 
dovne  Sønnesøn  og  sagde  til  Medicinmanden,  at 
det  var  ingen  Nytte  til  at  sende  en  saadan  Fyr 
afsted  som  Bud,  naar  de  bedste  Løbere  iblandt 
dem  ikke  engang  turde  paatage  sig  Rejsen.  »Han 
er  altfor  svagelig  og  doven  til  at  gaa  paa  Jagt,« 
sagde  de;  »han  lever  paa  Korn  og  smager  aldrig 
Kød!« 

Saa  snart  det  blev  saa  lyst,  at  man  kunde 
skelne  den  ene  Genstand  fra  den  anden,  raabte 
en  Mand,  der  stod  i  Døren  til  Medicinhytten  og 
saa  ud:  »Der  kommer  han!«  og  indenfor  gav 
de  sig  alle  til  at  le  og  afventede,  hvad  der  vilde 
ske.  Et  Øjeblik  efter  traadte  Sønnesønnen  ind 
og  satte  sig  ved  Ilden.  De  betragtede  ham  alle 
med  Forbavselse.  Da  de  sidst  saa  ham,  var 
hans  Haar  kort  og  sammenfiltret,  som  om  det 
ikke  havde  været  kæmmet  og  vasket  i  tre  Aar, 
og  hans  Skikkelse  var  mager  og  sammenbøjet. 
Nu  viste  han  sig  med  svære,  skinnende  Lok- 
ker, der  naaede  ham  til  nedenfor  Knæet;  hans 
Lemmer  var  store  og  kraftige,  han  knejste  med 
Hovedet  og  bevægede  sig  som  en  Yngling  fuld 
af  Mod;  og  mange  af  dem  sagde  til  hinanden: 
»Det  kan  ikke  være  den  samme  Mand!«  — 
Lidt  efter  traadte  en  anden  ung  Mand  ind,  der 
var  lige  saa  smuk  og  lige  saa  kraftig  bygget 
som  den  første,  og  han  satte  sig  ved  Ilden  lige 
overfor  Sønnesønnen.  Det  hvide  Ler  og  Træ- 
kullet, der  skulde  bruges  til  at  bemale  Sende- 
budene med,  var  allerede  tilberedt,  og  da  de 
unge  Mænd  i  Hytten  saa  de  to  prægtige  Løbere, 
rejste  de  sig  uden  at  sige  et  Ord  og  gav  sig  til 

al  male  oj,'  udsmykke  dem  til  Rejsen.  Da  Ud- 
smykninj,'en  var  til  Ende,  sendte  Medicinman- 
den dem  atsled  med  manj^e  Paalæg  of,'  Raad 
og  sagde,  at  de  skulde  fløjte  fire  Gange  i  deres 
Piber,  før  de  kom  saa  langt  bort  fra  Hytten, 
at  de  ikke  længer  kunde  bores. 

Sonnesønnen  gik  mod  Nord  og  den  anden 
imod  Syd,  og  de  gik  saa  langsomt,  at  Tilskuerne 
igen  lo  og  gjorde  sig  lystige,  og  mangen  En 
sagde:  »De  vil  aldrig  naa  den  Lejr,  vi  har  sendt 
dem  til! «  Lige  før  Solen  stod  op,  tabte  de  dem 
af  Syne.  De,  der  var  blevne  tilbage  i  Lejren, 
indrettede  sig  nu  paa  at  tilbringe  Tiden  med 
Underholdning;  de  jævnede  Jorden  til  Leg  og 
bragte  deres  Stokke  og  Tøndebaand  ud;  de 
ta^ikte,  de  vilde  faa  rigelig  Tid  til  at  lege,  før 
Sendebudene  kom  tilbage.  Og  En  sagde:  »Der- 
henne ved  det  Træ  saa  vi  Sønnesønnen  sidst. 
Jeg  tænker,  hvis  vi  gik  derhen,  vilde  vi  fmde 
ham  sovende  under  det!« 

Omtrent  midt  paa  Eftermiddagen,  mens  de 
var  optagne  af  deres  Lege,  saa  en  af  dem  til- 
fældig imod  Nord  og  øjnede  i  det  Fjerne  det 
ene  af  Sendebudene,  der  kom  hen  imod  dem, 
og  han  raabte:  »Der  kommer  Sønnesønnen;  han 
er  lige  vaagnet  op  og  kommer  tilbage  for  at 
faa  noget  at  spise!«  —  Et  Øjeblik  efter  meld- 
tes det,  at  den  anden  Løber  nærmede  sig  fra 
Syd.  De  naaede  Medicin-Hyttens  Dør  samtidig, 
men  Sønnesønnen  gik  først  ind,  rakte  Medicin- 
manden sin  Sæk  og  satte  sig  lige  overfor  sin 
Kammerat.  Mange  af  dem,  der  befandt  sig 
udenfor,  trængte  nu  ind  i  Hytten  for  at  more 
sig  over   dem,   og   de   lo   og   hviskede   imellem 

sig  selv;  men  Sendebudene  var  tavse  og  alvor- 
lige, og  mens  Medicinmanden  aabnede  deres 
Sække,  aftog  de  deres  Pynt  og  vaskede  Malingen 
af  Kroppen.  I  Sønnesønnens  Rejsesæk  fandtes 
lire  ristede  Majskolber,  der  endnu  var  varme 
af  Ilden,  og  Medicinmanden  brød  dem  itu  og 
fordelte  Stykkerne  mellem  de  Tilstedeværende; 
i  den  andens  Sæk  laa  der  to  Stykker  Sukker 
af  den  Slags,  som  Apacherne  tilvirker.  Da  de 
to  unge  Mænd  havde  renset  sig,  gik  de  ud  i 
Tavshed  og  uden  at  se  paa  nogen. 

Ved  Aften  vendte  de  tilbage  til  Hytten  og 
satte  sig  paa  den  vestlige  Side,  hver  paa  sin 
Side  af  Medicinmanden,  hvorpaa  Sønnesønnen 
vendte  sig  imod  ham  og  sagde:  »Da  vi  i  Ef- 
termiddags kom  her  til  Hytten,  berettede  vi 
intet  om  vor  Færd,  fordi  de  Folk,  der  var  sam- 
men med  dig,  var  nogle  Tosser,  som  lo,  da 
vi  kom  hjem  fra  den  lange  Rejse,  de  selv  var 
bange  for  at  foretage.  Men  nu  er  vi  komne  for 
at  fortælle  dig  om  vore  Oplevelser.  Jeg,«  fort- 
satte Sønnesønnen,  »gik  imod  Nord,  Paa  Vejen 
mødte  jeg  et  andet  Sendebud,  der  var  under- 
vejs hertil  fra  en  Lejr  langt  borte  for  at  ind- 
byde jer  allesammen  til  en  Dans  paa  en  ind- 
hegnet Plads,  der  er  forskellig  fra  vor.  Da  han 
erfarede  mit  Ærinde,  forsøgte  han  at  overtale 
mig  til  at  vende  her  tilbage  og  opsætte  vor 
Dans  til  en  anden  Dag,  saa  vi  kunde  komme  til 
deres  Fest  og  de  derefter  til  vor;  men  jeg  afslog 
det  og  sagde,  at  vort  Folk  havde  Hastværk  med 
sin  Fest.  Vi  byttede  saa  Buer  og  Koggere,  for 
at  vore  Folk  kunde  se,  at  vi  havde  mødt  hin- 
anden, og  at  hvad  vi  berettede  ved  vor  Tilbage- 

komst  var  Sandhed.  Du  vil  se,  at  den  Bue  og 
det  Kogger,  jeg  nu  har,  ikke  er  de  samme,  som 
jeg  tog  med  mig  i  Morges.  Vi  skiltes,  og  jeg 
fortsatte  min  Vej  Nordpaa.  Det  var  endnu  tid- 
ligt paa  Dagen,  da  jeg  kom  til  det  Sted,  hvor 
de  venligsindede  Uter  holdt  Lejr.  Der  be- 
sprængte jeg  Medicinmanden  med  Mel  og  med- 
delte ham  mit  Ærinde.  Just  som  jeg  ankom, 
var  de  i  Færd  med  at  afdække  den  Grube,  hvori 
de  havde  ristet  Majs,  og  de  gav  mig  da  de 
Kolber,  som  jeg  bragte  med  mig.  De  lovede  at 
være  i  vor  Lejr  den  tredje  Dags  Aften,  naar  vor 
Dans  skal  finde  Sted.« 

Da  Sønnesønnen  havde  endt  sin  Beretning, 
gav  hans  Kammerat  følgende  Meddelelse  om  sin 
Færd:  »Lige  efter  Solopgang  naaede  jeg  de  fire 
Stammers  Lejre  og  gik  derind.  I  den  ene  af 
dem  stod  de  i  Begreb  med  at  tage  Sukker  ud 
af  Gruben,  og  de  gav  mig  da  de  Stykker,  jeg 
bragte  med  mig  hjem.  Jeg  besøgte  Medicin- 
mandens Hytte  i  hver  af  de  fire  Stammers  Lejr, 
besprængte  ham  med  indviet  Mel  og  meddelte 
ham,  naar  vor  Dans  skulde  finde  Sted.  De 
lovede  alle  at  komme  med  deres  Folk  om  tre 
Dage,  naar  vi  skal  afholde  vor  Fest.« 

Dengang  de  to  Sendebud  kom  for  at  berette 
deres  Oplevelser  til  Medicinmanden,  var  de 
prægtig  klædt;  de  bar  Ørenringe  og  Halsbaand 
af  Turkiser,  Koraller  og  sjeldne  Konkylier,  og 
de  bar  broderede  Kapper  af  en  Slags,  som  ikke 
længer  ses,  men  som  Guderne  bar  i  gamle  Dage. 
De  raslede  ligesom  vissent  Løv,  og  den  enes 
var  sort,  den  andens  hvid.  Da  de  nu  igen  kom 
ud  af  Medicin-Hytten,  begav  de  sig  rundt  mel- 


183 

lem  Hytterne  og  Indhegningerne  hos  dem,  der 
var  forsamlede,  og  besøgte  Hustruerne  og  Kæ- 
resterne af  dem,  der  havde  været  saa  dumme 
at  le  ad  dem  om  Morgenen,  og  overalt  smilede 
Kvinderne  til  de  to  smukke  og  prægtig  klædte 
unge  Mænd.  Næste  Morgen  lo  og  spottede  Mæn- 
dene ikke  længer,  de  hviskede  heller  ikke  ind- 
byrdes, men  tilkastede  dem  mutte  og  skam- 
fulde Blikke,  og  i  Dagens  Løb  deltog  Sende- 
budene i  Legen  og  vandt  mange  Genstande  af 
høj  Værdi. 

Paa  den  tredje  Dags  Eftermiddag  viste  der 
sig  en  stor  Støvsky  i  den  nordlige  Horisont  og  en 
lignende  imod  Syd.  De  blev  større  og  større 
og  kom  bestandig  nærmere,  og  snart  begyndte 
de  indbudne  Indianere  at  strømme  til  fra  begge 
Sider.  Den  ene  Skare  ankom  efter  den  anden, 
og  ved  Aftenstid  havde  der  samlet  sig  en  stor 
Folkemængde  for  at  overvære  Dansen,  Saa 
snart  Gæsterne  begyndte  at  indfinde  sig,  gav 
de  to  unge  Mænd  sig  til  at  fælde  Træer  til  en 
Indhegning,  og  da  Solen  var  gaaet  ned,  tog 
man  fat  paa  at  bygge  en  mørk  Kreds  af  Grene. 
Mens  de  unge  Mænd  var  beskæftigede  hermed, 
holdt  de  Gamle  Taler  til  Mængden,  for  gamle 
Folk  holder  altid  af  at  snakke,  naar  de  Unge 
slider  i  det.  Det  blev  den  største  Indhegning, 
der  nogensinde  er  bleven  opført  i  Navajo-India- 
nernes  Land.  Pladsen  var  omtrent  en  Mil  bred, 
og  dog  var  de  Besøgendes  Antal  saa  stort,  at 
de  fyldte  hele  Kredsen.  Paa  samme  Tid  kunde 
man  høre  Lyden  af  Sang  og  Trommer  rundt 
omkring  fra   de  mange   forskellige  Dansehold, 

(ler  øvede  sig,  til  de  skulde  deltage  i  Nattens 
Underholdning. 

Efter  at  Indhegningen  var  fuldendt,  hengik 
der  nogen  Tid,  før  de  ft)rste  Dansere  viste  sig, 
og  en  Mand  traadte  derfor  ind  paa  Pladsen  og 
bad  de  første  Dansere  skynde  sig,  da  der  var 
saa  mange  Hold  langt  borte  fra,  som  ønskede 
at  optræde  i  Løbet  af  Natten.  Snart  efter  traadte 
de  to,  der  skulde  indlede  »den  store  Fjerpils« 
Dans,  ind,  og  efter  dem  fulgte  seks  andre  og 
opførte  Helbredelsesdansen  over  Den  Bjenj- 
fostrede.  Da  denne  var  forbi,  traadte  for- 
skellige Hold  af  de  Fremmede  ind  efter  hin- 
anden og  udførte  deres  Ceremonier,  som  Na- 
vajo-Indianerne  ved  denne  Lejlighed  lærte  og 
siden  har  benyttet,  naar  de  synger  deres  Sange 
indenfor  den  mørke  Indhegning  af  Grene. 

Da  en  Navajo-Høvding  i  Løbet  af  Natlen 
gik  igennem  Trængselen,  saa  han  den  gamle 
Kone  sidde  paa  Jorden.  Han  gik  hen  til  hende 
og  sagde:  »Din  Sønnesøn  og  hans  Ven  har  ud- 
ført en  stor  Daad  for  os;  de  har  foretaget  en 
lang  Rejse.  Der  var  mange,  der  tvivlede  om, 
at  de  virkelig  havde  gjort  den,  indtil  vi  saa 
Skarerne  fra  Nord  og  Syd  forsamles  i  vor  Lejr 
efter  deres  Indbydelse.  Nu  ved  vi,  at  de  har 
talt  sandt.  Jeg  beder  dig:  sig  mig,  hvordan 
de  har  kunnet  udføre  disse  Vidundere!«  Og 
hun  svarede:  »De  er  Guddomme.  I  mange  Aar 
er  min  Sønnesøn  staaet  tidlig  op  hver  Morgen 
og  har  løbet  Gang  paa  Gang  omkring  Tsotsil- 
Bjerget,  før  Solen  stod  op;  det  er  derfor.  Folk 
aldrig  har  set  ham  ude  om  Dagen,  mim  altid 
sove  i  Hytten.     Rundt  omkring  Bjerget  findes 


185 

en  Mængde  Smaadynger  af  OfFerstene;  dem  har 
min  Søstersøn  allesammen  ophobet,  thi  hver 
Gang  han  løber  omkring  Tsotsil,  kaster  han  en 
Sten  paa  en  af  disse  Dynger.« 

Da  Dagen  begyndte  at  gry,  var  der  endnu 
adskillige  Hold,  der  var  komne  for  at  give  Fore- 
stillinger, som  ikke  havde  faaet  Lejlighed  dertil, 
og  ved  Dagens  Frembrud  maatte  Ceremonierne 
høre  op.  Endnu  før  de  Besøgende  begyndte  at 
forlade  den  indhegnede  Plads,  rejste  imidlertid 
den  Høvding  sig,  som  havde  talt  med  den  gamle 
Kone,  og  fortalte  Forsamlingen  alt,  hvad  hun 
havde  sagt,  og  da  der  endnu  var  mange,  der 
ikke  kunde  tro,  at  de  unge  Mænd  havde  fore- 
taget Rejsen,  foreslog  han,  at  der  i  Løbet  af 
tolv  Dage  skulde  foranstaltes  et  Væddeløb  mel- 
lem de  to  hurtige  Sendebud  rundt  om  Tsotsil- 
Bjerget,  saafremt  alle  de  Tilstedeværende  vilde 
love  at  komme  igen  og  overvære  det,  og  han 
bad  dem  indbyde  deres  Naboer  fra  Byen  og 
andre  Stammer  til  at  komme  med.  Efter  at 
ogsaa  andre  Høvdinge  havde  talt,  samtykkede 
man  i  hans  Forslag;  alle  lovede  at  vende  tilbage 
om  elleve  Dage,  og  Væddeløbet  blev  fastsat  til 
den  følgende  Morgen,  hvorpaa  hver  drog  tilbage 
til  sit  Hjem. 

Om  Eftermiddagen  paa  den  ellevte  Dag, 
da  de  alle  igen  var  forsamlede,  rejste  Navajo- 
Høvdingen  sig  og  tog  Ordet;  han  indbød  Høv- 
dingerne for  de  andre  Stammer  til  at  staa  frem 
og  ordne  alt  til  Væddeløbet,  og  de  blev  da  enige 
om,  at  Løbet  skulde  foretages  omkring  selve 
Tsotsil-Bjerget,  ikke  omkring  hele  Bjergkæden. 
Navajo-stammen  dannede  nu  det  ene  Parti,  de 

andre  Stammer  det  andet  og  de  tog  Plads  i  no- 
gen Afstand  fra  hinanden.  De  Fremmede  fik 
Lov  at  vælge  først,  og  de  valgte  det  andet  Sen- 
debud, hvorfor  Sønnesønnen  tilfaldt  Navajo-ln- 
dianerne.  Derefter  begyndte  Væddemaalene,  og 
Indsatserne  bestod  i  Perlebaand  af  Koraller, 
Turkiser  og  Konkyljer,  Konkyljekrukker  sa:i 
store  som  Lerkar,  af  smukt  garvede  Hjorte- 
skind, Klæder  smykkede  nu'd  Pindsvinopigge. 
og  af  Rustninger  forarbejdede  af  flere  Lag 
Skind.  Perlebaandene  og  Krukkerne  blev  lagt 
i  en  Bunke,  Skindene  og  de  broderede  Klæder  i 
en  anden,  og  begge  var  af  antagelig  Størrelse. 

Løbet  begyndte  og  udgik  fra  »det  enlige 
Enebærtræ  mellem  Klipperne«.  De  løb  imod 
Wst,  og  fem  af  de  hurtigste  Løbere  mellem  de 
forsamlede  Indianere  begyndte  Løbet  samtidig 
for  at  se,  hvor  længe  de  kunde  følge  de  to;  men 
de  havde  kun  tilbagelagt  et  kort  Stykke  Vej, 
før  de  andre  var  ude  af  Syne,  og  de  fem  begav 
sig  paa  Tilbagevejen.  Før  de  imidlertid  kunde 
naa  tilbage  til  Enebærtræet,  var  de  to  Løbere 
allerede  komne  ind  og  Væddeløbet  afgjort.  Søn- 
nesønnen havde  sejret  med  to  Kropslængders 
Forspring,  og  alle  de  Skatte,  der  var  udsat  som 
Pris  af  de  fremmede  Nationer,  tilfaldt  saaledes 
Navajo-Stammen. 

De  Fremmede  var  imidlertid  misfornøjede; 
de  sorgede  over,  hvad  de  havde  tabt,  og  talte 
længe  indbyrdes  om  Sagen.  Endelig  besluttede 
de  at  udfordre  Navajo-Sf ammen  til  et  nyt  Væd- 
deløb, saafremt  denne  vilde  gaa  ind  paa  et  læn- 
gere Løb,  idet  Strækningen  skulde  indbefatte 
alle  Højene  ved  Foden  af  Bjergkæden.  Navajo- 

Indianerne  modtog  Udfordringen  oj»  fastsatte 
i^øbet  til  tolv  Dage  efter.  Allerede  tidlig  paa 
den  ellevte  Dag  begyndte  de  Fremmede  at 
strømme  til  fra  alle  Sider  og  ved  Aftenstid  var 
de  alle  mødte.  Lederne  forklarede  dem  nu  Be- 
tingelserne for  Løbet  og  beskrev  nøje  den 
Strækning,  man  havde  vedtaget  som  Bane.  Væd- 
demaalene  var  ikke  saa  høje  som  forrige  Gang; 
Navajo-Stammen  satte  kun  omtrent  Halvdelen 
ind,  af. hvad  de  havde  vundet  ved  det  tidligere 
Væddeløb.  Atter  for  de  to  Løbere  afsted,  og  i 
netop  saa  lang  Tid,  som  det  tager  at  se  Solen 
flytte  sig,  var  de  tilbage  ved  Maalet.  Men  denne 
Gang  sejrede  de  Fremmedes  Løber  over  Sønne- 
sønnen med  omtrent  samme  Forspring,  som 
denne  havde  haft  forrige  Gang. 

Nu  var  de  Fremmede  tilfredsstillede  og 
sagde:  »Vi  vil  ikke  forsøge  mere.  Mange  af 
vore  Ejendele  er  endnu  i  Navajo-Indianernes 
Besiddelse;  men  det  er  godt,  vi  har  vundet  til- 
bage, hvad  vi  har.«  Og  en  af  de  vise  Mænd 
iblandt  dem  sagde:  »Ja,  I  har  været  heldige; 
thi  havde  I  tabt  det  andet  Løb,  vilde  I  med 
det  samme  have  mistet  Regn  og  Solskin  og  alt, 
hvad  der  gør  Livet  glædeligt.«  Fordi  Navajo- 
Stammen  ved  Væddeløbet  vandt  saa  store  Rig- 
domme, har  den  siden  bestandig  været  rigere 
end  de  omboende  Folkeslag.  — 

Ved  disse  Ceremonier  blev  Den  Bjerg- 
fostrede  helbredet  for  alle  sine  besynderlige 
Følelser  og  Ideer.  Lugten  af  hans  Folks 
Hytte  var  ham  ikke  længer  ubehagelig;  men 
tidt  sagde  han:  »Jeg  ved,  jeg  kan  ikke 
blive  hos   jer   for  bestandig;    thi   Guderne  be- 

søger  mig  om  Natten,  naar  jeg  sover.  I  Drøm- 
me færdes  jeg  atter  iblandt  dem,  og  de  beder, 
mig  vende  tilbage  til  dem.« 

Senere  flyttede  hans  Slægt  fra  Sted  til  Sted, 
indtil  de  kom  til  »Det  kolde  Vand«,  hvor  de 
igen  slog  Lejr;  og  næste  Morgen  sagde  Nava jo- 
Indianeren  til  sin  yngre  Broder:  »Lad  os  gaa 
ud  og  skyde  nogle  Dyr,  saa  vi  igen  kan  lave 
nogle  Hjortemasker  ligesom  dem  vi  brugte  i  La 
Plata-Bjergene,  da  vi  skød  saa  mange  Dyr.« 
De  to  Brødre  drog  da  afsted  og  kom  til  et  Sted, 
der  kaldes  »de  sorte  Bjerge«,  hvor  de  satte  sig 
paa  den  Bjergside,  der  vender  imod  Tsotsil.  Som 
de  nu  sad  her,  sagde  Den  Bjergfostrede:  »Min 
yngre  Broder,  se  de  Hellige!«  men  Brode- 
ren kunde  ikke  se  nogen.  Saa  sagde  han 
videre:  »Farvel,  min  yngre  Broder!  Guder- 
ne kommer  fra  de  hellige  Steder  for  at 
hente  mig.  Du  vil  aldrig  mere  faa  mig  at  se; 
men  naar  Regnbygerne  driver  over  Himlen  og 
Tordenen  gjalder,  saa  vil  du  sige:  Det  er  min 
ældste  Broders  Stemme!  Og  naar  Høsten  kom- 
mer, vil  du  sige  om  de  smukke  Fugle  og  Græs- 
hopperne: Det  er  efter  min  ældste  Broders  Sty- 
relse!« 

Og  som  han  sagde  disse  Ord,  forsvandt 
han.  Den  yngste  Broder  .saa  sig  omkring,  og 
da  han  ikke  fandt  nogen,  begav  han  sig  hjem. 
Da  han  var  kommen  tilbage  til  sit  Folk,  for- 
talte han  dem  om  Broderens  Forsvinden,  og  de 
sørgede  over  ham  som  over  en  Død. 


IX. 
Sia-Indianernes  Skabelseshistorie. 


I  Begyndelsen  fandtes  der  kun  et  Væsen  i  Un- 
derverdenen, Edderkoppen  Sussistinnako;  der 
fandtes  dengang  ingen  andre  Dyr,  Fugle,  Kryb 
eller  nogen  anden  Skabning.  Den  drog  en  Streg 
af  Mel  fra  Nord  til  Syd  og  en  anden  tvers  over 
denne  fra  Øst  til  Vest,  og  nord  for  denne  paa 
hver  Side  af  Linien  fra  Nord  til  Syd  anbragte 
den  to  Smaastykker.  Disse  Smaastykker  var 
meget  værdifulde  og  sjeldne,  men  indtil  den 
Dag  i  Dag  ved  ingen,  hvoraf  de  bestod;  Edder- 
koppen var  den  eneste,  som  vidste  det. 

Efter  at  have  anbragt  Smaastykkerne  i  den 
rigtige  Stilling  satte  Edderkoppen  sig  ned  vest 
for  Stregen  og  syd  for  den  Linie,  der  krydsede 
den,  og  begyndte  at  synge,  og  lidt  efter  gav  de 
to  Smaastykker  sig  til  at  ledsage  Sangen  ved 
at  ryste  sig  ligesom  Bjælder.  Musikken  lød 
sagte  og  liflig,  og  efter  nogen  Tids  Forløb  kom 
to  Kvinder  tilsyne,  hver  udviklet  af  sit  Smaa- 
stykke,  og  kort  efter  begyndte  Menneskene  at 
vandre    omkring.      Derpaa    fremkom     Dyrene, 

Fuglene  og  alle  levende  Væsener,  og  Edder- 
koppen vedblev  at  synge,  til  hans  Skabelse  var 
fuldendt,  hvorpaa  han  følte  sig  meget  lykkelig 
og  tilfreds. 

Der  var  mange  Mennesker,  og  de  holdt  sig 
tæt  sammen  og  gik  ikke  meget  omkring  for 
ikke  at  træde  paa  hinanden;  der  var  nemlig 
intet  Lys,  saa  de  kunde  intet  se. 

De  to  Kvinder,  som  først  blev  skabte,  var 
alles  Mødre.  Den  Kvinde,  som  var  skabt  øst 
for  Melstregen,  kaldte  Edderkoppen  Utset,  og 
hun  blev  Moder  til  alle  Indianerne;  den  anden 
kaldte  den  Nowutset,  som  blev  Moder  til  alle 
andre  Nationer.  Og  Edderkoppen  inddelte 
Menneskene  i  Stammer,  idet  den  lil  nogle 
sagde:  »I  hører  til  Majs-Stammen,  og  I  er  de 
forste  af  alle!«  og  til  de  andre  sagde  den:  »1 
hører  til  Prærieulvene,  til  Bjørne-  eller  Ulve- 
flokkene,«   og  saa  fremdeles. 

Da  Edderkoppen  næsten  havde  fuldendt  sit 
Skabelsesværk  for  Jorden,  syntes  den,  at  det 
vilde  være  godt,  om  der  var  Regn  til  at  vande 
Jorden,  hvorfor  han  skabte  Skyen,  Lynet  og 
Tordenen  og  Regnbuefolket  til  at  arbejde  for 
Jordens  Folk.  Dise  sidst  skabte  delte  den  i  seks 
Afdelinger,  der  sendtes  bort  til  de  fire  Himmel- 
hjørner, Zenith  og  Nadir,  hvor  hver  skulde 
have  sit  Hjem  i  en  Kilde  i  det  Indre  af  et  stort 
Bjerg,  paa  hvis  Top  der  groede  et  Kæmpetræ. 
Granen  voksede  mod  Nord,  Fyrren  mod  Vest, 
Egen  paa  Sydbjerget,  Aspen  mod  Øst,  Ceder- 
træet paa  Zenithbjerget  og  en  anden  Slags  Ege- 
træ paa  Nadirbjerget.  Disse  Folk  skænkede 
Ederkoppen  Verdens   Midterslette    (Verden   var 

nemlig  delt  i  Ire  Dele:  Jorden,  Midtersletten  og 
den  øvre  Slette)  ikke  blot  som  Arbejdsmark 
til  Fordel  for  Jordens  Folk,  men  ogsaa  til  Lyst- 
grunde for  dem  selv;  og  da  Edderkoppen  ikke 
ønskede,  at  de  sidst  skabte  skulde  blive  set  af 
Jordens  Folk,  naar  de  drog  over  Midtersletten, 
befalede  han  Sialandet  at  ryge,  saa  at  der  kunde 
rejse  sig  Skyer,  der  kunde  skjule  Midterslettens 
Folkeslag. 

Jordens  Folk  dannede  sig  Huse  ved  at  grave 
Huller  i  Jorden  og  Klipperne;  de  kunde  ikke  op- 
føre Boliger  som  nu,  da  de  ikke  kunde  se.  Ikke 
længe  efter  mødtes  de  to  Mødre,  Utset  og  Nowut- 
set,  hvoraf  den  sidste  var  den  ældste  og  stør- 
ste, den  første  den  klogeste  og  venligste, 
og  som  begge  boede  nordpaa,  og  talte  længe 
sammen;  de  besluttede,  at  de  vilde  skabe  Lys 
og  sagde:  »Nu  vil  vi  skabe  Lys,  for  at  vore 
Folk  kan  se;  endnu  kan  vi  intet  sige  til  Folkene, 
men  i  Morgen  vil  blive  en  god  Dag,  og  den  føl- 
gende Dag  vil  ogsaa  blive  en  god  Dag«  —  hvor- 
med de  mente,  at  deres  Tanker  var  gode,  og  de 
var  enige,  og  at  deres  Fremtid  vilde  blive  lys, 
og  de  tilføjede:  »Nu  er  alt  dækket  af  Mørke, 
men  om  en  Stund  vil  vi  faa  Lys!« 

Disse  to  Kvinder  var  inspirerede  af  Edder- 
koppen, og  de  skabte  Solen  af  hvide  Konkyl- 
jer, Turkiser,  rød  Sten  og  Abaloneskal.  Da 
de  havde  skabt  Solen,  bar  de  ham  østpaa  og 
slog  Lejr  der,  da  der  ingen  Huse  fandtes.  Næ- 
ste Morgen  steg  de  op  paa  et  højt  Bjerg  og 
kastede  Solen  ned  bagved  det,  og  nogen  Tid  ef- 
ter begyndte  den  at  stige  op,  og  da  Folket  saa 
Solen,  frydede  deC  sig.     Paa  lang  Afstand  var 

dens  Ansigt  blaat,  men  eftersom  den  kom  nær- 
mere, blev  det  mere  straalende;  Folket  saa  imid- 
lertid ikke  selve  Solen,  men  en  Maske,  der  var 
saa  stor,  at  den  skjulte  hele  dens  Legeme.  De 
saa  nu,  at  Verden  var  stor,  og  Landet  var  skønt, 
og  da  Kvinderne  vendte  tilbage  til  Landsbyen, 
sagde  de:  »Vi  er  alles  Mødre!« 

Skønt  Solen  oplyste  Verden  om  Dagen,  gav 
den  intet  Lys  om  Natten,  da  den  saa  vendte  til- 
bage til  sit  Hjem  i  Vesten,  og  Mødrene  skabte 
da  Maanen  af  en  sortagtig  Sten,  mange  Slags 
gule  Sten,  Turkiser  og  en  rød  Sten,  for  at  Ver- 
den kunde  blive  oplyst  om  Natten,  og  Maanen 
kunde  blive  Solens  Broder  og  Ledsager.  Men 
Maanen  drog  langsomt  afsted  og  gav  ikke  altid 
Lys,  hvorfor  Stjernefolket  blev  skabt  med  Øjne 
af  skønt  funklende,  hvid  Krystal,  for  at  de  kunde 
blinke  og  oplyse  Verden  om  Natten.  Medens 
Stjernefolket  levede  i  Underverdenen,  var  de 
samlede  i  Grupper,  hvad  der  var  meget  smukt; 
de  var  ikke  spredte,  som  de  er  i  den  øvre  Ver- 
den. 

Atter  traadte  de  to  Kvinder  sammen  og 
besluttede  at  opføre  fire  Byer,  en  i  hvert  Him- 
melhjorne.  Da  Byerne  var  opførte,  drog  Utset 
ud  for  at  besøge  dem,  der  laa  mod  Vest,  Syd 
og  Øst,  medens  Nowutset  blev  tilbage  i  den 
nordlige  By. 

Da  Utset  havde  rejst  hele  Verden  igennem 
og  besøgt  sine  tre  Byer,  vendte  hun  tilbage  til 
sit  Hjem  imod  Nord,  hvor  hun  blev  vel  mod- 
tagen af  Nowutset,  der  syntes  glad  over  at  se  sin 
yngre  Søster  igen,  og  efter  ai  have  ønsket  hende 
et   lijerteligt   Velkommen,  l)ød   hun  hende' tage 

Sæde.  Nowutset  havde  imidlertid  et  Billede, 
som  hun  ikke  ønskede,  at  Søsteren  skulde  se, 
hvorfor  hun  skjulte  det  under  et  Tæppe  og 
sagde:  »Gæt  en  Gang,  hvad  jeg  har  her!  Hvis 
du  gætter  rigtigt,  skal  jeg  vise  dig  det!«  —  »Jeg 
ved  det  ikke!«  svarede  Utset,  og  den  ældste 
sagde  da:  »Hvad  tror  du,  jeg  har  her?«  Og  den 
anden  svarede  igen:  »Jeg  ved  det  ikke!«  og  og- 
saa  tredie  Gang  fik  Nowutset  dette  Svar. 
Efter  nogen  Tids  Forløb  sagde  den  j'ngste  Sø- 
ster: »Jeg  tror,  du  har  et  Billede  under  det 
Tæppe,  som  du  taler  med,  naar  du  er  alene.« 
—  »Det  er  rigtigt,«  svarede  den  ældste,  »du  er 
et  godt  Hoved!«  men  Nowutset  syntes  dog  ikke 
om,  at  den  anden  vidste  Besked.  Imidlertid 
viste  hun  Søsteren  Billedet,  og  kort  efter  for- 
lod hun  hende,  idet  hun  sagde:  »Jeg  vender  til- 
bage til  mit  Hus  og  vil  ikke  rejse  videre.  Kom 
og  besøg  mig  i  Morgen!« 

Da  Utset  var  kommen  hjem,  kaldte  hun 
Skovhanen  til  sig  og  sagde:  »I  Morgen  tidlig  skal 
du  gaa  østpaa  til  Solens  Hus  og  følg  saa  Vejen 
derfra  til  hans  Hjem  i  Vesten  og  bliv  der,  til 
min  Søster  kommer  herhen  for  at  tale  med  mig; 
saa  skal  jeg  kalde  paa  dig.« 

Næste  Morgen  tidlig  kom  den  ældste  for  at 
besøge  Søsterens  Hjem.  »Sæt  dig  ned,  min  Sø- 
ster!« sagde  denne,  og  lidt  efter  foreslog  hun: 
»Lad  os  gaa  ud  at  spadsere.  Jeg  saa  saadan  en 
smuk  Fugl  gaa  forbi,  men  jeg  ved  ikke,  hvor 
den  hører  hjemme;«  i  det  samme  pegede  hun 
paa  Fuglens  Fodspor  paa  Jorden,  som  var  blød, 
saa  de  var  meget  tydelige,  og  det  kunde  ses,  at 
de  gik  i  en  Hge  Linje  fra  Solens  Hus  imod  Øst 

til  hans  Hus  i  Vesten.  —  »Jeg  kan  ikke  finde 
ud  af  det,«  vedblev  den  yngste;  »maaske  er 
Fuglen  gaaet  fra  Øst  til  Vest,  maaske  omvendt; 
da  Sporene  viser  begge  Veje,  er  det  vanskeligt 
al  sige.  Hvad  mener  du,  Søster?  —  »Jeg  ved 
det  ikke,«  svarede  den  anden.  Fire  Gange 
spurgte  Utset  Søsteren,  og  hver  Gang  fik  hun 
samme  Svar,  men  sidste  Gang  tilføjede  Nowut- 
set:  »Hvor  kan  jeg  vide  det?  Jeg  ved  hverken, 
hvad  der  er  Taaen  eller  hvad  der  er  Hælen;  men 
jeg  tænker,  Fuglen  er  gaaet  mod  Øst.«  —  »Det 
er  galt,  »svarede  den  yngste;  »jeg  ved,  hvor  Fug- 
len er,  og  den  vil  snart  være  her!«  Dermed 
kaldte  hun  paa  den,  og  lidt  efter  kom  Hanen 
løbende  vestfra. 

Den  ældste  Søster  ærgrede  sig  over,  at  hun 
ikke  var  klogere,  og  sagde:  »Kom  hjem  til  mig 
i  Morgen;  i  Dag  kan  du  være  stor  paa  det.  Jeg 
troede.  Fuglen  var  gaaet  imod  Øst,  men  du  vid- 
ste, hvor  den  var,  og  den  kom,  da  du  kaldte. 
Men  kom  du  til  mig  i  Morgen!« 

Næste  Morgen  kom  den  yngste  Søster  til 
den  ældstes  Hus  og  blev  indbudt  til  at  sætte 
sig.  Da  sagde  Nowutset:  »Søster,  mellem  os 
sagt:  hvad  tror  du  det  er?«  I  det  samme  pe- 
gede hun  paa  en  Skikkelse,  der  var  indsvøbt 
i  et  Tæppe  og  kun  viste  Fødderne,  der  var  kryd- 
sede over  hinanden.  Fire  Gange  blev  Spørgs- 
maalet  gentaget,  og  hver  Gang  svarede  den  yng- 
ste, at  det  vidste  hun  ikke,  og  tilsidst  føjede 
hun  til:  »Jeg  tror,  F'ødderne  er  byttede  om;  den 
paa  højre  Side  skulde  være  paa  venstre  Side 
og  omvendt«.  —  »Hvis  Fødder  er  det?«  spurgte 
(len  a'ldste.  Men  Edderkoppen  hviskede  Svaret 

til  Utset,  som  svarede:  »Jeg  tror  hverken,  del 
er  en  Mand  eller  en  Kvinde  af  dem,  Sussistin- 
nako  har  skabt,  men  noget  du  selv  har  dannet!« 
Og  den  ældste  Søster  svarede:  »Du  har  Ret,  min 
Søster!«  Hun  tog  Tæppet  af  og  viste  hende  et 
Menneske.  Derpaa  forlod  Utset  Huset  efter  at 
have  bedt  Søsteren  besøge  hende  igen  næste 
Dag,  og  hele  Natten  havde  hun  travlt  med  at 
opføre  et  Alter  efter  Edderkoppens  Anvisning. 
Hun  dækkede  det  til  med  et  Teppe,  og  da  Sø- 
steren kom  og  blev  adspurgt,  om  hun  kunde 
sige,  hvad  det  var,  vidste  hun  intet  at  svare.  Ef- 
ter den  fjerde  Opfordring  afdækkede  Utset  Al- 
teret og  de  stirrede  begge  derpaa  i  Tavshed. 

Næste  Morgen  begav  den  yngste  sig  efter 
Indbydelse  til  den  ældstes  Hus,  ledsaget  af  Sus- 
sistinnako,  som  var  usynlig.  Og  da  Nowutset 
denne  Gang  spurgte:  »Hvad  er  det,  jeg  har  her?« 
svarede  Søsteren:  »Jeg  ved  det  ikke;  men  jeg 
tænker  mig,  at  (lu  under  det  Tæppe  gemmer  alt, 
hvad  der  er  nødvendigt  for  Fremtiden;  maaske 
tager  jeg  fejl!«  —  »Nej,«  svarede  Nowutset,  »Du 
iiar  Ret.«  Og  idet  hun  tog  Tæppet  bort,  sagde 
hun:  »Min  Søster,  vel  er  jeg  den  første  og  den 
største,  men  baade  dit  Hoved  og  dit  Hjerte  ejer 
Visdom.  Du  ved  meget;  jeg  troer,  mit  Hoved  er 
svagt.« 

Igen  besøgte  Nowutset  sin  yngste  Søster, 
og  da  hun  ikke  kunde  gætte,  hvad  denne  gemte 
i  sit  inderste  Værelse,  aabnede  Utset  Døren  og 
raabte:  »Alt  dette  er  mit.  Naar  du  har  set  rig- 
tig derpaa,  vil  vi  gaa!«  Men  Værelset  var  fuldt 
af  Menneskeskikkelser  med  Hoveder  af  Uhy- 
rer, som  Utset  havde  skabt  efter  Edderkoppens 


196 

Anvisning.  Den  yngste  lukkede  atter  Døren, 
og  de  traadte  igen  ud  i  Forstuen.  Kun  Utset 
havde  talt,  men  da  den  ældste  nu  log  Afsked, 
sagde  hun:  »Kom  til  mit  Hus  i  Morgen!«  Sussi- 
slinnako  hviskede  da  i  Øret  paa  Utset:  »I  Mor- 
gen vil  du  faa  smukke  Ting  at  se  i  din  Søsters 
Hus;  men  de  er  ikke  gode,  de  er  onde.«  Den 
ældste  Søster  sagde  nu  videre:  »Før  Solen  har 
forladt  sit  Hjem,  vil  vi  gaa  ud  og  se  ham  sam- 
men; og  begge  skal  vi  bære  en  Tryllekvist  paa 
Hovedet  dannet  af  de  lange  hvide  Dunfjer,  som 
sidder  under  Ørnens  Hale,  og  de  skal  anbrin- 
ges lodret  paa  Hovedet,  saa  de  kan  se  Solen, 
straks  naar  han  kommer  frem.«  Og  den  yng- 
ste Søster  svarede:  »Du  er  den  ældste  og  skal 
gaa  foran,  og  din  Fjer  vil  først  faa  Solen  at  se; 
min  kan  ikke  se  ham,  før  han  er  draget  et  godt 
Stykke,  fordi  jeg  er  saa  lille.  Du  er  den  største 
og  skal  gaa  forrest!«  Til  Trods  for  Ordene  vid- 
ste hun  dog  bedre;  hun  vidste,  at  selv  om  hun 
var  den  mindste  i  Henseende  til  Skikkelse,  var 
hun  dog  den  største  og  betydeligste  af  de  to 
Kvinder. 

Den  Nat  talte  Sussistinnako  længe  med  Ut- 
set, og  hun  sagde:  »Nu  da  du  har  skabt  Folket 
med  Uhyrehovederne,  maa  du  skabe  en  Mand 
til  at  være  Sendebud  mellem  Solen  og  dette 
Folk  og  en  anden,  der  kan  bringe  Bud  mellem 
det  og  Maanen.« 

Det  første  Menneske,  der  saaledes  blev 
skabt,  kaldtes  Koshairi.  Han  er  ikke  blot  Sende- 
bud mellem  Solen  og  Folket  med  Uhyrehove- 
derne, men  han  er  tillige  Solens  Ledsagl'r,  der 
underholder  ham  med  sit  Fløjtespil;  desuden  er 

han  Mellemmand  mellem  Jordfolket  og  Solen. 
I  sin  Egenskab  af  Sendebud  er  han  Solens  Høv- 
ding; men  naar  han  ledsager  og  underholder 
Solen  paa  hans  daglige  Rejse,  er  han  Solens  Tje- 
ner. Det  andet  Menneske,  der  blev  skabt,  var 
Querranna,  hvis  Hverv  var  tilsvarende  til  Ko- 
shairis,  men  hvis  Høvding  var  Maanen,  idet  de 
dog  begge  stod  under  Solen. 

Da  de  første  Mennesker  var  skabte,  kaldte 
Utset  paa  en  lille  sort  Fugl  med  hvide  Vinger 
og  sagde: 

»I  Morgen  gaar  min  Søster  og  jeg  ud  for 
at  se  paa  Solen,  straks  naar  han  forlader  sit 
Hus.  Vi  bærer  Tryllekviste  paa  Hovedet  og  gaar 
ved  Siden  af  hinanden;  hun  er  meget  højere 
end  jeg,  saa  Solen  vil  se  hendes  Ansigt,  før  han 
ser  mit.  Det  er  ikke  godt;  du  skal  derfor  i  Mor- 
gen tidlig  begive  dig  til  Solens  Hus  og  tage  en 
Fjer  ud  af  din  venstre  Vinge,  men  ikke  af  den 
højre;  spred  saa  dine  Vinger  og  forbliv  svæ- 
vende lige  foran  Solen,  naar  han  kommer  fra 
sit  Hus!« 

I  den  tidlige  Morgen  begav  de  to  Kvinder 
sig  paa  Vej  for  at  hilse  den  opgaaende  Sol,  og 
(le  ledsagedes  af  Mænd  og  Ynglinge,  der  med- 
bragte deres  Buer  og  Pile,  og  som  havde  delt 
sig,  saa  nogle  gik  ved  Siden  af  Nowutset,  andre 
ved  Siden  af  Søsteren.  Da  de  nu  havde  gjort 
Holdt  for  at  afvente  Solens  Opgang,  sagde  den 
ældste:  »Hvis  Solen  ser  først  paa  mig,  skal  alle 
Folkene  paa  min  Side  tilhøre  mig  og  tilintet- 
gøre de  andre,  og  hvis  Solen  ser  først  ind  i  min 
Søsters  Ansigt,  skal  alle  de,  der  er  paa  hendes 
Side,  være  hendes  Folk  og  ødelægge  mine.« 

Da  Solen  nu  forlod  sin  Bolig,  anbragte  Fug- 
len sig  saaledes,  at  den  skyggede  for  Lyset. 
undtagen  hvor  det  trængte  igennem  der,  hvor 
Fjeren  var  plukket  ud  af  Vingen,  og  Lyset  skin- 
nede ikke  blot  paa  Tryllekvisten  paa  den  yng 
ste  Søsters  Hoved,  men  det  overstraalede  he\v 
hendes  Ansigt,  mens  det  endnu  kun  lige  berortc 
Toppen  af  den  ældstes  Fjer;  og  saaledes  skete 
det,  at  den  yngstes  Folk  tilintetgjorde  den 
ældstes. 

De  to  Kvinder  blev  nu  staaende,  mens 
Mændene  kæmpede;  men  medens  de  forl)le\ 
oppe  paa  Toppen  af  Klippen,  steg  Mændene  ned 
paa  en  Græsslette  for  at  stride.  Da  der  var 
gaaet  nogen  Tid,  løb  den  yngste  ned  paa  Slet- 
ten og  raable:  »Det  er  nok;  kæmp  ikke  læn- 
ger! <  hvorpaa  hun  vendte  tilbage  til  Bjergtop- 
pen og  sagde  til  Søsteren:  »Lad  os  stige  ned 
paa  Sletten  og  kæmpe!'  Og  de  kæmpede  som 
Kvinder  —  ikke  med  Buer  og  Pile  —  de  brø- 
des; og  mens  de  nu  kæmpede  haardt  og  længe, 
sluttede  Mændene  Kreds  omkring  dem.  Og 
nogle  af  Mændene  sagde:  »Lad  os  skille  Kvin- 
derne ad!«  men  andre  svarede:  »Nej,  lad  dem 
alene!';  —  Den  yngste  blev  tilsidst  udmattet  i 
.\rmene  og  raabfo  til  sit  Folk:  Jeg  er  me^'el 
træt!''  Da  strakte  Folket  den  ældste  til  Jorden 
og  bandt  hendes  Hænder.  Den  yngste  bød  sine 
Folk  lade  hende  ligge,  men  selv  slo?  hun 
hende  i  Ansigtet,  som  hun  laa  der  paa  Jorden, 
og  dræbte  hende.  Derpaa  skar  hun  hendes 
Bryst  op  med  en  Stenkniv  og  udtog  hendes 
Hjerte,  og  midt  i  den  uhyre  Kreds  af  sit  Folk 
holdt  hun  Hjertet  i  sin  Hannd  og  rnnbfe:     T.yl- 

ter,  I  Mamd  og  Ynglinge!  Denne  Kvinde  var 
min  Søster,  men  hun  tvang  os  til  at  kæmpe;  det 
var  hende,  der  først  lærte  jer  Kampen.  De  faa 
af  hendes  Folk,  der  undslap,  er  spredt  i  Bjer- 
gene, og  det  er  Rotte-Folket.«  Og  hun  skar 
Hjertet  i  Stykker  og  kastede  dem  paa  Jorden 
og  sagde:  »Hendes  Hjerte  vil  blive  til  Rotter, 
for  det  var  ondt! «  og  straks  kunde  man  se  Rot- 
ter løbe  i  alle  Retninger.  Men  da  det  ln(h*e  af 
Hjertet  var  fuldt  af  Kaktus,  sagde  hun:  »Rot- 
terne skal  for  bestandig  leve,  hvor  der  fmdes 
Kaktus!«  Og  de  lever  den  Dag  i  Dag  deraf. 
Derpaa  bød  hun  sit  Folk  drage  hjem. 

De  første  otte  Aar,  efter  at  denne  Kamp 
havde  fimdet  Sted,  levede  Folket  meget  lykke- 
ligt, og  alt  trivedes;  men  det  niende  Aar  var 
et  ondt  Aar,  thi  hele  Jorden  blev  opfyldt  af 
Vand.  Det  kom  ikke  i  Form  af  Regn,  men  som 
Floder  mellem  Højsletterne,  og  det  vedblev  at 
strømme  ind  fra  alle  Sider,  saa  Folk  og  Dyr 
maatte  flygte  op  paa  Højderne.  Vandet  blev 
ved  at  stige,  til  det  næsten  stod  lige  med  det 
øverste  af  Højsletten,  og  Sussistinnako  raabte: 
»Hvor  skal  mit  Folk  drage  hen?  Hvor  gaar 
Vejene  til  de  fire  Himmelhjørner?  Ak,  jeg  ser 
Vandene  overalt!«  Og  alle  hans  Magere  sang 
fire  Dage  og  Nætter  foran  deres  Altere  og  for- 
anstaltede en  Mængde  Ofringer;  men  Vandene 
vedblev  at  stige  som  før.  Og  Sussistinnako 
sagde  til  Solen:  »Stig  op  og  drag  hen  over  Ver- 
den; din  Vej  skal  gaa  fra  Nord  til  Syd,  og  naar 
du  kommer  tilbage,  skal  du  sige,  hvad  du  sy- 
nes derom!«  Da  Solen  var  vendt  tilbage,  sagde 
den:    »Jeg  gjorde,   som   du  bød   mig,  men   jeg 

syntes  ikke  om  Vejen.«  Atter  bød  Edderkop- 
pen ham  stige  op  og  gaa  over  Verden  fra  Vest 
til  Øst,  og  da  han  kom  tilbage,  spurgte  den, 
hvordan  han  syntes  om  den  Vej.  »Der  er  maa- 
ske  dem,  der  synes  om  den,  men  jeg  kan  ikke 
lide  den.«  —  »Stig  atter  op  og  gaa  den  lige  Vej 
fra  Øst  til  Vest!«  Og  da  Solen  vendte  tilbage, 
spurgte  Sussistinnako  ham  for  tredje  Gang,  og 
Svaret  var:  »Jeg  er  vel  tilfreds,  jeg  synes  godt 
om  Vejen!«  Da  sagde  Sussistinnako:  »Min  Søn, 
hver  Dag  skal  Du  staa  op  og  drage  over  Verden 
fra  Øst  til  Vest!«  Daglig  standser  nu  Solen  paa 
sin  Rejse  midtvejs  mellem  Øst  og  Verdens  Midt- 
punkt for  at  indtage  sin  Frokost,  ved  Midt- 
punktet for  at  spise  sin  Middag  og  midtvejs 
mellem  dette  Punkt  og  Vest  for  at  nyde  sit 
Aftensmaaltid,  og  han  undlader  aldrig  at  ind- 
tage disse  tre  Maaltider  paa  disse  bestemte 
Punkter. 

Solen  bærer  en  Skjorte  af  garvet  Dyre- 
skind  og  Benklæder  af  samme  Stof,  der  naar 
ham  til  Læggen,  begge  er  forsynede  med  Fryn- 
ser; hans  Mokkasiner  er  ligeledes  af  Dyreskind 
og  broderede  med  gule,  røde  og  Turkisperler, 
og  han  er  klædt  i  en  Dyreskindskøllert,  hvor- 
paa  der  er  malet  en  Slange.  Han  bærer  Bue 
og  Pile,  og  Koggeret,  der  er  af  Kuguarskind, 
hænger  over  hans  Skulder;  han  holder  Buen  i 
sin  venstre  Haand,  en  Pil  i  sin  højre,  og  endelig 
bærer  han  Masken,  som  skjuler  ham  for  Jor- 
dens Folk.  En  Ørnefjer  med  en  Papegøj.efjer 
paa  hver  Side  pryder  det  øverste  af  Masken, 
og  paa  hver  Side  og  forinden  er  der  anbragt 
en  Ørnefjer.    Haaret  omkring  Hoved  og  Ansigt 

er  rødt  som  Ild,  og  iiaar  han  ryster  det,  kan 
Folkene  ikke  taale  at  stirre  paa  Masken;  det 
gælder  nemlig  om,  at  de  ikke  ved  nøje  at  se 
derpaa  skal  opdage,  at  det  er  Masken,  ikke  So- 
len selv,  de  betragter.  Den  sværere  Linie,  der 
indrammer  Masken,  er  gul  og  varsler  Regn. 
Maanen  kom  til  den  øvre  Verden  sammen  med 
Solen,  og  ogsaa  den  bærer  en  Maske. 

Hver  Nat  drager  Solen  forbi  Sussistinna- 
kos  Bolig,  og  denne  spørger  da:  »Hvordan  har 
mine  Børn  det  deroppe;  hvor  mange  er  døde  i 
Dag,  og  hvor  mange  er  fødte?  Og  Solen  bliver 
kun  saa  længe  hos  ham,  at  han  kan  besvare 
Spørgsmaalene,  saa  drager  han  videre  til  sit 
Hjem  i  Østen. 

Nu  anbragte  Edderkoppen  et  uhyre  Rør 
paa  Toppen  af  Højsletten  og  sagde:  »Gennem 
dette  skal  mit  Folk  drage  op  til  den  øvre  Ver- 
den.« Utset  førte  an  og  bar  en  Sæk,  hvori  der 
rummedes  mange  af  Stjernefolket;  efter  hende 
fulgte  Magerne  med  deres  kostbare  Sager  og 
hellige  Tæpper  paa  Ryggen,  derpaa  kom  det  la- 
vere Folk  og  alle  Dyr,  Slanger  og  Fugle.  Kal- 
kunen var  langt  bagved,  saa  Bølgeskummet  fra 
Vandene  naaede  den  yderste  Ende  af  dens  Fjer, 
hvorfor  de  den  Dag  i  Dag  bærer  Mærke  af 
Vandet. 

Da  de  naaede  op  i  Toppen  af  Røret,  fandt 
de  at  den  faste  Jord  lukkede  for  Udgangen, 
hvorfor  Utset  kaldte  Græshoppen  til  sig  og 
sagde:  »Kom  her.  Mand!«  Græshoppen  skyndte 
sig  hen  til  hende,  og  hun  forklarede  den  nu,  at 
Jorden  lukkede  for  Udgangen.  »Du  ved  bedst, 
hvordan  man  skal  komme  gennem  Jorden,  gaa 

derfor  op  og  lav  os  en  Dør!«  —  »Vel,  Moder!« 
svarede  den;  »det  skal  jeg,  jeg  tror  nok,  jeg  kan 
bane  en  Vejl<:  Den  gav  sig  til  at  arbejde  med 
Fødderne,  og  etter  nogen  Tids  Forløb  krøb  den 
igennem  Jorden  og  kom  ind  i  en  anden  Verden. 
Da  den  havde  set  Verden,  vendte  den  tilbage 
til  Utset  og  sagde:   »Der  er  godt  deroppe.« 

Nu  kaldte  Utset  paa  Grævlingen  og  sagde: 
»Lav  os  en  Dør;  Græshoppen  har  lavet  en,  men 
den  er  meget  for  lille.«  —  »Javel,  Moder,  det 
skal  jeg!«  svarede  Grævlingen,  og  efter  møj- 
sommeligt Arbejde  kom  ogsaa  den  op  i  den  an- 
den Verden,  vendte  tilbage  og  sagde:  »Jeg  har 
aabnet  en  Vej,  Moder!«  Da  Utset  endnu  til 
denne  Dag  paakaldes  baade  som  Fader  og  Mo- 
der, fordi  hun  handler  paa  Skaberen,  Sussistin- 
nakos  Vegne,  sagde  Grævlingen  videre:  »Moder, 
Fader!  Verden  deroppe  er  god.« 

Derpaa  kaldte  Utset  paa  Hjorten  og  sagde: 
>  Gaa  du  først,  og  hvis  du  kommer  vel  igen- 
nem, hvis  du  blot  kan  faa  Hovedet  igennem, 
kan  ogsaa  andre  gaa  den  Vej!«  Hjorten  steg 
op,  vendte  tilbage  og  sagde:  »Fader,  der  er  ikke 
noget  i  Vejen,  jeg  kom  igennem  uden  Vanske- 
lighed.« Derpaa  kaldte  hun  paa  Elsdyret  og 
sagde,  at  hvis  det  kunde  faa  sit  Hoved  gennem 
Døren,  kunde  de  allesammen  passere.  Ogsaa 
den  vendte  tilbage  og  sagde:  »Fader,  det  er 
godt;  jeg  kom  igennem  uden  Besvær!«  Hun 
lod  ogsaa  BøfTeloksen  forsøge,  og  den  bragte 
samme  Besked, 

Endelig  kaldte  Utset  paa  Skarnbassen,  gav 
den  Sækken  med  Stjernerne  og  sagde,  at  den 
skulde  gaa  først  ud.    Det  lille  Dyr  vidste  ikke, 

hvad  Sækken  indeholdt,  men  den  blev  meget 
træt  af  at  bære  den  og  undrede  sig  over,  hvad 
der  dog  kunde  være  i  den.  Da  den  var  kommen 
ind  i  den  nye  Verden,  lagde  den  træt  Sækken 
ned  og  besluttede  at  kigge  ind  i  den  og  se, 
hvad  den  indeholdt.  Den  skar  blot  et  lille  bitte 
Hul,  men  Stjernerne  begyndte  straks  at  flyve 
ud  og  fylde  Himlen  rundt  omkring.  Det  lille 
Dyr  var  altfor  træt  til  at  vende  tilbage  til  Utset, 
men  hun  fulgte  snart  efter  med  hele  sit  Folk 
i  den  førnævnte  Orden.  Da  Kalkunen  var  kom- 
men ud  som  den  sidste,  blev  Døren  lukket  for- 
svarligt med  en  stor  Sten,  for  at  Vandene  for- 
neden ikke  skulde  følge  efter  dem.  Utset  saa 
nu  efter  sin  Sæk  og  blev  meget  forbavset  over 
næsten  at  fmde  den  tom;  hun  kunde  ikke  for- 
staa,  hvor  Indholdet  var  blevet  af.  Det  lille  Dyr 
sad  angst  og  bedrøvet  ved  Siden  af,  men  Utset 
blev  vred  og  sagde:  »Du  er  slet  og  ulydig  og 
fra  nu  af  skal  du  være  blind!«  Den  lille  Fyr 
havde  dog  holdt  nogle  faa  Stjerner  tilbage  ved 
al  gribe  fast  om  Sækken,  og  dem  fordelte  Utset 
nu  paa  Himlen.  Af  syv  Stjerner  dannede  hun 
en  Gruppe  (den  store  Bjørn),  af  tre  en  anden 
(en  Del  af  Orion),  af  andre  dannede  hun  Pleja- 
derne,  hvorpaa  hun  kastede  Resten  langt  ud  i 
Himlen  og  raabte:  »Nu  er  det  godt!« 

Sky-,  Lyn-,  Torden-  og  Regnbuefolkene 
fulgte  med  Sia-Stammen  op  i  den  øvre  Verden 
og  skabte  sig  Hjem  i  Kilderne  ligesom  dem,  de 
havde  benyttet  i  den  lavere  Verden,  og  ligesom 
disse  fmdes  de  i  Hjertet  af  Bjergene,  paa  hvis 
Tinde  Træet  knejser.  Det  var  dog  ikke  alle  Un- 
derverdenens Folk,  der  forlod  deres  gamle  Op- 

holdssted;  kun  en  Dél  al  dem  sendte  Sussistin- 
nako  op  for  at  arbejde  for  Jordens  Beboere,  og 
alene  Skyfolket  er  saa  talrigt,  at  de  ikke  alle 
behøver  at  arbejde,  men  nogle  af  dem  tilbrin- 
ger Tiden  med  Adspredelser.  Disse  Folk  bevæ- 
ger sig  fremad  paa  Hjul,  de  ældre  paa  større,  de 
yngre  paa  mindre.  De  skjuler  sig  omhyggeligt 
bag  deres  Masker,  der  antager  forskellig  Form, 
efter  hvad  de  foretager  sig.  Nogle  forestiller 
hvide,  svømmende  Skyer,  der  ligiler  Sletterne, 
og  under  disse  arbejder  Folket  med  at  vande 
Jorden. 

Lynfolket  afskyder  Pile  for  at  frembringe 
Regn,  Smaaglimtene  stammer  fra  Børnenes 
Buer, 

Tordenfolket  har  Menneskeskikkelse,  men 
med  Vinger  af  Knive,  der  frembringer  en  stærk 
Larm,  naar  de  slaas  mod  hinanden  og  dermed 
skræmmer  Sky-  og  Lynfolket  til  at  arbejde  saa 
meget  ivrigere. 

Regnbuefolket  blev  skabt  for  at  arbejde 
paa  den  store  Midterslette,  for  at  den  kunde 
blive  skønnere  at  se  til  for  Jordens  Folk;  baade 
V^)ksne  og  Børn  bygger  de  prægtige  Buer,  ad 
hvilke  Krigsheltene  vandrede. 

Sia-Folket  kom  ind  i  denne  Verden  højt 
oppe  mod  Nord;  de  levede  først  i  Lejre,  men 
byggede  sig  efter  kort  Tids  Forløb  en  Lands- 
l)y.  I  Begyndelsen  bestod  deres  Føde  kun  i 
Frøene  af  visse  Græssorter;  men  da  Utset  øn- 
skede, at  hendes  Folk  skulde  have  anden  Føde, 
indrettede  hun  Marker  paa  alle  Sider  af  Lands- 
byen og  nedlagde  deri  smaa  Stykker .  af  sit 
Hjerte,   og  heraf  fremkom   Majsen,   idet   Utset 

sagde:  »Denne  Majs  er  mit  Hjerte,  og  den  skal 
være  for  mit  Folk  som  Mælk  fra  mine  Bryster!« 

Da  Sia-Folket  havde  boet  en  Tid  i  Lands- 
byen, besluttede  de  at  drage  videre  til  Midten 
af  Jorden;  men  Jorden  var  fugtig,  og  Utset  vid- 
ste ikke,  hvordan  hun  skulde  faa  den  haard. 

Hun  bød  da  Kuguaren  komme  til  sig  og 
spurgte  den,  om  den  ejede  noget  Tryllemiddel, 
hvormed  den  kunde  gøre  Vejen  haard,  saa  Fol- 
ket kunde  vandre  ad  den.  Kuguaren  svarede: 
»Jeg  skal  prøve.  Moder!«  Men  da  den  var  gaaet 
et  kort  Stykke  Vej,  sank  den  i  den  vaade  Jord 
indtil  Skuldrene,  hvorpaa  den  vendte  forskræk- 
ket tilbage  og  sagde  til  Utset,  at  den  ikke  kunde 
komme  videre.  Derefter  udsendte  hun  Bjørnen; 
men  det  gik  denne  ligesom  Kuguaren,  og  da  det 
ikke  gik  Grævlingen  eller  Ulven  bedi'e,  vendte 
Utset  tilbage  til  Underverdenen  og  spurgte  Sus- 
sistinnako  til  Raads. 

Sussistinnako  raadede  hende  til  at  henvende 
sig  til  en  Kvinde  af  Edderkoppe-Broderskabet 
og  faa  hende  til  at  benytte  sine  Midler  til  at 
gøre  Vejen  haard.  Utset  vendte  altsaa  tilbage 
til  den  øvrige  Verden  og  sendte  Bud  efter  den 
omtalte  Kvinde. 

Da  hun  havde  indfundet  sig,  sagde  Utset 
til  hende:  »Min  Moder  Sussistinnako  siger,  at 
Edderkoppe-Broderskabet  forstaar  den  Kunst  at 
gøre  Jorden  haard!«  Men  Kvinden  svarede,  at 
det  forstod  hun  ikke.  Efter  tre  Gange  at  være 
bleven  adspurgt  og  hver  Gang  have  givet  det 
samme  Svar,  sagde  hun  endelig  fjerde  Gang: 
»Godt,  jeg  tror  jeg  kan;  jeg  skal  forsøge!«  Der- 
paa  sammenkaldte  hun  Medlemmerne  af  Bro- 

derskabet  oj?  sagde  til  dem:  Vov  Aloder  Sussi- 
si  innako  byder  os  arbejde  for  hende  og  gore 
Jorden  haard,  saa  Folket  kan  drage  over  den! « 
Kvinden  dannede  nu  en  Vej  af  tint  Bomulds- 
spind,  som  hun  uddrog  af  sit  eget  Legeme,  og 
befæstede  den  nogle  faa  Fod  over  Jorden, 
hvorpaa  hun  bød  Folket  drage  over  den; 
men  Vejen  saa  saa  skrøbelig  ud,  at  de  ikke 
turde  betro  sig  til  den.  Da  sagde  Utset:  »Jeg 
vil  have  en  Mand  og  ikke  en  Kvinde  af  Edder- 
koppe-Broderskabet  til  at  arbejde  for  mig!« 

En  Mand,  der  hørte  til  Broderskabet,  kom 
nu  tilstede  og  udkastede  en  » Slange  <,  et  Trylle- 
middel af  Tremmeværk,  der  er  saaledes  sam- 
mensat, at  det  kan  udvides  og  trækkes  sam- 
men, og  da  den  var  trukket  ud,  naaede  den  til 
midt  paa  Jorden.  Han  udkastede  den  først 
mod  Syd,  derna'st  mod  Øst  og  Vest.  En  ny 
Fetich,  sammensat  af  tynde  Tra'pinde,  der  ud- 
straaler  fra  Midten,  hvor  de  sammenholdes  af 
et  fint  Bomuldsspind  med  deri  fæstede  Ørne- 
fjer,  blev  nu  kastet  paa  Jorden  og  traadt  paa, 
efter  at  den  var  bleven  anbragt  imod  alle  fire 
Himmelhjørner,  og  nu  blev  Jorden  fast,  saa 
Folket  kunde  vandre  over  den. 

Utset  udvalgte  nu  en  Mand  af  Majs-Folket 
til  sin  Stedfortræder,  der  kunde  føre  dem  til 
Jordens  Midte,  og  sagde  til  ham:  »Jeg,  Utset, 
vil  snart  forlade  Jer.  Jeg  vender  tilbage  til  def 
Hjem,  hvorfra  jeg  kom.  Du  skal  være  for  mil 
P'olk  som  jeg  selv  og  lede  dem  ad  den  lige  Vej. 
Selv  vil  jeg  forblive  nede  i  min  Bolig  og  hore 
alt,  hvad  du  siger  til  mig.  Jeg  skænkei-dig  al 
min  Visdom,  mine  Tanker,   mit   Hjerte  og  alt. 

Jeg  fylder  dit  Hoved  med  min  Hu!«  Derpaa 
overgav  hun  sin  Stedfortræder  en  Krumstav  som 
Tegn  paa  hans  Værdighed  og  sagde:  »Det  er 
mig  selv,  behold  den  for  bestandig!«  —  »Tak, 
Moder!«  svarede  han  og  hele  Folket  greb  om 
Staven  og  indaandede  dens  Duft.  Derpaa  fort- 
satte hun:  »Jeg  skænker  dig  alle  de  kostelige 
Genstande,  som  jeg  medbragte  til  denne  Ver- 
den. Vær  vis  paa  altid  at  følge  den  ene  lige 
Vej  alle  Aarene  igennem  og  i  Evighed.  Dit 
Navn  skal  være  Tiæmoni,  den  øverste  Hersker. 
Jeg  befaler  dig  at  lytte  til  alt,  hvad  der  er  godt, 
og  vende  dig  fra  alt,  hvad  der  er  slet!«  Og 
han  svarede:  »Ja,  Moder,  jeg  skal  gøre,  som 
Du  siger.«  Derpaa  viste  hun  Herskeren,  hvor- 
dan han  skulde  danne  en  Fetich,  der  skulde 
forestille  hende,  saa  hun  altid  kunde  være 
iblandt  dem  og  kendes  af  dem.  Og  endelig 
sagde  Utset:  »Naar  Du  ønsker  noget,  saa  lav 
Fjerstokke  og  plant  dem  i  Jorden;  de  vil  bære 
dit  Budskab  til   din  Moder  i  Underverdenen!« 

For  hun  forlod  denne  Verden,  udvalgte 
Utset  endnu  seks  Sia-Kvinder,  som  for  bestan- 
dig skulde  bosætte  sig  i  de  fire  Himmelhjørner, 
ved  Zenith  og  Nadir,  for  at  de  kunde  være  i 
Nærheden  af  Sky-Herskerne  der  og  bistaa  Jor- 
dens Folk,  og  hun  paalagde  sit  Folk  i  Nødens 
Tid  at  bede  disse  Kvinder  gaa  i  Forbøn  for 
dem  hos  Sky-Folket. 

Sia-Folket  var  det  eneste,  der  fulgte  den 
lige  Vej,  medens  alle  andre  Stammer  ad  forskel- 
lige andre  Veje  drog  imod  Jordens  Midtpunkt. 
Efter  Utsets  Bortdragen  vandrede  Sia-Folket  vi- 
dere  og  byggede  sig   en   By   af  skønne,   hvide 

Sten,  og  her  opholdt  de  sig  i  fire  Aar  (Tids- 
perioder) ;  men  her  maatte  Fora*ldrene  gennem- 
gaa  stor  Sorg,  fordi  den  øverste  Hersker  satte 
sig  imod,  at  Folket  forøgedes  i  Antal,  og  en  Tid- 
lang lod  alle  Børnene  dræbe.  Og  næppe  var 
de  kommen  over  denne  Ulykke,  før  der  opstod 
alvorlige  Vanskeligheder  mellem  deres  Mænd  og 
Kvinder. 

En  stor  Skare  Kvinder  sad  en  Aften  og 
malede  Mel  og  sang;  de  havde  arbejdet 
strængt  hele  Dagen,  og  da  nu  MaMidene  kom 
hjem,  begyndte  Kvinderne  at  udskælde  dem  og 
sagde:  »I  duer  ikke  til  noget,  I  gider  ikke  be 
stille  noget,  men  vil  blot  være  sammen  med 
Kvinderne  hele  Tiden.  Hvis  I  lod  fire  Dage  gaa 
imellem,  vilde  Kvinderne  bryde  sig  mer  om  Jer!« 
Og  Mændene  svarede:  »I  Kvinder  vil  jo  være 
sammen  med  os  baade  Dag  og  Nat;  hvis  I  kun 
saa  Mændene  hver  fjerde  Dag,  vilde  I  være 
meget  ulykkelige.«  Men  Kvinderne  gav  til  Gen- 
svar: »Det  er  Jer  Mænd,  der  vilde  være  ulykke- 
lige, hvis  I  kun  hver  fjerde  Dag  kunde  komme 
sammen  med  Kvinderne!« 

Imidlertid  blev  de  mer  og  mer  forbitrede 
paa  hinanden,  og  Mændene  raabte:  »Om  det  saa 
skulde  vare  ti,  tyve  eller  tredive  Dage,  kunde 
vi  blive  borte  fra  Jer  uden  at  føle  os  ulykkelige!« 
Og  Kvinderne  svarede:  »Det  tror  vi  ikke;  men 
vi  Kvinder  kunde  godt  være  borte  fra  Jer  i  tred- 
sindstyve  Dage.«  Og  Mændene  vedblev:  »Vi 
vilde  gerne  være  borte  fra  Jer  Kvinder  i  fem 
Maaneder!«  Herover  blev  Kvinderne  endnu 
mere  forbitrede  og  skreg:  »I  taler  ikkii  Sand- 
hed; vi  Kvinder  vilde  være  glade  ved  at  være 

skilt  fra  Jer  i  ti  Maaneder.«  Og  Mændene  fort- 
satte: »Vi  kunde  blive  borte  fra  Jer  Kvinder  i 
tyve  Maaneder  og  dog  føle  os  meget  tilfredse.« 
—  »I  taler  ikke  Sandhed!«  sagde  Kvinderne; 
»I  vil  helst  være  hos  os  hele  Tiden,  baade  Dag 
og  Nat!« 

Saaledes  kivedes  de  i  tre  Dage,  og  paa  den 
fjerde  skiltes  de,  Kvinderne  gik  til  den  ene  Side 
af  Byen,  og  Mændene  og  Drengene  samlede  sig 
paa  den  anden  Side.  Kvinderne  gik  ind  i  et 
Forsamlingshus  og  snakkede  sammen,  og  Mæn- 
dene holdt  Raadslagning  i  et  andet,  begge  Par- 
ier var  meget  forbitrede. 

Den  øverste  Hersker,  som  førte  Forsædet 
imder  Raadslagningen,  sagde  da:  »Jeg  tror,  at 
hvis  I  og  Kvinderne  lever  hver  for  sig,  vil  begge 
Parter  blive  tilfredse!«  Og  næste  Morgen  lod 
han  alle  Mændene  og  de  Børn  af  Mandkøn,  som 
ikke  diede  deres  Mødre,  gaa  over  den  store  Flod, 
der  løb  forbi  Landsbyen,  medens  Kvinderne 
blev  tilbage  i  Byen.  Ved  Daggry  drog  Mændene 
bort,  og  Kvinderne  var  henrykte  og  sagde:  »Vi 
kan  selv  godt  gøre  alt  Arbejdet,  ogsaa  Mænde- 
nes!« Og  Mændene  erklærede,  at  de  selv  kunde 
gøre  Kvindernes  Gerning.  Da  de  drog  bort, 
raabte  de  til  Kvinderne:  »Vi  overlader  jer  nu  til 
jer  selv  for  et  Aar  eller  to,  maaske  for  længere 
Tid.  Et  Aarstid  vil  I  maaske  være  glade  ved 
at  være  fri  for  os;  maaske  vil  vi  være  glade 
ved  at  være  skilt  fra  jer,  maaske  ikke;  det  er 
umuligt  at  sige,  thi  vi  Mænd  er  mere  tilbøjelige 
til  Kærlighed  end  I!« 

Det  tog  Mændene  nogen  Tid  at  komme 
over  Floden,  der  var  temmelig  bred;  den  øverste 


•210 

Hersker  førte  dem.  an  og  blev  hos  dem.  Naar 
Drengebørnene  hørte  op  at  die,  maatte  Kvin- 
derne sende  dem*  over  Floden,  og  i  de  første 
ti  Maaneder  følte  baade  Mænd  og  Kvinder  sig 
lykkelige  over  Adskillelsen.  Mændene  gik  paa 
Jagt  og  bragte  rigeligt  Bytte  hjem,  men  Kvin- 
derne fik  ingen  Kødmad,  saa  da  de  ti  Maaneder 
var  forløbne,  begyndte  nogle  af  Kvinderne  at 
længes  efter  Mændene.  Mens  disse  blev  store 
i.)g  stærke,  blev  Kvinderne  bestandig  magrere. 
Efter  det  andet  Aars  Forløb  var  der  endnu  flere 
af  Kvinderne,  der  længtes  efter  Mændene,  men 
disse  var  overmaade  vel  tilfredse  med  at  være 
borte  fra  Kvinderne.  Da  tre  Aar  var  gaaet,  var 
Kvinderne  endnu  ivrigere  efter,  at  Mændene 
skulde  komme  tilbage,  men  disse  længtes  ikke 
synderlig  efter  Kvinderne,  og  da  Halvdelen  af 
det  fjerde  Aar  var  forløbet,  raabte  Kvinderne 
til  Herskeren,  at  Mændene  skulde  komme  til- 
bage. Pigebørnene  var  imidlertid  voksede  op 
saa  tynde  som  Siv,  de  havde  næsten  intet  Kød 
paa  Kroppen.  Morgenen  efter,  at  Kvinderne 
havde  bedt  Mændene  komme  tilbage,  gik  disse 
tilbage  over  Floden  for  igen  at  leve  sammen 
med  Kvinderne,  og  allerede  fire  Dage  efter 
havde  disse  genvundet  deres  Huld. 

Medens  Kvinderne  var  adskilte  fra  Mæn- 
dene, var  der  bleven  født  flere  Børn,  men  disse 
lignede  slet  ikke  Sia-Folket  og  var  af  en  hel 
anden  Race.  Da  Mødrene  saa  dette,  brød  de 
sig  ikke  om  dem,  men  jog  dem  hjemmefra, 
og  disse  Børn  voksede  hurtig  op  til  Modenhed 
og  blev  til  Kæmpe-Kannibaler.  Saa  snart  de 
blev  voksne,  gav  de  sig  til  at  æde  Folk  af  Sia- 

Stammen.  De  snappede  Børnene,  ligesum  Præ- 
rieulven fanger  sit  Bytte,  tændte  Baal  mellem 
store  Klippestykker,  kastede  Børnene  deri  og 
stegte  dem  levende  for  siden  at  æde  dem.  Naar 
Forældrene  gik  ud  i  Skovene  for  at  lede  efter 
deres  Børn,  blev  ogsaa  de  fanget  af  Kæmperne 
og  stegt,  og  ikke  en  vendte  nogensinde  tilbage, 
der  kunde  sige,  hvad  der  var  foregaaet.  Det  var 
ikke  alene  Kæmperne,  der  aad  Sia-Folkene,  og- 
saa de  Dyr,  der  havde  ligget  i  Kiv  med  dem 
paa  den  Tid  Mændene  og  Kvinderne  var  uenige, 
sluttede  sig  til  Kæmperne  for  at  angribe  Sia- 
Folket. 

Skønt  Børnene  saaledes  blev  dræbt,  saa 
snart  de  vovede  sig  bort  fra  Hjemmet,  blev 
Stammen  dog  frelst  ved  Forældrenes  Aarvaagen- 
hed,  og  trods  de  talrige  Dødsfald  øgedes  Fol- 
ket og  byggede  mange  Huse.  I  fire  Aar  fangede 
og  aad  Kæmper  og  Dyr  Medlemmerne  af  Sia- 
Folket,  saa  snart  de  fjernede  sig  fra  Lands- 
byerne; dog  skulde  de  ikke  for  bestandig  lide 
under  denne  Ulykke. 

Solen  besluttede  at  fri  Folket  ud  af  dels 
Elendighed   og  avlede   to   Tvillingsønner. 

Jomfruen  Kochinako,  den  gule  Kvinde  fra 
Norden,  befandt  sig  paa  Rejse  til  Jordens  Midte 
og  havde  lagt  sig  til  Hvile,  da  hun  blev  favnet 
af  Solen,  og  fra  denne  Omfavnelse  blev  hun 
svanger.  Efter  fire  Dages  Forløb  viste  der  sig 
Fegn  paa  hendes  Tilstand,  otte  Dage  efter  blev 
denne  endnu  tydeligere,  og  tolv  Dage  senere 
bragte  hun  Tvillinger  til  Verden.  Under  Svan- 
gerskabet blev  hendes  Moder,  Edderkoppe- 
Kvinden,  meget  opbragt  og  vilde  endelig  vide, 

hvem  der  var  Fader  til  Barnet,  men  Datteren 
kunde  intet  sige,  og  da  hun  bestandig  intet  Svar 
kunde  faa,  sagde  Moderen:  »Jeg  bryder  mig 
ikke  om  at  se  Barnet,  naar  det  er  født;  jeg  rej- 
ser langt  bort!«  Og  saa  snart  Datteren  følte 
Fødselsveerne  begynde,  forlod  Moderen  hende, 
dog  følte  hendes  Hjerte  Medlidenhed  med  hen- 
des Barn,  og  hun  vendte  snart  igen  tilbage.  Fire 
Dage  efter  J'odselen  var  Drengen  allerede  i 
Stand  til  at  gaa. 

Kochinako  kaldte  sin  førstefødte  Søn  Maa- 
seive  og  <len  yngste  Uijiiiiyewe.  De  voksde 
hurtigt  i  Forstand,  men  vedblev  at  være  smaa 
af  Vækst.  En  Dag  spurgte  de  deres  Moder: 
»Hvor  er  vor  Fader?«  og  Moderen  svarede: 
»Han  er  langt  borte;  spørg  ikke  mere!«  Men  de 
spurgte  igen:  »Hvor  er  vor  Fader?«  Anden  og 
tredje  Gang  fik  de  samme  Svar;  men  da  de 
spurgte  fjerde  Gang,  svarede  Moderen:  »Stak- 
kels Børn,  jeres  Fader  bor  langt  borte  mod 
Øst.«  De  erklærede  da,  at  de  vilde  drage  ud  til 
ham;  men  hun  holdt  dem  tilbage  o^  sagde,  at 
for  at  naa  til  ham,  maatte  de  drage  gennem 
en  stor  Flod.  Imidlertid  trængte  de  saaledes  ind 
paa  hende  med  deres  Bønner,  at  Moderen  ende- 
lig gav  sit  Samtykke.  Deres  Bedstemoder,  Ed- 
derkoppe-Kvinden,  skænkede  hver  af  dem  en 
Bue  og  Pile,  og  Drengene  begav  sig  paa  Rejse. 

De  vandrede  længe  afsted,  og  omsider 
naaede  de  Floden;  men  nu  vidste  de  ikke,  hvor- 
dan de  skulde  komme  ind  i  Faderens  Hus,  og 
mens  de  stod  der  og  overvejede,  viste  Bedste- 
moderen sig  for  dem  og  sagde:  »Jeg  skai -bygge 
jer  en  Bro!«    Hun  spandt  nu  sit  Væv  frem  og 

tilbage;  men  da  Broen  var  færdig,  turde  Dren- 
gene ikke  gaa  over  den,  da  den  forekom  dem 
saa  skrøbelig.  Bedstemoderen  prøvede  nu 
Broen  for  at  vise,  at  den  var  sikker,  hvorpaa 
de  gik  over  og  steg  ned  midt  i  Floden,  hvor  de 
fandt  Faderens  Hus.  Her  spurgte  Faderens 
Hustru  de  to  Drenge:  »Hvem  er  I,  og  hvor  kom- 
mer I  fra?«  —  »Vi  kommer  for  at  søge  efter 
vor  Fader.«  Kvinden  spurgte  nu:  »Hvem  er 
jeres  Fader?«  og  de  svarede:  »Solen  er  vor  Fa- 
der!« Men  Kvinden  blev  vred  og  sagde:  »I 
taler  Usandhed;«  og  bød  dem  en  Skaal  Mad, 
der  blot  bestod  af  hendes  Børns  Levninger. 

Lidt  efter  vendte  Solen  hjem.  Hans  Hu- 
stru var  meget  fornærmet:  »Jeg  troede,  du  drog 
kun  ud  for  Verdens  Skyld,  men  disse  Børn  si- 
ger, du  er  deres  Fader!«  Solen  svarede:  »De 
er  mine  Børn,  fordi  alle  Folkeslag  er  mine 
Børn!«  Hermed  slog  Hustruen  sig  til  Ro,  skønt 
Børnene  kaldte  ham  ligefrem  »Fader«,  og  da 
Solen  saa,  at  det  var  Levninger,  Børnene  spiste, 
greb  han  Skaalen,  tømte  Indholdet  ud  og  lod  sin 
Hustru  give  dem  ordentlig  Mad.  Derpaa  kaldte 
han  paa  en  af  de  Mænd,  der  arbejdede  for  ham, 
og  sagde:  »Tænd  et  stort  Baal  i  et  Hus,  der  er 
indvendig  besat  med  Turkiser,  og  opvarm  det 
med  hede  Stene!«  (Ogsaa  disse  var  Turkiser). 
Ind  i  dette  Hus  sendte  han  Børnene,  hvorpaa 
han  lukkede  Døren  efter  dem.  Derpaa  bød  So- 
len, at  der  skulde  hældes  Vand  ned  paa  de  op- 
hedede Stene  gennem  en  Aabning  i  Taget  for  at 
Rummet  kunde  fyldes  med  Damp;  men  Bør- 
nene afsvalede  Svedehuset  ved  at  udspytte 
smaabitte  Konkyljer. 

Da  Solen  lod  Døren  til  Svedehuset  aabne, 
forbausedes  han  ved  at  finde  Børnene  i  Live 
endnu.  Han  lod  dem  da  anhrinj^e  i  et  andet 
Hus,  der  var  meget  rummeligt  og  fuldt  af  Els- 
dyr, Hjorte,  Antiloper  og  Bøfler;  men  da  han 
kiggede  gennem  et  Hul  i  Væggen,  saa  han  Dren- 
gene ride  paa  Ryggen  af  Elsdyrene  og  Hjortene, 
og  de  syntes  meget  fornøjede.  Dernæst  lod  han 
dem  sætte  ind  i  et  Hus  fuldt  af  Bjørne,  Kugua- 
rer  og  Klapperslanger;  men  han  fandt  dem  igen 
ridende  paa  Bjørnene  og  Kuguarerne  uden  at 
være  det  mindste  bange.  Da  sagde  han:  »Det 
er  i  Sandhed  mine  Børn!«  aabnede  Døren  og  lod 
dem  ud,  idet  han  spurgte:  »Mine  Børn,  hvad 
ønsker  I  af  mig?«  —  »Intet,  Fader!«  svarede 
de.  »Vi  er  kun  komne  for  at  finde  vor  Fader.« 
Han  gav  dem  nu  hver  en  Bue  med  Pile  og  tre 
Fjerstokke,  hvilke  sidste  han  først  bød  dem 
bruge,  naar  de  var  komne  hjem;  thi  hvis  de 
kastede  en  af  dem  en  kort  Strækning,  vilde  den 
flyve  langt  bort.  De  var  imidlertid  kun  komne 
et  kort  Stykke  paa  Vej,  før  den  ældste  sagde 
til  den  yngste:  »Lad  os  prøve  vore  Fjerstokke 
og  se,  hvor  langt  de  vil  gaa!«  men  Uyuuyewe 
svarede:  »Nej,  vor  Fader  bød  os  ikke  bruge 
dem,  før  vi  var  komne  hjem.«  Maasewe  ved- 
blev at  trænge  ind  paa  den  yngre  Broder,  men 
han  var  klog  og  vilde  ikke  give  efter.  Endelig 
kastede  Maasewe  en  af  sine  Stokke,  og  de  fløj 
langt  bort;  men  han  standsede  den  ved  at  ud- 
spytte Konkyljer. 

Moderen  og  Bedstemoderen  blev  henrykte 
ved  at  se  Drengene  igen  og  atter  kunne  samles 
alle  under  et  Tag,  men  Drengene,  særlig 'Maa- 

sewe,  vilde  snart  igen  ud  paa  Togt.  De  liavde 
Lyst  til  at  prøve  de  Buer  og  Pile,  deres  Fader 
havde  givet  dem,  og  da  de  havde  været  fire  Dage 
hjemme,  begav  de  sig  paa  Jagt. 

Trods  Moderens  Formaninger  drog  Brø- 
drene først  til  en  Sø  langt  borte,  hvor  de  dræbte 
en  ond  Ulv,  skønt  den  var  beskyttet  af  en  Sten- 
skjorte. Derpaa  opsøgte  de  Kuguaren,  der  ka- 
stede de  Vejfarende  ned  i  en  Afgrund,  og  lod 
den  lide  samme  Skæbne,  og  endelig  nedlagde  de 
en  Bjørn,  flaaede  den  og  bragte  den  til  Hjemmet. 

Derefter  blev  Drengene  hjemme  i  to  Dage  og 
gjorde  deres  Pile  i  Stand.  Da  sagde  Maasewe  til 
Moderen:  »Moder,  vi  vil  ud  at  jage  Dyr.  Vi  har 
gode  Pile  og  vi  maa  have  Kød.«  —  »Det  er  godt, 
ihine  Børn;  men  hør  nu!  Langt  sydpaa  findes 
der  en  Ørn  paa  Toppen  af  en  høj  Klippe.  Den 
har  to  Unger.  Faderen  opholder  sig  ogsaa  der, 
og  begge  de  gamle  er  meget  store,  og  de  æder 
alle  de  smaa,  de  kan  finde.«  —  »Der  vil  vi  ikke 
gaa  hen,«  svarede  Maasewe;  men  aldrig  saa 
snart  var  han  ude  af  Moderens  Øjesyn,  før  han 
erklærede,  at  de  maatte  begive  sig  til  Ørnens 
Hjem.  Da  de  havde  gaaet  et  Stykke  Vej,  fik  de 
Øje  paa  et  Dyr,  og  Maasew^e  spændte  sin  Bue  og 
skød  det  gennem  Hjertet.  De  skar  Brystet  op, 
drog  Indvoldene  ud  og  efter  at  have  renset  dem 
for  Blod  bandt  Drengene  dem  om  deres  Hals, 
Arme  og  Bryst,  om  den  højre  Skulder  og  om- 
kring Livet.  »Nu,«  sagde  Maasev^^e,  »kan  vi 
nærme  os  Ørnens  Hjem.« 

Da  Drengene  nærmede  sig,  fløj  Ørnene  ned 
paa  Jorden.  Den  ene  af  dem  greb  Maasewe,  fløj 
højt  op  over  Huset  og  lod  ham  falde  ned  paa 

en  skarp  Klippekant  foran  Huset.  Stenen  var 
saa  skarp  som  Bladet  paa  en  Kniv  og  den  gen- 
nemskar Dyrets  Indvolde,  der  beskyttede  ham 
mod  Klippekanten,  og  Blodet  strømmede  ned 
som  Regn.  Maasewe  blev  liggende  uden  at  røre 
sig,  og  Ørnen  troede,  at  han  var  død.  Nu  fløj 
dens  Mage  ned  og  greb  Uyuuyewe,  og  ogsaa  den 
fløj  op  over  Huset  og  lod  ham  falde  ned  paa  en 
Sten.  Ogsaa  han  blev  liggende  stille,  saa  Ørnene 
troede,  han  var  død.  »Nu,«  sagde  Ørnene,  »vil 
vore  Børn  blive  glade,  for  de  har  rigeligt  med 
Kød.«  Og  kort  efter  begav  de  to  Fugle  sig  paa 
en  lang  Rejse. 

Da  Ungerne  havde  faaet  at  vide  af  de 
Gamle,  at  de  var  rigelig  forsynede  med  Føde, 
som  de  kunde  finde  foran  Døren,  naar  de  var 
sultne,  kom  de  ud  efter  Kødet.  Til  deres  store 
Forbavselse  gav  Maasewe  og  Uyuuyewe  sig  til 
at  tale  til  dem  og  spurgte:  »Naar  vender  jeres 
Moder  hjem?«  Ungerne  svarede:  »Moder  vender 
tilbage  i  Løbet  af  Formiddagen.«  —  »Kommer 
jeres  Moder  her  til  Huset,  naar  hun  vender  til- 
bage?« —  »Nej,«  svarede  de  unge  Ørne,  »hun 
vil  komme  til  Huset  oppe  paa  Klippen  og  først 
senere  kommer  hun  her.«  —  »Naar  vender  jeres 
Fader  tilbage?«  —  »Han  kommer  lidt  senere.« 
—  »Kommer  han  hertil?«  —  »Nej,  han  vender 
tilbage  til  Huset  ovenpaa.«  Derpaa  dræbte 
Maasewe  de  unge  Ørne  og  kastede  dem  paa  Jor- 
den neden  under.  Da  Moderen  kom  hjem  og 
satte  sig  paa  Klippen,  sigtede  Maasewe  paa  den 
og  skød  den  gennem  Hjertet,  og  den  faldt  død 
til  Jorden,  og  da  Faderen  senere  vendte  tilbage, 
mødte  den  samme  Skæbne. 

Drengene  havde  nu  dræbt  Verdens  onde 
Ørne,  og  Maasewe  sagde:  »Min  yngre  Broder, 
hvordan  skal  vi  komme  ned  herfra?  Vejen  ned 
fil  Jorden  er  meget  lang!«  og  idet  han  saa  op, 
fortsatte  han:  »Ogsaa  Vejen  til  Klippen  ovenover 
er  meget  lang!«  I  det  samme  saa  han  et  lille 
Jordegern  og  kaldte  paa  det,  idet  han  sagde: 
»Min  lille  Broder,  vi  kan  ikke  komme  ned  her- 
fra. Hvis  du  vil  hjælpe  os,  vil  vi  betale  dig  der- 
for og  give  dig  nogle  smukke  Ørnefjer!« 

Egernet  plantede  da  en  Pinon-Nød  i  Jorden 
lige  foran  Drengene,  og  i  Løbet  af  kort 
Tid  —  næsten  øjeblikkelig  —  thi  Egernet  kendte 
ikke  saa  lidt  til  hemmelige  Kunster,  groede  der 
et  højt  Træ  op.  »Her,«  sagde  Egernet,  »har  I  en 
god  Vej.  Her  kan  I  se!«  Og  det  lille  Dyr  løb  op 
ad  Træet  og  ned  igen,  og  Drengene  fulgte  efter. 

Da  de  var  komne  hjem,  spurgte  Moderen: 
»Hvor  har  I  været?«  Og  da  de  fortalte  hende,  at 
de  havde  besøgt  Ørnenes  Hus,  sagde  hun:  »T 
har  baaret  jer  meget  dumt  ad.«  Først  vilde  hun 
ikke  tro,  at  de  havde  dræbt  Ørnene;  men  ende- 
lig lykkedes  det  dem  at  overbevise  hende  og  med 
Stolthed  omfavnede  hun  sine  Drenge.  Ogsaa 
Bedstemoderen  var  yderst  tilfreds. 

Kun  to  Dage  blev  Drengene  hjemme,  saa 
blev  Maasewe  igen  utaalmodig  efter  at  komme 
af  sted  og  sagde  til  sin  Broder:  »Lad  os  igen 
drage  ud!«  Drengenes  Hjem  laa  nærved  Jor- 
dens Midte,  da  Moderen,  Kochinako,  endnu  for- 
blev der  en  Tid  efter  deres  Fødsel.  Da  hun 
mærkede,  at  de  igen  var  ved  at  drage  ud  paa 
Jagt,  bad  hun  dem  ikke  gaa  for  langt  bort,  der 
fandtes  endnu  onde  Mennesker  i  Omegnen;  og 

Maasewe  lovede,  at  de  nok  skulde  holde  sig  i 
Nærheden.  De  var  ikke  kommen  langt,  før  de 
saa  en  Kæmpekvinde  nærme  sig  bærende  en  stor 
Bylt;  den  var  fastgjort  til  Ryggen  med  Snore, 
der  var  spændt  omkring  Armene  oppe  ved  Skul- 
drene. Maasewe  hviskede  til  sin  Broder:  »Se, 
der  kommer  en  Kæmpe  I  <  Drengene  stod  ved  Si- 
den af  hinanden,  da  hun  nærmede  sig  og  sagde: 
»Hvad  bestiller  I  Born  her?«  —  »Vi  ser  os  blot 
om;  det  er  det  hele!«  svarede  Maasewe.  Kæmpe- 
kvinden strøg  med  Hænderne  hen  over  Dren- 
gene og  sagde:  »Hvilke  kønne  Drenge!  Hvilke 
kønne  Børn!  Følg  hjem  med  mig!«  —  »Javel, 
vi  vil  gaa  med!«  svarede  Maasewe,  der  var  For- 
taleren. »Kryb  op  i  Bylten  paa  Ryggen  af  mig, 
saa  skal  jeg  bære  jer!«  Og  da  Drengene  var  pak- 
ket ind  i  Bylten,  begav  Kæmpekvinden  sig  paa 
Hjemvejen. 

Efter  nogen  Tids  Forløb  kom  hun  til  en 
bred,  græsklædt  Slette,  og  Maasewe  raable: 
»Kvinde,  gaa  ikke  for  langt  ind  i  det  Land  uden 
Træer,  for  Solen  brænder,  og  naar  der  ingeu 
Skygge  er,  faar  jeg  Hovedpine.  Se  der,  Kvinde 
—  derhenne  i  Bjergene  er  der  Træer  og  der  er 
ogsaa  den  bedste  Vej!«  Kvinden  raabte:  »Javel! ' 
og  gav  sig  paa  Vej  hen  imod  Bjergene.  Hun 
kom  da  til  et  Sted,  hvor  him  maatte  bukke  sig 
for  at  komme  frem  imder  nogle  nedhængende 
Grene,  hvori  der  hang  Kviste,  der  var  faldet  jied 
fra  andre  Træer.  Nu  hviskede  Maasewe  til  sin 
Broder:  »Naar  hun  bukker  sig  for  at  slippe  un- 
der, griber  vi  fat  i  Træet  og  bliver  hængende  der, 
til  hun  er  gaaet.«  Drengene  greb  da  fat  i  Grenene, 
der  laa  paa  tværs  i  Træet,  og  Kæmpekvinden 

drog  videre  uden  at  ane,  at  de  var  undslupne. 
Da  hun  var  gaaet  et  Stykke,  undrede  det  hende, 
at  hun  ikke  hørte  en  Lyd  og  kaldte:  »Børn!«  — 
Intet  Svar.  Igen  kaldte  hun:  >Æørn!«  men  da 
hun  intet  Svar  fik,  raabte  hun:  »Fald  ikke  i 
Søvn!  Fald  ikke  i  Søvn!«  Da  hun  ikke  hørte  et 
Ord  fra  Drengene,  rystede  hun  Bylten  for  at 
vække  dem,  da  hun  tænkte,  de  sov  fast."^  Da  hel- 
ler ikke  dette  bragte  noget  Svar,  lagde  hun  Byl- 
ten paa  Jorden;  men  til  hendes  Overraskelse  var 
Drengene  borte.  »De  slemme  Drenge!  de  slemme 
Drenge!«  raabte  hun,  og  vendte  tilbage  for  at  se 
efter  dem.    »Hvor  kan  de  være  blevet  af?« 

Da  hun  fandt  dem  hængende  i  et  Træ, 
raabte  hun:  »I  slemme  Drenge,  hvorfor  hænger 
I  der?«  Maasewe  svarede:  »Nej,  Kvinde,  vi  er 
ikke  slemme.  Vi  vilde  blot  standse  her  og  se 
paa  Træerne;  det  er  saa  kønt.«  Hun  tvang  dem 
imidlertid  til  at  gaa  ind  i  Bylten  igen  og  begav 
sig  atter  paa  Vej,  idet  hun  formanede  Børnene 
til  endelig  ikke  at  falde  i  Søvn.  Det  var  en  lang 
Vej,  før  de  naaede  Kæmpekvindens  Hus.  »Jeg 
or  glad,  jeg  er  hjemme  igen!«  sagde  hun,  satte 
Bylten  paa  Gulvet  og  sagde  til  Drengene,  at  de 
skulde  komme  ned.  »Jeg  er  træt  og  sulten. 
Børn!  Løb  ud  og  skaf  mig  noget  Brændsel!« 
Og  Maasewe  hviskede  til  sin  yngre  Broder:  »Lad 
os  gaa  efter  Brænde!« 

Ikke  længe  efter  kom  Drengene  tilbage  med 
Knipper  af  Brænde  paa  Ryggen.  Hun  viste  dem 
da  et  lille  kegleformet  Hus  i  Nærheden  og 
sagde:  »Børn,  bring  Brændet  derhen!«  Derpaa 
gjorde  hun  Ild  inde  i  Huset  og  kaldte  paa  Dren- 
gene:   »Kom  her  og  se  Ilden:   den  er    god    og 

varm.«  Maasewe  hviskede  til  sin  yngre  Bro- 
der: »Hvad  mon  det  er,  Kvinden  vil?«  Og  da  de 
Iraadte  nærmere,  sagde  Kæmpekvinden:  »Se,  jeg 
har  tændt  et  stort  Baal,  og  det  er  godt  og  varmt. 
Se  engang  derind!  Da  Børnene  nu  traadte  hen 
foran  hende,  skuhhede  hun  dem  ind  i  Huset  og 
hikkede  Døren.  Hun  vilde  stege  Børnene  til  sin 
Aftensmad  og  smækkede  allerede  med  Læherne 
i  Forudnydelsen  af,  hvad  der  ventede  hende. 
Men  hun  hlev  skuffet,  thi  Drengene  hlev  ved  af 
udspytte  Konkyljer,  der  heskyttede  dem  mod 
Heden. 

Da  hun  havde  stænget  Døren  for  Drengene, 
gik  Kvinden  ind  i  sit  Hus  igen,  vaskede  Hovedet 
og  hadede  sig  over  hele  Kroppen  i  et  sforf  Kar 
fuldt  af  Yuccaskum;  derpaa  salte  hun  sig  ned 
og  sagde  til  sig  selv:  »Alt  er  vel,  og  jeg  er  lykke- 
lig og  tilfreds.«  Ogsaa  Drengene  var  tilfredse, 
de  havde  skjult  sig  i  den  ene  Side  af  Huset  og 
forholdt  sig  ganske  stille.  Da  Konen  syntes,  det 
maatte  være  naa  Tide,  at  Aftensmaden  var  sfegt 
færdig,  tog  hun  Stenen  hort,  som  hun  havde 
anbragt  i  Døraahningen  og  fæstnet  med  Kalk. 
Inde  i  Huset  laa  der  noget  Skarn;  det  antog  hun 
for  Kødet  af  dem,  sankede  det  sammen  med 
stor  Omhu  og  begyndte  at  spise  deraf,  mens 
hun  sagde  til  sig  selv:  »Hvor  det  er  velsmagende 
og  godt  gennemstegt!«  og  atter  og  atter  gentog 
hun  for  sig  selv,  hvor  liflig  en  Duft  og  Smag 
denne  Bet  havde.  Til  sidst  raahte  Maasewe: 
»Det  er  ikke  vort  Kød,  du  spiser,  men  noget 
Skarn!«  Kvinden  saa  sig  om,  men  kunde  ikke 
faa  Øje  paa  nogen.  Saa  raahte  Uyuuyewe:  »Det 
er  Skarn,  du  spiser!«  og  igen  lyttede  hun  og  saa 

sig  om  uden  at  kunne  finde  nogen.  Drengene 
blev  ved  at  raabe,  og  da  der  var  gaaet  nogen 
Tid,  fandt  hun  dem  endelig  siddende  i  den  fjer- 
neste Krog  af  Stuen.  »Hvad  I  dog  er  for  nogle 
slemme  Drenge!«  sagde  hun;  »jeg  troede,  det  var 
jeres  Kød,  jeg  spiste.«  Og  dermed  skyndte  hun 
sig  ud  af  Huset  og  kastede  det  altsammen  op. 

Hun  sendte  nu  igen  Drengene  ud  efter 
Brænde  og  sagde,  de  skulde  bringe  en  hel 
Mængde,  og  de  kom  tilbage  med  store  Knipper 
paa  Ryggen,  men  hun  sendte  dem  ud  for  at 
hente  mere.  Hun  tændte  igen  Ild  i  det  lille  Hus 
og  gik  bort,  og  Drengene  raabte:  »Sikken  et  stort 
Baal!«  og  Maasewe  kaldte  paa  Konen:  »Kom  og 
se  paa  Ilden;  sikken  et  Baal,  denne  Gang  tror 
jeg,  min  Broder  og  jeg  dør!«  Da  Kvinden  bøjede 
sig  ned  for  at  se  ind  i  Ilden,  sagde  Maasewe: 
»Se  helt  derinde!  Denne  Gang  vil  vi  sikkert  dø! 
Se,  derhenne  er  det  hedest!«  Mens  han  stod 
bagved  og  pegede  over  hendes  Skulder,  bukkede 
hun  stadig  Hovedet  lavere  for  bedre  at  kunne  se 
og  sagde:  »Ja,  derhenne  er  Ilden  bedst!« 
Kæmpekvinden  stirrede  interesseret  derpaa,  men 
da  de  havde  faaet  hende  til  at  bøje  Ansigtet  helt 
hen  til  Døraabningen,  skubbede  de  hende  ind  i 
Baalet,  saa  hun  brændte  ihjel. 

Nu  blev  Drengene  glade,  og  Maasewe  sagde: 
»Lad  os  gaa  ind  i  Kvindens  Hus,  nu  da  hun  er 
død!«  Og  de  fandt  Huset  meget  stort  og  rumme- 
ligt og  fuldt  af  Stuer  og  Døre.  Midt  i  Gulvet  saa 
de  en  lille  rund  Dør,  som  Maasewe  aabnede,  og 
da  han  kiggede  ned  igennem  den,  saa  han,  at 
det  var  meget  mørkt  neden  under.  Han  pegede 
ned  og  sagde:  »Skønt  jeg  ikke  kan  se  noget,  er 

jeg  vis  paa,  at  dette  er  det  aller  smukkeste  Væ- 
relse. Jeg  tror,  jeg  gaar  derned;  maaske  finder 
vi  mange  gode  Ting  dernede!«  Men  saa  snart 
han  var  krøbet  ned  igennem  Lemmen,  forsvandt 
han,  og  Broderen  kunde  liverken  se  eller  høre 
noget  til  ham.  Da  Uyuuyewe  ikke  fik  noget 
Svar  paa  sin  Kalden,  tænkte  han  ved  sig  selv: 
»Maasewe  har  nok  fundet  en  hel  Mængde  kønne 
Sager  dernede;  det  er  derfor,  han  ikke  vil  svare. 
Jeg  vil  selv  gaa  ned  og  se  efter!«  Næppe  var  han 
steget  ned  gennem  Lemmen,  før  han  befandt  sig 
lige  ved  Siden  af  sin  æddre  Broder,  og  sammen 
med  ham  styrtede  han  nu  dybere  og  dybere  ned 
i  Underverdenen, 

Da  Maasewe  var  naaet  ned  til  denne  nye 
Verden,  var  han  i  Begyndelsen  bevidstløs  efter 
Faldet;  men' da  han  var  kommen  saa  meget  til 
sig  selv,  at  han  kunde  sidde  op,  opdagede  han 
Uyuuyewe,  der  ligeledes  kom  styrtende  ned  og 
faldt  lige  ved  Siden  af  ham.  »Min  yngre  Broder, 
hvorfor  fulgte  du  efter  mig?«  spurgte  Maasewe, 
og  da  Uyuuyewe  ogsaa  var  kommen  sig  saa  me- 
get, at  han  kunde  sidde  op,  fortsatte  den  æld- 
ste: »Min  yngre  Broder;  jeg  tror,  vi  er  kommen 
til  en  anden  Verden.  Jeg  ved  hverken,  hvor  vi 
er,  eller  hvad  Tid  paa  Dagen  det  er;  men  jeg 
tænker,  det  er  omtrent  Middag.  Hvad  mener 
du?«  Og  Uyuuyewe  svarede:  »Det  ved  du  bedst, 
min  ældre  Broder!  Hvad  du  mener,  er  rigtigt!« 
—  »Godt!«  svarede  Maasewe;  »lad  os  nu  følge 
Vejen  til  det  Hus,  hvor  Solen  gaar  ind  om  Afte- 
nen, for  jeg  tror,  delte  er  den  Verden,  hvor  vor 
Fader,  Solen,  opholder  sig  om  Natten.«    - 

Lidt  efter  Middagstid  vandrede  de  to  Brødre 

afsted,  Maasewe  lidt  foran  Uyuuyewe,  og  da  han 
hørte  Støj  i  det  Fjerne,  sagde  han:  »Jeg  tror, 
vi  kommer  til  en  Landsby.«  Da  de  kom  nær- 
mere, hørte  de  Lyden  af  en  Tromme  og  tænkte, 
at  der  holdtes  Fest  paa  Torvet,  og  kort  efter  fik 
de  Øje  paa  Landsbyen  og  saa,  at  der  virkelig 
afholdtes  en  stor  Fest.  Alle  Beboere  var  forsam- 
lede paa  Torvet.  Forsamlingshuset  laa  lidt  borte 
fra  Landsbyen,  og  da  Drengene  nærmede  sig  det 
og  steg  op  ad  Indgangsstigen,  saa  de,  at  der  var 
ingen  derinde.  Maasewe  sagde  da:  »Dette  er 
Forsamlingshuset;  lad  os  gaa  derind!«  De  saa 
nu,  at  Huset  var  meget  stort  og  smukt,  og  at 
der  hang  en  Mængde  prægtige  Buer  og  Pile 
langs  Væggene.  De  tog  Buerne  ned  og  under- 
søgte dem  og  sagde  til  hinanden:  »Hvilke 
smukke  Buer  og  Pile!  Se,  hvor  fine  de  er!«  Og 
de  fik  stor  Lyst  til  at  eje  dem.  Maasewe  fore- 
slog da,  at  de  skulde  hver  tage  en  Bue  og  nogle 
Pile  og  skynde  sig  bort;  da  alle  Beboerne  var 
paa  Torvet  og  saa  paa  Dansen,  vilde  ingen  op- 
dage dem.  Og  de  ilede  bort  med  deres 
Skatte.  Og  Maasewe  sagde:  »Min  yngre  Bro- 
der, lad  os  vende  tilbage  ad  samme  Vej  som  vi 
kom  1 « 

Men  ikke  længe  efter  havde  en  Mand  et 
Ærinde  i  Forsamlingshuset;  han  opdagede 
straks  Fodsporene,  og  da  han  kom  ind,  saa- 
han,  at  der  var  stjaalet  Buer  og  Pile.  Han 
skyndte  sig  hen  paa  Torvet  og  meddelte  Tyve- 
riet, idet  han  sagde:  »To  Mænd  har  været  inde 
i  Forsamlingshuset;  jeg  saa  deres  Fodspor!« 
og  Folk  raabte:  »Lad  os  følge  efter  dem!«  og 
gav  sig  til  at  løbe  ad  den  Vej,  Drengene  havde 

taget.  Disse  var  næsten  naaet  tilbage  til  det 
Sted,  hvor  de  var  landet,  da  de  kom  ned  til 
denne  lavere  Verden,  og  Folkene  var  lige  i 
Hælene  paa  dem. 

De  smaa  Fyre  maatte  løbe,  alt  hvad  de 
kunde,  men  de  holdt  fast  paa  deres  Buer  og 
Pile,  og  just  som  de  satte  Foden  paa  det  Sled, 
hvor  de  var  falden  ned,  og  Forfølgerne  var  lige 
ved  dem,  grebes  de  af  en  Hvirvelvind,  der  bar 
dem  opad,  gennem  Døren  og  tilbage  i  Kæmpe- 
kvindens Hus.  Da  sagde  Maasewe:  »Min  yngre 
Broder,  lad  os  skynde  os  hjem  til  Moder.  Hun 
maa  være  bedrøvet;  hvad  tror  du,  hun  tænker, 
der  er  blevet  af  os?«  Uyuuyewe  svarede:  »Jeg 
antager,  hun  tror,  vi  er  blevet  slaaet  ihjel.«  Nu 
begav  Drengene  sig  paa  Hjemvejen,  og  mens  de 
endnu  var  langt  fra  Huset,  spurgte  Maasewe: 
»Min  yngre  Broder,  hvor  tror  du  disse  Buer  og 
File  er  lavede?«  Og  han  holdt  dem  op  for  sine 
Øjne  og  sagde:  »Jeg  synes,  de  er  meget 
smukke!«  Hvortil  Uyuuyewe  svarede:  »Ja,  de 
or  smukke.« 

Maasewe  skød  nu  en  af  Pilene  langt  bort, 
og  den  frembragte  en  stærk  Larm  og  saa  præg- 
tig ud  og  var  rød  at  se  til.  Ogsaa  Uyuuyewe  af- 
skød en  af  sine.  »Min  yngre  Broder,«  sagde 
Maasewe;  »det  er  smukke  Pile,  men  de  er  fløjet 
langt  bort.«  Da  de  kom  i  Nærheden  af  Mode- 
rens Hus,  brugte  de  igen  deres  Buer,  og  de  var 
saa  henrykte  over  det  Lys,  Pilene  frembragte, 
at  de  afskød  den  ene  efter  den  anden.  Moderen 
og  Bedstemoderen,  hørte  Larmen  og  løb  ud 
af  Haset;  de  blev  meget  forskrækkede,  da  de 
saa   \u\   over  Sletten  og  opdagede  Lysglimtene, 

men  derpaa  segnede  de  begge  om  som  døde. 
Indtil  dette  Øjeblik  havde  Lynpilene  været 
ukendte  for  Menneskene,  da  Lynfolket  endnu 
aldrig  havde  ladet  nogen  af  deres  Pile  falde  til 
Jorden.  Da  Moderen  endelig  var  kommen  til 
sig  selv  igen,  blev  hun  meget  vred  og  spurgte 
Drengene,  hvor  de  havde  fundet  den  Slags  Pile 
og  hvorfor  de  havde  bragt  dem  med  hjem. 
Men  Drengene  raabte:  »Aah,  Moder,  de  er  saa 
smukke,  og  vi  holder  saa  meget  af  dem!« 

Drengene  blev  nu  hjemme  i  tre  Dage,  og 
paa  den  fjerde  Dag  viste  der  sig  en  Mængde 
Skyer,  der  lignede  Lavlandets,  og  soirt  kom  og 
bragte  de  Pile  tilbage,  som  Drengene  havde 
skudt  ud  imod  den  store  Slette,  og  da  Skyfolket 
kom  hen  over  Drengenes  Hjem,  begyndte  de  at 
vande  Jorden;  det  regnede  meget  stærkt,  og  kort 
efter  begyndte  Pilene  at  falde  ned.  Maasewe 
raabte  af  Glæde:  »Se,  min  yngre  Broder,  Lyn- 
folket har  bragt  os  Pilene  tilbage,  lad  os  gaa 
ud  og  sanke  dem  op!«  I  to  Dage  arbejdede  Sky- 
folket med  at  sende  Regn,  hvorpaa  de  atter 
vendte  hjem. 

Igen  sagde  Maasewe  til  sin  Moder:  »Nu  vil 
vi  se  os  lidt  om  i  Egnen!«  Hun  bønfaldt  dem  om 
ikke  at  drage  for  langt  bort.  »Vestpaa,«  sagde 
hun,  »lever  der  en  meget  ond  Antilop,  som  vil 
spise  Jer!«  Maasew^e  lovede  Moderen,  at  de  ikke 
skulde  gaa  ret  langt;  men  da  de  var  komne  lidt 
bort  fra  Hjemmet,  sagde  han  til  sin  yngre  Bro- 
der: »Hvorfor  vil  Moder  ikke  have,  at  vi  skal 
gaa  derhen?«  —  han  pegede  mod  Vest  —  »lad 
os  blot  drage  afsted!«  Uyuuyewe  svarede:  »Nej, 
Moder  holder  ikke  af  det!«    Men  omsider  lod 

han  sig  overtale  af  Maasewe,  og  da  de  var 
komne  i  Nærheden  af  Antilopens  Hus,  fik  de 
Øje  paa  den.  Der  var  hverken  Græs  eller  anden 
Plantevækst  i  Nærheden,  men  kun  en  Sandslette 
uden  Træer  eller  Sten.  »Det  er  vist  en  af  dem, 
som  Moder  sagde  vilde  æde  os!«  —  »Det  er  det 
vist!«  svarede  Uyuuyewe.  »Lad  os  gaa  lidt  nær- 
mere, yngre  Broder!«  —  »Du  ved,  hvad  der  er 
bedst,«  gentog  Uyuuyewe;  »jeg  vil  gøre,  som 
du  siger;  men  hvis  du  gaar  næ'rmere,  tror  jeg, 
den  løber  sin  Vej!«  De  raadslog  da  en  Tid,  men 
under  deres  Samtale  kom  en  Muldvarp  frem 
af  sit  Hus  og  sagde:  »Drenge,  kom  med  ned  i 
min  Bolig!«  —  »Nej,«  svarede  de,  »vi  vil  dræbe 
Antilopen,«  og  Maasewe  tilføjede:  »Du  ved  vel 
Besked  om  den?«  —  »Ja,«  svarede  Muldvarpen, 
»jeg  har  været  ganske  tæt  ved  den  og  gaaet 
rundt  om  den.«  Saa  sagde  Maasewe,  at  den  skul- 
de gaa  ned  i  sin  Bolig  og  lave  en  Vej,  saa  Antilo- 
pen ikke  lagde  Mærke  til,  at  de  nærmede  sig.  Og 
Muldvarpen  borede  saa  en  underjordisk  Vej  hen 
til  det  Sted,  hvor  Antilopen  stod  med  Hovedel 
imod  Vest;  derefter  borede  den  et  lille  bitte  Hul 
i  Jorden  over  denne  Gang,  og  da  den  kiggede 
op,  kunde  den  se  lige  op  paa  Antilopens  Hjerte 
og  se  det  slaa.  »Det  er  vist  godt,«  raabte  den 
og  skyndte  sig  tilbage  for  at  fortælle  det  til 
Drengene.  »Nu  er  alt  i  Orden,«  sagde  Muld- 
varpen; »I  kan  gaa  ned  i  mit  Hus  og  komme 
nær  hen  til  Antilopen.«  Da  de  var  naaet  hen  til 
det  lille  Hul  i  Jorden,  saa  Maasewe  op  og  sagde: 
»Se,  min  yngre  Broder;  der  er  Antilopens  Hjerte 
lige  over  os;  nu  skyder  jeg  først!«  og  dermed 
rettede  han  Pilen  lige  imod  Antilopen  og  spænd- 

te  Buen  til  det  yderste  og  gennemborede  Hjer- 
tet, saa  Pilen  næsten  blev  helt  skjult  i  dens 
Krop.  »Vi  har  dræbt  Antilopen,«  raabte  Maa- 
sewe;  »lad  os  nu  skynde  os  tilbage  ad  den  un- 
derjordiske Gang!«  Mens  Drengene  endnu  be- 
fandt sig  i  Gangen,  blev  Antilopen,  der  ikke  var 
bleven  dræbt  paa  Stedet,  vanvittig  af  Raseri  og 
løb  først  mod  Vest  for  at  se  efter  sine  Fjender, 
men  kunde  ingen  finde;  derpaa  løb  den  mod 
Syd  og  Øst  med  samme  Resultat  og  endelig  mod 
Nord,  hvor  den  var  bleven  skudt,  og  da  den  saa 
ned  paa  Jorden,  opdagede  den  det  lille  Hul. 
»Aah,«  tænkte  den;  »der  er  vist  nogen  dernede, 
som  har  prøvet  at  dræbe  mig.«  Imidlertid  var 
Drengene  allerede  komne  et  godt  Stykke  bort 
fra  Hullet,  hvorigennem  Pilen  var  bleven  skudt 
ud;  men  Antilopen  borede  sit  venstre  Horn  ned 
i  Aabningen  og  rev  Jorden  op  langs  med  Gan- 
gen. Det  var,  som  naar  man  sprætter  et  Stykke 
Skind  op  med  en  Kniv;  men  den  var  kun  kom- 
men et  kort  Stykke  Vej,  da  den  faldt  død  om. 
Nu  kom  Drengene  frem  af  Muldvarpens  Hus 
og  raabte:  »Se,  Antilopen  er  død!« 

Maasewe  sagde  da:  »Min  yngre  Broder,  lad 
os  gaa  hen  og  hente  Kødet  af  Antilopen!«  Men 
Uyuuyewe  svarede:  »Den  er  maaske  ikke  død 
endnu.«  Da  sagde  Muldvarpen:  »Vent  her. 
Drenge;  saa  skal  jeg  gaa  hen  og  se,  om  den 
endnu  er  i  Live!«  og  da  den  havde  undersøgt 
Antilopen  og  var  gaaet  helt  rundt  om  den,  fandt 
den,  at  Kroppen  var  ganske  kold,  hvorpaa  den 
vendte  tilbage  til  Drengene  og  sagde:  »Jo, 
Drenge,  Antilopen  er  død.«  —  »Maaske  du  ikke 
laler  Sandhed!«  sagde  Maasev^e;  men  Muld  var- 

pen  gentog:  »Antilopen  er  død.«  Maasewe  holdt 
imidlertid  paa,  at  Muldvarpen  skulde  undersøge 
den  igen,  og  det  lille  Dyr  gik  atter  derhen. 
Denne  Gang  dyppede  den  Hænderne  i  Antilo- 
pens Hjerteblod  og  gned  det  ud  over  sit  Ansigt, 
Hoved,  Krop,  Arme  og  Ben,  thi  Maasewe  havde 
beskyldt  den  for  at  lyve,  og  denne  Gang  vilde 
den  bevise,  at  Antilopen  virkelig  var  død.  Den 
vendte  saa  tilbage  til  Drengene  og  raabte:  »Her 
kan  I  se.  Drenge,  jeg  er  bedækket  med  Blod  og 
har  ikke  løjet!«  —  Maasewe  foreslog  da,  at  de 
tre  skulde  følges  ad,  og  da  de  var  kommet  hen, 
hvor  Antilopen  laa,  skar  han  dens  Bryst  op  med 
sin  Stenkniv,  idet  han  gjorde  et  Snit  fra  Struben 
nedefter.  Derpaa  flaaede  de  Antilopen,  og 
Maasewe  skar  Hjertet  og  Kødet  i  smaabitte 
Stykker  og  kastede  dem  ud  imod  de  fire  Him- 
melhjørner og  sagde,  at  herefter  skulde  Anti- 
lopen ikke  længer  være  en  Fjende  af  hans  Folk, 
men  forsyne  det  med  Kød.  Og  han  talte  til  An- 
tilopen og  sagde:  »Fra  nu  af  skal  du  kun  æde 
Planteføde  og  ikke  længer  Kød;  thi  du  skal  for- 
syne mit  Folk  med  Kødspise!«  Og  til  Muldvar- 
pen sagde  han:  »Indvoldene  af  Antilopen  skal 
være  din  Føde!«  hvorover  Muldvarpen  blev  me- 
get fornøjet  og  svarede:  »Tak,  Drenge!  Tak!« 

Derpaa  vendte  Drengene  igen  hjem  til  deres 
Moder,  der  spurgte:  »Hvor  har  I  været?  I  har 
været  saa  længe  borte.  Jeg  troede,  I  var  døde; 
hvor  har  I  været  henne?«  Og  Maasewe  svarede: 
»Vi  har  været  i  Antilopens  Hus,  den  som  æder 
Mennesker!«  —  »I  er  nogle  ulydige  Drenge!« 
sagde  Moderen;  men  Maasewe  vedblev:  »Vi  har 
dræbt  Antilopen,  og  nu  er  alle  de  Kæmper  dræbt. 

(ler  lagde  vort  Folk  øde,  og  alle  Folkene  i  Lands- 
byerne vil  glæde  sig  og  vil  faa  lykkelige  Tider.« 

Efter  at  Maasewe  og  Uyuuyewe  saaledes 
liavde  dræbt  Alverdens  ildesindede  Kæmper, 
levede  Folk  i  Fryd  og  Glæde,  og  ingen  var  læn- 
ger bange  for  at  færdes  omkring;  selv  Smaa- 
børn  kunde  gaa,  hvor  de  vilde,  og  rundt  i 
Landsbyerne  holdtes  der  stadige  Fester  og  glade 
Gæstebud. 

Oraibierne  holdt  saaledes  en  stor  Fest,  og 
(la  Maasewe  og  hans  Broder  meddelte  deres 
Moder,  at  de  gerne  vilde  være  med,  gav  hun  sit 
Samtykke.  Da  de  var  kommen  i  Nærheden  af 
Oraibiernes  Landsby,  opdagede  de  Biens  Hjem, 
og  Maasewe  sagde:  »Se,  Broder,  der  er  Biens 
Hus!  Lad  os  gaa  derind;  der  er  vist  en 
Mængde  Honning!«  De  fandt  ogsaa  en  stor 
V^okskage  fuld  af  Honning,  og  Maasewe  foreslog 
Broderen,  at  de  skulde  smøre  hele  Kroppen  ind 
i  Honning,  saa  Oraibierne  ikke  kunde  kende 
dem,  men  vilde  antage  dem  for  fattige,  snavsede 
Drenge:  »For  som  vi  nu  ser  ud,  kender  Alverden 
os,  og  i  Dag  vil  vi  være  ukendte!«  —  »Godt!« 
svarede  Uyuuyewe,  hvoi:paa  de  indsmurte  sig 
med  Honning.  »Nu  er  vi  rede  til  at  gaa  til  Fe- 
sten,« sagde  de  til  hinanden;  »det  er  godt,  for 
Oraibierne  er  gode  Folk!« 

Paa  Torvet  fandt  de  en  stor  Folkemængde 
forsamlet,  og  alle  Hustagene  var  tæt  besatte  af 
Tilskuere,  der  saa  paa  de  Dansende.  Drengene 
nærmede  sig  Torvet  ad  en  smal  Gade  og  blev  i 
nogen  Tid  staaende  ved  Indgangen.  Da  bemær- 
kede Maasewe:  »Jeg  tror,  Folk  ser  paa  os  og 
antager  os  for  nogle  meget  fattige  Drenge,  siden 

de  gaar  forbi  uden  at  tale  til  os.  Men  da  vi  er 
sultne,  saa  lad  os  gaa  rundt  og  se,  om  vi  kan 
finde  noget  at  spise!«  De  kiggede  nu  ind  i  alle 
de  Huse,  der  vendte  ud  mod  Torvet,  og  saa  dem 
holde  Gæstebud  derinde,  men  ingen  indbød  dem 
til  at  komme  ind  og  spise;  og  skønt  de  under- 
søgte hvert  eneste  Hus  i  Landsbyen,  blev  de  kun 
indbudt  i  et  eneste.  I  dette  Hus  sagde  Konen: 
»Kom  ind  og  faa  noget  at  spise,  Drenge!  I  er 
vist  sultne.«  Da  de  havde  spist,  takkede  de  for 
Maaltidet,  som  havde  smagt  dem  godt,  og  Maa- 
sewe  sagde:  »Du,  Kone,  og  Du,  Mand!«  —  han 
henvendte  ogsaa  Ordet  til  hendes  Husbond  -  - 
»I  og  hele  jeres  Familje  er  gode  Folk.  Vi  har 
nu  spist  i  jeres  Hus,  og  vi  takker  jer  mange 
Gange:  men  hor  nu,  hvad  jeg  siger:  1  og  alle 
jeres  Børn  skal  begive  jer  bort  herfra  til  et  an- 
det Hus,  til  et  Hus,  der  staar  alene  for  sig  selv 
—  det  runde  Hus  noget  borte  fra  Landsbyen! 
Der  skal  I  allesammen  blive  i  nogen  Tid!«  Der- 
paa  forlod  Drengene  dem,  men  da  de  var  gaael, 
gav  Konen  sig  til  at  drikke  af  det  Kar,  de  havde 
brugt,  og  hun  smækkede  med  Læberne  og  sagde 
til  sin  Husbond:  »Der; er  noget  i  det  Kar,  som 
smager  saa  sødt!«  Derpaa  drak  alle  Børnene  af 
det,  ogsaa  de  fandt,  at  Vandet  smagte  sødt,  og 
Konen  sagde  da:  »Lad  os  gøre,  som  de  Drenge 
vilde  have  og  gaa  hen  til  det  Hus,  de  omlalte! 
Hendes  Husbond  samtykkede,  og  de  begav  sig 
med  alle  deres  Børn  ud  til  det  runde  Hus  og 
blev  der  en  Tidlang. 

Maasewe  og  Uyuuyewe  strejfede  om  i  Nær- 
heden af  Landsbyen,  mens  Folk  dansede  paa 
Torvet  og  holdt  Fest  i  Husene,  da  de  med  el 

allsammen  blev  forvandlede  til  Sten.  Baade  de, 
der  dansede,  og  de,  der  holdt  Fest,  ja,  selv 
Mødre,  der  var  ved  at  give  deres  Børn  Die,  blev 
pludselig  til  Sten;  men  de  Væsener,  der  saaledes 
forlod  deres  Legemer,  fløj  til  Vejrs  som  Skov- 
skader. Derpaa  vendte  Drengene  hjem  igen  og 
sagde:  »Moder,  vi  er  sultne,  vi  maa  have  noget 
at  spise!«  Moderen  spurgte  da,  om  det  ikke 
havde  været  en  fornøjelig  Fest:  »Hvor  kan  I 
være  sultne?  Fik  I  ikke  nok  at  spise  ved  Fe- 
sten?« —  »Jo,«  svarede  Maasewe,  »men  vi  er 
sultne.«  Moderen  anede  Uraad  og  sagde:  »Jeg 
er  bange,  I  ikke  har  været  gode  Drenge;  I  har 
da  vel  ikke  ødelagt  Landsbyen,  før  I  gik?«  Men 
Maasewe  svarede  Nej.  Fire  Gange  udtalte  Mo- 
deren sin  Frygt  for,  at  de  havde  tilintetgjort 
Landsbyen;  endelig  tilstod  Maasewe:  »Jo,  vi  har 
virkelig  ødelagt  Landsbyen;  da  vi  var  med  til 
Oraibiernes  Fest,  maatte  vi  gaa  hele  Dagen 
sultne  omkring;  kun  i  et  eneste  Hus  bød  de  os 
noget  at  spise.«  Først  blev  Moderen  vred,  men 
da  Maasewe  sagde,  at  det  var  Grunden  til,  at 
de  havde  ødelagt  Landsbyen,  raabte  hun:  »Det 
er  godt!  Jeg  er  glad  over,  at  I  ødelagde  de  Folk, 
for  de  var  onde  og  slette!« 

Drengene  havde  kun  været  hjemme  i  to 
Dage,  da  der  skulde  afholdes  en  stor  Festdans 
af  Folket  med  Uhyrehovederne  i  en  Landsby 
i  Nærheden,  og  Landsbyens  Øverste  havde  ind- 
budt alle  Landsbybeboerne  fra  nær  og  fjern  til 
denne  Dans.  Maasewe  sagde  da  til  sin  Moder  og 
Bedstemoder  (Edderkoppekvinden):  »Vi  gaar 
nu  til  Landsbyen  for  at  se  paa  Uhyrernes 
Dans!«  De  svarede,  at  de  ikke  holdt  af,  at 
Drengene  gik;  men  endelig  gav  de  etter. 

Landsbyen  laa  langt  borte,  og  Drengene 
medtog  de  Buer  og  Pile,  som  deres  Fader,  So- 
len, havde  givet  dem.  De  var  kun  kommet  et 
lille  Stykke  bort  fra  Hjemmet,  da  Solen  bød 
dem  hver  sætte  sig  paa  en  Pil,  hvorpaa  han  selv 
spændte  sin  Bue  og  afskød  begge  Pilene  sam- 
tidig, saa  de  faldt  til  Jorden  lige  ved  det  Sted, 
hvor  Dansen  skulde  afholdes  Drengene  steg 
nu  ned  fra  Pilene  og  gik  ind  i  Landsbyen,  hvor 
alle  undrede  sig  over,  at  de  havde  været  i  Stand 
til  al  naa  Landsbyen  i  saa  kort  Tid.  Men  det 
gik  hor  som  i  Oraibi-Landsbycn,  ingen  indbød 
dem  til  Maaltid  uden  en  eneste  Familje,  som 
alene  blev  reddet,  da  de  andre  forvandledes  til 
Sten,  og  ingen  fik  nogensinde  al  vide,  hvad  der 
var  blevet  af  Uhyrerne. 

Derpaa  .sagde  Maasevve:  »Min  yngre  Bro- 
der, hvad  synes  du  nu?«  og  Uyuuyewe  sva- 
rede: »Jeg  synes  ingenting;  du  ved  bedst 
Besked.«  —  »Ja,«  sagde  Maasewe,  »jeg  tæn- 
ker, det  er  bedst,  at  vi  ikke  vender  hjem 
til  Moder  og  Bedstemoder.  Vi  har  nu  for- 
vandlet Folkene  i  to  Landsb^^er  til  Sten,  og 
jeg  tror.  Moder  vil  blive  meget  ulykkelig  der- 
over.« Og  igen  spurgte  Maasewe:  »Hvad  synes 
du?«  og  Uyuuyewe  svarede:  »Jeg  synes  ingen- 
ting; du,  Maasewe,  du  ved  bedst  Besked.«  Da 
sagde  Maasewe:  »Godt,  saa  synes  jeg,  vi  skulde 
besøge  vor  F'ader!«  og  heri  var  Uyuuyewe  enig 
med  ham. 

Nu  fandtes  der  en  mægtig  Regnbue  i  den 
øvre  Verden,  og  den  strakte  sig  fra  Jorden 
til  Himlen.  »Lad  os  begive  os  paa  Vej!«  sagde 
Drengene,  hvorpaa  de  traadte  op  paa  Regnbuen, 

og  inden  kort  Tid  naaede  de  op  til  deres  Fader, 
Solen,  som  befandt  sig  midt  paa  Himlen.  Regn- 
buen bevægede  sig  hurtig,  og  Solen  saa  de  to 
Drenge  nærme  sig  paa  den,  og  han  kunde  se, 
at  det  var  hans  Børn.  Han  vaagede  altid  over 
dem,  og  da  de  kom  nærmere,  sagde  han:  »Mine 
Børn,  jeg  er  lykkelig  over  at  se  jer.  I  har  til- 
intetgjort alle  Jordens  Kæmper,  der  aad  mit 
Folk,  og  jeg  er  glad  over,  at  de  ikke  længer  er 
til.  Det  var  godt,  I  forvandlede  Folkene  i  de 
to  Landsbyer  til  Sten;  de  var  ikke  gode.«  Maa- 
sewe  svarede:  »Fader,  hør  nu,  hvad  jeg  vil  sige. 
Du  skal  fortælle  os,  hvor  vi  skal  drage  hen!« 
—  »Det  skal  jeg,«  sagde  Faderen.  »Jeg  ved, 
hvor  det  er  bedst  for  jer  at  opslaa  jert  Hjem. 
Nu  er  alle  Jordens  Folk  gode,  og  de  vil  ved- 
blive at  være  gode  i  Fremtiden.  Jeg  tror,  I  vil 
gøre  vel  i  at  opslaa  jert  Hjem  der  højt  oppe 
over  Jorden  og  ikke  vende  tilbage  til  Jordens 
Folk.«  —  »Godt,  min  Fader!«  svarede  Maasewe; 
»nu  er  vi  tilfredse  og  lykkelige  ved  at  gøre,  som 
du  siger.«  — 

Før  de  forlod  deres  Folk,  indstiftede  Maa- 
sewe de  hemmelige  Broderskaber  i  den  øvre 
Verden,  hvorpaa  de  to  smaa  Helte  slog  sig  ned 
paa  Sandia  Bjerget,  hvor  de  har  opholdt  sig  si- 
den og  vedblivende  drager  ad  RegnDuen. 

Da  der  var  forløbet  fire  Aar,  fik  Folkets 
Øverste  Lyst  til  at  drage  videre  til  Jordens 
Midte,  men  før  de  var  komne  ret  langt,  fandt 
de  til  deres  Skuffelse,  at  Vandet  begyndte  at 
stige  ligesom  i  Underverdenen,  og  hele  Jorden 
forvandledes  til  en  Flod.  Vandene  naaede  næ- 
sten op  til  Højsletten,  hvorpaa  de  steg  op  for  at 

være  i  Sikkerhed.  Den  Øverste  bragte  mange 
Ofre  af  Fjer  og  andre  kostelige  Sager  for  at 
forsone  Vandfloden,  men  delte  standsede  ikke 
de  vrede  Vande,  hvorfor  de  klædte  en  ung  Mand 
og  Kvinde  i  deres  bedste  Klæder,  smykkede  dem 
med  mange  kostbare  Perler  og  kastede  dem 
ned  fra  Højslettens  Tinde,  og  straks  begyndte 
Vandene  at  vige.  Da  Jorden  atter  kom  tilsyne, 
var  den  meget  blød,  saa  at  Dyrene  sank  i  til 
Skuldrene,  naar  de  fjernede  sig  fra  Højsletten. 
Jorden  var  fortørnet.  Folkets  Øverste  kaldte 
da  Kapina-Broderskabet  sammen  og  sagde:  »I 
ved  sikkert,  hvordan  Jorden  skal  gøres  haard, 
saa  vi  kan  vandre  over  den!«  Og  Broderska- 
bets Præst  svarede:  »Det  ved  jeg  vistnok!«  og 
paa  samme  Maade  som  forrige  Gang  blev  Jor- 
den igen  gjort  haard.  Præsten  vendte  derpaa 
tilbage  og  sagde:  »Fader,  jeg  har  fuldført  mit 
Arbejde  og  hele  Jorden  er  nu  haard!«  Hvortil 
Folkets  Øverste  svarede:  »Det  er  godt.  Jeg  er 
tilfreds.  Om  fire  Dage  vil  vi  drage  videre  mod 
Jordens  Midte!« 

Paa  sit  Tog  fra  det  hvide  Hus  imod  Nord 
byggede  Sia-Folket  mange  Landsbyer,  som  laa 
i  ringe  Afstand  fra  hinanden,  da  man  ikke  øn- 
skede at  vandre  længe  ad  Gangen.  Da  de  ende- 
lig mente,  at  de  omtrent  havde  naaet  Jordens 
Midte,  besluttede  de  at  opføre  sig  et  blivende 
Hjem,  og  da  deres  Øverste  vilde,  at  det  skulde 
blive  en  nøjagtig  Efterligning  af  Huset,  der  var 
bygget  af  hvide  Sten  oppe  imod  Nord,  holdt  han 
Raad,  for  at  indhente  Oplysninger  angaaende 
Opførelsen  af  den  hvide  Landsby.  Men  ingen 
kunde  findes,  som  var  i  Stand  til  at  give  en  nøj- 

agtig  Beskrivelse.  Raadet  blev  afholdt  ved 
Nattetid,  og  den  Øverste  sagde:  »Imorgen 
vil  jeg  sende  En  tilbage  til  det  hvide*  Hus 
for  at  undersøge  det  nøje.  Jeg  tænker,  Sva- 
len er  en  god  Mand.  Han  er  et  godt  Hoved; 
ham  tror  jeg,  jeg  vil  sende!«  Og  han  kaldte 
Svalen  til  sig  og  sagde:  »Hør  nøje  efter;  jeg  vil, 
at  du  skal  drage  afsted  og  undersøge,  hvorledes 
det  hvide  Hus  oppe  imod  Nord  er  bygget.  Skaf 
alt  at  vide  derom  og  bring  mig  Detaljerne  af 
Bygningerne,  hvorledes  det  ene  ligger  til  det  an- 
det.« Svalen  svarede:  »Javel,  Fader!  jeg  skal 
drage  afsted  imorgen  tidlig.«  Til  Trods  for  den 
lange  Afstand  besøgte  Svalen  det  hvide  Hus  og 
vendte  tilbage  lidt  efter,  at  Solen  havde  indtaget 
sit  Middagsmaaltid.  »Fader,«  sagde  Svalen,  »jeg 
har  omhyggeligt  undersøgt  det  hvide  Hus  oppe 
mod  Nord,  mens  jeg  fløj  ud  og  ind.  Jeg  kan 
meddele  dig  alt  desangaaende.«  Den  Øverste 
blev  meget  glad  derover,  thi  han  havde  tænkt 
meget  over  det  hvide  Hus,  som  var  overordent- 
lig smukt. 

Han  lod  straks  alle  give  sig  i  Kast  med 
Arbejdet  efter  den  Plan,  som  Svalen  forelagde 
dem,  og  da  Landsbyen  var  færdig,  gav  den 
Øverste  den  Navnet  Koasaia.  Derpaa  gik  han 
og  hele  hans  Folk  ind  i  det  store  Forsamlings- 
hus og  afholdt  en  Takkefest.  Stor  var  Glæden 
over  Landsbyens  Fuldendelse,  og  Folket  gav 
sig  til  at  plante  Majs  og  havde  snart  prægtige 
Marker. 

X. 

En  Indianers  Vidnesbyrd  om  sit  Folk. 


Længe  før  jeg  nogensinde  havde  hørt  om 
Kristus  eller  set  en  hvid  Mand,  havde  en  jævn 
Kvinde  uden  videre  Lærdom  lært  mig  Mora- 
lens Grundsætninger.  Ud  fra  selve  Naturen 
heUerte  hun  mig  om  Ting,  der  var  ganske 
simple,  men  af  den  største  Hetydning.  Jeg 
lærte  at  kende  Gud.  Jeg  forstod,  hvad  God- 
hed hetyder.  Jeg  saa  og  elskede,  hvad  der 
virkelig  er  skønt.  Civilisationen  liar.  intet  bedre 
lært  mig. 

Som  Barn  forstod  jeg  den  Kunst  at  give; 
den  Evne  har  jeg  glemt,  siden  jeg  blev  civili- 
seret. Jeg  levede  et  naturligt  Liv,  medens  jeg 
nu  lever  et  kunstigt.  Dengang  var  enhver  køn 
Smaaslen  mig  ka>r,  hvert  Træ,  der  groede,  en 
Genstand  for  min  Ærbødighed.  Nu  føler  jeg 
med  den  hvide  Mand  Andagt  for  et  malet  Land- 
skab, hvis  Værdi  udregnes  i  Dollars.  Saaledes 
omformes  Indianeren,  ligesom  den  naturlige 
Sten  males   til  Støv  og  omdannes   til   kunstige 


237 

Blokke,  der  kan  indpasses  i  det  moderne  Sam- 
lunds Mure. 

Den  oprindelige  Amerikaners  Stolthed  var 
paa  en  ejendommelig  Maade  blandet  med  Yd- 
myghed. Aandeligt  Hovmod  var  hans  Natur 
og  Lære  fremmed.  Han  har  aldrig  hævdet,  al 
Evnen  til  artikuleret  Tale  beviste,  at  han  stod 
over  de  stumme  Skabninger;  paa  den  anden 
Side  var  det  en  farlig  Gave  for  ham.  Han  tror 
fuldt  og  fast  paa  Tavshed  —  som  Bevis  paa 
fuldkommen  Ligevægt.  Tavshed  er  Udtryk  for 
Legemets,  Tankens  og  Aandens  fuldkomne  Ro 
og  Ligevægt.  Den,  der  formaar  at  bevare  sit 
eget  Væsen  bestandig  roligt  og  urystet  af  Til- 
værelsens Storme  —  ikke  som  et  Blad,  der  skæl- 
ver paa  Træet,  ikke  som  en  Krusning  paa  det 
skinnende  Vand  —  han  indtager  1  den  kloge 
Vildes  Tanker  den  ideelle  Stilling  i  Livet. 

Hvis  Du  spørger  ham:  »Hvad  er  Tavshed?« 
vil  han  svare:  »Det  er  det  store  Ubekendte. 
Den  hellige  Tavshed  er  Hans  Stemme.«  Hvis 
Du  spørger  ham:  »Hvad  er  Tavshedens  Frug- 
ter?« vil  han  sige:  »Det  er  Selvbeherskelse,  det 
sande  Mod  eller  Udholdenhed,  Taalmodighed, 
Værdighed  og  Ærbødighed.  Tavsheden  er  Ka- 
rakterens Hovedhjørnesten.« 

»Vogt  din  Tunge  i  Ungdommen,«  sagde 
den  gamle  Høvding  Wabashav^,  »saa  vil  Du, 
naar  Du  bliver  til  Aars,  maaske  kunne  fostre 
en  Tanke,  der  kan  blive  til  Nytte  for  dit  Folk!« 

I  samme  Øjeblik  Manden  opfattede  Be- 
tydningen af  at  eje  et  fuldkomment,  smidigt, 
symmetrisk,  yndefuldt  og  udholdende  Legeme, 
i  samme  Øjeblik  havde  han  lagt  Grunden  til  en 

Moral.  Ingen  kan  vente  at  vedlij^'eholde  et 
saadant  Aandens  Tempel  udover  Unj^'donistiden, 
med  mindre  han  er  i  Stand  til  at  tojle  sine 
sandselifje  Lyster.  Paa  denne  Sandhed  byg- 
gede Indianeren  et  strengt  System  af  fysisk 
Træning,  en  social  og  moralsk  Lov,  der  var 
Rettesnoren  for  hans  Liv. 

Allerede  som  Barn  var  der  vakt  i  ham  et 
højt  Ideal  af  mandig  Styrke  og  Skønhed,  som 
kun  kunde  opnaas  ved  strengt  Maadehold  i 
Levnet  og  kønslige  Forhold  i  Forbindelse  med 
haard  og  vedholdende  Øvelse.  Det  var  hans 
Ønske  at  blive  et  vær<ligt  Led  i  Slægten,  og 
ikke  ved  sin  Svaghed  tilintetgøre  den  Blodets 
Kraft  og  Renhed,  der  var  bleven  erhvervet  ved 
saa  megen  Selvformpgtelse  af  en  lang  Ra'kke 
Forfædre. 

Det  blev  krævet,  al  han  fra  Tid  til  anden 
skidde  faste  i  kortere  Perioder  og  aflede  sin 
overflødige  Energi  ved  anstraMigende  Løben, 
Svømning  og  ved  at  tage  Dampl)ade. 

Kyskhe(i  med  sin  Person  blev  tidlig  ind- 
øvet s(mi  Værn  sammen  med  sta'rk  Selvfølelse 
og  Familie-  og  Racestolthed.  Dette  opnaaedes 
til  Dels  ved  altid  at  fremstille  Barnet  for  Of- 
fentligheden, fra  Fødselen  af  og  fremdeles. 
Dets  Indtræden  i  Verden,  særlig  naar  det  var 
den  førstefødte,  forkyndtes  tidt  ofTentlig  af  He- 
rolden, medens  der  samtidig  uddeltes  Forærin- 
ger til  gamle  og  trængende.  Det  samme  fandt 
Sted,  første  Gang  han  begyndte  at  gaa,  naar 
hans  Øren  blev  gennemstukne,  og  naar  han 
skød  sit  første  Stykke  Vildt,  saa  hans  Barn- 
doms Bedrifter  og  Fremskridt  blev  bekendt  for 

hele  Klanen  som  for  en  større  Familiekreds, 
og  han  voksede  op  til  Mand  med  den  styrkende 
Bevidsthed  om  at  have  et  Ry  at  hævde. 

Ungdommen  opmnntredes  til  tidlig  at  ind- 
træde i  offentlig  Tjeneste  og  til  at  udvikle  en 
sund  Ærgerrighed  for  at  opnaa  Hæderspladsen 
som  Fører  eller  Vært,  som  aldrig  kan  indrøm- 
mes ham,  med  mindre  han  er  sanddru  og  ædel- 
modig saa  vel  som  tapper,  og  stadig  værner 
om  sin  personlige  Ryskhed  og  Ære.  Der  fand- 
tes mange  Ceremonier  og  Skikke,  der  var  af 
udpræget  moralsk  Betydning;  Kvinderne  blev 
paa  visse  Tider  strængt  afsondrede,  og  den 
unge  Husbond  maatte  ikke  nærme  sig  sin  egen 
Hustru,  mens  man  forberedte  sig  paa  Krig  eller 
en  eller  anden  religiøs  Begivenhed.  Indianerens 
offentlige  eller  Stamme-Position  er  ganske  af- 
haMigig  af  hans  personlige  Egenskaber,  og  han 
maa  aldrig  glemme,  at  han  ikke  lever  for  sin 
egen  Skyld  alene,  men  ogsaa  for  sin  Stamme 
og  sin  Klan.  Saaledes  indøvedes  han  tidlig  i 
fuldkommen  Selvbeherskelse,  og  der  fandtes 
ingen  unaturlige  Forhold  eller  indviklede  Fri- 
stelser, der  kunde  tage  Magten  over  ham,  før 
han  mødte  og  blev  slaaet  til  Jorden  af  en  stær- 
kere Race. 

For  at  holde  unge  Mænd  og  Kvinder  til 
strængt  at  værne  om  deres  Ære,  iagttoges  i  min 
egen  Tid  visse  aarlige  Ceremonier  af  halv-re- 
ligiøs  Natur.  En  af  de  mest  gribende  af  disse 
var  den  hellige  »Jomfruernes  Fest«,  som,  før- 
ste Gang  den  fejredes,  var  ensbetydende  med, 
at  Offentligheden  underrettedes  om,  at  en  ung 
Pige  havde  naaet  den  giftefærdige  Alder.     He- 

rolden  begav  sig  da  rundt  i  Wigwam-Lands- 
byen og  forkyndte  Højtideligheden  paa  føl- 
gende Maade: 

»Den  smukke  Væsel-Kvinde,  Datter  af  »den 
tapre  Bjørn«,  vil  i  Morgen  antænde  sit  første 
Pige-Baal.  Alle  I,  der  aldrig  har  givet  efter 
for  en  Mands  Bønner,  som  ikke  har  mistet  eders 
Uskyld,  I  alene  indbydes  til  paany  at  forkynde 
for  Solen  og  Jorden,  for  eders  Kammerater  og 
foran  »det  store  Ubekendte«  eders  jomfruelige 
Kyskhed  og  Renhed.  Kom,  alle  I  som  ikke 
have  kendt  nogen  Mand!« 

Hele  Landsbyen  kom  pludselig  i  Bevægelse 
i  Anledning  af  den  forestaaende  Begivenlied, 
der  ansaas  for  at  være  af  størst  Betydning  for 
Offentligheden  na;st  efter  Sol-Dansen  og  »den 
store  Medicin-Dans«.  Den  fandt  altid  Sted 
midt  om  Sommeren,  naar  en  Mængde  forskel- 
lige Klaner  var  samlede  i  Anledning  af  Som- 
mer-Festlighederne, og  afholdtes  midt  i  den 
store  runde  Indhegning. 

Man  tegnede  her  to  Cirkler,  den  ene  in- 
denfor den  anden,  i  Nærheden  af  en  plumpt 
hjerteformet  Sten,  der  blev  overmalet  med  Rødt, 
og  paa  hver  Side  af  Stenen  blev  der  i  Jorden 
plantet  en  Kniv  og  to  Pile.  Den  inderste  Cir- 
kel var  for  Pigerne,  den  yderste  for  deres  Bed- 
stemødre eller  kvindelige  Ledsagere,  der  anto- 
ges at  have  overskredet  den  kritiske  Periode  i 
Livet.  Uden  om  selve  Festkredsen  fandtes  den 
store  offentlige  Forsamling,  hvor  visse  Krigere 
af  højeste  Ry  holdt  Orden.  Enhver  af  de  mand- 
lige Tilskuere  havde  Ret  til  at  nærme  sig  og 
udfordre  enhver   ung  Kvinde,   som   han   vidste 

var  uværdig;  men  hvis  Anklageren  ikke  var  i 
Stand  til  at  bevise  sin  Paastand,  plejede  Kri- 
gerne at  straffe  ham  strængt. 

En  efter  en  nærmede  nu  de  unge  Piger 
sig  den  hellige  Sten  og  lagde  sin  Haand  høj- 
tideligt paa  den.  Dette  betød  den  religiøse  Be- 
kræftelse af  hendes  Renhed  og  hendes  Løfte 
om  at  forblive  kysk  til  sit  Ægteskab.  Skulde 
hun  nogensinde  bryde  sin  Pige-Ed,  da  skulde 
den  skarpe  Kniv  og  disse  skarpe  Pile  være  vel- 
komne! 

Vore  Piger  var  ivrige  efter  at  bivaane'  en 
Række  af  disse  Fester  før  Giftermaalet,  og  un- 
dertiden hændte  det,  at  en  Pige  blev  nødt  til 
at  foranstalte  en  saadan  Fest  paa  Grund  af 
Folkesnak.  Det  var  da  en  Art  Udfordring  til 
dem,  der  havde  udspredt  Rygterne,  om  at  be- 
vise deres  Ord.  En  lignende  Fest  afholdtes 
undertiden  af  de  unge  Mænd,  for  hvem  Reg- 
lerne var  endnu  strængere,  da  ingen  ung  Mand 
maatte  deltage  i  Festen,  der  havde  saa  meget 
som  talt  om  Elskov  til  en  ung  Pige.  Det  blev 
anset  for  en  stor  Ære  iblandt  os  at  have  vun- 
det Anseelse  i  Krig  eller  paa  Jagt  og  fremfor 
alt  at  være  bleven  opfordret  til  at  tage  Sæde  i 
Raadet,  før  man  havde  »talt«  til  nogen  Pige 
undtagen  sin  egen  Søster. 

Det  var  vor  Tro,  at  Lyst  til  at  besidde 
Ejendom  er  en  Svaghed,  der  bør  overvindes. 
Den  appellerer  til  Menneskets  materielle  Side, 
og  faar  den  frit  Løb,  vil  den  med  Tiden  for- 
styrre Mandens  aandelige  Ligevægt.  Derfor 
skal  Barnet  allerede  tidligt  lære  den  Skønhed, 
der  hviler  over  Gavmildhed.    Det  lærer  at  give 

(let  bort,  som  det  stetter  mest  Pris  paa,  o}^  for 
at  (let  kan  kere  at  kende  den  Lykke,  som  lol- 
f:^er  med  at  give,  gores  det  i  en  nng  Alder  til 
Familiens  Uddeler.  Har  et  Barn  Tilbojelighed 
til  at  rapse  eller  til  at  holde  for  meget  af  sine 
smaa  Ejendele,  fortælles  der  det  Smaa histo- 
rier, der  kan  indprente  det  den  Foragt  og 
Skam,  der  rammer  den,  s(mi  er  paaholdende 
og  simpeltlaMikende. 

OfTentligt  at  skænke  Gaver  er  et  Led  af 
enhver  betydningsfnld  Ceremoni.  Det  hører 
sammen  med  enhver  Højtidelighed,  der  er  knyt- 
tet til  Fødsel,  Ægteskal)  og  Dødsfald,  og  naar 
som  helst  man  ønsker  saMlig  at  hædre  en  Per- 
son eller  Begivenhed.  Ved  saadanne  Lejlighe- 
der er  det  ganske  almindeligt  at  ska>nke  bort, 
indtil  man  selv  staar  fnldstamdig  fattig  tilbage. 
I  sin  Enfoldighed  giver  Indianeren  l)ogstavelig 
alt,  hvad  han  ejer,  bort  til  Slægtninge  eller 
Gæster  fra  en  anden  Stamme  eller  Klan,  men 
fremfor  alt  til  de  fattige  og  gamle,  fra  hvem 
han  ikke  kan  vente  Gengæld.  Selve  Gaven  fil 
»det  store  Ubekendte< ,  det  religiøse  OfT(M-,  er 
maaske  i  sig  selv  knn  af  ringe  Værdi,  men  for 
selve  Giveren  vil  det  dog  altid  bevare  den  Be- 
tydning og  medføre  den  Belønning,  som  et  ær- 
ligt Offer  skænker. 

For  Forældreløse  og  Gamle  sørges  der  al- 
tid, ikke  blot  af  de  na'rmeste  Slægtninge,  men 
af  hele  Klanen.  Det  er  Forældrenes  Stolthed, 
at  deres  Døtre  besøger  de  nlykkelige  og  hjælpe- 
løse, bringer  dem  Mad,  reder  deres  Haar  og 
bøder  paa  deres  Klæder.  Navnet  »Wenonah« 
eller   »ældste  Datter«,  indbefatter  lydeligt  "i  sig 

all  (lello,  og  en  Pige,  der  svigtede  sine  Bann- 
hjeiiighedspligter,  ansaas  for  uværdig  til  at  bære 
Navnet. 

Den,  der  er  en  dygtig  Jæger,  og  hvis  Hu- 
slru  er  klar  over  sine  Opgaver,  holder  mange 
l^'esler,  hvortil  han  sørger  for  at  indbyde  de 
ældre  af  sin  Klan,  fordi  han  indser,  at  de  har 
overlevet  den  Tid,  da  de  kunde  være  virk- 
somst, og  nu  sætter  mest  Pris  paa  at  spise  i 
gotit  Selskab  og  i  Erindringen  genopleve  det 
forbigangne.  De  gamle  Mænd  gør  paa  deres 
Side  deres  Bedste  for  at  gengælde  hans  Gæst- 
frihed med  en  lille  Tale,  i  hvilken  de  lægger 
Vind  paa  at  nævne  alle  de  tapre  og  ædle  Ger- 
ninger, Værtens  Forfædre  har  øvet,  og  til  sidst 
ønsker  de  ham  til  Lykke,  fordi  han  er  en  vær- 
dig Efterkommer  af  en  ædel  Stamme.  Saaledes 
vinder  han  Ry  baade  som  Jæger  og  Vært,  og 
den,  der  har  erhvervet  sig  et  anset  Navn  og 
Stilling  som  »en  Fredens  Mand«,  er  næsten 
ligesaa  berømt  som  en  stor  Kriger. 

Den  virkelige  Indianer  værdsætter  hverken 
sin  Ejendom  eller  sit  Arbejde.  Hans  Gavmild- 
hed indskrænkes  kun  af  hans  Styrke  og  hans 
Dygtighed.  Han  anser  det  for  en  Ære  at  blive 
udpeget  til  at  udføre  et  vanskeligt  eller  farligt 
Arbejde,  og  vilde  anse  det  for  en  Skam  at  for- 
lange nogen  Belønning  derfor;  snarere  vilde 
han  sige:  »Lad  den,  jeg  tjener,  udtrykke  sin 
Tak  overensstemmende  med  sin  egen  Opdra- 
gelse og  sin  Æresfølelse.« 

Ikke  desto  mindre  respekterer  han  Ejen- 
domsretten. At  stjæle  fra  en  af  sin  egen  Stam- 
me vilde  sikkert  betragtes  som  en  Vanære,  og 

hvis  (k'l  opdagedes,  vilde  Navnet  »Mamaiion  , 
Tyv,  for  bestandig  hæfte  ved  ham  som  en  uiid- 
slettehg  Plet.  En  eneste  Undtagelse  fra  Rege- 
len danner  Fodemidler,  der  altid  staar  til  den 
Sultnes  Raadighed,  saafreml  ingen  er  tilstede, 
som  kan  byde  dem.  Moralens  Lov  maatle  være 
den  eneste  Beskyttelse  i  et  Indianer-Samfund, 
hvor  der  hverken  fandtes  Laase  eller  Dore,  og 
hvor  alt  stod  aabenl  med  let  Adgang  for  enhver. 

Fjendens  Ejendom  betragtes  som  Krigs- 
bytte, og  det  er  altid  tilladt  at  konfiskere  det, 
hvor  det  er  muligt.  Imidlertid  fandt  der  i  gamle 
Dage  ikke  meget  Røveri  Sted.  Før  den  hvide 
Mands  Komme  var  der  i  Virkeligheden  liden 
Fristelse  eller  Lejlighed  til  at  røve  fra  Fjenden; 
men  i  nyere  Tid  er  den  Praksis  »at  stjæle  He- 
ste« fra  fjendtlige  Stammer  bleven  almindelig 
og  anses  langtfra  for  uhæderlig. 

Krig  betragtedes  som  en  Institution,  der 
skyldtes  »det  store  Ubekendte«  —  en  ordnet 
Turnering  eller  Væddekamp  for  Mod  og  Fær- 
dighed med  detaljerede  Regler  og  » Points  <  for 
Opnaaelsen  af  den  saa  eftertragtede  Ære  at  er- 
hverve Ørnefjeren.  Krig  ansaas  for  at  udvikle 
Manddommens  Egenskaber,  og  Bevæggrunden 
dertil  var  af  ridderhg  eller  patriotisk  Art;  den 
udsprang  aldrig  fra  Ønsket  om  at  forøge  sit 
Landomraade  eller  besejre  en  Brodernation. 
Det  var  i  fordums  Tid  almindeligt,  at  en  Kamp 
eller  Skærmydsel  varede  hele  Dagen  og  med- 
førte en  rig  Udfoldelse  af  Dristighed  og  Ride- 
kunst, men  der  blev  sjælden  dræbt  eller  saaret 
flere,  end  der  til  Tider  bæres  hjem  fra  Majken 

efter  et  Fodboldsspil  ved  et  eller  andet  Univer- 
sitet. 

Den,  der  havde  dræbt  en  Mand  i  Kamp, 
maatte  sørge  over  ham  i  tredive  Dage,  idet  han 
sværtede  sit  Ansigt  og  løste  sit  Haar,  alt  efter 
Skik  og  Brug.  Selvfølgelig  ansaa  han  det  ikke 
for  nogen  Synd  at  tage  Fjendens  Liv,  og  denne 
Sørgeceremoni  var  et  Tegn  paa  Ærefrygt  for 
den  bortgangne  Aand.  At  Non-Kombattanter 
som  Kvinder  og  Børn  dræbtes  i  Krig,  maa  til 
Dels  forklares  ved  den  Kendsgerning,  at  en 
Kvinde  uden  Husbond  eller  Beskytter  blandt 
de  Vilde  indtager  en  ynkværdig  Stilling,  og  man 
antog,  at  Krigerens  Aand  vilde  føle  sig  bedre  til- 
freds, naar  der  ingen  Enke  eller  Faderløse  blev 
tilbage  for  blot  at  lide  Nød  eller  græde  over 
ham. 

En  Skalp  kunde  oprindelig  kun  tages  af 
Føreren  for  en  Krigs-Afdeling,  og  paa  den  Tid 
fandt  ingen  anden  Lemlæstelse  Sted.  Det  var 
en  lille  Haartot,  ikke  mer  end  to  Tommer  i 
Firkant,  der  kun  blev  baaret  de  tredive  Dage, 
Sejren  festligholdtes,  og  derpaa  begravedes  un- 
der religiøse  Ceremonier.  Vilde  Grusomheder 
og  barbariske  Krigsskikke  udvikledes  i  høj 
Grad  ved  den  hvide  Mands  Komme,  da  denne 
medbragte  Ildvand  og  dødbringende  Vaaben, 
vakte  Indianerens  værste  Lidenskaber,  frem- 
kaldte Hævnfølelse  og  Begærlighed,  ja,  endog 
satte  en  Pris  paa  Skalper  af  uskyldige  Mænd, 
Kvinder  og  Børn. 

Mord  indenfor  Stammen  var  en  alvorlig 
Forseelse,  der  maatte  sones  paa  den  Maade, 
Raadet  bestemte,  og  det  skete  ofte,  at  Morde- 

ren  maatte  bøde  derfor  med  sit  eget  Liv.  Han 
gjorde  intet  Forsøg  paa  at  flygte  eller  unddrage 
sig  Retfærdigheden.  At  Forbrydelsen  havde  fun- 
det Sted  i  Skovens  Dyb  eller  Nattens  Mørke, 
gjorde  ingen  Forskel  i  hans  Syn  derpaa.  Han 
var  fuldkommen  overbevist  om,  at  alt  var  kendt 
af  »det  store  Ubekendte«,  og  tøvede  derfor  ikke 
med  at  melde  sig  selv  for  at  underkaste  sig 
Rettergang  af  de  gamle  og  vise  Mænd  fra  OfTe- 
rets  Klan.  Hans  egen  Familie  eller  Klan  kunde 
paa  ingen  Maade  søge  at  undskylde  eller  for- 
svare ham,  men  Dommerne  tog  alle  Omstændig- 
heder i  Betragtning,  og  hvis  det  viste  sig,  at  han 
havde  dræbt  i  Selvforsvar,  eller  at  han  var  ble- 
ven stærkt  opægget,  kunde  han  sæ'ttes  i  Frihed, 
naar  han  havde  sørget  tredive  Dage  i  Ensom- 
hed. Ellers  fik  den  Myrdedes  nærmeste  Slægt- 
ninge Ret  til  at  tage  hans  Liv,  og  hvis  de  und- 
lod dette,  hvad  tidt  hæ^ndte,  vedblev  han  at  være 
udstødt  af  sin  Klan.  Overlagt  Mord  fandt  sjæl- 
den Sted,  før  Whisky  og  Drukkenskabs-Slags- 
maal  indførtes,  thi  vi  var  ikke  noget  voldsomt 
eller  stridbart  Folk. 

Det  er  vel  bekendt,  at  »Krage-Humb  ,  der 
dræble  Sioux-Høvdingen  »Plettet-Hakv  i  1881, 
rolig  overgav  sig  selv  og  blev  underkastet  For- 
hør og  dømt  af  Domstolene  i  Syd  Dakota.  Ef 
ter  Domfældelsen  gav  man  ham  overordentlig 
megen  Frihed  i  Fængslet,  mer  end  vistnok  no- 
gen hvid  Mand  nogensinde  har  opnaaet  efter  at 
være  dømt  til  Døden. 

Grunden  til  Drabet  var  den,  at  dette  Hverv 
højtideligt  var  ham  overdraget  af  hans  Folk,  næ- 
sten tredive  Aar  tidligere,  paa  en  Tid,  da  »Plet- 

tet-Hale«  tiltvang  sig  Høvdingskabet  ved  Hjælp 
af  Militæret,  som  han  havde  understøttet. 
»Krage-Hund«  havde  da  afgivet  det  Løfte  at 
dræbe  Høvdingen,  hvis  han  nogensinde  skulde 
forraade  eller  vanære  Brulé  Siouxernes  Navn. 
Der  er  ingen  Tvivl  om,  at  »Plettet-Hale«  havde 
begaaet  Forbrydelser  baade  ofTentlig  og  privat, 
idet  han  baade  havde  gjort  sig  skyldig  i  Mis- 
brug af  sit  Embede  og  havde  forbrudt  sig 
haardt  imod  Moralen,  hvorfor  hans  Død  ikke 
var  Følgen  af  privat  Hævn,  men  af  Folkets 
Gengældelse. 

Nogle  faa  Dage,  før  »Krage-Hund«  skulde 
henrettes,  bad  han  om  Tilladelse  til  at  besøge 
sit  Hjem  og  sige  Farvel  til  sin  Hustru  og  deres 
Tvillingsønner,  som  dengang  var  ni  eller  ti  Aar 
gamle.  Mærkeligt  nok  blev  Ønsket  tilstaaet  og 
den  Dødsdømte  sendt  hjem  under  Bevogtning 
af  Sheriffen,  der  blev  tilbage  ved  Indianer- 
Agenturet  efter  blot  at  have  paalagt  sin  Fange 
at  melde  sig  der  den  næste  Dag.  Da  han  ikke 
viste  sig  til  den  fastsalte  Tid,  sendte  SherifTen 
Indianer-Politiet  ud  efter  ham.  De  fandt  ham 
imidlertid  ikke,  og  hans  Hustru  sagde  simpelt- 
hen, at  »Krage-Hund«  havde  ønsket  at  ride 
alene  tilbage  til  Fængslet  og  vilde  naa  dertil 
paa  den  fastsatte  Dag.  Al  Tvivl  bortvejredes 
næste  Dag  ved  et  Telegram  fra  Rapid  City,  to 
Hundrede  Mil  derfra,  som  sagde:  »»Krage- 
Hund«  har  lige  meldt  sig  her« 

Denne  Begivenhed  samlede  den  offentlige 
Opmærksomhed  om  Indianer-Morderen  og  re- 
sulterede ganske  uventet  i,  at  Sagen  blev  tagen 
op  igen,  og  »Krage-Hund«  blev  frikendt.    Han 

lever  endnu  som  en  vel-konserveret  Mand  paa 
omtrent  75  Aar  og  er  meget  agtet  blandt  sit 
Folk. 

Man  siger,  at  i  meget  gamle  Dage  blev  det 
at  lyve  betragtet  som  en  Forbrydelse,  der  straf- 
fedes med  Døden.  Da  man  mente,  at  den,  der 
løj  forsætlig,  var  i  Stand  til  at  begaa  enhver 
som  helst  Forbrydelse,  naar  den  kunde  skjules 
bag  fejg  Usandhed  og  Falskhed,  blev  den,  der 
forraadte  den  gensidige  Tillid,  uden  videre 
dræbt,  for  at  Ondet  ikke  skulde  brede  sig 
videre. 

Selv  Indianernes  værste  Fjender,  der  be- 
skylder ham  for  Falskhed,  Blodtørst,  Grusom- 
hed og  Vellyst,  har  aldrig  frakendt  ham  Mod; 
men  efter  deres  Mening  er  det  et  Mod,  der  stam- 
mer fra  Uvidenhed,  Brutalitet  og  Fantasi.  Hans 
eget  Begreb  om  Tapperhed  gør  det  imidlertid 
i  il  en  moralsk  Dyd  af  høj  Værdi;  thi  for  ham 
bestaar  det  ikke  saa  meget  i  aggressiv  Selv- 
hævdelse som  i  absolut  Selvbeherskelse.  Den 
virkelig  tapre  Mand,  mener  vi,  giver  hverken 
efter  for  Frygt  eller  Vrede,  Ønsker  eller  Smer- 
ter; han  er  til  enhver  Tid  Herre  over  sig  selv; 
hans  Tapperhed  hæver  sig  op  i  Højde  med 
Ridderlighed,   Patriotisme   og  sandt   Heltemod. 

»Lad  hverken  Kulde,  Sult  eller  Smerter, 
eller  Frygten  derfor,  hverken  Farens  truende 
Tænder  eller  selve  Dødens  Gab  afholde  dig  fra 
at  gøre  en  god  Gerning!«  sagde  en  gammel  Høv- 
ding til  en  Scout,  der  stod  i  Begreb  med  at  op- 
søge Bøflerne  midt  om  Vinteren  for  at  hjælpe 
et  Folk,  der  led  Hungersnød.  Det  var  Jians 
barnlige  Opfattelse  af  Mod. 

